
NOTĂ INTRODUCTIVĂ LA Sundarakânda 


Potrivit comentatorilor indieni, primul vers din Sundarakânda -„cartea minunat de 
frumoasă”- se află la mijlocul Ramayanei tradiționale (cea cu şapte cărți şi 24 000 de sloka) =: 
Situarea distihului rămâne aproximativ aceeași în edițiile critice; în ediția Princeton sloka 5.1.1 
este precedată de 9155 şi urmată de 9619 distihuri. Numărul de capitole variază între 66 în cazul 
edițiilor critice, 68 - edițiile populare obişnuite - până la 97 în varianta bengaleză publicată de 
Goressio în 1848. Sundarakânda lui Goressio cuprinde acţiunea capitolelor 4,64 - 6,15 din 
traducerea de faţă, cu distribuirea diferită a textului. Primul capitol este cel mai lung din întreaga 
epopee -210 distihuri în ediţiile obişnuite, 190 în cele critice (=10% din textul acestei cărți în 
ediția Princeton), iar capitolul 29 este cel mai scurt (8 strofe). Situarea cărții la mijlocul epopeii, 
în primul rând din cauza dimensiunii neobişnuite a cărţii a şasea, este considerată semnificativă 
pentru că marchează un punct de cotitură în naraţiune - Hanuman o găsește pe Sita. Acţiunea se 
desfăşoară de-a lungul a două zile împreună cu noaptea dintre ele, Sundara fiind cartea din 
Ramayana care cuprinde cel mai scurt interval de timp. Distribuţia textului, numerotarea 
capitolelor şi, în majoritatea cazurilor, a strofelor în traducerea românească este cea a variantei 
populare care a stat la baza traducerilor lui Dutt şi Prasad şi versiunilor electronice; 
corespondenţa cu capitolele din ediţia critică şi diferenţele de text fiind indicate în note. 


Privită din perspectivă contemporană, Sundarakânda se diferenţiază net de celelalte cărți 
ale Ramayanei, astfel încât nu au lipsit vocile care să ceară eliminarea ei totală sau aproape în 
totalitate din textul „autentic” al epopeii. Există, într-adevăr, în acaestă carte o varietate de 
întâmplări mult mai mare, abordate cu o paletă largă de mijloace literare, ambele surprinzătoare 
pentru mulți exegeţi. Avem drama Sitei, portretele grotești ale pznicelor ei şi cele ale răkșas-ilor 
în general, tablouri erotice foarte plastice, eroismul de multe ori comic al lui Hanuman care 
incendiază Lankă folosindu-şi coada aprinsă la ordinul lui Ravana, pentru a termina cu voioşia 
exuberantă a maimuţelor care se întorceau acasă și bătălia burlescă dată de ele în Madhuvana. 


Dar faptul cu adevărat surprinzător este că în Sundara eroul principal - Rama - nu apare 
decât incidental, în ultimele capitole. Teoreticienii tradiționalişti ne explică situația arătând că 
Rama este mereu prezent în gândurile Sitei, că Hanuman îşi gândeşte acţiunile prin raportare la 
interesul lui Răghava, faţă de care maimuța are un devotament religios, mai puternic decât acela 
pentru regele Sugriva. Toate acestea sunt adevărate; la fel de adevărat este faptul că 
Sundarakănda este o carte cu doar trei personaje principale: Hanuman, Sita şi Ravana. 


Hanuman este protagonistul cărții, personajul prin ochii căruia vedem tot ce se întâmplă 
în Lankă. Am cunoscut inteligența și puterea lui încă din cartea a patra. Bineînţeles că îşi 
demonstrează vitejia în nenumărate ocazii pe parcursul căutărilor sale neobosite prin cetatea lui 


1 V. The Râmăyana of Vâlmiki, Sundarakânda, ed. Princeton, vol. V,1996, Introducere, 
traducere şi note de Robert P. Goldman şi Sally J. Sutherland Goldman, pp. 3-7, notele 1 şi 5. 
Ediţia - în format electronic - va fi citată în continuare drept PRED 5. 


Ravana. El este acela care o identifică pe Sita în mulțimea de femei de la curtea regelui, 
îndeplinind astfel misiunea încredinţată de Sugriva şi de Rama. Nu ezită însă nicio clipă să 
depășească litera comenzilor regale şi să interpreteze foarte flexibil spiritul acestor ordine. Ştie 
foarte bine ce şi cât să spună celorlalți din peripețiile sale, adaptând povestirea la public. Are, la 
fel cu toţi eroii Ramayanei, clhpe de îndoială, se frământă în faţa dificultăţilor. Totuşi Hanuman 
este, din punct de vedere psihologic, cel mai robust şi mai bine echilibrat personaj al epopeii, cea 
ce nu îl împiedică să-şi arate periodic esenţa sa adevărată : maimuţă. 


Sita se detașează prin complexitatea caracterului său din întreaga galerie de eroi şi eroine 
create de Vâlmiki. Tradiţia a văzut în ea arhetipul femeii sfioase şi caste, al soției-model, 
reproşându-i totuși, uneori, că este o figroaică ascunsă sub un chip de vacă . Vâlmiki, poetul 
care, să nu uităm, a trăit acum 2500 de ani, are meritul de a fi făcut din Sita mult mai mult decât 
corespondenta indiană a Griseldei medievale. Fragilă fizic, Sita este de neînvins din punct de 
vedere moral. "Textul ne vorbeşte în primul rând despre dragostea ei pentru Rama; Sita însăşi se 
consideră a fi rămă- varianta feminină a lui Rama. Dragostea este limanul salvator al 
Sitei: Vaidehi îşi va aduce aminte în clipele de restriște de ziua când a fost mireasă, de o după- 
amiază tihnită, petrecută împreună cu Rama, dar tulburată de fiul înaripat al lui Indra. Sita este 
chinuită însă de întrebarea dacă soţul ei o mai iubeşte, dacă va veni să o salveze. Sita luptă pentru 
dragostea ei, pentru dreptul ei la viaţă, dar mai ales pentru demnitatea ei de ființă umană. Pentru 
că a fi răpită de Ravana înseamnă marcarea cu un stigmat care nu poate fi şters decât de venirea 
lui Rama în Lankă şi uciderea lui Ravana. Pentru a-şi apăra demnitatea, Sita va ţine piept, rând 
pe rând, reginei Kaikeyi, lui Ravana, iar în final chiar lui Rama. Pentru a-şi apăra demnitatea, 
temătoarea Sita este gata să păşească în focul rugului și să reintre în brazda din care s-a nîscut. 
Vâlmiki a reușit să facă din Sita mai mult decât un personaj - a creat o persoană. De aceea 
Ramayana este, într-adevăr, Povestea despre Sita. 


Ravana este cel de al treilea personaj major al Sundarei. Aparent el are totul: despot 
fericit peste demonii răkșasas, învingător al zeilor, invulnerabil, posedă bogății infinite şi o mie 
de femei. Se află la apogeu, iar viaţa sa e un vis trăit aievea. Doar pământeanca Sita îi rezistă, 
apoi în roata norocului său ajunge un fir de nisip - Hanuman. Ravana o doreşte obsesiv pe Sita, 
dar nu o poate avea și pentru că nu poate să-și depăşească propria condiție subumană. Regele 
demonilor vede în Sita în primul rând o bucată de carne vie, vorbitoare, astfel că oscilează mereu 
între dorința de a o iubi fizic şi aceea de a o mânca. Ravana are la dispoziţia sa o mie de femei 
minunate; numărul le face să-şi piardă individualitatea. Scena banchetului le înfăţişează pe 
frumoasele lumii adormite una lângă alta şi stivuite una peste alta formând un fluviu de femei, 
după cum sugerează poetul. Simţim că dacă Sita ar ceda în faţa demonului ar deveni -atunci 
când frumuseţea ei va începe să se ofilească - una dintre aceste iubite anonime care nu mai sunt 
luate în seamă de stăpân. 


Rama apare începând cu sloka 63, rolul său fiind minor. Deşi primeşte vestea regăsirii 
Sitei, starea sa de spirit rămâne, s-ar putea spune, „hamletiană”, imboldul la acţiune venind în 
primul rând de la Hanuman. 


Soarta şi Vălmiki au voit ca Sita să fie iubită de Ravana şi Rama. Iubirea regelui 
demonilor este una exclusiv carnală, Ravana nu poate vedea dincolo de trupul frumos al femeii. 
Dragostea lui Rama este idealizată și sublimată la extrem; o iubește pe Sita, dar nu neapărat ca 
ființă tangibilă, ci, mai degrabă, ca imagine sau amintire, astfel încât o poate înlocui la nevoie cu 
o statuie, aşa cum se întâmplă în varianta alternativă numită VHarakănda. Aceasta este adevărata 
dramă a prinţesei Sita. 


SUNDARAKÂNDA - HANUMAN ÎN LANKA 


l 


1. <Hanuman>, nimicitorul vrăjmaşilor, se hotăr? să pornească prin ceruri pe 

drumul divinilor cântăreți cârana” pentru a o găsi pe Sita, cea răpită de Ravana. 


2.| Atunci când începu această faptă greu de dus la bun sfârşit, vănara îşi întinse 

gâtul ridicându-şi capul, asemenea celui mai puternic taur.) 


3-4. Astfel, înțeleptul, hotărâtul şi puternicul viteaz mergea ca un leu cu coama 
bogată” pe pajiştea de culoarea nestematelor vaidiirya care părea a fi o altă mare; el 
zdrobea copacii cu pieptul, speria păsările şi călca jivinele-n picioare. 


5-7. Pe clinul muntelui vedeai pietre în culori nenumărate - vineţii, roşii ca vinul 
sau trandafirii, aurii sau verzi ca frunzele, pestrițe-n alb şi negru. Pe acolo 
hălăduiau mulțimi de yakșa, kinnara, gandharva, alături de marii şerpi divini; ei 
puteau înfățișarea să-şi schimbe după voie şi zei păreau a fi, iar între toți 
Hanuman sătea precum cobra” în mijlocul lacului. 


2 Fiinţe cereşti de la curtea lui Indra, muzicieni divini. „Drumul lor este același cu al Vântului, 
tatăl lui Hanuman” - nota lui Prasad. 

3 Versul apare doar în manuscrisele versiunii sudice, n. PRED 5, p. 301. 

+ Kesari= coamă, prin extensie „purtător de coamă/leu”; joc de cuvinte cu numele celuilalt tată al 
lui Hanuman. Trebuie notat că în cartea a patra textul explica numele prin comparaţia cu 
staminele de lotus. 

” Traducerile electronice au „elefant”, cuvântul în original este însă năga=şarpe, cobră. Ediţiile 
Princeton şi Prasad au şi ele „great serpent”, respectiv „like a Naga”. Este adevărat însă că există 


8. Impreunându-și mâinile, Hanuman s-a plecat înainte de-a porni în fața Soarelui, 
a măritului Indra, a vântului Pavana, a lui Brahma care s-a creat pe sine și spiritelor 
Firii. 

9. Cu faţa-ntoarsă înspre răsărit el se închină <înc-odată> cu palmele unite tatălui 
Pavana, apoi începu să crească, înainte de a porni spre miazăzi. 


10. EI începu să se mărească în faţa tuturor maimuţelor pentru binele lui Rama, 
aşa cum se umflă apa mării când e Lună plină. 


11-16. Pentru a putea sări peste ocean, Hanuman se-ntinse, se lăți, până crescu cât 
un uriaș, iar labele-i tuspatru striveau muntele sub ele. Piscul frumos se cutremură 
o clipă de-atâta greutate; copacii înfloriți petalele își scutură, iar vârful însuşi pare 
deodată o imensă floare. Sub marea apăsare curg pâraie noi din steiuri, așa cum 
curg sudorile din tâmpla elefanților.” Stors de povara viteazului, Muntele lui Indra 
lasă să se scurgă din vinele-i ascunse aur, argint, aăjana şi prăvale bolovani stropiți 
cu chinovar în văluri de pucioasă. 


17-28. Striviţi la rândul lor de muntele strivit de Hanuman, locuitorii peșterilor din 
străfunduri strigau de durere, iar urletele lor se auzeau în patru zări pe tot 
pământul. De spaimă, marile cobre își întinseră glugile însemnate cu semne 
norocoase” şi, scoțând limbi de foc, au mușcat stâncile cu colții înveninaţi. Nici 
toate ierburile de leac nu au putut domoli otrava, iar piscul s-a frânt sub flăcări. 
Cuvioşii care îşi urmau canonul au plecat îndată de pe munte, socotind că spirite 


<neştiute>€ îl vor sfărâma. Vidyădhara-șii” au zburat în cer înspăimântați, luându- 
și cu ei iubitele; au lăsat în urmă carafele, pocalele şi cupele de aur, fripturile 
mustuoase şi multele mâncăruri, săbiile-aurite și scuturile din piele de taur. Amețiți 
şi cu ochii încă roşii, < vidyâdhara-șii > s-au înălţat în văzduh purtând ghirlandele 


situaţii când năga poate însemna „elefant”, v. PRED 5, pp. 97 şi 302 pentru această dificultate de 
interpretare, uneori insolubilă. 

SV. nota la 4,30, 37-44. 

7 Textual: vyaktasvastikalakşanaih =,,cu semne vizibile <în formă> de svastika”; originar, în 
zona brahmană şi budistă crucea gamată reprezenta un simbol solar aducător de noroc, dar astăzi 
conotaţiile istorice sumbre ar putea marca negativ versul. 

i Aici, la fel ca în distihul 8, am tradus bhutaih din original prin „spirite”, genii nedefinite ale 
naturii. 

a Spirite cerești din suita lui Siva; veşnic tineri „purtătorii de înţelepciune” sunt și magicieni, de 
aceea își pot schimba înfăţişarea. Sunt reprezentați purtând ghirlande de flori în cer- v. Huet, s.v. 


roşii <de la ospăţ>, cu trupurile încă unse cu santal. Pe lângă ei dau roată , uimite 
dar surâzătoare, frumoasele împodobite cu brățări la mâini și la picioare; puteri 
magice au vidyădhara - ei zboară-n Jur, privind în jos spre munte. Deodat-aud cum 
r$-ii, cărana, siddha care priveau din tării rostesc cuvinte de slavă. 


29-30. -,, Fiul Vântului, Hanuman, cel mare cât un munte şi fără seamăn de 
sprinten vrea să treacă oceanul, sălașul dulfilor makara!'"! Pentru binele lui Rama şi 
al neamului vânara el vrea să ajungă pe ţărmul celălalt, faptă greu de-ndeplinit, ba 
chiar cu neputinţă!” 


31. (Auzind cuvintele rostite de sfinţii cu suflet mare, vidyădhara-șii se uită înspre 
A 3 . — ai = xall 
munte, unde îl văd pe Hanuman - viteazul vânara a cărui putere e nemăsurată) . 


32-38. Hanuman, uriaş cât muntele, îşi zbârleşte blana, se scutură și răcnește 
precum norul care tună în furtună. EI biciuieşte totul cu stufoasa-i coadă şerpuind 
prin aer, aşa cum face regele păsărilor'” cu năpârca înhăţată <în plisc>; coada lui 
încolăcită pe spate părea un şarpe gigantic dus în zbor de Garuda. Maimuţa își 
înfipse labele -uriaşe măciuci oţelite - în stâncă, își îndoi mijlocul şi îşi încordă 
picioarele. Viteazul Hanuman, cu capul şi umerii încordaţi, își adună puterile şi 
vlaga. Apoi - după ce socotise calea și depărtarea până ţărmul la care avea s- 
ajungă - îşi ținu răsuflarea uitându-se spre soare. Hanuman, măreț elefant între 
vânara, stând bine proptit în labe şi cu urechile plecate, gata să sară, grăi astfel 
către pădureni: 


39-42. -,„De-aici eu voi porni precum săgeata din arcul lui Râghava, ca vântul voi 
zbura spre Lankă unde domneşte Ravana. Dacă n-o voi găsi pe fiica lui Janaka în 
Lanka, mă voi îndrepta la fel de iute către sălașul zeilor cerești; dacă nici în ceruri 
n-o voi afla pe Sita, eu îl voi pune-n fiare pe Ravana, regele demonilor, și-l voi 
aduce aici. Dar, orice-ar fi să fie, mă voi întoarce aici cu Sita sau Lanka o voi 
smulge din adâncul mării și - împreună cu Ravana însuşi - aici o voi aduce!” 


10 Makara este o ființă marină, himeră crocodil-delfin, emblemă a zeului Kâma, animalul care îi 
transportă pe Varuna şi pe Ganga; constelația și simbolul Capricornului- v. Huet, s.v. Folclorul 
românesc are extrem de puține legende marine, animalul fantastic oarecum apropiat de makara 
fiind „dulful mării”, care nu trebuie confundat cu delfinul. Traducerea cuvântului prin 
„crocodil” -cum fac ediţiile consultate - nu este însă satisfăcătoare. Versul 29 este probabil 
interpolat. 
- Distihul apare doar în unele manuscrise sudice, v. PRED 5, p. 306. 

Garuda. 


44-47. EI grăi astfel vitejilor vânara şi, fără a mai sta pe gânduri, sări'” sprinten 
spre înaltul cerului; Hanuman, cel mare cât un elefant, se simţea precum Suparna'”. 
Avântul lui a smuls de pe acel munte copaci întregi, prinși în vârtejul zborului. 
Picioarele vânjoase l-au împins spre cerul neîntinat de nori, iar forța lor a tras din 
urmă păsănile koyaşti!” care se iubeau prin ramuri, a făcut copacii să se-ncline, 
cum fac cei din acelaşi neam când unul dintre ei porneşte în călătorie. 


48-55!€. Dezrădăcinaţi de puterea picioarelor lui Hanuman, uriaşii arbori săla îl 
urmau cum îşi urmează oștenii regele. Minune vrednică de văzut era gigantica 
maimuţă printre copacii plini de flori. Apoi toți arborii se prăbuşiră în oceanul cel 
sărat, precum munţii <ascunși în adânc> de frica fulgerului măritului Indra!”. Ei au 
căzut în mare împrăștiind flori, aşa cum se prăbuşesc prietenii când îşi spun adio. 
Maimuţa acoperită cu flori, lăstari și muguri semăna cu un nor sau cu un munte 
strălucind de licurici. Smulse de viforul iscat de Hanuman, petale multicolore s-au 
împrăștiat pe valuri, iar oceanul părea presărat cu stele. Hanuman însuși strălucea 
precum un nor luminat de fulgere, căci trupul îi era acoperit de flori în mii de 
nuanţe. 


56-67. Hanuman plutea prin aer cu braţele întinse, iar ele semănau cu doi șerpi cu 
câte cinci capete iviţi pe un vârf de munte. Uriaș la trup, el părea că vrea să soarbă 
atât talazul mării, cât şi cerul. Ochii lui străfulgerau ca două focuri de pe munte 
când zbura pe calea vântului; rotunzi, mari și roşii-castanii ochii lui semănau cu 
Soarele şi Luna la răsăritul lor. Chipul lui roșcat cu nasul stacojiu era Soarele-n 
amurg, iar coada fiului Vântului părea coloana înălțată întru slava lui Indra. 


15 utpapăthăta şi samutpatati -forme ale verbului utpar - din original sunt înţelese diferit de 
traducători: a sărit, a zburat. Această ambiguitate este specifică legendei lui Hanuman; el sare 
sau zboară? Danielle Feller a dezvoltat o teorie asupra semnificației acestei ambiguităţi, 
observând paralele între legendele lui Hanuman şi Garuda. Teoria este interesantă, însă 
vulnerabilă prin faptul că acordă prea mult credit în interpretare  Urarakand-ei, partea 
interpolată târziu în varianta lui Vălmiki. 

i Garuda. 

9 „Păsări cu picioarele ca două bețe”; Monier-Williams, p. 313, col. 2, s.v., traduce „nagâţi (sau 
un cocor mic alb)”; PRED 5, p. 309, sugerează ca posibile interpretări două specii de bâtlan și 
una de egretă, toate de mici dimensiuni. 

1 Distihurile 45-55 au destul de multe repetiții; sunt identice sau similare următoarele perechi: 
45=46; 41=52; 51=54, 53=55. 

"7 Dutt notează la acest loc: „Legenda spune că Indra sau Mahendra - adică Indra cel mare- şi-a 
pus în gând odată să reteze piscurile tuturor munţilor. De aici spaima lor.” Feller discută 
amănunțit legenda munţilor zburători fixaţi pe pământ de Indra. V. mai jos distihurile 123-128. 


Înțeleptul fiul al lui Vayu - așa cum se vedea: cât muntele de mare, cu coada roată- 
n jurul lui şi colții albi - strălucea precum Soarele. Bucile lui arămii păreau un 
munte de porfir despicat la mijloc'&. Vuia aerul trecându-i pe la subţiori, iar 
Hanuman zbura prin cer, părând o stea căzătoare venită dinspre miazănoapte. 
Păşea pe cale precum zeul Soare, mărit la trup ca elefantul care vrea să scape din 
prinsoarea funiei, iar umbra lui străbătea oceanul - o corabie plutind cu vântul bun 
în pânze. 


68-79'7. Oriîncotro zbura maimuța, avântul său tulbura oceanul; când pieptu-i larg 
despica văzduhul, vârtejul stârnea talazuri cât munţii de înalte, iar viforul din urma 
lui cu vântul norilor se înfrunta, făcând oceanul să mugească-ngrozitor. Hanuman 
zbura prin cer, părând că despică zarea şi rupe cerul de pământ. EI străbătea prin 
munți de apă cât Meru şi Mandara, unul după altul, de parcă voia să-i numere în 
treacăt, iuţeala sa biciuind apa până la boltă, iar cerul părea învăluit în norii 
toamnei. Dezveliţi din apele-nvăluitoare, pești, țestoase, balene, crocodili se zăreau 
în hăul mării, cum vezi un trup când omul veşmântul și-l dezbracă. Umbra lui 
Hanuman cel viteaz ca leii se-ntindea în lat pe zece poşte, iar în lung pe treizeci în 
urma lui; șerpii mării <se-nspăimântau> crezând că e Suparna <şi vine-asupra lor>. 
Trupul gigantic al lui Hanuman părea un munte-naripat, plutind strălucitor pe cer, 
fără de sprijin”. Oriunde se-ndrepta voinicul, el despica văi prin oceanul de sub el. 


80-82. Hanuman păşeşte pe drumul păsărilor precum Garuda şi are-n urmă, precum 
Vântul Mărut, trena lui de nouri argintii, trandafirii, azurii sau stacojii. Norii cei 
mari l-ascund iar și iar vederii când îi străbate, aşa cum ascund şi lucirea Lunii. 


83-86. Pe când străbate-n pasul lui cel iute cerul, îl văd zeii, gandharvașii şi 
danava: ei îl binecuvântară cu o ploaie de flori. Soarele îşi potoli pârjolul să nu-l 
ardă cumva pe Hanuman, cel mai bun dintre vănara, care zbura pentru binele lui 
Rama, iar Vâyu cu boarea sa îl răcorește. Pe când minunatul Hanuman zbura prin 


'5 Textual mahată dăriteneva girirgairikadhătună, unde gairika este numele unei varietăţi de 
calcar roşu, folosit uneori ca podoabă- v. Monier- Williams, p. 363, coll. 2-3. Uneori înseamnă 
aur sau ocru. gairikăkşa, gairikăkhya este numele plantei Jala-madiăkha, de aceea una din 
variantele de traducere înţelege „un munte sfărâmat, cu multă iarbă gairika”. 

Pasajul ilustrează tulburarea pe care o provoacă zborul/saltul lui Hanuman asupra mării; multe 
versuri sunt similare între ele, diferenţa fiind de nuanţă. Pentru dificultățile textului - provenit din 
versiunea sudică - v. PRED 5, pp. 311-312. 

% V. nota la distihurile 48-55. 

cer pşii, deva, gandharvaşii şi răkșasii” îl lăudau în cânturi, aşa cum făceau și 
şerpii Nâga, spiriduşii yakșa şi păsările când îl vedeau plutind atâta de uşor. 


87. Pe când viteazul străbătea văzduhul, Samudra - zeul săratului ocean - fiind 
prieten cu neamul lui Ikşvâku, chibzuia în sine: 


88 - 90. -„„Dacă nu-l ajut pe vănara, voi ajunge de-ocara lumii! Sagara m-a ajutat” 
să-mi fac împărăție! Hanuman slujeşte neamul lui Ikșvâku, nu se cuvine să sufere 
<de oboseală>; voi da porunci să i se facă loc de popas, apoi, bine odihnit, el va 
purcede iarăşi mai departe”. 


91. Samudra spuse muntelui slăvit Mainâka, piscul de aur tăinuit în sânul mării: 


92-100. -,,O, munte fără seamăn! Indra, craiul zeilor, te-a pus aici să fii hotar și 
stavilă hoardei demonilor asura dac-ar îndrăzni să urce din Pătâla. De-atunci tu stai 
neînfricat la gura lumii de dedesubt. Tu poţi să crești în sus, în jos şi-n lături după 
dorinţă; de aceea, eu te îndemn acum să creşti în sus. Viteazul Hanuman - un tigru 
printre cei din neamul cățărător, un voinic în stare de fapte minunate - va zbura pe 
deasupra ta spre a-mplini porunca lui Rama. EI slujeşte neamul lui Ikşvâku, stirpea 
pe care noi amândoi o cinstim; când cineva nu-și face datoria va avea drept plată 
doar mânia celui drept, de aceea fii pentru mine sfetnic și sol - să nu pierdem acest 
prilej! Ridică-te din valuri, lasă nobila maimuţă să se odihnească pe piscul tău, căci 
vrednic este printre zburători şi vrednic e de slavă! Munte cu vârful aurit! Tu ești 
adăpost ocrotitor pentru zei şi gandharvași: îngăduie-i lui Hanuman să poposească 
O vreme, pentru a porni mai departe! Gândește-te la nobilul Rama din spiţa lui 
Kâkustha, la surghiunul lui Maithili şi la strădania lui Hanuman!” 


101-111. Auzind porunca zeului care domneşte peste sărata mare, muntele 
Mainăka - piscul cu miezul plin de aur” şi <creştetul> împodobit cu sihle și liane - 
se ridică din ape, precum Soarele când rupe vălul norilor întunecaţi, arătându-şi 
vârfurile ascunse unde locuiau şerpii naga şi fiinţele kinnara, iar steiurile aurii 
semănau cu Soarele la răsărit pe când urcau spre boltă. Albastrul de oţel al cerului 


”1 B vorba de alți rakşasa, paznicii ținutului de sud-vest, nu de supușii lui Ravana. 

2 Cei 60 000 de fii ai regelui Sagara au creat albia oceanului, săpând în căutarea calului de jertfă 
pentru asvamedha, furat de către Indra. V. pentru legenda lor cartea I, cap. 38-41. Versurile 
următoare îl numesc de aceea pe Samudra cu epitetul săgara= oceanul creat de Sagara. 

2 hiranyanăbha -,„cel cu buricul de aur”; în funcţie de context, este un epitet al zeului Vișnu sau, 
cum este cazul aici, al muntelui mitic Mainâka. 


avea acum sclipiri de aur, căci Mainâka răspândea din sine lumina a sute de sori. 
Hanuman, văzându-l apărând deodată din marea cea sărată, gândi că o piedică în 
cale-i se ridică și cu pieptul său puternic vârful țăndări îl făcu, aşa cum vântul 
zdrenţuieşte norii. Hohoti cu voie bună muntele cel mare văzându-i puterea; 
Mainâka 1 se-nfățişă sub chip de om pe vârful prăvălit şi vesel îi grăi viteazului 
care străbătea văzduhul: 


112-114. -„„Viteazule vânara, ce faptă fără seamăn ai cutezat să duci la bun sfârşit- 
<să zbori peste întinsul mării>"*! Te odihnește pe vârful meu o clipă, apoi porneşte 
înainte!Sagara, strămoșul lui Răghava, a făcut să apară această întindere sărată”, 
iar zeul” ei socoate că-i potrivit cinstirea cuvenită să-ţi dea ţie, cel aflat în slujba 
lui Rama!Atunci când ai primit o facere de bine se cuvine să o răsplătești cu alta, 
aceasta e divina, neabătuta lege! Nu-l nesocoti neprimindu-i darul, căci e făcut 
pentru stirpea lui Raghu! Zeul mi-a poruncit astfel: 


115-116. -«Viteaza maimuţă cu inima de tigru are de străbătut o sută de yojana; 
lasă-l să se odihnească pe vârful tău, apoi să purceadă mai departe pe calea lui! » 


117-122.-„Tu, cel mai bun din neamul cel roșcat, adast-aici şi te hrănește cu 
rădăcini şi fructe dulci şi-nmiresmate înainte de-a pleca. <Dar nu e doar porunca 
dată de Samudra>, căci între noi e o veche legătură plină de virtuţi, cunoscută pe 
cele trei tărâmuri! Fiu al Vântului””, tu ești un elefant puternic în neamul cel săritor 
din creangă-n creangă, eşti între toți cel mai iute-n zbor! Un oaspete, chiar de rând 
și de neam prost de-ar fi, se cuvine cinstit cu deplină cuviință de cel ce respectă 
dharma! Atunci, ce ar trebui să fac pentru o fiinţă nobilă cum ești tu? O, 
cunoscător al dharmei! Eu îl slăvesc, slăvindu-te pe tine, pe al tău părinte - Vântul! 
Voi povesti acum de ce o fac: 


123-128. -„Fătul meu, demult, în Krtayuga”, toţi munţii aveau aripi şi zburau 
încolo şi încoace după plac, întrecându-se cu vulturul Garuda și cu Anila”. După o 


2 Am completat textul -urmând una din edițiile indiene- pentru a clarifica spusele lui Mainâka, 
altfel afirmaţia rămânea ambiguă, putând fi şi o referire la iscodirea lui Ravana. 

“5 Prin cei 60 000 de fii ai săi. 

* Samudra. 

” Textul sanscrit se referă la Vâyu Pavana folosind numele măruta; pentru a evita dificultățile de 
înţelegere, am tradus de fiecare dată termenul prin „Vântul”. 

* Prima eră din mitologia indiană, corespunde vârstei de aur din miturile greco-romane. 


vreme, zeii, înţelepţi şi fiinţele lumii au început să se cutremure de groază că vom 
cădea, <nimicitori, asupra celor trei lumi>"0. Atunci Zeul cu o mie de ochi care a 
făcut o sută de sacrificii”, mâniat peste măsură, a retezat cu trăznetul său aripile a 
o mie de munţi; când m-a ajuns el m-a ţintit cu vajra” dar Vântul m-a suflat din 
cale, iar eu căzut-am, cu aripile-ntregi, pe fundul mării. Astfel tatăl tău m-a ocrotit 
atunci; de aceea îl slăvesc necontenit, iar acum eu te cinstesc deplin pe tine; 
legătura dintre noi e sfântă şi nu se poate rupe, prinţ al maimuţelor! 


129-130. Fericește-ne pe mine şi Sâgara””, voinice, primeşte ospeţia noastră cu 
inima voioasă şi odihneşte-te la noi; ofranda noastră porneşte din dragoste, nu o 
disprețui!” 


13 la. Plăcutelor cuvinte ale zeului munte, Hanuman le răspunse astfel: 


131b-132. -,„Sunt bucuros de ospeţia voastră, nu vă-ntristați; mă mână însă grabnic 
porunca care mi-a fost dată și cuvântul meu că astăzi chiar mă voi întoarce - nu pot 


p? 


zăbovi la mijlocul de cale, uitându-mi datoria 


133-137. Zicând acestea, mângâie piscul muntelui cu mâinile. Zâmbind, el sare 
apoi spre naltul cerului, însoțit de binecuvântarea muntelui și mării. După o vreme 
el ajunse pe drumul tatălui său; de acolo privi spre muntele <care se ascundea în> 
mare", apoi zbură prin cerul fără nori. Această nouă faptă minunată a fost lăudată 
de către devas, siddhas şi marii înţelepţi. 


138-139. S-au bucurat zeii cereşti şi Devendra cel cu o mie de ochi de fapta 
Muntelui de Aur, iar soţul lui Saci grăi, înecându-se de râs: 


*% Numele mitologic al vântului atunci când este văzut drept una din cele opt comori naturale ale 
lumii-aștavasu. Aceste comori sunt -de obicei, dar există diverse alte variante - Focul, Vântul, 
Apa, Soarele, Luna, Lumina, Spaţiul, Pământul; zeii respectivi îl ajută pe Indra în împărăția lui 
din cerul celor 33 de devas.V. Huet s.v. vasu. 
* Am completat fraza pentru o mai bună înţelegere a sensului ei. 
1 Indra, zeul care a îndeplinit de o sută de ori ritualul imperial asvamedha. 
iz Trăznetul, arma lui Indra. 
% Zeul oceanului, Samudra - v. nota la distihurile 88-90. Vocala lungă diferenţiază acest epitet 
de numele regelui strămoș al lui Rama. 
* Dintre variantele de interpretare ale distihului 136 aceasta este cea mai logică, în concordanţă 
cu 140-142; totuși, cea mai frecventă traducere este „privi spre munte şi mare/ocean”. 

Indra. 


140-142. -,„Munte cu miezul de aur, tu, crai printre piscuri! Sunt mulţumit de fapta 
ta; nu te mai teme“, ci bucură-te după cum îţi este placul! Ajutorul tău i-a fost de 
folos lui Hanuman care încearcă să sară o sută de yojana - viteazul nu cunoaște 
frica, nici atunci când bine ar fi şi să se teamă! EI este solul fiului lui Dasaratha””, 
de aceea sunt foarte mulţumit de ceea ce ai făcut”. 


143-144. Mainâka s-a bucurat să-l vadă mulțumit pe stăpânul zeilor, cel care 
adusese o sută de jertfe, căci de acum nu mai avea a se teme; în vremea asta, 
Hanuman zbura peste ocean. 


145. Apoi devas, gandharvașii, siddhăs şi marii înţelepţi s-au îndreptat către 
strălucitoarea Surasă”, Mama Şerpilor, rugându-o: 


146-148. -„Hanuman, vestitul fiu al zeului Vânt, zboară astăzi peste împărăția lui 
Sâgara. Opreşte-l o vreme, fii o piedică în calea lui: prefă-te într-o râkșasi mare cât 
un munte, cu ochii roşii îngrozitori, gura largă cât cuprinsul cerului și colții pe 
măsură. Vrem să-i punem încă o dată la încercare istețimea şi puterea, să vedem 
dacă poate birui sau dă cu fugiţii birul!” 


149-150. Văzând atâta cinste din partea nemuritorilor, Surasă își schimbă- 
nfățișarea şi - hâdă peste poate - se aşează în mijlocul oceanului și lui Hanuman îi 
aține calea: 


151. -,„Hei, viteazule vânara! Zeii au sorocit ca astăzi tu să-mi fii mâncarea, deci 

intră-n gura mea!” 


152. Păstrându-şi chipul vesel, dar cu braţele-ndoite-a rugă răspunde Hanuman: 


153-156. -,, Rama, fiul lui Dasaratha, s-a aşezat în codrul Dandaka împreună cu 
fratele Lakșmana şi cu soția, prințesa din Videha. Din multe pricini, el a ajuns să 
lupte cu demonii răkșasa; pe când era dus de acasă, Ravana i-a furat soția, slăvita 


* Sensul frazei este: „nu te mai teme că îți vei pierde aripile”. 

* Traducerea din PRED 5 - p. 110, distihul 127 - şi nota corespunzătoare de la p. 319. 

* Desăvârșiţii - fiinţe divine care au fost la început oameni, dar care au dobândit nemurirea 
împreună cu puteri magice, deoarece au obținut eliberarea -mokșa; ei locuiesc în Bhuvar, 
Ținutul-dintre-Cer-şi-Pământ; v. Huet, s.v. siddha. 

“9 Busuioc, alt nume al divinității Kadri, soţie a lui Kasyapa şi mama şerpilor năga. V. Huet, s.v. 
Surasă. 

%0 Ediţiile Dutt şi Prasad adaugă: „eşti darul făcut mie de divinitate”. 


Sita. Eu am fost trimis, ca sol al lui Rama, să o găsesc. Tu eşti supusă a lui Rama, 
ar trebui să îl ajuţi! Dacă nu vrei aşa, să facem altfel: după ce o văd pe Maithili şi îl 
înştiinţez pe Rama, zău, mă-ntorc îndată să intru-n gura ta!” 


157. Surasă cea schimbătoare zise: 
-„„De mine nu va trece nimeni! Eşti darul meu şi gata vorba!” 
158-159. ( Văzându-l cum pleacă, Mama Șerpilor îi spuse: 


-„„Voinice, nu poţi merge mai departe decât prin gura mea - aşa hotărât-a din veac 
ste ” Sr s i ez zu 41 
creatorul lumii!” stătu apoi în calea lui cu gura deschisă cât un hău.) 


160-167. -„Atunci deschide-ţi gura cât să mă poți cuprinde!” răspunse furios 
Hanuman şi se întinde cât zece poşte. Văzându-l mare cât un nor, Surasă fălcile-și 
desface douăzeci de yojana. Hanuman se lățeşte la treizeci de poşte, mama 
şerpilor îşi deschide gura patruzeci. Atunci viteazul creşte până la cincizeci; Surasă 
fălcile îşi cască şaizeci de poște, Hanuman iar se măreşte până la șaptezeci. Ea încă 
şi mai mult deschide gura - optzeci de poşte, iar Hanuman se înaţă cât un munte de 
nouăzeci de yojana. Ager la minte, Hanuman o vede acum cu fălcile deschise o 
sută de yojana, cu limba atârnând din gura îngrozitoare ca hăul iadului; pe dată, se 
micşorează căt policarul, trece prin botul ei şi se ridică-n cer. 


168-169. -,, Acum ţi-ai primit darul promis, fiică a lui Dakşa! Am intrat în gura ta; 
pot porni mai departe, să o găsesc pe Vaidehi. Rămâi cu bine!” îi zise. 


170. Văzându-l că a trecut prin gura ei aşa cum trece Luna prin gura balaurului 
Râhu, Surasă se întoarse la chipul ei adevărat şi îi ură: 


171. -„Vrednic vânara, viteaz fără pereche, norocul te-nsoţească! Porneşte mai 
departe, adu-i împreună pe nobilul Rama şi pe Sita!” 


172. Văzând că Hanuman îndeplinise a treia încercare, zeii au spus: „E bine, e 
foarte bine!” 

173-181. Viteazul Hanuman, deopotrivă cu Garuda în iuţeala zborului, pluti 

deasupra împărăției lui Varuna” și se ridică din nou până la calea sa cerească. 


*1 Versurile sunt considerate interpolate de PRED 5, p. 320. 


Acolo norii răcoreau cu roua lor tăna, păsările zburau prin preajma lui, iar 
gandharvaşi cântau măiestru; peste tot erau care zburătoare“ trase de lei, tigri, 
elefanţi ori şerpi înaripați. Fiul vântului împrăștia norii precum însuşi vântul şi 
zbura prin tărâmul acela luminat de focul fulgerelor, cerul marilor înţelepţi - ajunşi 
aici prin merite nenumărate. Zeul focului aducea aici ofrandele turnate la sacrificii. 
Podoabele locului erau Soarele şi Luna, mulțimile de stele și mișcătoarele planete, 
dar și maharișii, gandharvaşii - cu regele lor, Visvăvasu, care sălăşluia acolo, în 
spațiul neîntinat -, șerpii năga şi yakșa-sii. Spre bolta pusă lumii de Brahma 
ziditorul urcau eroii, în vreme ce vidyădhara-șii îi opreau pe cei nevrednici, iar pe 
tăpşanul cerului zburda elefantul Airăvata, bidiviul lui Indra”. Toţi îl vedeau, de 
pretudindeni, pe fiul Vântului cum despică văzduhul, părând a fi regele înaripat al 
munților. 


SIRE ; Y, A a ta sii SĂ 
182. O tartoriţă schimbătoare la chip, numită Simhikă“S, văzându-l pe Hanuman 
zburând aşa, cu trupul crescut peste măsură, s-a socotit în mintea-i: 


183. „Azi, după atât amar de vreme, voi mânca şi eu pe săturate, dacă prind 
nămetania care îmi vine-n gheare”. 


184. Apoi îl apucă de umbră; simţind-o, Hanuman își spuse: 


id Pasaj foarte complicat din cauza detaliilor, interpretat extrem de diferit; am urmat versiunile 
cel mai uşor de înţeles. 

d Varuna a devenit în brahmanismul post-vedic zeul tuturor apelor, de aceea „căminul său” era 
oceanul. 

+ În sanscrită vimâna-car aerian, v. Huet s.v. vimăna 1; uneori pot zbura singure, alteori sunt 
trase de fiinţe fantastice, aşa cum este cazul aici. V. diferenţa dintre vimăâna folosit de Ravana în 
cartea a treia şi Puşpaka, descris mai Jos, vimăna lui Kubera. 

* Airăvata este şi personificarea curcubeului. În continuare, versiunile Dutt și Prasad au un pasaj 
care lipsește din edițiile electronice: „nori semeţi, având nuanţe roşii, galbene, negre sau ca pasta 
de santal, erau destrămaţi de Hanuman, care pătrundea în ei pentru a ieşi apoi, precum face Luna 
în anotimpul ploilor”. Distihul 165 din PRED 5, p. 113 coincide parţial cu aceste traduceri: 
„Avântându-se, pătrundea în nori, din care ieşea iar şi iar, el (=Hanuman) semăna cu luna care 
intră şi iese din nori în anotimpul ploilor”. 

* Simhikă - „leoaica” este un demon din clasa asura - fiinţe primordiale, fraţi antagoniști cu 
devas; aici este însă considerată a fi o răkşast - demon secundar, ajuns astfel din cauza unor 
păcate. Ea este mama celebrului balaur Râhu care provoacă eclipsele-de aici comparația din 
distihul 193. V. Huet s.v. simhikă. 


185-187.-„Mă simt deodată fără de putere, de parc-aș fi o corabie prinsă între 
vânturi pe ocean”. Privi în sus, în jos și-n lături, până văzu jivina hidoasă cum 
ieşea din valuri în marea cea sărată. „De ea ne-a povestit Sugriva, e fiara ce 
vânează prinzând din urmă umbra prăzii!” 


188-196. Știind de-acum cine e ea, Hanuman crescu încă o dată, cum cresc norii la 
vremea ploilor, iar Simhikă își deschise largă gura cât hăul din Pătâla, iadul de pe 
urmă. Sări răcnind înspre vânara- Hanuman văzu că botul ei era cât el de mare, iar 
în adânc se zăreau ale fiarei măruntaie. Vicleanul se strânse într-o clipă, apoi se 
prăvăli ca fulgerul în burta ei. Siddhas şi căranas se îngroziră, văzându-l cum 
dispare ca Luna înghițită de Râhu; dar viteazul îi sfâşie inima cu unghiile lui 
oțelite, apoi ca gândul urcă prin gura neînchisă încă. Simhikă se scufundă în mare 
cu inima fărâme, iar fiinţele cereşti îl lăudară pe Hanuman: 


197-198. -,„Ai săvârşit o faptă măreață astăzi, viteazule din neamul săritor, ucigând 
dihania îngrozitoare! Norocul să te-nsoţească pe cale spre țelul tău; să nu uiţi prințe 
că dacă ai curaj, prevedere, minte și îndemânare - aşa cum ai tu - niciodată nu vei 
da greş în orice-ai întreprinde 


ja 


199. După ce a fost cinstit astfel, Hanuman cel vrednic de slavă s-a înălţat spre cer 
ca vulturul care înghite şerpii, dornic să își atingă țelul. 


200-203. Aproape de țărm, după ce străbătuse o sută de yojana pe deasupra mării, 
scrută în jur întreaga zare; se iviră întâi copacii, apoi, când cobora, desluşi o insulă 
împădurită, lângă Malaya“. EI cercetă cu grijă ţărmul, sihla și gura râurilor, soțiile 
mării. Apoi se privi pe sine şi se văzu crescut peste măsură, un nor care umbrea 
văzduhul. Se gândi: 


204. - „Dacă mă văd atât de mare, zburând atât de iute, nu pot dracii să nu mă 


p> 


bage-n seamă 


i A 441,26 unde Simhikă este numită Angârakă. 


ii Regiune din munții Ghaţii de Vest, v. Huet, s.v. Textul a pus probleme şi comentatorilor 
indieni, v. PRED 5, p. 325. 


205-209. Sfătuit astfel de mintea lui dibace şi cunoscând de-acum ce poate” ca un 
iluminat, se strânge iar în forma lui dintâi, cum făcut-a Vişnu când l-a înfrânt pe 
Bali. Ajuns la mal şi privind spre trupul său, el chibzui ce avea de gând să facă; se 
cobori pe muntele Lamba, unde creşteau pandanus, uddălaka şi cocotieri. 
Văzându-l cum se schimbă, jivinele încep să fugă. De pe culme el privi spre Lankă. 


210. Străbătuse doar prin puterea sa întinsul mării înspumate, apa plină de demoni 
ȘI şerpi; privind de sus, cetatea Lankă îi părea a fi Amarâvati. 

1-37. Puternicul Hanuman, după ce a străbătut oceanul cel netrecut de nimeni, s-a 
aşezat în voie pe culmea muntelui Trikiăţa” şi privi spre cetatea Lankă. Petalele 
căzute ploaie peste el îl făceau să pară un tufiş înflorit; deşi zburase o sută de 
yojana, vajnicul erou nu gâfâia şi nu simţea nici urmă de oboseală. 


4. -,„Pot să sar uşor cale de nenumărate poșşte; ce înseamnă pentru mine o sută de 
yojana peste acest capăt de mare?” își spunea. 


5-8. Viteazul Hanuman cel iute de picior trecuse marea cu propriile-i puteri, iar 
A E: . ia ada : d ra 234 = 4 
acum se cobora spre Laikă” prin pajişti, prin păduri întunecate şi înmiresmate”” și 


După cum se ştie, Hanuman nu își cunoaşte propriile puteri; el le poate descoperi la nevoie, 
însă doar dacă altcineva îi vorbeşte despre ele. Pasajul are multe contradicții şi repetiții; am 
eliminat o parte dintre ele. Distihurile 205-210 diferă în amănunte de versurile 187-190 din 
FRED 5, care le corespund. 

” Sarsa 2 are în ediţiile critice doar 55 de strofe. 

! În acest pasaj şi în restul capitolului sunt multe versuri identice sau cu acelaşi înţeles, care în 
traducere dau o senzație de monotonie; atunci când traducerile de referință sunt discordante am 
urmat forma cea mai potrivită limbii române. Versul 1 este tradus după versiunile sudice; 
varianta nordică este: „Hanuman privi liniştit spre cetatea Lanka, aşezată pe vârțul Trikuţa”, V 
PRED 5, pp. 115 (traducerea) şi 326 (nota). 

E, trikiița=muntele cu trei vârfuri. 

55 Traducerea lui Dutt; el consideră că Hanuman a atins insula în cel mai înalt punct al muntelui, 
iar cetatea - aflată pe alt pisc - este mai jos. Textul, extrem de stufos, este deschis diverselor 
interpretări. 

* Versul 5,2,6a este în original: Sădvalâni ca nilăni gandhavanti vanăni ca; cea mai simplă 
interpretare este că ambele adjective - nilăni gandhavanti - se referă la vanâni. „Stâncăriuile” 
reprezintă în original un joc de cuvinte cu „înmiresmat”: gandavanti=cu proeminențe - (de unde 
aici) stâncos/ gandhavanti=parfumat. 


prin stâncării. Hanuman, cel mai vrednic din neamul cel săritor, străbătea păduri şi 
sihle înflorite. Fiul Vântului vedea acum cetatea zidită pe un pisc şi-nconjurată de 
crânguri şi de codri. 


9-13*. E vedea de sus mulţimea de copaci împovăraţi de flori, de boboci şi de 
păsăretul de pe ramuri, cu vârfurile bătute de vânt, fântâni şi crânguri minunate, cu 
pomi rodind în toată vremea, grădini şi heleşteie. 


14-18. Norocosul Hanuman, ajungând în Lankă cea stăpânită de Ravana, află 
cetatea întărită cu şanţuri pline cu apă, în care creșteau nuferi şi lotuși, şi cu ziduri 
aurite ce ocoleau orașul; din cauza răpitei Sita, erau păzite toate de străjeri - 
demoni cu arcuri înfricoşătoare. Frumoasa cetate avea palate care păreau planetele 
din cer, iar casele cât munții străluceau ca nourii de toamnă. Străzile albe şi bine 
înălțate aveau pe margini ziduri şi foişoare pe care fluturau nenumărate flamuri; 
porțile de aur ale cetăţii erau împodobite cu liane măiestrit cioplite. Lankă părea a 
fi însăşi cetatea zeilor din ceruri. 


19-26. Viteazul cel mai vrednic din neamul roșcat putea vedea Lankă așezată pe un 
pisc de munte, iar oraşul cu albele-i palate părea lăcaș ceresc. Hanuman privea 
cetatea zidită de Visvakarman și stăpânită de regele demonilor: ea îi părea că 
plutește în văzduh. Divinul arhitect îşi închipuise o femeie în mintea lui: întărituri 
şi ziduri de-apărare drept coapse şi mijloc, veşminte din iazuri şi păduri, pletele din 
țepuşe şi purtând cercei de turnuri“. Ajuns la porţile dinspre miază-noapte, 
Hanuman vedea Lankă drept un alt munte Kailăsa; cândva cetatea fără seamăn și 
bine-orânduită fusese a lui Kubera, dar acum era mai plină de şerpi şi demoni decât 
însăşi Bhogavati, scaunul iadului. Toţi răkșasa aveau suliți în mâini, iar gurile lor 
erau hăuri mărginite de dinți tăioși. Gândindu-se la oceanul care înconjura ostrovul 
și la Ravana, teribilul vrăjmaş, Hanuman chibzui astfel: 


27-31. -,„Chiar dacă ajung până aici, maimuţele nu vor avea izbândă - nici zeii n-ar 
birui în luptă Lankă. Chiar dacă Rama, cu braţele-i puternice, ar ajunge până în 


33 Pasajul enumeră 13 specii de arbori, printre care: sarala, arbori de iasomie, varietăţi de piper, 
banani, curmali, karnikăra. 

5 Textul se referă la armele satagni şi sula, identificate de Prasad drept un fel de buzdugan și un 
trident (în particular cel al lui Siva); contextul arată însă o referință la întăriturile de pe ziduri. 
„Cerceii” sunt fie turnuri, fie clădiri; pentru Prasad este vorba de o diademă, nu de cercei, dar 
PRED 5, p. 116 traduce „earrings”. 


Lankă, oare ce ar putea el face în faţa cetăţii de nebiruit, cârmuită de Ravana? Nu 
putem nici să cădem la pace cu demonii, nici să-i ademenim cu daruri, nici să-i 
dezbinăm, semănând zâzanie! Dintre vănara, doar patru au putere îndestulă să vină 
pân-aici: Angada, fiul lui Văli, apoi Nila, eu şi regele cel înţelept, Sugriva. Să aflu 
însă întâi dacă Vaidehr mai trăiește sau nu; la restul voi cumpăni după ce o văd pe 
fica lui Janaka”. 


32. Stând pe vârful muntelui, eroul puternic cât un elefant se socoti o vreme, cu 
gândul la binele lui Rama. 


33-35. „Nu pot în forma mea de acum să intru în cetatea păzită de răkșasa-şii 
Vajnici şi necruţători; ar trebui să îi înşel cumva, cât o caut pe fiica lui Janaka - să 
intru noaptea în oraș, micşorat la trup, îmi pare cel mai potrivit”. 


36. Suspinând adânc, Hanuman privi din nou cetatea pe care nici zeii cerului 
împreună cu asura nu ar putea-o cuceri şi zise-n sinea lui: 


37-47. „Prin ce vicleşug aş putea s-o văd pe Maithili, odrasla lui Janaka, fără să mă 
vadă Ravana, tartorul demonilor? Ar trebui să mă-ntâlnesc cu Janaki în loc pustiu 
și fără martori, ca să nu stric planul nobilului Rama; un sol nepriceput, trimis la 
vreme nepotrivită, destramă urzeala bine ticluită la fel cum lumina zorilor destramă 
întunecimea nopţii. Poate zădărnici totul chiar înțeleptul prea lăudat de alții, 
încrezut fără măsură-n sine. Deci cum să fac să nu greşesc și cum să culeg rodul 
zborului peste adâncul mării? Dacă mă văd demonii, strădania înţeleptului Rama 
de a-l ucide pe Ravana va fi zădărnicită. Chiar dacă m-aş preface în râkșasa, tot 
mi-ar da de urmă dracii cei adevăraţi; în altă întrupare nici atât, căci vântul însuși 
nu adie pe aici fără să-l cerceteze ei, nimic nu rămâne ascuns puternicilor demoni. 
Dacă rămân în forma mea adevărată îmi voi găsi pieirea, iar stăpânul meu va avea 
de suferit; de aceea mă voi micşora la trup și voi intra pe înnoptate în Lankă spre 
a-mi atinge țelul. Pătrunzând în timpul nopţii în cetatea de scaun a lui Ravana voi 
răscoli case şi palate” să o găsesc pe Janaki.” 


* Dutt şi Prasad traduc „voi pătrunde în fiecare locuinţă”, în timp ce edițiile electronice şi 
PRED 5 au doar „palatul lui Ravana”; prima interpretare este în concordanţă cu acțiunea din 
capitolele 4-6. 


48-49. Viteazul Hanuman îşi dorea acum <cu nerăbdare> ca soarele să apună <cât 
mai repede>. După ce Soarele se ascunse după Astagiri, fiul Vântului se strânse şi 
se ghemui şi se făcu cât o pisică - minune mare de văzut! 


50-52. Eroul porni în goană pe înserat şi se strecură în orașul cu străzi mari şi bine 
împărțite”. Părea cetatea gandharva-şilor aşa cum era plină de palate cu coloane 
aurite şi ferestre dăltuite””; casele aveau șapte sau opt caturi poleite-n aur şi 
împodobite cu cleştar de stâncă şi mărgăritare. 


53-54. Locuinţele demonilor din Lankă erau încrustate cu pietre vaidirya şi perle, 
iar podelele erau strălucitoare. Porticurile“ aurite luminau întreg oraşul cu 
sclipirile lor în felurite culori. 


A E 5 Îi a si A Ș ă i pi aia 
55. Viteazul vanara era trist şi bucuros"! văzând neînchipuita frumuseţe a cetăţii 
Lankă şi nerăbdător să o vadă pe Vaidehi. 


56. El <vedea> oraşul vestit, cu şiragurile lui de case albe, cu ferestrele și uşile 
înrămate în aur, ocrotit de Ravana și plin de mulțime de demoni înfricoşători. 


57-58. Răspândind mii de raze strălucitoare, Luna se ridică în înaltul cerului 
împreună cu suita ei de stele pentru a-i veni în ajutor <lui Hanuman>. Viteazul o 
văzu strălucind ca sideful, albă ca laptele sau lujerul de lotus, plutind ca o lebădă 
pe lacul cerului. 


e Lei 


55 Străzile orașului indian ideal sunt dispuse după un plan rectangular. 

*9 Ferestrele aveau, în loc de jaluzele, o dantelărie din piatră sculptată care împiedica trecătorii să 
privească în interiorul locuinței. 

% De obicei cuvântul rorana se referă la porțile orașului; am folosit aici termenul „portic” în 
concordanţă cu toate ediţiile consultate care au „archway”-arcadă, dar probabil că originalul avea 
în vedere porţile fiecărui cartier din oraş. 

SI Text obscur. Există două direcții de interpretare: 1. Hanuman era trist pentru că nu ştia unde să 
o caute pe Sita, dar se simţea entuziasmat la gândul că o va întâlni; 2. Era trist la gândul că Lankă 
va fi distrusă, dar era bucuros că o va întâlni pe Sita. 

“2 Sarga 3 are în ediţiile critice doar 37 de strofe. 


1-7%. Hanuman, înțeleptul fiu al Vântului, şezu pe vârful prăpăstios numit Lamba, 
care semăna cu un nour uriaș", adunându-şi puterile. Apoi el, care era ca un 
elefant puternic printre pădurenii săi, porni plin de curaj şi pătrunse pe înnoptat în 
cetatea stăpânită de Ravana, Lankă, bogată în păduri, crânguri şi heleşteie. Palatele 
străluceau precum norii toamnei, vântul susura prin oraş aducând vuietul 
oceanului. Străjeri nenumărați, bine hrăniți şi bine înarmaţi, stăteau de pază la fel 
ca în Viţapavati“?, iar la porţile albe se aflau gătiţi de luptă elefanții, precum şerpii 
din frumoasa Bhogavati. Un zid de aur înconjura locul, fulgere şi stele îl luminau, 
flamuri fluturau în vânt însoțite de sunete de clopoței, încât părea a fi Amarâvati, 
cetatea lui Indra. Hanuman, văzând de pe culmea zidului atâta frumuseţe, se 
umplu de uimire. 


8-13. Privirea lui scrută împrejurimea: uşile erau poleite, balustradele“ bătute-n 
nestemate vaidirya, podelele pline de nestemate și de perle, coamele caselor din 
aur şi din argint, iar treptele scărilor din cleştar pe care praful nu se-aşează. 
Pretutindeni se auzeau glasuri de ploieri şi de păuni, muzică și zvon de clopoței, 
lebedele treceau majestuoase peste iazuri; cetatea părea a fi Vasvokasără înlțându- 
se spre cer. Uitându-se la bogata cetate de scaun a regelui demonilor, viteazul 
Hanuman se bucura de privelişte, dar se gândea astfel: 


14-16. „E cu neputinţă să intre cu de-a sila vreun duşman în cetatea apărată cu 
braţe înarmate de străjerii lui Ravana. Doar câţiva ar putea ajunge aici: Kumuda, 
Angada, Sușena-maimuţa cea mare, frații Mainda și Dvivida; însă numai Sugriva - 


S Distihurile 4,3, 1-19 sunt reluări, cu neînsemnate variații, ale unor versuri din capitolul 
anterior. Eliminarea lor, parțială sau totală, ar fi dus însă la un text şi mai dificil de înţeles. 

S Joc de cuvinte în original: sa lambasikhare lambatoyadasasamnibhe. Adjectivul lamba 
înseamnă „perpendicular”. Numele muntelui apare sub formele Lamva - în ediția Dutt - şi Samva 
- în traducerea lui Prasad. 

Să Reședința lui Kubera, numită și Vasvokasâră sau Alakă. Versurile care urmează sunt traduse în 
PRED 5, p. 119: „, porțile sale strălucitor de albe și arcadele erau decorate cu frumoase 
reliefuri. Plină cu şerpi şi bine apărată, era frumoasă ca Bhogavati.” V. însă ibid., pp. 332-333 
nota la versurile 3-7, unde se discută dificultățile textului. 

S “Textual vedikă; v. nota la 4, 42, 46-49. Paragraful, încărcat de detalii şi repetiții, este 
interpretat foarte diferit de fiecare editor; am urmat în general versiunile Dutt şi Prasad. Penru 
discuţia detaliată a fragmentului v. PRED 5, p.334, unde se afirmă: „ca în multe pasaje din 
Ramayana care descriu arhitectura, semnificaţia este nedeterminată. Înţelesul exact al 
(cuvântului) vedika este dificil de stabilit.” R. Goldman urmează în traducere comentariul Tilaka, 
considerând că este vorba de „patrulaterul închis în interiorul porților masive, precum sunt cele 
care se văd la vechile orașe înconjurate de ziduri.” 


: casă : z : i ai 0 e 
fiul Soarelui și regele neamului nostru -, Kusaparva, marea maimuţă Ketumâla şi 


A . > AS 68 
eu însumi am putea pătrunde înăuntru”. 


17. Dar mai apoi îşi reaminti puterea brațelor lui Rama și neînfricarea lui 
Lakşmana și se îmbărbătă. 


18-19. Viteazul privea cetatea - ea îi părea acum o frumoasă fecioară înveşmăntată 
în straie cusute cu giuvaieruri care risipeau întunecimea din jurul ei; drept odoare 
avea casele acoperite de nestemate, zidurile îi erau văluri învăluitoare, cercei avea 
din staule și grajduri, sânii ei erau turnurile cu multe catapulte”. 


7 S_A N . A . E A . a; 
20-22.'%( Văzând că fiul Vântului pătrunde în oraş, zeiţa care apăra cetatea 
Ca SA A Mo PU si A SA i : PAI x : 
stăpânită de Ravana îi stătu în cale, arătându-şi chipul hâd' ; ea îi vorbi astfel, 
strigând în gura mare: 


23-24. -,,Tu, pădurene! Spune pe dată: cine ești, de ce-ai venit aici? Grăieşte-ndată 
adevărul, cât viaţă mai ai încă în une! O, vânara! Nu-ţi este-ngăduit să intri în 
Lanka, tăinuita cetate străjuită de oastea lui Ravana 


|? 


25-26. Răspunse Hanuman, stând drept în faţa ei: 


-„„Adevărul ţi-l voi spune, precum îmi ceri. Dar tu cine ești, ciumă cu ochi crucişi, 
care îmi stai în cale la porți şi-mi vorbeşti cu ură?” 


27. Duhul cel după voie schimbător la faţă se aprinse şi mai tare de mânie, iar 
vorba îi sună încă mai aspră: 


28-30. -,„„Urmând porunca dată mie de Ravana, măritul rege, eu apăr cetatea cea de 
necucerit; nu poți pătrunde în oraş trecând fără de știrea mea. Ucis de mine, curând 


S7 Traducerea din PRED 5, p. 120, care urmează o tradiție manuscrisă mai bună. Se impune 
observaţia că una din ediţiile electronice are textul sanscrit rkşasya ketu mălasya dar citeşte kapi 
mukhyasya rkşasa; cealaltă are textul rkșasya kapi mukhyasya, însă traduce varianta kerumălasya 
rkşasya = Ketumăla şi Ursul, adică Jămbavân. 

4 “Traducerea din PRED 5 „p. 

“9 Termenul din text - yantrăgăra - înseamnă „maşinării de luptă”. 

70 Distihurile numerotate aici 5 „3,20-5,4,2 sunt considerate interpolate şi sunt eliminate din 
PRED 5, pp. 336-337; ediția critică indiană şi PRED 5 continuă sarga 3 cu distihurile care aici 
constituie capitolul 4. Ediţia critică indiană reproduce în Anexa 1, Nr. 1 o variantă a episodului 
care are 73 de versuri. 

7! Adevărata ei înfăţişare, faţă de iluzia nevinovată din distihurile 18-19. 


tu vei pleca din viață spre somnul cel de veci. Maimuţoiule, eu sunt demonul 
.1_v*]2 e . se . . = 
Lankăi “ şi o voi păzi aşa cum mi s-a poruncit, acesta e răspunsul meu!” 


31-32. Fiul Vântului se ridică atunci, mare şi el tot cât un munte, gata de 
înfruntare; fund însă plin de-nţelepciune, viteazul cel puternic ca un taur răspunse 
urâciunii de femeie: 


33-34. -,„„Ard de dorinţa de-a cunoaște. Voiesc să văd Lankă şi ce minunăţii se- 
ascund într-însa: pieţe, porticuri şi întărituri, case de seamă, grădini, crânguri și 
păduri.” 


35. Auzindu-l, diavoliţa cea schimbătoare spuse furioasă: 


36. -„Nebun pornit pe rele, nu vei pătrunde în cetatea de scaun a regelui decât dacă 
mă vei înfrânge!” 


37. Răspunse viteazul astfel celei ce bântuie prin noapte: 
-„„Cinstită doamnă, voi merge în cetate, apoi voi face şi calea-ntoarsă!” 


38-43. Urlă atuncea vrăjitoarea cât putu de tare și îl lovi cu palma pe prea- 
puternicul vânara. Răcni, la rându-i, fiul Vântului şi mâna stângă 1 se strânse 
pumn, căci l-a durut primita palmă. Dar cumpătul și-l regăsi - nu o lovi cu forţa lui 
întreagă, căci o socotea, totuşi, femeie. Ea nu pieri, dar ajunse cu fața rău 
schimonosită la pământ, iar mădularele-i erau ca frânte. Hanuman viaţa îi cruţă, se 
îndură de ea ca de-o femeie. Zeița Lankăi îi vorbi umilă și cu glas şoptit: 


44-45. -„Ai milă, viteazule cu braţ puternic! Nu mă da pieirii! Erou ştiu să-și 
înfrâneze mâna, atunci când e nevoie! Eu sunt Lankă întrupată şi m-ai învins prin 
vitejia ta. 


46-48. Prinţ al neamului roșcat, <ascultă-mă>! În vremuri de demult, <Brahma> 
cel-ce-s-a născut-pe-sine”* mi-a dat în dar o prevestire: «Atunci când o maimuţă te 
va înfrânge prin curajul său, va fi grea cumpănă pentru toți răkșasa». Preabunule, 
vremea aceea a venit cu tine deodată, căci spusa creatorului nu poate fi schimbată! 


2 Dutt şi Prasad traduc „eu sunt însăşi Lanka”. Pentru a o diferenţia de oraşul propriu-zis, 
divinitatea protectoare este numită uneori Lankini. 
ma Svayambhi, epitet al lui Brahma în calitatea sa de creator primordial. 


49-51. Răpirea prinţesei Sita va aduce sfârşitul lui Ravana, regele pornit spre fapte 
rele, şi ruină a neamului demonic. Mărite, intră în cetate și scopul ţi-l atinge! Poți 
cerceta întreg oraşul, pentru a o găsi pe neîntinata Janakr!””* 


4 


1. După ce a înfrânt zeița schimbătoare la chip a cetăți Lankă, voinicul Hanuman, 

cel mai vrednic dintre vânara, a sărit peste zid, departe de porți, călcând întâi cu 
A SA , 

talpa stângă în oraş”. 


2. Hanuman, sfetnicul credincios al regelui maimuţelor, a intrat în Lankă, punând 
piciorul său stâng pe creștetul dușmanilor.) 


3-9'€. Fiul puternic al Vântului a intrat în minunata cetate Lankă pe înnoptat şi 
porni pe calea mare mărginită de flori. Prin ferestrele dantelate, bătute-n diamante, 
răsunau râsete şi se auzea zvon de cântece, casele păreau nori argintii luminaţi de 
fulgerul lui Indra, iar orașul în întregul lui se-asemăna cu cerul. Semne aducătoare 
de noroc se-ngemănau pe ziduri” şi ghirlande în multe culori împodobeau 
locuinţele demonilor. Hanuman, străbătând oraşul spre binele binele lui Rama și 
folosul lui Sugriva, lua aminte la tot ce vedea, fermecat de-atâta frumuseţe; de 
fiecare parte a drumului erau clădiri cu forme felurite, iar el le cerceta pe fiecare-n 
parte. 


10-13. Răzbăteau din case glasuri de femei îndrăgostite care cântau în cele trei 
ă E cea ei Aa e 78 A E 3 : 

tonuri cu voci încântătoare , la fel cu apsarele din ceruri. Putea auzi clinchetul 

brățărilor şi podoabelor de la cingători, pașii pe scări; ici şi colo auzea bătăi din 


7* Se observă schimbarea de atitudine a divinității ocrotitoare a oraşului, dar ea nu este neapărat 
surprinzătoare. Lankă fusese întâi cetatea darnicului Kubera, pe care l-a izgonit Ravana. Acesta a 
schimbat totul după firea sa - de aici şi dublul chip al orașului întrupat: zeiță frumoasă/demon 
înfricoşător. Prevestirea lui Brahma nu anunţa sfârşitul Laikăi, vorbea numai despre „o mare 
groază” pentru demonii rakșasa. 

“9 Arăta astfel că era un inamic care voia să distrugă Lankă. 

76 Distihurile 5,4,3-29 corespund cu 5,3,20-37 din PRED 5, pp. 120-122. 

7! Pentru ferestre v. n. la 5,2,50-52, iar pentru semnele aducătoare de noroc de pe ziduri- textual 
„flori de lotus  swastika şi vardhamăâna”- v. n. la 5, 1,17-28. PRED 5, p. 337, n. la v. 3,22 
consideră că este vorba de termeni tehnici care diferenţiau stilurile elegantelor clădiri. 

“5 sristhănasvarabhiişitam-aprox. „Care au podoaba celor trei tonalități”. Este vorba de trei zone 
ale corpului - torace, gât și cap - din care se pot emite sunete grave, medii sau acute; Dutt 
înțelege prin fristhăna un ambitus de trei octave. tristhăna este un termen folosit şi în yoga, unde 
se referă la postură, respirație şi concentrare. 


. E — 2 raita : 7 - 
palme și susurul vorbelor plăcute. Yârudhâna-șii cântau mantre din Vede”, alţi 
diavoli - strânşi în gloată - răcneau laude întru slava lui Ravana. 


14-20. Pe calea mare se vedeau nenumărați ostași, iar în piaţa orașului erau adunate 
iscoadele regelui. Găseai acolo asceţi - cu părul împletit sau cu ţeasta rasă, având 
pe ei doar piei de vaci <sau lipsiţi de straie>*- purtând drept arme iarbă darbha şi 
vase pentru jertfa focului, luptători înarmaţi cu bâte și cu drugi, ciocane și 
baroase“!, cu arcuri şi cu săbii. Erau arătări doar cu un ochi sau numai o ureche, cu 
burduhanul mare sau ugere până-n pământ, cu guri strâmbe, scălâmbi, pitici, pe 
când alţii nu erau nici grași peste măsură, nici slabi, nici deșiraţi, nici scunzi, nici 
albi ca varul, nici smoliți, nici cocoşaţi, ba chiar erau frumoşi. Unii dintre ei aveau 
platoşe ciudate, alții purtau flamuri sau stindarde, iar restul aveau arme. Viteazul 
vânara a văzut demoni cărând copaci, sulițaşi voinici purtători de lănci, darde şi 
furci cu trei vârfuri ascuţite, arme ce semănau cu trăznetul, prăştieri și prinzători 
cu-arcanul. 


21-22. Dar alții mergeau în voie pe stradă, unşi cu santal, purtând podoabe scumpe 
şi ghirlande, cu portul felurit de sărbătoare”. 


23-25. Acolo, în inima cetăţii, Hanuman văzu o sută de mii de demoni străjuind 
curtea regelui, după porunca lui Ravana. Acolo el a văzut intrarea cu portic de aur; 


” yătudhăna tormează o clasă de demoni -„călători”- care aduc boli. Nu recitau Vedele din 
cucernicie; un text sacru este uneori ambivalent, putând fi folosit atât pentru bine cât şi pentru 
rău, la fel cum iarba sfântă darbha e folosită pentru a vrăji armele demonilor. Aici ar putea fi 
vorba în special de texte din Arharvaveda. Pasajul poate fi privit şi ca o formă parodică de anti- 
ritual - rakșasa se rad în cap, se îmbracă în piei de vită şi folosesc iarbă sacră după tipicul 
asceţilor -, interpretare care se potriveşte cu principala îndeletnicire a acestor demoni: tulburarea 
sihaştrilor atunci când aduc jertfe. De altfel, brahmanii care greşesc cât de puţin în timpul jertfei - 
în special în timpul sacrificiului calului - se transformă în răkșasa. 

su Adăugat după Dutt şi Prasad, pentru simetrie şi ca o formă de imitare a yoghinilor; edițiile 
citate au şi „unii în zdrenţe”. Enumerarea e intenționat haotică în original, aranjată doar după 
cerințele metrice. Totul pare un tablou de Hieronymus Bosch. Pentru a face textul inteligibil am 
fost nevoit să grupez tipurile de demoni după îmbrăcăminte, arme, trăsături fizice. Despre 
dificultatea acestui fragment v. PRED 5, p. 338. 

5 Dutt interpretează kuța drept „armă ascunsă”, restul traducătorilor înțeleg „ciocane mari din 
fier”; ambele sunt posibile după Monier-Williams, s.v., p. 299/col. 2, în timp ce Huet are doar 
varianta „armă ascunsă”. 

5 Text neclar; nu se poate spune cu certitudine dacă e vorba de trecători obişnuiţi amestecați 
printre soldaţi sau e vorba despre ostaşi îmbrăcaţi de sărbătoare. Prima variantă este mai simplă 
şi mai logică. Versurile apar numai în variantele sudice. 


a privit castelul iar şi iar. Vestitul palat era clădit pe vârful unui munte, cu şanţ de 
apă plin de lotuși, ocolit cu zid de apărare. 


26-28. Viteazul vanara pătrunse pe ascuns în lăcașul tainic al lui Ravana, palatul 
care semăna cu cerul. Se auzeau nechezatul cailor şi clinchetul podoabelor*”; locul 
era plin de care, căruţe și de vimăna“”. Podoabele acelei mari intrări erau caii, 
elefanții albi ca norii, care aveau câte patru colți, păsările și jivinele îmbătate de 
iubire, iar paznici erau mii de yătudhâna neînfricaţi. 


(29. Hanuman a intrat în citadela lui Ravana, cu ziduri din aur din Jambă% 
împodobite cu perle și nestemate fără de preţ, parfumată cu <tămâie de> aguru 
negru“ și santal)“. 

Sarga 5,5 este foarte probabil o interpolare. Descrie, într-o variantă diferită, 
căutările lui Hanuman prin cetatea aurită de lumina Lunii. Se aud sunetele 
intrumentelor cu coarde. Unii răkșasa pornesc la faptele lor abominabile sau se 
ceartă și se batjocoresc la beţie, ajungând să se încaiere. Alții au o comportare 
complet opusă: credincioşi, virtuoși, bine crescuţi şi educați. Exista şi un contrast 
fizic extrem, unii demoni arătând îngrozitor, alții fiind fermecători. Femeile au 
comportamente diverse: râd între ele, se ung cu parfumuri; unele sunt în braţele 
iubiților, altele dorm liniștite lângă soți; unele sunt caste și înclinate spre fapte 
bune, altele sunt copleşite de iubire. Totuşi Hanuman nu poate găsi urma Sitei: ea 
trebuia să iasă în evidenţă între locuitoarele din Lanka deoarece era crescută în 
spiritul dharmei și credincioasă soțului ei. Probabil că avea ochii înlăcrimaţi, era 
lipsită de podoabe şi arăta 


5 De la harnașamentele cailor şi elefanților. 

* Vimăna- carele zburătoare ale divinităţilor. 

%5 Jămbiinada - aur provenind din râul Jambi, despre care se spunea că are mai multe nuanţe; 
prin extensie, aur în general. 

“ Plantă din care se prepară un fel de tămâie în Tibet. 

“7 Distihul apare numai în manuscrisele sudice. 

iii Deşi include traducerea acestui capitol, numerotat 4, PRED 5, p. 341 arată că, dintre 
traducători, doar Dutt a păstrat sarga. 


„ca o păuniţă rătăcită-n codru, ca o palidă rază de Lună, ca aurul acoperit de 
tină”(5,5,25-26). 


Astfel Hanuman ajunge să fie descumpănit şi este cuprins de disperare. 

8 . Se . . SR, . 

1%. (Apoi, negăsind-o pe Sita prin casele măreţe, viteazul Hanuman - cel care 
putea lua după voie orice-nfățişare - începu o altă cercetare, trecând ca vântul prin 
Lankă. 


2-6. | Ajunse la palatul regelui demonilor; un zid strălucitor precum Soarele 
amiezii înconjura totul, iar groaznici rakșasa stăteau de strajă, aşa cum leii păzesc 
codrul. Porticuri făurite din aur şi din argint duceau spre minunate curți și 
coridoare”!. Dincolo de ele, așteptau gata la poruncă elefanți mânaţi de viteji şi 
care de luptă trase de armăsari focoşi, purtând războinici neobosiţi; carele iuți erau 
acoperite cu piei de tigri şi de lei, ferecate în aur şi argint, împodobite cu fildeş și 
cu clopoței care sunau neîncetat. 


7-8.Acolo se adunau vitejii luptători din care - ei aveau jilțuri scumpe și prețioase 
odoare. Podoabe de preţ erau păsări şi jivine frumoase, o priveliște desfătătoare. 


9-10. Străjeri aleşi păzeau cu grijă lăuntrul palatului, unde se găseau frumoasele 
prințese; femeile voioase umpleau căminul împăratului demonilor cu clinchetul 
minunatelor lor giuvaeruri - un zvon ca valurile mării. 


5 Sarga 5 în ediţiile critice, unde are 42 de strofe. Primele distihuri reprezintă o altă versiune - a 
treia - a căutărilor lui Hanuman prin Lanka; ele continuă acţiunea din capitolul precedent, dar - 
ca şi sarga 5 - sunt foarte probabil interpolate. Pentru a elimina dificultățile, comentatorul 
Rămânuja presupune că Hanuman s-a retras în afara cetăţii din cauza numărului prea mare de 
răkşasa care patrulau- v. PRED 5, p. 348, nota la v. 5,572. 

% Distihurile 2-15 reprezintă o variantă nouă a pasajului 5,4,26-29. De la 5,6,16 se continuă 
acțiunea începută în primul vers.Textul va căpăta o coerenţă mai mare abia de la 5,6,28. 

”! Sintagma din text -vicarrăibhisca kakşyăbhirdvăraisca- este interpretată diferit de fiecare 
traducător în parte, toate versiunile putând fi susținute conform dicționarelor Monier- Williams şi 
Hucet. Pe lângă varianta Dutt pe care am preferat-o, textul poate fi înţeles: „intrări stranii și uşi 
frumoase”, „camere din interior foarte colorate (sau „„minunate”) cu intrări încântător de 
frumoase”. 


11-13. Palatul plin de steme regești era scăldat în miresme de agaru şi de santal, 
iar o mulțime de nobili îl umpleau, cum umplu leii o pădure. Zi de zi - şi mai mult 
încă la crai-nou şi lună plină - ei aduceau jertfă; sunau atunci tobele mari bheri, 
chimvalele mrdanga şi buciumele făurite din ghiocuri. Uneori palatul amuţea” 
precum adâncul mării, alteori vuia precum talazurile ei. 


14-15%. Privind palatul cu acoperiș bătut cu nestemate fără preţ, plin înăuntru de 
mărgăritare, viteazul <Hanuman> își spuse: „Asta e podoaba cea mai de seamă a 
Lankăi - încântare privirii, plină de elefanţi, cai și care de război”. Apoi porni să 
cerceteze împrejurimile, neştiut de nimeni. | 


16-25. Hanuman începu să cerceteze fără teamă casele demonilor una după alta, cu 
grădini şi parcuri, nelăsând nimic să scape din vedere. Sări iute de la casa lui 
Prahasta la cea a lui Mahâpârsva, de la conacul strălucitor ca un nor al lui 
Kumbhakarna la cel al lui Vibhişana, apoi - la fel - de la casa Viriipâkşa la cea a lui 
Vidyujjihva, de acolo la cea a lui Vidyunmâli, apoi la Vajradamștra. Marea 
căpetenie a pădurenilor sări apoi la casa lui Suka, la cea a înțeleptului Sărana, apoi 
la sălașul lui Indrajit. Vrednicul vânara sări apoi la casele lui Jambumâli, Sumăli, 
Rasmiketu, Siryaketu și Vajrakăya. Feciorul Vântului sări apoi pe rând la casele 
demonilor Dhimrâkşa, Sampăti, Vidyudripa, Bhima, Ghana, Vighana, Sukana, 
Vakra, Saţha, Vikațha, Brahmakarna, Damșţra, Romasa, Yuddhonmatta, Matta, 
Dhvajagriva, Nâdi, Vindhyujjihva şi Indrajihva, Hastimukha, Karala, Pisăca și 
Sonitâkșa. 


26-27. Pe când cerceta la rând aceste mărite case, vestitul fiu al Vântului a văzut 
avuţiile celor mai bogaţi dintre demoni. ) 


28. După ce a trecut pe la casele tuturor, Hanuman s-a apropiat de palatul lui 
Ravana. 


29-30. Eroul viteaz ca un tigru, cel mai vrednic din neamul roșcat, a văzut diavoliţe 
cu ochi îngrozitori care străjuiau cu rândul şi dormeau pe rând chiar la intrarea în 


” Traducători adaugă de obicei aici explicaţia: „de frica lui Ravana”, care nu pare neapărat 
necesară. Pentru dificultățile acestui fragment= 5,5,10-12 în ediţiile critice, v. PRED 5, pp. 349- 
350. 

” Dutt observă incoerența gramaticală a pasajului; am preluat o parte din interpretarea lui. 


; : 4 pa ia atac tă a : : : 
iatacul lui Ravana” purtând lănci şi suliţi, ţepușe din fier şi buzdugane. Ele umblau 
în cete, în vreme ce alături uriași demoni vânturau arme felurite. 


31-35. Hanuman a văzut acolo bidivii bălani, suri şi roibi, iuți toți ca gândul, 
elefanţi din stirpe bună, măieştri luptători cu colții” egali cu Airâvata, gigantici 
precum norii ce revarsă potop din ceruri, mari dealuri mişcătoare care zdrobesc 
oştirile vrăjmaşe, iar strigătul lor e tunetul furtunii. Acolo, în palatul lui Ravana, 
împăratul demonilor, Hanuman a văzut oșteni cu miile, toți înzăuaţi în aur, 
strălucitori ca Soarele. 


36-37. Fiul Vântului a mai văzut în sălaşul lui Ravana, tartorul demonilor, estrade 
de forme felurite”, umbrare minunate din liane, camere pline de picturi, clădiri 
pentru răsfăţuri” urcate pe munţi făcuţi din lemn, iatacuri pentru iubit şi camere 
pentru siestele tihnite ale zilei. 


38-40. Palatul era printre zidiri ca Mandara printre munţi; avea ogrăzi pentru păuni 
şi era împodobit cu flamuri, iar lucrătura lui era făcută de meşteri pricepuţi; comori 
nenumărate îi erau podoabe, semăna cu palatul Stăpânului Fiinţelor”. Locul 
strălucea precum razele Soarelui de la sclipirea atâtor nestemate și din ființa lui 
Ravana. 


41. Prinţul vâănara a văzut paturi ŞI jilţuri şi vase din aur jâmbunada. 


” Răvanasya upasăyinyo înseamnă propriu-zis „cele care dormeau cu/lângă Râvana”, totuşi 
textul impune aici o interpretare diferită, aşa cum o fac Prasad şi -mai puţin explicit- Dutt: 
rakşasih sentinele care patrulau în exteriorul dormitorului. Nu se poate vorbi de „patul lui 
Râvana”, atunci când în versul următor este descris exteriorul camerelor. Hanuman va intra în 
dormitorul regelui demonilor de abia în sarga 10. 

* Textual „elefanţi care înfrâng elefanții dușmani”. 

di Ediţiile folosite înțeleg expresia sibikă vividhăkărăh drept „palanchine/litiere de diverse 
forme”, ceea ce este formal corect, dar în disonanţă cu restul paragrafului care se ocupă numai de 
detalii arhitecturale. Un alt înţeles al cuvântului sibikă este „estradă” -v. Huet s.v. - după cum 
este posibil ca aici să avem o elipsă pentru sibikă-garbha /sibikă-vesma denumiri pentru clădiri 
de formă pătrată, respectiv dreptunghiulară - v. Prasanna Kumar Acharya, An Encyclopedia of 
Hindu Architecture, pp. 492-493. Dutt omite sintagma. 

” 'Textual kridăgrhăni -clădire pentru distracții, tradus în engleză prin „„sports”=amuzament sau 
„pleasures”; cuvântul este ambiguu și în sanscrită. 

”% Text tradus foarte diferit de către autorii folosiți, sens aproximativ. Epitetul bhitapati aparţine 
zeilor Rudra/Siva, Bhava, Sarva, Agni -v. Monier-Williams, p.762, col.l- însă trei din patru 
versiuni îl traduc „Kubera”-probabil sub influența menţiunii din versul 5,6,43a- doar una singură 
având „Siva”. PRED 5 adaugă după Stăpânul Fiinţelor propoziţia „el(=palatul) a fost dobândit 
prin mari penitenţe de Ravana, maestrul auto-controlului.” 


42-44. Hanuman a intrat în palatul semeţ”, care semăna cu palatul lui Kubera: vase 
de aur încrustate cu nestemate erau pretutindeni, pe jos curgeau mied şi nectar, iar 
peste tot se auzea clinchetul brăţărilor din aur de la gleznele femeilor și zvonul 
tamburinelor. Sute de frumoase umpleau cămările măreţelor clădiri bine-orânduite. 

s.n ză fn ad A SA -- 101 9; 
1. Voinicul zări mai multe case laolaltă, cu ferestre aurii'0! bătute cu nestemate 
vaidurya, părând a fi un stol de păsări printre norii toamnei luminaţi de fulgere. 


2-4. El a văzut conace cu săli mari şi cu semeţe turnuri, în care erau strânse arme 
multe, arcuri şi ghiocuri, pline de multe avuţii, zidiri slăvite de zei şi de asura, căci 
erau desăvârşite, făcute toate prin propria putere <a lui Ravana>. Aceste case ale 


stăpânului din Lankă erau făcute cu grijă multă, încât păreau ieşite din mâinile 


: 102 
demonului Maya -. 


5-7. Palatul'* stăpânului neamului rakșasa era durat din aur, nu avea pe lume altă 
asemănare decât cu un nor înalt din ceruri şi era pe potriva puterii lui Ravana. 
intuit în nestemate, arăta ca un pisc de munte acoperit cu colbul auriu al florilor, 
era o bucată de paradis căzută pe pământ. Podoabă îi erau femeile strălucitoare ca 
lumina fulgerului; era vrednic de slavă şi părea un car!” tras de lebede prin ceruri. 


% Aici Şi în multe alte locuri trebuie să înțelegem că palatul lui Ravana este un complex de 
clădiri - palate de sine stătătoare. 

190 Sarga 5,1 (=5,6 în PRED 5) are o versificare diferită - în metru upăjati - față de cea 
predominantă de 32 de silabe pe distih; 16 dintre sloka sunt strofe de patru versuri a câte Il 
silabe, în total 44, iar una -5,7,5- de patru versuri a douăsprezece silabe, deci 48 de silabe; 
ultimul cuvânt este identic în toate cele patru versuri ale strofei, chiar dacă face parte din 
compuse. 

10! V. notele la 4,50,30-37 şi 5,2,50-52. 

192 Tatăl adoptiv al reginei Mandodari, demon dânava, era un excelent arhitect mitic; în 
Mahăbhărata 2,1 a construit palatul Khândavaprastha pentru Arjuna şi fraţii lui. Pentru Maya v. 
Purânic Encyclopedia, Moulal Banarsidas, Delhi, 1975, pp. 494-495; pentru episodul Maya şi 
Hemaă v. 4,51, 10-17. 

195 Este vorba de apartamentele particulare ale lui Ravana; începând cu sarga 5,2, repetițiile şi 
descrierile contradictorii îngreunează înțelegerea textului. 

194 Textul devine ambiguu până la 5,7,11 din cauza sensurilor diferite pe care le poate avea 
vimăna: Car divin, palat regal, sanctuar- v. Huet s.v.- şi a prezenţei repetate a cuvântului pușpa- 
„floare”. Dutt consideră că referirea la Puşpaka începe de aici, în timp ce Prasad interpretează 


8-10. Viteazul a văzut palatul minunat ca pe un nor cu multe nuanţe; îi părea cerul 
plin de stele luminat de lună sau un pisc încrustat cu nestemate. Erau acolo, 
închipuiți cu meşteşug, munți plini de copaci, copacii erau înfloriți, iar florile 
aveau frunze, petale şi stamine. Aidoma erau lucrate albe sălașuri, lacuri pline cu 
lotuși şi păduri fără seamăn de frumoase. 


11-14. Măreţul Hanuman a văzut acolo plutind deasupra locului carul zburător 
numit Pușpaka'%, neîntrecut între toate carele zeilor. Era împodobit cu pietre 
prețioase, iar într-însul erau păsări făurite din vaidurya, din argint şi din mărgean, 
cu ciocuri și pene cioplite măiestru, încât păreau însoţitoarele zeului iubirii; şerpi 
lucraţi din metale preţioase, sirepi care păreau vii; elefanți cu trupurile acoperite în 
frunze de lotuși, plini de stamine și polen, se închinau lui Lakşmi - zeița şedea în 
mijlocul unui iaz având flori de lotus în mâinile frumoase'%. 


15-17. Palatul 1 se înfățişa lui Hanuman, care îl privea plin de uimire, precum un 
munte plin de peșteri sau ca un copac dintr-ale cărui scorburi se revarsă primăvara 
seve-nmiresmate. Viteazul cu suflet mare începea însă să fie cuprins de multă 
amărăciune, căci, deși străbătuse cetatea stăpânită de Regele-cu-zece-feţe, nu o 
găsise pe nefericita fiică a lui Janaka, pe care doar amintirea vredniciei soţului ei o 
făcea să reziste durerii. 

1. Viteazul fiu al vântului Pavana se uită cu luare aminte la vimăâna, carul zburător 
păstrat cu grijă în mijlocul palatului. Era încrustat cu nestemate și cu aur. 


textul ca o continuare a descrierii palatului regal; edițiile electronice urmează şi ele direcţii 
diferite. Este mai mare probabilitatea ca versurile 8-10 să privească palatul lui Ravana, de aceea 
traducerea mea este mai apropiată de această versiune. 

ÎN puspaka=,înflorit”. 

1% potrivit celor mai mulți comentatori indieni, aici este vorba de reprezentarea zeiţei Lakşmi în 
ipostaza Gajalakşmi - zeiță a norocului, asupra căreia doi elefanți revarsă o ploaie de petale; v. 
PRED 5, pp. 354-355, nota la v. 5,6,14. 

107 Acest capitol nu figurează în PRED 5; este menţionat ca o variantă sudică la începutul 
notelor referitoare la sarga următoare, p. 356. Fiecare strofă din acest capitol este formată din 
patru versuri de câte 12 silabe. 


2. Nu sunt vorbe pe lume care să arate frumusețea carului Pușpaka făurit de 
Visvakarman şi împodobit cu închipuri măiestre; strălucirea lui era a unei stele 
călăuzitoare pe căile Soarelui. 


3. Toate părțile lui erau lucrate cu grijă fără seamăn; nu era în Puşpaka nimic de 
rând - doar nestemate nepreţuite; nici zeii nu aveau la carele lor un meșteșug mai 
mare. 


SA -108 A A . . . A > A . > 
4. Stăpânul lui'% îl dobândise prin greu canon, iar gândul său îl trimetea să zboare 


oriîncotro voia; carul avea multe locuri de stat. 

5. Puşpaka fusese făcut anume ca un munte cu vârfuri desfătătoare pentru suflet, 
luminos ca luna plină în nopțile de toamnă. 


6. EI era purtat în zbor de mulțimi de demoni iuți - nesăţioşi bântuitori ai nopții cu 
inele în urechi - şi de duhuri bhuta cu ochi mari, crucişi şi înfricoşători. 


7. Viteazul între vitejii vânara privea carul zburător împodobit cu flori, iar Puşpaka 
1 se părea mai frumos ca primăvara. 


1% Textul nu indică cine este cel care a obținut carul prin penitenţă. Traducerile introduc în text 


aici numele lui Ravana, doar una dintre versiunile electronice adaugă „(of Kubera)”, singura 
interpretare corectă. Ravana îl deposedase pe fratele său de toate bogăţiile sale din Lankă, dar 
fusese blestemat de Kubera să nu poată zbura niciodată cu Puşpaka. 

1% Traducerile Dutt şi Prasad adaugă în strofa 4 un fragment de text care nu apare în edițiile 
electronice; iată varianta Prasad: (carul) „de neoprit și iute ca gândul, izvor de fericire pentru 
ființele mărețe înclinate spre fapte pioase, ajunse în culmea slavei, (era) în stare să ajungă pe 
firmament, având multe locuinţe şi împodobit cu nenumărate lucrări de artă...” 

1-2. Hanuman, fiul Vântului, văzu în mijlocul clădirilor cel mai frumos dintre 
palate; avea o yojana în lungime şi jumătate de yojana în lăţime, iar acesta era 
sălaşul lui Ravana. 


3. Hanuman, învingătorul vrăjmașilor, o căuta în toate părțile pe Vaidehi cea cu 
ochii mari. 


4. După ce iscodise prin casele minunate ale căpeteniilor răkșasa, Hanuman 
ajunsese la palatul tartorului lor, păzit de străji călări pe elefanţi cu doi, cu trei şi 
patru colți. 


5-7. A intrat în palatul plin de diavolițe și de domniţe câştigate prin luptă de 
Ravana, ajunse soțiile lui. Părea totul un ocean plin de makara, de rechini, de chiți 
uriași şi șerpi de mare, îngrămădiți laolaltă de puterea furtunii. 


8-9. Găseai în palatul lui Ravana adunate la un loc toate bogăţiile pe care le aveau 
111 : A As = 3 î 
Kubera, Indra , Yama şi Varuna, întrecute însă de multe altele și mai minunate. 


10-12. Feciorul Vântului Pavana a mai văzut în mijlocul palatului o altă clădire 
aa ară 112 = sa mal o Ain dt A sL:A, Su 

zidită măiestrit “ - acolo se găsea Puşpaka, vimâna făurită în cer și împodobită cu 

multe nestemate de Visvakarman pentru însuși Brahma. Kubera o câştigase de la 


110 Acest capitol corespunde cu acela numerotat 5,7 în PRED S,unde are 69 de strofe. De aici 
încolo se va menţine o diferenţă constantă de două unități între numerotarea din „vulgata” şi cea 
din ediția critică. Sarga 9 este încă o variantă -ultima- despre intrarea lui Hanuman în palatul lui 
Ravana. Este mai coerentă decât precedentele şi rezumă descrierile din capitolele 4-8. Totuși 
dificultățile textului sunt mari, atât comentatori clasici indieni cât şi filologii moderni fiind în 
imposibilitatea de a decide dacă dormitorul lui Ravana se află în interiorul vimânei sau este 
separat, v. PRED 5, pp. 356-360. 

"1! Kubera este desemnat în sloka 8 prin patronimic: „fiul lui Visrava”, iar în 9 drept râjâah 
kubera -Kubera regele piticilor yakşa. Indra apare împreună cu epitetul său harivâhana - călăreț 
al calului hari. 'Traducerile electronice au aici „cu cal verde/cu cai verzi”. Huet s.v. hari> arată 
că este „une couleur indefinissable”; atât Huet cât şi Monier-Williams o descriu printr-o gamă 
de nuanţe care merg de la galben/verde până la roşu/maro, iar haryasva (variantă a epitetului 
harivăha) este tradus de Huet „cel care are un cal murg”. Dutt traduce pasajul fără a face 
referință la Indra: „sau Luna care călăreşte pe raze”(???), pornind de la faptul că hari este şi un 
epitet al Lunii (v. Monier-Williams, p. 1289/col. 3). Prasad enumeră divinitățile: 
„Vaisravana(=fiul lui Visrava), Candra (= zeul Lunii) şi Harivahana”, harivâăhana singur putând 
fi şi un epitet al lui Vişnu - cel purtat de Garuda (v. Monier- Williams, p. 1290/col. 3). 

"12 Dutt şi una dintre traducerile on-line adaugă „având nenumărați elefanți furioși”, în timp ce 
Prasad înţelege „având nenumărate zăbrele”. 


bunic prin multa-i stăruinţă în canonul cel mai aspru, iar regele demonilor o 
dobândise ca pradă, de la fratele înfrânt în luptă de marea lui putere. 


13-14. Carul zburător se sprijinea pe stâlpi strălucitori din aur şi electru, pe care 
erau ciopliți lupi; era atât de înalt încât părea că atinge cerul - semăna cu munții 
Meru şi Mandara. Aflai peste tot într-însul iatacuri și pavilioane primitoare. 


15-18. Visvakarman îl construise cu multă măiestrie: scări cu treptele aurite și 
odihne care scâteiau ca focul sau razele de soare, ferestre dantelate în care erau 
prinse cristale de stâncă, podini bătute în safire şi smaralde, mărgean în culori 
nemaivăzute, nestemate şi perle nepreţuite. Puşpaka avea lucirea aurului topit, iar 
santalul roşu <din care era alcătuit> semăna cu Soarele la răsărit. 


19-20. Viteazul Hanuman s-a urcat în Puşpaka, minunatul car zburător cu punți 
frumoase şi de acolo a simţit o boare ce aducea nepământene miresme de bucate și 
băuturi. 


21-22. -„O, vino, vino-ncoace”, îl îmbiau miresmele, la fel cum prietenii și rudele 
se cheamă, îndrumându-l spre locul unde se odihnea Ravana. Regele demonilor 
iubea partea aceea din palat precum iubea cea mai dragă dintre femeile lui. 

23-24 -. (Scările erau din bătute în nestemate, ferestrele aveau dantelării de aur, 
podelele erau din cleștar încrustat cu fildeș, pilaștrii erau din argint şi din aur, 
încrustați cu nestemate, mărgăritare și mărgean). 


25-27. Pilaştrii înconjurau locul - unii drepți, alții plecaţi, dar toți înalți; păreau a fi 
aripi care ridică înspre cer întreg palatul. O măiastră țesătură, închipuind 
minunile lumii!“ şi o ghirlandă de palate, acoperea podeaua din zid în zid. Păsări 
îmbătate de iubire făceau să răsune locul de cântecele lor. Palatul acesta 
înmiresmat și plin de tapiserii era locuinţa regelui demonilor. 


28-30. Nouri de tămâie tibetană învăluiau locul, dar totul rămânea nepătat, la fel cu 
pana albei lebede; cununile de flori înveseleau cuprinsul umplându-l de culori și 


115 Similitudinile descrierii din versurile 15-18 şi 23-24 indică o interpolare. 

14 Dutt, urmat de Prasad, văd referirea la Pământ doar ca o indicație a formei dreptunghiulare a 
covorului, deoarece indienii credeau că lumea are formă de patrulater. Toate traducerile 
completează însă textul cu descrieri generice, de ex. în varianta Prasad „diferite țări, regate şi 
clădiri”. Una dintre variantele electronice interpretează „palatele” drept un chenar al covorului, 
sugestie pe care am introdus-o în text. 


E : PE 5 A Y _ 11 i, Ana i AP y 
strălucire, încât părea a fi bălțata Kâmadhenu 5; clădirea desfăta inima, făcea 
obrajii să se îmbujoreze de bucurie, alunga tristeţea, aducea bunăstare, astfel încât 
fiecare dintre simţuri își afla împlinirea, iar locuinţa lui Ravana părea <primitoare 


- = =Il 
ca> o adevărată mamă EA 

31. „Acesta-i cerul unde trăiesc zeii, e cetatea de scaun a lui Indra! ” îşi zise 
Hanuman în sine. 


32-33. Lămpile de aur păreau jucători cufundaţi în gânduri după ce au pierdut totul 
A . . . -118 A . . SS, . 

în faţa altor trişori mai buni ; razele lor, scânteierea podoabelor şi strălucirea 
izvorâtă din puterea lui Ravana scăldau sala în lumină. 


34-36. O mie de femei erau culcate pe covoare, cuprinse-n mreaja somnului din 
miezul nopţii, după mult cânt şi joc şi multe cupe pline. Frumoasele domniţe erau 
înveşmântate în straie colorate - fiecare altfel și toate minunate; nu se-auzea 
clinchetul verigilor de aur, căci în miezul nopţii toate erau cuprinse de-a somnului 
aripă, părând a fi nenumărate flori de lotus, lebede și roiuri de albine aţipite. 


37-40. Feciorul Vântului privea chipurile frumoaselor femei, pleoapele închise, 
buzele ce ascundeau dinții <de mărgăritar>, asemuindu-le în gând cu lotușii 
deschişi în zori, pentru a se-nchide către seară, cu albinele-amețite de nectarul 
nuferilor înfloriți - erau desăvârşite-n toate harurile lor, precum e lotusul între alte 
flori. 


41-42. Frumuseţea mândrelor domnițe lumina iatacul cu scânteierea blândă a 
nopților de toamnă, când seninul cerului nu e tulburat de nori; ele erau stelele, iar 
Ravana strălucitoarea Lună. 


43. „Acestea sunt suflete ferice, întoarse din înalturi, având încă în ele fărâme din 
răsplata pe care au primit-o”- se gândea viteazul. 


115 Textual kalmăşi- sinonim cu sabală - „bălţată”, trimitere la vaca divină Kămadhenu; numele 


Kâmadhenu este adăugat de toţi traducătorii pentru a face inteligibil pasajul. Pentru Sabală/ 
Kămadhenu v. 1,52-56. 

US Pasaj dificil, interpretat diferit; nu mi se par acceptabile nici traducerea „desfăta orice simţ, ca 
o mamă”, nici includerea numelui lui Hanuman în propoziţie, astfel încât redarea sensului nu 
poate fi decât aproximativă. 

117 PRED 5, p. 131 adaugă: „or perhaps,it is the highest goal of perfection!”'-,sau poate este 
absoluta perfecțiune întruchipată!” 

115 Această comparație creează nedumerire, după cum observă şi nota din PRED 5, p. 361. 


44. Ele semănau, într-adevăr, cu stelele norocoase ale cerului prin farmecul și 
grația lor. 


45-51. Somnul prinsese tinerele doamne cu ghirlandele desfăcute, podoabele 
prețioase i se risipiseră, semnele de pe frunţile lor'' se şterseseră. Alături de unele 
erau brățările de gleznă şi şiragurile lor de mărgean; ghirlandele şi colierele de 
perle alunecaseră pe trupurile unora, astfel încât acelea păreau iepe oprite din 
galop'. Altele semănau, așa cum zăceau cu cerceii căzuţi din urechi şi cu 
ghirlandele rupte, cu lanele de pădure abia înflorite călcate de elefanți. Prinse între 
sâni, şiragurile de mărgăritare şi de vaidurya, lanţurile mari de aur semănau cu 
lebedele, cu gâștele kâdamba şi cu rațele roşii cakravăka, trupurile tinerelor păreau 
grinduri de nisip, iar veşmintele mișcate în adierea răsuflări erau unduirile apei ... 


VA ce tau 


64-67. Frumoase precum grădina în luna lui Florar, femeile lui Ravana dormeau 
alăturate, părând o ghirlandă împletită din liane înflorite sub adierea zefirului, căci 
nu putea privirea să aleagă din tot nici braţe, nici veşminte, nici podoabe. Lămpile 
care vegheau visul lui Ravana le priveau cu ochi care nu clipeau. 


68-71. Niciuna dintre doamne nu era din neam de rând, ci toate s-au născut din 
răjarşi, din strămoşii cei divini, din vlăstarele Ditiei, din gandharvași şi din 
răkșasa. Robite-n război ele au fost sau au venit de bună voie, dar n-au avut bărbaţi 
mai înainte, căci nu le-a siluit Ravana, ci ele doar de buna voie a lor i-au fost 
iubite'”7; doar pe Sita a furat-o tartorul cu forţă şi cu viclenie. Prinţese desăvârșite 
erau toate, cu haruri fără număr: frumoase, blânde, îndemânatice, sănătoase la trup 
fiind aveau și mintea ageră - de aceea fiecare era îndrăgită de Ravana. 


119 Este vorba de țilaka, semne rotunde, purtătoare de noroc, făcute pe frunte. 

120 Variante de traducere: catâri care au scăpat de povară (Prasad); iepe obosite de drum (Dutt); 
iepe care s-au prăbuşit de oboseală după ce au cărat mari poveri (una dintre traducerile 
electronice). 

ia Pasaj omis; descrie poziţiile erotice în care au adormit femeile. Imaginea de ansamblu, foarte 
plastică, aminteşte de Bacanalele maeştrilor din epoca barocului. 

12 Potrivit uneia dintre legendele paralele, Ravana fusese blestemat anterior de către una dintre 
victimele sale să moară în clipa în care ar mai viola o femeie. Totuşi nu este un text foarte logic - 
NICI aici, nici în alte părți unde se repetă afirmația - deoarece prizonierele de război, a căror 
familie fusese distrusă, nu aveau cum să se opună regelui demonilor. 


72-13. Reluându-şi forma lui adevărată, Hanuman își zise: „Bine-ar fi fost <pentru 
Ravana> dacă soţia legiuit-a lui Răghava - născută într-un neam slăvit - ar fi rămas 
<lângă Rama, soţul ei,>, precum soțiile regelui demonilor. Sita le întrece în virtute 
și în haruri pe toate femeile de aici; <când a răpit-o>, stăpânul Lankăi s-a purtat ca 
un nemernic de rând, nu ca un rege!” 


101% 

1-2. Hanuman privi din nou în jur “ ; în iatac era o podină înaltă pe care se găseau 
paturi şi divane încrustate cu vaidărya, cristale, aur şi fildeş - lucrături vrednice de 
zei, acoperite cu ţesături măiestre. 


3-6. Sub o regească umbrelă albă, cu minunate cununi de flori, trona un pat din aur 
strălucitor ca focul, împodobit cu ghirlande din flori de asoka. Patul era acoperit cu 
piele fină de miel, iar câteva femei'” mişcau evantaie din piei de yak deasupra lui, 
răspândind pretutindeni miresmele alese din tămâierniţele aflate-n preajmă. 


7-11. Fiul Vântului îl văzu dormind acolo pe Ravana: semăna cu norul ce aruncă 
fulgere pe cerul roşu din amurg - purta verigi de aur în urechi, avea ochii roşii, 
braţe urieşești în straiele de aur, iar trupul lui întreg era uns cu pastă roşie de santal, 
plăcut mirositoare. Așa cum dormea plin de podoabe , aflând odihna după o noapte 
de iubire - căci mult îl îndrăgeau copilele răkșasz - Ravana cel schimbător la 
înfăţişare părea a fi Mandara, muntele cel plin de codri, iar răsuflarea lui era un 
șuierat de şarpe. 

Sarga 8 din ediţiile critice, unde are doar 50 de distihuri. 
124 


Pentru a putea înţelege această parte a textului, trebuie să o comparăm cu descrierea lui 
Vâtsyâyana din Kămasutra, 1,4, 3-4; v. şi comentariile din ediția lui Alain Danielou, The 
Complete Kamasutra, Rochester, 1994, pp. 58-59. 

125 Textul este ambiguu în acest loc; Dutt traduce „persoane”, dar arată că se poate interpreta şi în 
sensul unor mașinării care mişcau evantaiele, sugestie preluată de ediția Prasad; am preferat 
varianta din versiunile electronice. 


12-14. Auzind șuieratul, Hanuman s-a tulburat o clipă şi s-a îndreptat spre scări; 
lpit de balustradă el l-a privit din nou pe Ravana, tigrul între demoni; văzut de sus, 
patul minunat părea a fi o cascadă'% cu un elefant scăldându-se în apă. 


15-22. Braţele întinse-n lături, cuprinse în brățări de aur, semănau cu stindardele 
înalte ridicate pentru slava lui Indra; pe ele erau urme de răni vechi, făcute de colții 
lui Airâvata, iar vajra lui Indra şi cakra lui Vişnu!” lăsaseră semne pe umerii 
puternici. Vânjoasele braţe erau două trunchiuri de elefant aidoma unul cu altul, 
iar palmele-aveau degete mari cât zăvoarele porții şi cu încheieturi peste măsură 
de tari; aşa cum stăteau întinse pe pat, mâinile lui păreau şerpi cu câte cinci capete. 
Braţele înspăimântătoare care făceau să urle de groază yakșa-sii, gandharvașii, zeii 
şi Danava, erau unse acum cu sandalul cel mai bun, roşu ca sângele de iepure şi 
înmiresmat, de către cele mai nobile femei. Hanuman se uita la cele două mâini 
care i se păreau doi șerpi mânioși adormiți pe clinul muntelui Mandara, căci 
tartorul demonilor semăna el însuși cu piscul acela aurit, iar umerii se ridicau 
precum două semețe vârfuri. 


23-24. Suflarea regelui avea un iz plăcut - de flori de mango, de laur, de bakula'“%, 


de orez bun şi băuturi alese - care se răspândea prin casă. 


25-30.Hanuman îl vedea pe tartorul demonilor care dormea împodobit cu diademă 
pe cap, verigi de aur la urechi şi un şirag de perle pe pieptul uriaş, uns cu sandal, 
care se dezgolise din veșmântul de mătase albă. Ochii lui Ravana erau roșii ca 
sângele...'” respiraţia lui era şuierătoare ca a unui şarpe, el părea un elefant 
adormit în fluviul Gânga. Patru lămpi de aur luminau de pe laturi patul, scăldându-i 


ci Ambiguitate a textului; prasravana yathă poate însemna atât „precum o cascadă”, dar şi 
„precum muntele Prasravana”, locul unde a stat Rama în sezonul ploilor- v. sarga 4,27. 

12! Airăvata era elefantul de luptă al lui Indra, iar vajra era arma regelui zeilor, după cum cakra - 
discul - era principala armă a lui Vişnu. 

1% Laur: în original pumnăga - după Monier-Williams şi Prasad, vol. 2, p. 534 este vorba de 
Rortleria tinctoria(=Mallotus philippensis), un arbust din ale cărui fructe se extrage un colorant 
galben. Deoarece R. Tinctoria nu are flori parfumate, este mai probabilă identificarea (v. PRED 
5, p.373) cu Calophyllum inophyllum, arbore cu flori albe cu miros plăcut; arborele este cultivat 
pentru fructele sale, din care se extrage ulei. bakula = elengi (Mimusops elengi) arbore de 
înălțime medie, cu frunze perene şi cu lemn tare; are fructe comestibile; v. Huet s.v. bakula. 

ti Pasajul este acceptat de ediţiile critice, deoarece figurează în manuscrisele folosite. Totuşi 
ridică două semne de întrebare sub aspect logic:1. cum se pot vedea „ochii roşii” ai cuiva care 
doarme? 2. ce sens are comparaţia - omisă în traducere, dar acceptată de PRED 5 - „negru ca o 
grămadă de boabe de fasole neagră”? 


trupul în raze, învelitorile erau aurii, iar regele-demon semăna cu un nor sclipind 
de fulgere; la picioarele lui dormeau soțiile sale. 


31-49. Prinţul pădurenilor'” se uita la soțiile lui Ravana și le vedea feţele 
strălucitoare ca luna, împodobite cu cercei minunaţi şi cununi din flori proaspete. 
Femeile acestea dansaseră şi cântaseră, iar acum dormeau ostenite pe braţele 
regelui... Una își visa dansul, alta își ţinea îmbrăţişată lira'”" aşa cum ţine lujerul de 
lotus o barcă pe unda unui râu. O frumoasă cu ochii negri îşi ocrotea madduka'”? 
sub braţ, aşa cum își duce o mamă pruncul. Alte mândre, cu ochi de lotus şi cu sâni 
frumoşi, cuprindeau în braţe tamburine, lăute, harpe sau tobiţe ca pe iubiții plecaţi 
de multă vreme, abia întorși acasă... 


50-54. Deoparte, pe un pat lucrat măiestru, dormea o femeie minunat de frumoasă 
şi fără pereche printre celelalte; podoabe avea multe din aur şi nestemate, însă 
chipul ei auriu părea că luminează întreaga casă. Aceea era Mandodari, regina cea 
mai dragă lui Ravana, stăpâna celorlalte. Fiul Vântului văzându-i frumuseţea și 
odoarele purtate își spuse în sinea lui: „Aceasta, dăruită cu harul tinereţii şi cu atâta 
frumuseţe, este fără îndoială însăşi Sita!” Nebun de bucurie, începu să bată din 
palme, să îşi sărute coada, să cânte şi să se urce pe coloane pentru a avea de unde 
sări pe pardoseală - arătându-se a fi ceea ce era: maimuţă. 


159 Hanuman. Pasajul are numeroase repetiții; am simplificat textul fără a mă îndepărta de sensul 


versurilor. 

151 B vorba de vină, un instrument cu şapte coarde şi două cutii de rezonanţă - v. Huet, s.v. Pentru 
a înţelege aceste versuri, trebuie să avem în vedere comentariul lui Devadatta Shastra la 
Kămasutra, 1,4,2-4: „pentru un năgaraka sensibil, vină şi materialele necesare picturii sunt la fel 
de prețioase ca însăși viaţa lui” (ed. cit., p. 58). Deşi năgaraka înseamnă propriu-zis „orăşean”, 
aici se referă la orice persoană cultivată, care duce o viaţă plină de rafinament. Observaţia trebuie 
extinsă şi la celelalte instrumente menţionate în textul lui Vălmiki; de altfel, cântatul la 
instrumente de percuție de felul tobelor, este menţionată de Vaâtsyâyana printre cele 64 de 
discipline pe care o persoană distinsă ar fi trebuit să le stăpânească - v. Kămasutra, 1, 3,15.2 şi 
1,3,15.27, în ultimul loc toba fiind chiar alăturată instrumentului vină. 

iu maddu sau madduka =„un fel de tobă” Monier-Williams, p.774, col. 2, s.vv.; una dintre 
ediţiile electronice adaugă că era susținută pe umăr cu o sfoară. 


| 
1113 
1. Hanuman își veni apoi în fire şi se răzgândi: 


2-3. „Frumoasa Sita, despărțită de Rama, nici nu ar putea să doarmă, să mănânce, 
să bea sau să se împodobească. Ea nu s-ar apropia de alt bărbat, nici măcar de 
Indra - doar nici un zeu nu e pe potriva lui Rama! Deci nu este ea, ci alta”. 


134 


14-7. Unele femei erau peste măsură de ostenite - fie de iubire, fie de cântec şi de 
dans, fie de cupele cu vin - şi adormiseră culcate multe peste tamburine, tobe ori 
scăunele'"”, iar altele pe canapele minunate. Viteazul vanara privea cele o mie de 
femei cu frumoase podoabe, înzestrate cu multe haruri la vorbit“, acum obosite de 
jocurile dragostei. 


8-9. În mijlocul lor stătea Ravana cel cu braţe lungi, asemenea unui taur printre 
junincile dintr-un mare grajd sau precum un elefant înconjurat de soaţe în mijlocul 
pădurii. 

II'* 10-15.Eroul ca un tigru din neamul cel roşcat văzu în sala mare de petreceri tot 
ce puteai pofti cu gândul. Erau întâi şi-ntâi cerbi, bivoli și vieri sălbatici, tăiați în 
hălci, apoi păuni şi cocoşi mâncaţi pe jumătate, rămaşi pe talgere de aur. Hanuman 
134 


Este sarga 9 din ediţiile filologice, unde are 44 de distihuri. 

Distihurile următoare, până la sloka 34 inclusiv, repetă conţinutul unor versuri anterioare şi nu 
au o justificare evidentă. Deşi este acceptat de PRED 5, probabil este vorba de un pasaj 
interpolat. 

155 Textul original vorbeşte de două instrumente de percuție: muraja- tamburină şi mrdanga- o 
tobiță cu două feţe făcută din ceramică sau din lemn de jaca , precum şi de un fel de scăunel sau 
taburet al cărui nume este diferit în traducerile folosite: celikă în ediţiile Dutt şi Prasad, pifhikă în 
versiunile electronice, inclusiv aceea critică de pe site-ul GRETIL. 

155 "Textul enumeră aceste variante ale elocinţei, dar presupune că femeile vorbesc în somn - după 
cum observă Rămânuja, citat de Dutt, vol. 5, p. 921. 

157 Un pasaj paralel, care insistă asupra excesului de preparate din carne de la curtea lui Ravana - 
un aspect „diavolesc”; trebuie să observăm, totuşi, că este vorba de mâncare gătită, nu de simplă 
carne crudă, plină de sânge, cu care se hrănesc răkșasii obişnuiţi. pănabhiimi este tradus diferit: 
„a drinking place, refreshment room”(Monier-Williams, p. 613, col. 2), „place of 
drinking”(Dutt), „drinking hall” (PRED 5) şi chiar „bar” (ediţiile online). Am considerat însă că 
este mai apropiat de descrierea din text sensul echivalent cu pânabhojana, un loc unde se găsesc 
atât mâncăruri, cât şi băuturi (Monier-Williams, loc. cit.) interpretare care este acceptată şi de 
ediția Prasad: „sala de banchete”. Lista felurilor de mâncare şi cea a băuturilor variază după 
ediție. 


a a 3 Fa 138 u IE SI Ă 
a văzut acolo porci spinoşi, rinoceri", păuni și căpriori gătiţi cu lapte acru şi sare 
1 . . Ai , 3 A că : 14 A : 
neagră”; prepelițe și potârnichi, peşti numiţi „cu un singur spin”'", mâncaţi pe 
Jumătate, bivoli - cărnurile toate fund gătite cu sosuri felurite, dulci şi acrișoare, iar 
vinul era-ndulcit cu rodii". 
16-18. Podeaua schpea de atâtea brățări, coliere, pocale azvârlite pe jos în timpul 


ospăţului; erau acolo jilţuri și canapele, iar locul strălucea ca para focului. 


19-20'*. [<Pe mese> erau puse de-a rândul mâncăruri alese din cărnuri cu felurite 
gusturi, acoperite de sosuri făcute din mulţimi de mirodenii - toate gătite de meşteri 
bucătari; alături se înşirau băuturile: vin curat de struguri, mied, cidru din fructe, 
nectaruri din flori, precum şi filtre amestecate cu prafuri înmiresmate. 


21-27. Podeaua era plină de nenumărate ghirlande de flori, cupe mari şi mici 
făurite din aur sau cleştar. Viteazul pădurean putea vedea vin şi băuturi dintre cele 
mai alese păstrate în vase din aur și argint, precum și în altele încrustate cu 
nestemate şi cristaluri. Unele pocale erau goale, altele doar pe jumătate pline sau 
cu totul neatinse; din loc în loc se vedeau resturi de mâncare, urcioare sparte, iar 
printre cioburi, fructe, cununi de flori şi <vase cu> apă.] 


28-32. Erau acolo multe paturi - unele libere, dar pe altele mai multe femei 
adormiseră una lângă alta, cu straiele învelindu-le de-a valma; suflarea frumoaselor 
era o boare mângâietoare care mişca văluri şi ghirlande. Adierea vântului ducea cu 
sine pretutindeni miresme de santal, de sidhu!“5, de flori și de tămâie tibetană; 
parfumul santalului folosit la scaldă, izul dulce al vinului, fumul de tămâie au ajuns 
astfel până la Pușpaka. 


58 vădhrinasa poate desemna mai multe animale: „a rhinoceros (acord<ing> to a Sch<oliast> 


also 'a kind of goat, bull, or bird)", Monier-Williams, p. 940, col.2; traducătorii indieni fie au 
păstrat cuvântul (Dutt), fie au preferat variantele „capre” sau „păsări din junglă”. PRED 5, p. 
377, arată că animalul nu poate fi identificat. 

15 Sauvarcala, numită ŞI sarea sochal/ kala namak, este una din varietățile sării din Himalaya, 
care conține mult fier; încă din timpurile vedice era folosită în scopuri medicinale. 

140 Peşte neidentificat, PRED 5, p. 378. 

141 Text înţeles diferit de comentatorii indieni, atât în ce priveşte ingredientele şi prepararea 
felurilor, dar în special referitor la consistenţa sosurilor; v. PRED 5, p. 378. 

142 Altă variantă pentru versurile 10-15. 

'% Băutură dulce obținută din melasă, un fel de rom. Pentru băuturile obişnuite în India antică v. 
Kămasutra, 1,4,23-24 cu comentariile din ediția citată, pp. 66-68. 


33-34. Fermecătoarele femei din iatacul lui Ravana aveau pielea albă ca laptele, 
neagră precum abanosul sau galbenă ca aurul; toate însă erau cuprinse de somn 
după oboseala plăcerilor de peste zi, părând a fi lotuși care dorm.) 


35-36. Deşi văzuse întreg palatul lui Ravana, strălucitul Hanuman nu o găsise pe 
fiica lui Janaka şi se tulbură la gândul că uitându-se la acele frumoase încălcase 
dharma. 


37-38. ,„, Am încălcat cu totul dharma uitându-mă prin odăile femeilor străine, 


fă 


însoțite legiuit cu altul - nu am nicio îndoială 
39. Dar mintea lui cea ageră îl scoase la liman, un alt gând izvodind pe dată: 


40-44. „Dar toate femeile lui Ravana puteau fi privite de mine - doar am făcut-o cu 
gând curat şi fără ca mintea să mi se tulbure cât de puțin! Mintea ne împinge la 
bune şi la rele, dar mintea mea e bine cumpănită. Nu poți s-o cauţi pe Vaidehi în 
altă parte - când cauţi o femeie, printre femei o cauţi, aşa cum cauţi o vietate doar 
printre jivine de același fel cu ea! Doar nu m-apuc să caut o femeie printre 
căprioare! Aceasta-i pricina pentru care am scotocit sălașul lui Ravana, dar nici 
urmă de Jânaki!” 


45-47. Preaputernicul Hanuman a cercetat din nou cu privirea fiicele zeilor, 
gandharvaşilor şi ale şerpilor năga, dar nu a găsit-o pe Jânaki, așa că s-a tras 
deoparte să chibzuiască. Fiul Vântului a pornit din nou să o caute pe Sita. 


12 


1-2a'*. Dorind să o vadă pe Sita, Fiul Vântului a început să o caute din nou prin 
întinsul palat, pe sub bolțile de viţe urcătoare, prin sălile pline de cadre minunate şi 
prin iatacuri, dar nu a găsit-o pe frumoasa prințesă. Negăsindu-o pe iubita soție a 
urmașului lui Raghu, măritul vânara s-a gândit: 


2b-9. „Sunt sigur că Sita nu mai este în viaţă; am căutat cu de-amănuntul, dar - cu 


144 Acest capitol corespunde cu sarga 10 din ediţiile critice. 


toată străduinţa mea - nu am găsit-o pe Maithili! Nobila fiică a lui Janaka'” nu s-a 


abătut din calea cinstei'“, păstrându-şi curăţia cu orice preţ; neîndoielnic, regele 
făcător de rele al râkşasilor a ucis-o! Poate că fiica lui Janaka a pierit de spaimă 
văzând diavoliţele, femeile" lui Ravana, atât de mari şi de urâte, palide și cu ochi 
suciți! Nu-i chip de-acum să mă arăt în fața lui Sugriva - aspră îi va fi pedeapsa, 
doar n-am aflat-o pe Sita, deşi am colindat prin coclauri cu vânaras mult peste 
soroc! Am cercetat odăile femeilor şi le-am văzut pe toate - nu și pe virtuoasa Sita! 
Zadarnică mi-a fost toată truda! Vai, ce voi spune cetei de pădureni când mă voi 
întoarce şi mă vor întreba: «Ei, voinice, făcut-ai vreo ispravă?» Vremea hotărâtă 
s-a scurs şi nu am găsit-o pe Jânaki; degeaba am trecut oceanul de pe un țărm pe 
altul! Oare ce vor spune bătrânul Jămbavân şi cu Angada? Se cuvine să postesc 
până la moarte! 


10-13. Totuşi se spune că «încrederea în sine aduce bunăstarea» și «încrederea în 
sine aduce fericirea cea mai mare»! Tot ce faci fără şovăială va rodi - de aceea voi 
începe iar, privind totul ca şi când nu aş fi văzut nimic mai înainte, voi scruta orice 
loc stăpânit de Ravana, chiar şi cele pe care le-am cercetat: sălile pentru petreceri și 


cele pline de picturi, grădinile cu alei şi bolți de frunze, iatacurile femeilor și carul 


= 14 
zburător Puşpaka'%5.” 


14-18. Purtând în minte gândul acesta, Hanuman a scotocit din nou prin pivnițe, 
temple, prin casele cu multe caturi'“”; urcând în zbor şi coborând, stând pe loc, 
plecând, deschizând o ușă, închizând o alta, ieșind, intrând, repezindu-se în jos, 
apoi în sus, el n-a lăsat o palmă de loc necercetată din sălașul lui Ravana. Pe aleile 


145 : : : 2 : „ius za it ta d Poe A 
Varianta lui Govindarăja; textul din ediţiile critice are aici bălă=adolescenta, tânăra, cuvânt 


care este nesigur din cauza dificultăților metrice - v. PRED 5, p. 381. 

14 PRED 5, 10,3: „that mere child, who was determined to preserve her virtue and was firmly 
fixed in the noble path of ăryan conduct...”; ăryapathe-calea aryenilor are aici sensul de 
„comportare nobilă”, fără conotaţii rasiste, totuşi, ca şi în cazul cuvântului svastika, am evitat un 
termen asociat astăzi cu nazismul. 

147 Aici „ femeile "= sclavele, servitoarele - v. PRED 5, p. 382 - deoarece soțiile sau iubitele lui 
Ravana erau de o frumuseţe remarcabilă. 

14% PRED 5 traduce aici vimănâni=great mansions, „clădiri cu şapte etaje”, pp. 143 şi 382. 

i Pasaj interpretat foarte diferit; aceasta este lectura din Dutt şi Prasad. Distihurile 14-25 au 
traduceri divergente, pentru care nu se pot găsi soluții unitare. 


PA ru 3 A A aa se] Ș în aa RADA SA A A 
de lângă ziduri, el a mers printre îngrădiri'“, iazuri şi fântâni, căutând oriunde se 
putea căuta. 


19-22. Hanman a văzut acolo hidoase râkșasi, dar nu şi pe fiica lui Janaka; a zărit 
cele mai frumoase femei vidhyadara care nu au pereche în toată lumea, dar nu și 
pe iubita lui Răghava; a văzut femeile năga, robite în război, cu chip rotund și 
luminos ca Luna, cu braţe și picioare minunate, dar nu şi pe Sita. 


23-24. Hanuman fiul Vântului, viteazul cu braţe puternice, le-a văzut pe toate, dar 
nu pe Sita, de aceea şi-a pierdut nădejdea, iar strădania celor mai buni dintre 
pădureni şi nevoinţa sa de a străbate oceanul îi păreau de acum fapte fără rost. 


25! Fiul Vântului a coborât din Puşpaka întristat, începând din nou să 
chibzuiască. 


| 3152 


1-2. Hanuman, prinţul pădurenilor, sări de la Puşpaka la coama zidului precum 
fulgerul care brăzdează de-a crumezișul norii. Ocoli palatul lui Ravana, dar, 
nezărind nici o urmă a fucei lui Janaka, își spuse în cele din urmă: 


3-4. „Am scotocit după iubita lui Rama cu multă grijă prin întreaga cetate a 
Lankăi, dar nu am găsit-o pe Sita din Videha, a cărei frumuseţe e desăvârşită. Am 
iscodit prin mlaştini, lacuri, iezături, râuri şi pâraie, maluri, codri şi munţi greu de 
urcat, fără să dau măcar de-o urmă a fiicei regelui Janaka! 


5-6. Sampăti, regele vulturilor, a spus că Sita se află aici, în palatul lui Ravana; eu 
însă nu am putut să o găsesc! Dar ar putea Sita Maithili, prințesă din Videha, fiica 
regelui Janaka'** - pierdută și neajutorată - să fie prinsă în mreje de Ravana? 


7-16. Sau, mai degrabă, Ravana a scăpat-o din strânsoarea braţelor, pe când fugea 


îngrozit de săgeata ucigătoare a lui Rama? Poate că au zburat pe calea pe unde 
150 vedikă - pentru sensurile multiple v. mai sus, nota la 5,4,8-13. 

151 Atât aici, cât ŞI în alte locuri din capitolele 10-13, referirile la Pușpaka nu se justifică, 
versurile fiind, în opinia mea, probabil interpolate. 

15 Sarga 11 din ediţiile critice. 

'55 Hanuman enumeră toate titlurile regale pentru a sublinia imposibilitatea presupunerii că Sita, 
având o asemenea origine, ar putea să-i cedeze lui Ravana. 


doar siddhăs pot umbla, iar inima ei a îngheţat de spaimă când a văzut oceanul 
nesfârșit; poate că viaţa a părăsit-o când Ravana i-a strâns trupul prea tare pe când 
zburau atât de iute! Poate Jânaki s-a zbătut să scape din îmbrăţişare şi s-a prăbuşit 
în valuri, ori poate - pentru că prinţesa îşi apăra prea tare cinstea, așa lipsită de rude 
şi de prieteni cum se afla - nemernicul Ravana a mâncat-o! Sau, cine știe, cinstita 
Sita cu ochi negri a fost înghițită de crudele, demonicele soaţe ale acelui drăcesc 
Indra? Poate biata domniţă a pierit de dor, pe când se gândea la Rama, cel cu faţa 
precum luna plină şi cu ochii ca petalele de lotus; poate a mai strigat încă odată 
«Vai, Rama şi Lakşmana! Vai, Ayodhyâ!», înainte de năprasnicu-i sfârșit! Acum 
îmi vine gândul că poate e-nchisă într-o colivie din palat, precum un sturz care 
vorbeşte!" şi plânge cu amare lacrimi! Vai, cum se poate ca Jânaki, soţia lui Rama, 
doamna cu mijloc suleget şi ochii precum florile de lotus, să se afle în puterea lui 
Ravana? 


17-19. Nu se ştie dacă Janaki e pierdută şi de negăsit sau dacă a pierit; nu pot să-l 
duc această veste lui Rama care își iubeşte atât de mult soția! Greşesc și dacă îl 
vestesc, greşesc, la fel, de nu o fac! Greu de hotărât! Oare ce se cuvine, cum e 
bine?” îşi zise Hanuman. 


20-22. „Dacă mă întorc în cetatea de scaun fără să o văd pe Sita, ce rost a mai avut 
întreaga-mi trudă? şi ce folos că am trecut în zbor întinsul mării, că am intrat în 
Lanka, iscodind toți demonii? Dacă mă întorc la Kișkindă, ce vor spune Sugriva, 
amândoi fii lui Dasaratha şi chiar neamul maimuţelor? 


23-36. Rama îşi va pierde viaţa, dacă îi spun că nu am găsit-o pe Sita - nu va putea 
trăi după o veste atât de tristă; Lakșmana, cel atât de credincios fratelui său, va 
pieri şi el, dacă vede jalea lui Rama. Auzind că i-au murit frații, Bharata se va 
stinge, iar după el Satrugna; rămase fără fii, maicile lor nu vor mai putea trăi, nu 
mă îndoiesc - nici Kausalyă, nici Sumitră şi nici însăşi Kaikeyi! Văzându-l mort pe 
Rama, Sugriva - măritul, cinstitul rege al neamului ce sare - îşi va lua viaţa, iar 
regina Rumă se va stinge de durere! Tără, îndurerată încă de moartea lui Vâli, nu 
va putea trăi, atunci când Sugriva nu va mai fi; văzându-şi regele, părinții morți, 
Angada nu-și va răbda viaţa, pierind la rândul său! Maimuţele pădurii - copleşite 


15 B vorba de pasările numite sărikă sau maină (hindi)/myna (engleză); dresarea lor era o 


distracție preferată a persoanelor din înalta societate, una dintre cele 64 de arte care trebuie 
stăpânite de un om educat - v. Kămasutra, 1,3,15.43. 


de durere după stăpânul lor - vor jeli, lovindu-se cu pumnii în cap, îşi vor aduce 
aminte cuvintele blânde și dărnicia regelui! Fruntașii neamului nu vor mai afla nici 
bucurie, nici plăcere în codru, printre stâncării sau ascunzișuri! Sfetnicii, împreună 
cu soaţele şi copiii, vor sări din piscurile munţilor, zdrobindu-şi trupurile de 
pământul tare; cei de rând vor alege otrava, ştreangul, focul, tăişul sabiei lor sau 
postul până la pieire! 


37-43. Jalea mă va însoţi de mă întorc acasă <fără Sita>, voi aduce prăpăd spiţei lui 
Ikşvâku şi pădurenilor! Fără Maithili nu pot să mă întorc la Kişkindha şi Sugriva! 
Dar, dacă nu mă-ntorc, cei doi frați viteji împreună cu vănara vor rămâne în viaţă, 
aşteptându-mă plini de speranţă. De-acum voi fi sihastru, abia ţinându-mi viaţa, pe 
la malul mării, unde sunt fructe, rădăcini şi apă din belşug! Sau poate să-mi clădesc 
eu însumi un rug și să m-arunc de viu în foc'*” - talazul mării cenuşa cu sine îmi va 
duce! Sau să postesc până la moarte, apoi leşul meu s-ajungă hrană pentru corbi şi 
fiare! Dacă nu o găsesc pe Sita, aş putea să intru-n mare și să mă scufund încet - 
sunt eremiţi care ne îndeamnă să renunțăm la trup astfel! 


44-47. Noaptea părea plină de semne bune, dar vai! sfârşeşte încet și jalnic; 
ghirlanda faimei mele s-a ofilit - tot ce am reuşit e în zadar, căci nu o găsesc pe 
Sita! De acum voi fi sihastru, cu aspru canon, aici sub copaci - nu mă voi întoarce 
dacă nu o găsesc pe frumoasa cu ochi negri! Dacă aș face asta, toată ceata ar pieri, 
în frunte cu Angada! Dacă îmi iau singur viaţa, voi aduna păcate fără număr; dacă 
trăiesc, voi vedea zile mai bune - deci să trăiesc, doar numai cei vii își pot afla 
norocul şi fericirea!”15 


48. Prin capul viteazului treceau nenumărate gânduri negre, dar nu voia să ajungă 
op” a DS o, A i . A Cat Ie Ă : 
pradă disperării.” Adunându-și curajul, el se îmbărbătă spunându-şi: 


49-50. „Il voi ucide pe puternicul Ravana-cel-cu-zece-capete, răzbunând răpirea 
Sitei, sau îl voi duce peste mare, până în faţa lui Rama, așa cum îi duci lui Siva 
Pasupati un taur spre jertfire ”. 


155 Textul defineşte acest foc drept „fiul celor două bețe de aprins focul”; ca și în folclorul 


românesc, flacăra obținută astfel este considerată curată şi sacră. 

'55 Hanuman reuşeşte și acum să-și fie propriul raisonneur, optimismul robust fiind o trăsătură 
definitorie a caracterului său. Spre deosebire de celelalte personaje, el nu se poate lăsa pradă 
disperării şi găseşte întotdeauna o soluţie inteligentă spre a ieşi din dificultate. 

157 Preiau versiunea lui Hari Prasad, care pare mai logică în context. 


51. Tulburat şi plin de tristeţe că nu fusese în stare să o găsească pe Sita, el chibzui: 


52-57. „Până voi reuşi să aflu unde este Sita cea cu bun renume, soția lui Rama, 
voi scotoci iar şi iar prin Lanka; dacă îl aduc pe Rama aici, doar după spusele lui 
Sampâti, <mânia lui> ne va pârjoli pe toţi vânara când nu-şi va vedea soția. Nu 
vreau să piară nimeni din vina mea; voi rămâne chiar aici, trăind cu hrană puţină şi 
înfrânându-mi simţurile. E în preajmă un crâng de copaci asoka uriași, prin care nu 
am iscodit. Mă voi ruga divinităților Vasus, Rudras, Adityas, gemenilor ASvini şi 
vânturilor Maruts să-mi dea puterea de a zdrobi demonii, apoi mă voi statornici 
acolo. După ce îi voi înfrânge pe răkșasa, o voi aduce pe Sita înapoi lui Rama, ca 
un ascet care culege roadele canonului său”. 


58. Fiul Vântului se scoal-apoi, mintea şi simţurile tulburate şi le-adună pentru a se 
închina astfel: 


59. - „Slăvesc numele vostru, o, Rama, Lakșmana şi cel al fiicei lui Janaka, zeiţa 
între femei! Mărire numelui vostru, o, Rudra, Indra, Yama şi Anila! Vă aduc 
cinstire vouă, Soare, Lună și vânturilor Marut!” 


60-61. După ce s-a închinat acestor zei şi lui Sugriva, fiul Vântului scrută cele 
patru zări şi se îndreptă spre păduricea de asoka; ajuns acolo îşi mai zise: 


62-63. „Acest crâng e sfânt; neîndoielnic este păzit de o mulțime de demoni, care 
străjuiesc fiecare copac - până şi Vântul abia îndrăzneşte să adie pe aici! Pentru 
folosul lui Rama și ca să nu mă prindă Ravana, mă voi pipernici din nou! 


64-67. Fie ca să mă ajute toţi rșii, zeii, Brahma-care-s-a-născut-pe-sine, Focul sfânt 
și Vântul, Purtătorul vajrei cel chemat de multe ori în timpul jertfei'”, Varuna, 
zeul care prinde cu arcanul, Luna, Soarele, gemenii Asvini, măriţii Maruts, şi zeul- 
stăpân-peste-tot-ce-este-viu'"” - şi câţi mai sunt din zei, chiar neştiuţi, să mă ajute-n 
cale, dându-mi izbândă! 


68-69. Unde şi când voi vedea nobila doamnă, cu chipul frumos ca Luna, cu nasul 
drept, ochi ca florile de lotus, cu dinţii albi şi surâsul fermecător? Oare cum aş 


158 Indra, purtătorul fulgerului. 


159 Sau „stăpânul tuturor fiinţelor”; PRED 5, p. 386 consideră că este vorba de Visnu, Dutt îl 
identifică drept Prajăpati. 


putea să o văd, chiar astăzi, pe biata de ea, cea răpită și înfricoşată de acel 
nemernic înspăimântător?” 


14150 


1. După ce a chibzuit o clipă, viteazul Hanuman sări de pe zidul palatului pe acela 
care înconjura crângul. 


2-3. Privind de sus el a văzut arbori săla, minunați copaci asoka, bhavya, campaka 
plini de flori, uddălaka, năgavrksa!'", kapimukha şi mango. 


4. Porni apoi ca o săgeată de fier slobozită din arc spre desişul de mangotieri și 
hane. 


5-13. Intrând în grădină, Hanuman a văzut în preajma-i copaci de aur și argint, 
strălucitori precum Soarele care răsare, plini de flori şi fructe. Printre copaci 
pășeau cerbi, pe ramuri stăteau păsări care umpleau văzduhul cu glasurile lor. 
Amețiți de dragoste, cucii cântau, păunii se roteau țipând, iar albinele roiau acolo. 
Păsări de multe feluri zburau în jur, trezite din somn de Hanuman care o căuta pe 
fiica cea pierdută a regelui, iar ramurile lovite de aripi revărsau o ploaie de petale 
asupra lui. Fiul Vântului părea un munte acoperit de flori, apărut în crângul de 
asoka, iar vietățile credeau că este Vasanta - Zeul Primăverii; acoperită de flori la 
picioarele sale, Glia arăta precum o femeie frumoasă strălucind de podoabe. 


14-191%, 


160 Este capitolul 12 din ediţiile critice, unde are 51 de slokah. Textul versului 1 este eliptic, fiind 


întregit de comentatori. Am omis cuvintele manasă cădhigamya tăm - „Şi el a străbătut cu mintea 
acela (=crângul de asoka) 
6! Arbore cu numele compus din năga=șarpe + vrksa=arbore. Monier-Williams s. v., p. 533, 


col. 2, propune echivalarea cu năgaruka=portocal; PRED 5, p.549 îl identifică drept Mesua 
ferra, care are flori portocalii; bhavya= Averrhoa carambola, un copac cu flori albe sau violacee. 
Nu se poate identifica arborele numit kapimukha -bot de maimuță; edițiile electronice văd în 
cuvânt un epitet pentru mango. Pentru celelalte denumiri v. notele din cărțile 3 şi 4. 


15 Versuri redundante, variante ale celor anterioare, descriind din nou arborii scuturaţi de 


mişcările lui Hanuman. 


20. Aşa cum vijeliile toamnei sfâșie nori de pe munţii Vindhya, tot astfel 
Hanuman cu pasul său cel iute sfărma vrejurile crescute de-a valma prin grădină. 


21-26. E a zărit în calea sa locuri podite cu nestemate'%, aur și argint. Aceleași 
pietre scumpe împodobeau scările ce scoborau spre tăuri cu apa limpede, care - în 
adâncurile lor, făurite din cleştar - erau aşternute cu mărgean și mărgărite, nu nisip. 
Deasupra apei creşteau nenufari și lotuși, iar pe maluri copaci de aur. Rațele roşii, 
găinușele de baltă, lebedele și cocorii strigau, umplând grădina de ecouri. Pâraie 
dulci precum elixirul nemuririi se vărsau în lacuri, după ce şerpuiau pe sub 
desișuri  smălţate în toate culorile şi împletite cu liane, iar țărmurile lor erau 
acoperite cu flori de santăna'“ şi leandru. 


27-31. Viteazul din neamul roşcat zări un munte'” - strălucitor ca norii - cu multe 
piscuri unul lângă altul, plin de văgăuni și peşteri, acoperit de arbori. Un râu izvora 
din munte, iar cursul său părea a fi asemenea purtării femeilor îndrăgostite: aici 
sărea într-o cascadă - precum sare soția care s-a certat din braţele bărbatului; apoi 
spumega la vale, așa cum ea fierbând de furie se depărtează, dar rudele o ţin pe loc 
și îi împacă, iar tânăra se-ntoarce la dragul său - aşa şi unda râului se rotea în 
cercuri. 


32-37'55| Dincolo de munte Hanuman întâlni <alte> lacuri pline de lotuși şi de 
păsări. Aproape de casele minunate clădite de Visvakarman se găsea un iaz făcut 
cu măiestrie: trepte țintuite-n nestemate coborau spre apa răcoroasă, pe fund era 
aşternut praf de sidef şi nu nisip. Avea pe margini animale şi un desiş de arbori 
aurii cu ramuri pline de flori şi fructe, boltite peste iaz ca o umbrelă. Pe jos erau 


163 3 A 3 S E SS E E Ş e i 3 
mani poate însemna bijuterie, piatră prețioasă, cristal, perlă, astfel că traducerea frecventă - 


diamant - are o semnificaţie prea restrânsă. Pentru versurile 21-26 am preluat o parte din 
interpretarea lui Hari Prasad. Textul lui Dutt diferă aici atât de traducerea lui Prasad, căt şi de 
versiunile on line. 

1% Arborele kalpavrkșa-samtăna/santâna era unul din cei cinci copaci care creșteau în paradisul 
lui Indra. Hari Prasad echivalează numele santâna prin rhododendron şi cel de karavira prin 
leandru. Forma santănaka este numele unei liane, v. 15,2; PRED 5, p. 389 propune iasomia 
nocturnă (Nyacanthes). 

1% Totul arată că este vorba de un munte artificial - de aici interesul pentru aspectul său 
pitoresc.PRED 5, p. 389 notează că este vorba de o frază neobișnuită, care 1-a derutat şi pe 
comentatorii indieni. Descrierea reacției femeii după o ceartă cu iubitul urmeză o formă literară 
tradițională. 

15 Altă variantă a descrierilor din distihurile 21-26. Atât pădurea cât şi fructele sunt opere de 
orfevrărie. Pasajul figurează în ediţiile critice. 


podele din aur și vedikă-le înconjurau copacii; viteazul văzu acolo un copac 
poe ai 167 A : sa A : : 
simsapa auriu, acoperit de frunze şi liane, înconjurat de balustrade din aur. 


38-40. Hanuman a mai văzut pământuri, izvoare care nășteau pâraie, şi copaci 
strălucitori ca focul. Sub scânteierea lor, viteazului i se părea că e scăldat în razele 
Soarelui oglindite de muntele Meru. Arborii de aur scoteau un clinchet lin, precum 
brățările de gleznă, atunci când vârfurile li se mişcau sub boarea vântului. || 


41. Viteazul cu braţe puternice se căţără în simsapa ale cărui ramuri erau pline de 
flori, de muguri şi de lăstari, spunându-și: 


42-51. „Dacă am noroc, o voi vedea de aici pe Vaidehi! Tristă, tânjind să-l vadă pe 
Rama, va merge-ncolo şi încoace să-şi afle alinare. Tartorul are în crângul de asoka 
o grădină minunată, în care cresc arbori campaka, bakula şi sandal; pe lacul plin de 
lotuși sunt stoluri de păsări - desigur regina Janaki va veni aici! Frumoasei cu ochi 
de căprioară îi plăcea să hoinărească prin pădure - acum, plină de întristare după 
lunga despărţire de Rama, va veni cu atât mai mult! Fiica lui Janaka iubea vietățile 
pădurii, aşa că va veni neîndoielnic. Ea'S% e cucernică şi se roagă în zori de zi, la 
amiază şi când se lasă amurgul, deci va veni la apa neîntinată să se închine 
Soarelui!!% Această grădină e locul potrivit pentru soţia lui Rama, împăratul 
întregului pământ - dacă trăiește, regina cu chipul precum luna va veni la râul cu 
ape binecuvântate!” 


52. Astfel gândea Hanuman, eroul cu suflet mare, ascuns între flori şi frunze, pe 
când privea încolo și încoace, așteptând-o pe soţia regelui Rama. 


15 Arbore din genul Dalbergia -,lemn de trandafir” indian. Prezenţa cuvântului vedikă în acest 
context aparte, în care nu poate însemna decât balustrada din jurul unui copac sacru, datează 
pasajul interpolat în epoca budistă. Același lucru se poate spune despre 5,15,17a, unde evident 
este vorba de balustrada unei scări. Ediţiile indiene preferă în ambele cazuri traducerea 
„platforme”. 

15 Textul original are sintagma syămă... jănaki= mereu tânăra fiică a regelui Janaka; PRED 5, p. 
390, arată că - după comentariul lui Vamsidhara Sivasahăya - Sita are mereu 16 ani, conform 
reprezentării canonice a divinităţilor hinduse potrivit căreia zeii au vârsta de 25 de ani, iar zeițele 
16. 

15 “Textul se referă la samdhyă/sandhyă, cele trei momente ale zilei când credincioşii se rugau, 
după o purificare în apă; pentru o mai uşoară înţelegere a pasajului am introdus detaliile în 
traducere. 


15170 


1-7. De acolo putea vedea întregul crâng și îl cerceta cu privirea, vrând să o 
zărească pe Maithili. Grădina părea a fi Nandana'”!- creșteau acolo liane santănaka 
şi mulțime de copaci, iar locul era înmiresmat ca raiul. Găseai în ea palate și 
conace fiecare cu o curte mare plină de jilţuri şi locuri de odihnă, având chiar odăi 
subpământene!”?. Iazurile erau pline de nuferi și de lotuşi, pomii purtau roade și 
flori cât ţine anul. Asoka, arborii care alungă întristarea, se îndoiau sub florile 
nenumărate, iar strălucirea lor semăna cu Soarele. Strigătele cucilor răsunau peste 
tot, iar păsările erau mai multe decât frunzele copacilor. 


8-14. Erau acolo arbori karnikăra, kinsuka în plină floare, flăcări păreau a fi 
frumoşii pumnăga, saptaparna, campala şi uddălaka. Mu de asoka creșteau acolo 
- unii aurii, alții <roşii> ca focul sau negri precum aâjana. Grădina semăna cu 
Nandana și cu Caitraratha, fiind neîntrecută pe această lume. Era un alt cer - în care 
florile erau stele, era un alt ocean - de perle îmbobocite, iar miresmele lor desfătau 
sufletul. 


15-18. In mijlocul grădinii îmiresmate precum Gandhamădana se înălța semeţ un 

17 sri . Sf e ş . 
templu!” alb precum Kailăsa. Avea o mie de coloane, scări cu trepte de mărgean și 
balustradele de aur, iar vârful său urca până în nori. 


19-23. Privind spre el, Hanuman zări o femeie înconjurată de rakșasi-i;, era 
îmbrăcată în straie ponosite, suspina într-una peste măsură de tristă, iar lungu-i 
post 1 se citea pe faţa palidă precum Luna la Crai-nou. Trupul abia 1 se deslușea, 
abia mai răzbătea dintr-însul strălucirea frumuseţii, așa cum vârful flăcării se 
întrevede prin norii de fum care o înconjoară. Plină de ună era acum haina aurie 
odinioară, iar frumoasa lipsită de podoabe care o purta semăna cu un iaz înnoroit, 
lpsit de lotuşi. Sfioasă, cu privirea pierdută și chinuită fără încetare, femeia părea a 
fi steaua Rohini urmărită de Angăraka!'*. Chipul ei, slăbit de nemâncare, era 


170 Este sarga 13 în ediţiile critice; în PRED 5 are 52 de distihuri. 


17! Grădina Fericirii din paradisul lui Indra. Caitraratha este grădina minunată a lui Kubera. 

172 Termenul bahubhimigrha a fost înţeles diferit de comentatori, urmez interpretarea din PRED 
5. 
A prăsăda poate însemna templu, palat sau turn, v. Huet, s.v. Dutt traduce „palat rotund”, iar 
PRED 5 „palat bolut”; Prasad şi traducerile on line au „templu”, ceea ce mi se pare corect, v. şi 
5,43,1. Pe muntele Gandhamădana - Muntele cu miros îmbătător - se află palatul lui Kubera. 


174 Planeta Marte. 


scăldat în lacrimi, pururi trist, căci îi oglindea gândurile amare. Departe de rude şi 
de prieteni, străjuită de diavolițe, ea era singură precum o ciută înconjurată de 
ogari. 


24-25.|IEa care merita să fie veşnic fericită și nu cunoscuse până atunci durerea, era 
acum mistuită de jale. (Văzută din spate, cu o singură cosiță de abanos care 
şerpuia până la mijloc, ea semăna cu pământul pe care creşte o pădure întunecată 
după lunile de ploaie )il'?. 


26-29''% Văzând femeia cu ochii mari şi straie zdrenţuite, Hanuman chibzui: 
„Aceasta este într-adevăr Sita. Forma trupului ei este la fel cu silueta zărită-n zbor 
atunci când prinţesa a fost răpită de demonul Ravana”. Strălucitorul ei chip risipea 
din preajma-i negura nopții; avea sprâncene minunate, ochii precum petalele de 
lotus, buzele ca fructele de bimbă!'”, pletele întunecate, sâni frumos rotunjiți, 
mijlocul mlădiu, braţe şi picioare măiestru plămădite de natură, iar ea era la fel de 


încântătoare ca Rati, soția lui Manmatha - zeul iubirii. 


30-34. Tânăra îndrăgită de întreaga lume zăcea acum precum o schivnică, iar 
suspinul ei îndurerat părea şuierul împărătesei şerpilor!'5. Aşa cum stătea acolo - 
copleşită de despărțirea de Rama şi descărnată de nemâncare - ea semăna, în ochii 
lui Hanuman, cu flăcările ascunse în fum, cu o comoară pierdută, cu onoarea 
întinată de minciuni mârşave. 


36-40. Ea privea în jur cu ochi de căprioară speriată, iar lacrimile izvorâte de sub 
genele-i negre îi şiroiau pe faţa tristă, în vreme ce suspina neîncetat. Veşmântul ei 
era plin de tină şi de praf, iar tânăra prințesă părea a fi Luna ascunsă printre nori. 
Hanuman vedea jalnica stare a acelei fiinţe - vrednică să poarte straie alese şi 


175 Versul 25, textul dintre acolade, se găseşte numai în câteva manuscrise, la fel şi versul 24 - 
păstrat însă de ediţia critică; PRED 5, p. 392 consideră că ambele ar trebui considerate variante. 
176 Traducerile acestui pasaj diferă în detalii, din cauza ambiguităţii textului original. 

"7! Plantă cățărătoare cu fructe roşii = Coccinia grandis; comparaţia buzelor cu bimbă este 
tradițională în India, v. Huet, s.v. 

1% Dutt şi PRED 5 înţeleg „nora” regelui şerpilor, celelalte versiuni au „soția împăratului 
şerpilor”; cuvântul vadhi permite ambele interpretări, deoarece înseamnă „femeie tânără” în 
general, dar şi soţie, mireasă, noră. 


nenumărate podoabe - şi nu putea înţelege dacă e Sita sau nu, așa cum nu poţi 
A A : 179 
înțelege cele spuse într-un grai necunoscut -. 


41-43. Hanuman privi podoabele purtate de Vaidehi la mâini și la picioare, aidoma 
acelora despre care povestise Rama: cerceii, cele două svadariştrii%, brățările din 
mărgean și nestemate de pe braţe. Frumoasa lor lucrătură era acum întunecată de 
purtarea neîncetată, iar forma li se-ntipărise pe trupul Sitei. Viteazul se gândi: 


44-54. „, Totuşi, trebuie să fie ea. Podoabele sunt aşa cum mi le-a descris Rama - 
lpsesc doar cele pe care le-a aruncat, acelea au căzut pe pământ scoțând un 
clinchet şi le-am văzut. Straiul auriu pe care îl purta deasupra a fost dus de vânt 
într-un copac, iar maimuţele l-au văzut. Auriu este şi veșmântul pe care încă îl 
poartă - e zdrenţuit acum, dar culoarea lui e încă minunată. Femeia aurie pe care o 
văd e într-adevăr soția lui Rama, cea pierdută în depărtare, dar nicidecum uitată. Ea 
este cea pentru care Rama a suferit împătrit: pentru că e femeie, pentru că se află 
în grija sa, pentru că îi este soție şi pentru că o iubește. Frumoasa cu ochii negri e 
plină de grație și desăvârşită la trup, neîndoielnic este Sita. Gândul ei e neclintit la 
Rama, cel al lui Rama e numai la ea; asta-i ține în viață. E o minune că Rama nu s- 
a stins de durere, după ce a fost despărțit de dânsa”. 


54. Văzându-o pe Sita, fiul vântului Pavana se bucură peste măsură și îl slăvi în 
gând pe Rama. 


1618! 


1-2. Viteazul cel mai puternic din neamul cel roșcat se cufundă din nou în gânduri, 
cugetă la Sita şi Rama slăvindu-i, căci vrednici erau ei de slavă. Apoi i se umplură 
ochii de lacrimi de mila Sitei şi zise-n sine: 


3-5. „Greu mai este să te-mpotriveşti ursitei! Sita, a putut fi lovită de asemenea 
nenorocire, ea, cea iubită de fratele lui Lakșmana și dragă celor învăţaţi! Prinţesa 
rămâne însă neschimbată, cum nici Ganga nu se schimbă sub ploile de toamnă, 


179 Am adaptat distihurile 38-40 pentru a putea obţine un text mai logic în limba română. 

15 Nu se cunosc nici forma podoabelor cu acest nume, nici cum se purtau. Se presupune că erau 
un fel de cercei. 

'5! Sarga 14 din ediţiile critice. 


căci cunoaşte preabine vitejia lui Rama și a lui Lakşmana cel cu mintea ascuţită. 
Râghava se potriveşte cu Vaidehi la fire, vârstă, purtare și la stirpe; la fel şi 
frumoasa cu ochii negri e în toate pe potriva lui Rama”. 


6. Hanuman privi spre cea care strălucea precum aurul abia topit şi semăna cu Sri, 
norocoasa zeiță îndrăgită de întreaga lume, apoi se-ntoarse iarăşi cu gândul către 
Rama: 


7-14. „De dragul frumoasei cu ochi mari Rama 1-a ucis pe puternicul Vâli și 
Kabandha, egalul lui Ravana, pe îngrozitorul Virădha, așa cum măritul Indra l-a 
ucis pe Sambara'. Paisprezece mii de demoni au pierit în Janasthăna sub săgețile 
ca limbile de foc; acolo Rama i-a doborât de dragul ei pe Khara, pe Trisira și pe 
vestitul Diișana. De dragul ei a căpătat Sugriva împărăția lui Văli, iar eu am 
străbătut oceanul tot pentru Sita cea cu ochii mari. Dar chiar dacă Rama ar răscoli 
pentru ea pământ şi mare, apoi întreg universul, ar merita cu prisosință, căci - dacă 
ar fi să alegem între ele - domnia peste cele trei tărâmuri nu prețuieşte cât un fir din 


părul'* Sitei Janaki! 


15-21. Sita care îşi iubeşte peste măsură soţul e fiica lui Janaka, domnul cel drept 
din cetatea Mithilă. Pe când arau, ea s-a ivit din brazdă acoperită cu praf strălucitor 
precum polenul. Ea e cea mai vârstnică dintre nurorile lui Dasaratha, regele 
neînfricat, mereu biruitor; ea e soția lui Rama, cel drept şi recunoscător -ea a ajuns 
acum roaba diavoliţelor! Dragostea nemărginită pentru soţul ei a făcut-o să treacă 
peste toate greutăţile, l-a urmat în codrul neumblat de oameni, s-a hrănit cu 
rădăcini şi poame pădureţe şi - pentru că era cu Rama - s-a simţit ca într-un palat! 
Prinţesa aceasta, ce pare dăltuită în aur pur, nu ar fi trebuit să ştie niciodată ce 
înseamnă durerea, ea care mereu vorbea cu zâmbetul pe buze, acum îndură atâtea 
suferinţe! 


22-23. O, de-ar vedea-o Rama! Răghava tânjeşte după doamna sa, acum chinuită 
de Ravana, precum însetatul după unda râului; dacă ar putea fi lângă ea s-ar 
bucura mai mult decât un rege detronat când se-ntoarce la domnie! 


24-26. Doar nădejdea în Rama o mai ţine-n viață, lipsită cum e de iubirea ei, de 
rude şi de prieteni; ochii ei nu văd nici arborii înfloriți şi plini de fructe, nici 


15% Numele unui demon al secetei care a furat soma. 


15 Kală =a 16-a parte din ceva, cu sensul de cea mai mică parte posibilă. 


diavolițele - gândul ei e doar la Rama! Nu jinduieşte giuvaierurile care i s-ar 
cuveni pe drept, căci pentru femeia măritată există o podoabă mai presus de orice 
nestemată - soțul său! 


27-28. E de mirare că stăpânul Rama încă îndură cu tărie şi nu se stinge de dorul 
ei! Recunoscând prințesa cu păr de abanos şi ochii precum lotusul cu o sută de 
petale, vrednică de fericire, dar pătimind acum, mintea mi se întunecă de jale! 


29-31. Sita cea cu ochi precum florile are în ea răbdarea glei mume; a fost odată 
ocrotită de urmașii lui Raghu, dar acum o înconjoară aceste ciume de rakșasii. 
Acum biata Janaki seamănă cu un lujer degerat sub omăt, cu o sărmană cakravăki 
despărțită de perechea ei. Nu îi aduc niciun fel de bucurie nici ramurile copacilor 
asoka plecate sub povara florilor, nici luna cu mii de raze care vesteşte sfârşitul 
iernii, dimpotrivă, îi sporesc nefericirea.” 


32. Astfel chibzuia voinicul Hanuman cel iute de picior, după ce o recunoscuse pe 
Sita, ascuns în frunzișul copacului simsapa. 


i Ac 


1-3. Precum o lebădă care pluteşte pe unda azurie, albă ca nuferii din lac, așa se 
ridica pe bolta fără nori a nopții luna. Palida-i lumină părea că vrea să vină-n ajutor 
Fiului Vântului Pavana. Hanuman o vedea limpede pe Sita, copleșită de durere, 
aşa cum o corabie mult prea încărcată se cufundă în ocean. 


4. Privind spre Vaidehi, el cuprindea cu ochii diavoliţele îngrozitoare care îi 
stăteau acesteia în preajmă. 


l . . Art . DE: “ 
5-17.'% Unele aveau numai un ochi sau doar o mână ori un picior, iar capul altora 


creştea din piept. Erau rakșasi-i cu o singură ureche sau fără niciuna; dar când 

Sarga 15 în edițiile critice. 

Distihurile 5-17 reprezintă o paralelă la descrierea demonilor din 5,4,10-20. Deşi figurează în 
ediția critică, în opinia mea pasajul este interpolat, deoarece versurile 9-17 sunt variante ale 
versurilor 5-8, iar textul nu are o logică aparentă. Am selectat şi ordonat distihurile astfel încât 
traducerea să fie pe cât posibil coerentă, fără repetiții şi să păstreze sensul originalului. 


aveau, erau uriaşe, lungi, acoperindu-le în întregime. Dacă aveau urechi, atunci 
erau de măgari, de cai, de vaci, maimuțe sau de elefanţi. Nasuri erau fel de fel: 
mari, sucite, crescute drept din frunte, iar diavolițele fără nas răsuflau - în loc de 
nări - prin găuri în creştet. Unele aveau chipuri de jivine: de mistreţ, de cerb, tigru, 
şacal sau capră, de elefant sau porc, de cai, cămile sau măgari. Una era zburlită, 
alteia îi creștea o chică împâslită care îi era și strai, dar a treia nu avea un fir pe 
țeastă. Uneia îi atârnau buzele crescute din bărbie, iar alteia genunchii îndoiți. 
Trunchiul unora dintre diavoliţe era de elefant, altele aveau picioarele uriașe, cu 
labe şi copite de elefant, de vacă sau păroase. Altora le crescuseră fără măsură 
capete şi gâturi, burți şi sâni uriași ce atârnau, limbi lungi şi gheare. Erau printre 
ele diavoliţe deşirate, pipernicite, cocoşate ori strâmbe şi sucite, una cu colții mari, 
a doua cu gura strâmbă, a treia o piticanie, alta cu ochi ca fierea, iar la urmă, peste 
toate, sluta-slutelor. Groaznic de urâte erau cele certăreţe, cu părul fumuriu sau ca 
funinginea, cu colții mari; mereu puse pe harță, purtau în mâini ghioage, sulițe și 
darde, bâte şi ţepuşe. Toate diavoliţele se hrăneau cu carne, cu sânge și beau 
întruna vin cu lăcomie; trupul le era pătat de sânge şi plin de frânturi de carne. 
Acum stăteau strânse stol în jurul copacului cel mare. 


18-26. Hanuman o vedea pe Janaki, prințesa neprihănită, stând la poalele 
copacului; cu părul plin de praf şi neîngrijit, părea o stea căzută din cer. Lipsită de 
podoabe, era împodobită doar cu dragostea pentru soțul său, căruia îi ducea dorul. 
Robită de tartorul demonilor, lipsită de prieteni, ea semăna cu o femelă de elefant 
înconjurată de leii care o despărțiseră de turma ei, cu luna-n ultimul pătrar umbrită 
de norii toamnei sau cu o liră cu strunele rupte. Ea, care merita să fie alături de 
Rama, se afla în ghearele demonilor; cum stătea cufundată în tristeţe în crângul de 
copaci asoka ea părea un lujer de liană fără flori sau steaua Rohini prinsă de 
demonul Rahu. Hanuman vedea prinţesa cu ochi de căprioară stând acolo, cu faţa 
tristă și îmbrăcată-n zdrenţe. Frumuseţea ei răzbătea însă dincolo de murdăria 
hainelor - era un boboc de lotus ieşind din mâlul care îl acoperă. Totuşi, ea nu era 
disperată, pentru că se gândea la vitejia soțului său, și era apărată de însăşi cinstea 
ei. 


28-29. Hanuman vedea cum prinţesa cu ochi de ciută privea neajutorată-n preajmă, 
iar suspinele-i fierbinți ar fi putut aprinde crângul. Răbdătoarea Sita adunase în 
inimă un ocean întreg de dureri şi suferinţe. 


30-32. Uitându-se la Maithili - desăvârşit de frumoasă, deşi era palidă şi lhpsită de 
podoabe - Fiul Vântului vărsa lacrimi de fericire pentru că în sfârșit o întâlnise; el 
se gândi la Râghava şi se rugă în minte lui Rama şi Lakşmana, apoi se ascunse mai 
bine între frunze. 


1-2. De-acum noaptea se-ngâna cu zorii, iar în cetate demonii-brahmani recitau din 
187 
Vede. 


3-6. Ravana cel cu zece capete, regele cu braţele puternice, se trezi în zvon 
desfătător de strune. Deşi nu își aranjase încă straiele, primul gând i-a fost către 
Vaidehi, căci o iubea şi nu putea să-și înfrâneze patima. Se împodobi cu 
giuvaieruri şi porni plin de strălucire pe cărarea străjuită de pomi plini de flori şi 
fructe. Pe iazuri pluteau lotuși şi nuferi, păsările cântau îmbătate de dragoste, 
arcade de verdeață închipuiau tot felul de fiare, iar el păşea printre fructele căzute. 


10-14. Ravana, fiul lui Pulastya, era însoțit de o sută de prințese, precum în raiul 
său măritul Indra e urmat de fiicele zeilor și gandharvașilor. Unele purtau în mâini 
lămpi de aur, altele evantaie regeşti din cozi de yak sau din frunze de palmier; 
câteva îi deschideau calea ducând ulcioare din aur cu apă de băut, iar una avea în 
mâna dreaptă o cană bătută-n nestemate plină cu vin. Altele îi țineau pernele 
rotunde pe care se aşeza'%, în vreme ce altă doamnă din suită purta umbrela albă 
cu mâner de aur, care semăna cu o lebădă și strălucea precum luna plină. 


158 Sarga 16 în ediţiile critice, unde are doar 28 de distihuri. 


'5 Una din ambiguităţile stării demonilor rakșasa în Ramayana: spre deosebire de clasele asura 
ŞI danava, care sunt antagoniști primordiali ai zeilor, rakșasa provin din rândul „celor de două 
ori născuţi”, fiind în special brahmani care au greșit în timpul unor jertfe. Din acest motiv, ei 
resimt transformarea pe care au suferit-o şi fie încearcă să mimeze un gen de anti-ritual - cum 
pare să fie cazul în 5,4,10-13 - fie să câştige merite pentru o renaștere în casta lor originară. 
Exceptându-l pe Vibhişana, ei trebuie să fie ucişi de un zeu - ceea ce este de fapt Rama - pentru a 
fi purificați, aceasta fiind una din explicațiile războiului împotriva Lankăi. V. discuția din PRED 
5, p. 400. 

155 Este traducerea uzuală a textului; PRED 5, pp. 163 şi 401, preferă varianta „altele, care 
mergeau în urma lui, duceau săbii curbate”. 


15. Veneau în urma lui cele mai de seamă dintre soțiile lui; cu ochii încă plini de 
somn, cu feţe strălucitoare ca aurul își urmau întunecatul soţ, aşa cum norul de 
furtună e urmat de fulgere scânteietoare. 


16-19.!Santalul de aseară le rămăsese pe faţă, brăţările și ghirlandele le stăteau 
pieziş, iar părul le era în neorânduială; încă ameţite de la băutură, ele se clăuinau pe 
cale dar își urmau soţul din marea lor iubire Stăpânul lor pășea încet, cu faţa 
încruntată, pierdut în gânduri pătimașe despre Sita.).1% 

20-24. Fiul Vântului auzi întâi clinchetul brățărilor purtate de femei, abia apoi îl 
zări pe Ravana când intra în crângul de asoka. Trufaş, încă mahmur, Ravana lucea 
plin de ulei parfumat în lumina lămpilor de aur; în ochii lui pieziși și roşii ardea 
flacăra dorinţei încât părea întruchiparea zeului iubirii pătimaşe'” lipsit de arc şi 
săgeți. Regele își desprindea din brăţara de la braţ veșmântul fără pată, care avea 
culoarea elixirului divin, îndreptându-şi straiul în neştire. 


25-27.Ascuns pe o ramură în frunzișul copacului simsapa, îl cercetă cu privirea pe 
Ravana care se apropia şi pe soțiile acestuia, toate frumuseți în floarea tinereţii. 
Vestitul rege intra înconjurat de chipeşele doamne în parcul care răsuna de triluri. 


28. Hanuman îl vedea pe regele demonilor, fiul cu urechi ascuțite al lui Visrava, 


. AA ai : 191 
venind mahmur, dar încărcat de podoabe minunate. 


29. Viteazul îl vedea pe Ravana în toată slava lui; în mijlocul frumoaselor soții, el 
semăna cu Luna printre stele. 


SS SA 


30-31. Hanuman se gândi: „Acesta este fără îndoială Ravana”; cu tot curajul său, el 


SIE. : : SE : 192 
fu uimit de puterea tartorului demonilor. De aceea rămase ascuns printre frunze “-. 


15 Avem două tablouri juxtapuse; în distihurile 10-14, Ravana îşi etalează fastul imperial, dar 
imediat avem reversul care anulează această imagine; în 5,18,16-19 vedem excesele lumii sale şi 
înțelegem din ce motive Sita nu va putea să îl accepte, indiferent de amenințările proferate de 
regele demonilor. Acest pasaj apare doar în unele manuscrise sudice şi ăn versiunea populară. 

190 Kăma. 

'9! Dutt traduce o altă variantă a textului: „Se afla în pădure un paznic, pe nume Sankukarna 
(=urechi ascuţite), foarte puternic, care purta multe podoabe și era mare iubitor de băutură, iar 
el îl văzu pe regele demonilor, fiul lui Visravasa.” V. PRED 5, pp. 402-403. 

'% Traducerea urmează PRED 5. Ediţiile Dutt şi Prasad au „se urcă pe altă creangă”, în timp ce 
versiunile electronice au „sări jos”. 


32. Ravana înaintă, nerăbdător să o vadă pe Sita cea cu părul întunecat precum 
noaptea, coapse minunate, sânii plini frumos îngemănați şi ochii negri 
pătrunzători. 


191% 


1-4. Zărindu-l pe Ravana care se apropia având chipul unui tânăr acoperit de 
podoabe strălucitoare, nevinovata Vaidehi începu să tremure precum un banan 
bătut de furtună. Se ghemui pe pământ plângând, ascunzându-şi pântecul cu 
coapsele şi sânii cu braţele, nevrând să i se vadă trupul printre zdrenţe; cum stătea 
aşa îndurerată, străjuită de temnicerele rakșasi, ea îi părea Regelui-cu-zece-capete 
a fi o biată epavă scufundată. 

5. Sita zăcea precum o ramură frântă, căzută în ţărână; trupul ei era acoperit de 


praf, nu de podoabe. 


6.( Deşi umbrită, frumuseţea ei se desluşea încă, la fel cum mai poți vedea gingășia 
unui lujer de lotus, chiar dacă îl pătează mâlul.) 


7-9.Gândul ei era neclintit îndreptat spre Rama, căci hotărârea minţii ei era 
neabătută.!”* Pierdută în gânduri despre Rama, plângea necontenit, chipul ei se 
subțiase, iar chinul ei era fără sfârșit. Stătea încolăcită de parcă ar fi fost regina 
cobrelor sau Rohini umbrită de Dhiimaketu. 


10-17. Ea, cea născută din spiţă de regi drepți și credincioși, suferea la fel cu o 
femeie din neamul cel mai prost. Durerea despărțirii de soţul ei o făcea să semene 
cu faima bună pângărită de cleveuiri mincinoase, cu învățătura nedusă până la 
capăt, cu speranța zădărnicită, cu porunca neîndeplinită, cu zarea cuprinsă de 
flăcări, cu jertfa întinată, cu un altar cu focul stins, cu lumina Lunii pline întunecată 
de umbra lui Râhu, cu un râu secătuit, în care nu te poţi îmbăia pentru rugă. '” 

18-19. Gingașa domniţă, care ar fi trebuit să locuiască într-un palat încrustat cu 
nestemate, arăta acum ca o tulpină de lotus arsă de soare îndată ce a fost smulsă 

Sarga 17 în ediţiile critice, unde are 21 de distihuri. 

Textual „ea părea că se duce spre Rama, regele viteaz ca un leu, iar carul minții ei era tras de 
caii hotărârii”. 
A Pasaj cu multe versuri similare și fără coerență. 


din rădăcină. Ea suspina amarnic, precum regina elefanților când ajunge legată de 
un stâlp, după ce a fost despărțită de soţul său, stăpânul turmei. 


20-22. Având podoabă doar cosița împletită, Sita semăna cu câmpul pe care după 
vremea ploilor mai creşte doar un singur şir de copaci întunecaţi. Puterile îi erau 
sleite de postul îndelungat, de durere, tristeţe și de multele ameninţări. Pierdută-n 
jalea ei, prințesa părea zeiţa răzbunării care îl ruga pe Rama, urmaşul cel mai mare 
din osul lui Raghu, să îl nimicească pe demonul cu zece capete. 


23. Pentru propria-i pieire, Ravana o sorbea din priviri pe neprihănita, înlăcrimata 
Maithili, cea cu ochi frumoşi și gene lungi, încercând să o înduplece. 


201% 


1. EI se apropie de sărmana Sita, cea copleșită de amaruri, sihastră-nconjurată de o 
armie de diavoliţe, şi începu să îi vorbească, ademenindu-o cu vorbe dulci ca 
mierea: 


2-6. „Frumoasa mea cu coapse minunate!””, cred că nu vrei să-ţi văd nici pântecul, 
NICI Sânii, cum stai ghemuită de frica mea! Doamna mea cu ochi frumoși, 
desăvârşită ești în totul - o minune a lumii; te iubesc; <te arată mie,> fă-mi pe plac! 
Nu sunt prin preajmă nici oameni, nici demoni schimbători la chip - lasă orice 
teamă! Sfioasă domniţă, e-n firea oricărui rakşasa să ia cu sila femeile altora, e 
dreptul lui chiar să le fure!%, dar nu te teme o, Maithili! Kâma poate să-mi chinuie 
trupul - nu te voi avea fără de voia ta! 

Sarga 18 în edițiile critice. 

Textual: „cu coapsele ca trunchiul unui elefant”; în general, Ravana este fascinat numai de 
aspectul aparent al prinţesei - v. şi cartea a treia - dispreţuind calitățile ei morale. Astfel se 
explică limbajul său extrem de direct, care îl caracterizează din punct de vedere literar; din acest 
motiv nu am atenuat duritatea exprimării sale, care arată doar dorinţă, nu dragoste, îmbinată cu o 
imensă lipsă de respect. 

38 După comentariul lui Devadatta Shastra la Kâmasărra, ed. cit., p. 227, forma de căsătorie 
numită a demonilor (râkşasa) era ultima dintre cele opt forme posibile şi cea mai condamnabilă: 
„fata este luată ca pradă, după ce familia ei a fost distrusă într-un război”. Vatsyayana include 
aici şi uciderea sau izgonirea celor care păzesc femeia (3,4,27). Devadatta comentează pasajul la 
p. 272: „violarea fetei după răpire este căsătoria răkşasa. Această formă este de asemenea 
condamnată de religie, deoarece nu au loc riturile şi jertfele în foc”. Legea lui Manu 3,33 


7-12. Zeița mea, să nu te temi de mine - iubeşte-mă și fii încrezătoare, uită-ți jalea! 
Nu se cuvine să porți părul împletit într-o singură cosiță, să zaci pe pământ, bocind 
într-una, să porți zdrenţe şi să postești fără-ncetare! Maithili, lângă mine poți avea 
toate bucuriile vieţii: ghirlande, santal, miresme, straie minunate, podoabe, băuturi 
alese, jilţuri, culcuş de puf, să te desfeţi cu cântece și dansuri. Nestemată între 
femei, cum poţi rămâne astfel, când poţi avea de toate dacă mă ai pe mine? Se 
scurge tinereţea ca apa unui râu și nu se mai întoarce, dacă ai lăsat-o să treacă fără 
rost! 


13-16. Frumoasă eşti şi fără de pereche - creatorul lumii te-a plămădit pe tine şi n-a 
mai făurit nimic, ca să rămâi neîntrecută! Oare cine nu își pierde judecata, 
văzându-te! pe tine, atât de tânără, atâta de frumoasă? Nici Brahma însuși, 
Părintele-a-toate! De aceea, nici eu nu pot să-mi iau ochii de la trupul tău! Fii soția 
mea, Maithili! Lasă în urmă această nebunie, rod al năzăririi! Fii cea dintâi între 
femeile pe care le-am ales cu atâta grijă din colţurile lumii şi norocul te va urma! 


17-20. Sfioasa mea prinţesă, ale tale sunt giuvaerurile lumii câștigate prin luptă, 
regatul meu, eu însumi! De dragul tău, voi cuceri întreg pământul, cetățile-i de-a 
rândul, ca un şirag, le voi dărui pe toate lui Janaka! Am zdrobit plin de bărbăţie zei 
și demoni, iar steagurile lor în faţă-mi s-au plecat înfrânte iar şi iar, căci nu e în 
lume alt erou să mă înfrunte! 


21-25. Iubeşte-mă! Împodobeşte-ţi trupul, alege straie sclipitoare, lasă-mă să te 
privesc în toată strălucirea ta! Bucură-te de toate, bea şi te veseleşte! Risipește 
după plac ţinuturi şi bogății - porunca ta e şi porunca mea dacă domnești cu mine, 
iar neamul tău va înflori în fericire! 


26-28. Frumoasa mea, ce aștepți tu de la Rama, cel înveşmântat în hainele de 
scoarță? lipsit de domnie şi de slavă, se chinuie ca un sihastru, dormind pe glod, 
dacă printr-o minune mai trăieşte! Rama nu va putea să te mai vadă, cum nu ar 
putea vedea nici raza lunii prin negrul văl al norilor de furtună pe care o vestesc 
cocorii! Nicicând nu va putea Rama să te scape din puterea mea, aşa cum a scăpat- 
o Hiranyakașipu pe Kirti din mâinile lui Indra! 


spune:,,Atunci când un bărbat răpește cu violență o fată din casa ei,în timp ce ea strigă şi 
plânge, el ucigând, mutilând și distrugând pentru asta, se numeşte <căsătorie>răkșasa”. 
1% Traducerea lui Prasad, care are mai mult sens în română. 


29-34. Sfioasă doamnă, mă vrăjesc zâmbetul tău dulce, ochii, dinţii tăi; mintea îmi 
pierd cu totul, precum un şarpe prins de Suparna, în faţa frumuseţii tale, chiar 
îmbrăcată în zdrenţele murdare şi neîmpodobită! Niciuna din multele soții nu mă 
atrage - Vino, Jânaki, domnește peste ele în palatul meu! Sclave îţi vor fi 
frumuseţile lumii și te vor sluji, minunea mea cu păr noptatic, precum apsarele pe 
Sri! Vino să te bucuri după plac de nestematele lui Vaișravana și de stăpânirea 
celor trei lumi! Zeița mea! Nici în canonul îndurat, nici în vitejie, indrăzneală ori 
bogăţie, strălucire sau în faimă, Rama nu poate să m-ajungă! 


35-36. Voi revărsa asupra ta potop de bogății, rudele tale pot veni și ele să ni se 
alăture! Bucură-te, zburdă, bea, fii veselă alături de mine; împodobeşte-te cu aur și 
ghirlande şi să pornim prin crângul de la țărmul mării, unde copacii sunt plini de 
flori care atrag albinele”. 

1-2. Auzind vorbele îngrozitorului răkșasa, Sita răspunse cu glasul slab, cu vorbe 
spuse rar. Frumoasa cu zâmbet plăcut, credincioasă soţului său - căci gândurile sale 
erau numai la Rama - era copleşită de tristeţe,tremura şi plângea în hohote. Sita luă 
un fir de iarbă și îl puse între ea și demon, apoi grăi: 


3-4. -,, Întoarce-ţi gândul de la mine spre soțiile tale - nu mă vei avea, așa cum 
păcătosul nu poate avea loc în rai! Născută într-un neam de seamă, primită întru 
altul preavestit, soție doar pentru un singur soţ, eu nu pot face asemenea păcat 
înjositor!” 


5. Sita cea cu bună faimă se întoarse cu spatele spre acel Ravana, apoi mai spuse: 


6-14. -,„Sunt soţia credincioasă a altcuiva, nu pot fi a ta; urmează dharma, fii drept, 
pios în fapte. La fel se cuvine să fie ocrotite soțiile celorlalți cum sunt şi ale tale, o 
tu cel rătăcitor prin noapte! Fii pildă bună pentru toți şi iubeşte-ţi doar propriile 
soții! Doar cel cu mintea nechibzuită și uşoară, cugetând mereu la rele, poate să-și 
lase femeile pentru unele străine, dar acestea îi vor aduce numai jale! Oare în ţara 
ta nu sunt oameni credincioși? ori, poate, nu vrei tu să îi asculți pe cei înţelepţi, 


2% Sarga 19 în ediţiile critice, unde are doar 30 de distihuri. 


stăruind în căile-ţi viclene? Dacă e aşa, vei duce la pieire neamul răkșasa! Atunci 
când au un rege fără minte, pornit spre rele, se prăbuşesc cetăți şi-mpărăţii, oricât 
ar fi de mari și de bogate! Păcatul tău va nimici bogata, desfătata Lanka! O, 
Ravana, tot ce are viaţă-n sine se bucură când cade păcătosul sub povara faptei 
sale! Atunci când vei pieri, toţi cei împilaţi de tine se vor bucura: „Fericită zi! Acel 
nebun sălbatic a pierit!” 


15-16. Nu mă poţi ispiti nici cu toate bogăţiile lumii - nu pot fi ruptă de Răghava 
aşa cum Nici raza soarelui nu poate fi desprinsă de Soare. Mi-am sprijinit capul pe 
braţul lui Rama - cum aş mai putea să-l sprijin pe umărul altcuiva? 


17.După cum învăţătura divină nu poate fi decât a unui brahman desăvârşit, stăpân 
st SE : 201 : ss A di că : SR 
pe gânduri şi pe simţuri”, eu sunt soţia legiuită doar stăpânului lumii. 


18-19. O, Ravana! Du-mă pe mine, nefericita, înapoi lângă Rama, ca pe o femelă 
elefant la soțul ei, elefantul rege al pădurii! Ar fi bine pentru tine să te împritenești 
cu Rama, cel mai bun dintre oameni, dacă vrei să păstrezi coroana şi viaţa să nu-ți 
pierzi. 


20-22. (Rama urmează dharma şi e blând cu toţi care se pun sub scutul lui. 
Salvează-ţi viaţa ducându-mă la el cu pioşenie şi norocul te va însoți - dacă faci 
altfel vei pieri!) 


23-28. De fulgerul lui Indra sau laţul lui Yama poate ai scăpare, dar nu de Rama! 
Arcul lui va răsuna precum tunetul, darde cu vârfurile-aprinse, năpârci venite-n 
zbor, vor potopi curând întreaga Lankă! Săgeţi cu pene de vultur vor lovi cetatea 
pretutindeni nimicind răkșas-ii. Rama este pentru demoni ce e Garuda pentru 
şerpi: precum Garuda, el îi va ucide fără milă! Soţul meu, distrugătorul 
vrăjmaşilor, mă va scăpa din puterea ta, aşa cum Vişnu a scăpat-o pe Sri de asuras 
doar făcând trei paşi pe cele trei tărâmuri! 


29-34.Puterea ta în Janasthâna fost-a nimicită odată cu oastea ta de demoni. Atunci 
ai folosit viclenia ticăloasă! Plecat-au cei doi viteji lei pe urma cerbului care se 
făcuse nevăzut, iar tu m-ai răpit din sihăstrie, căci n-ai putut să îi înfrunți pe față, 
doar nu poate javra să îndure nici izul tigrilor. Nu vei putea să îi înfrunți cei doi 


201 = . ii Ă A Ă e Ş 
vratasnătasya este o ceremonie de purificare a unui brahman la încheierea studiilor sale; după 


această baie rituală el iese din starea de celibat obligatoriu și se întoarce în familie. 


fraţi, cum nu a putut nici ciungul Vrtra să lupte cu Indra cel cu două brațe! 
Străpungându-ți trupul cu săgeți, Rama, soțul meu, şi fiul Sumitrei vor face să ţi se 
scurgă seva vieții la fel de iute cum Soarele usucă picăturile de rouă! Dacă vei urca 
pe muntele lui Kubera sau vei coborî în lumea lui Varuna, tot vei cădea lovit de 
fiul lui Dasaratha, aşa cum cade falnicul copac lovit de trăznet!” 


97) o0la 


1. Auzind asprele cuvinte din gura frumoasei Sita, Ravana răspunse la rândul său 
cu vorbe și mai aspre: 


2-6. -,„Dacă un bărbat îndrăgostit rostește dulci cuvinte femeii îndrăgite și frumos 
se poartă, se aşteaptă ca răspunsul să fie pe măsură!"* Tu însă, dimpotrivă, cu cât 
mai blând şi îngăduitor m-arăt, cu atât mă-ndepărtezi mai mult. Doar dragostea 
nemăsurată îmi ține-n frâu mânia, la fel cum vizitiul priceput înfrânează trăpașii 
porniţi pe drum greșit. Puternică este iubirea, căci te face să ai milă şi dragoste față 
de cineva care mânia îți stârnește! De aceea, tu, chip frumos, nu îți primeşti 
pedeapsa, deși cu prisosință meriţi şi ocară şi moarte, tu, mironosiţă care fără rost 
te bucuri în asceză”! Un sfârşit cumplit ar trebui să ai, Maithili, pentru fiecare 
vorbă rea pe care ai rostit-o împotriva mea.” 


7. Aşa-l grăi Ravana lui Vaidehi; apoi cu aprigă mânie mai adăugă: 


8-9. - „Doar două luni, atât mai rabd purtarea ta; apoi alegi: în patul meu sau în 
bucătărie, mărunt tocată şi gătită de bucătar pentru gustarea mea!” 


10-12. Văzând că tartorul demonilor o amenință astfel pe Jânaki, fucele zeilor şi 
gandharvaşilor s-au tul burat. Au încercat să o îmbărbăteze din priviri, prin gesturi 

Sarga 20 în edițiile critice, unde are 41 de. 

Traducerea de faţă urmează interpretarea majorității comentatorilor şi traducătorilor. PRED 5, 
p. 411, arată dificultățile ridicate de cuvântul vasyah din original, care înseamnă în mod normal 
„umilit, înjosit”, şi preferă interpretarea lui Mahesvaratirtha. PRED 5, p. 171 traduce:,,De câte 
ori un bărbat se poartă cu blândețe față de o femeie sfârşeşte prin a fi umilit. Mă alungi cu atât 
mai mult cu cât vorbele mele sunt mai dulci”. 

204 Aceasta este interpretarea lui Baţţa, urmată de Dutt şi Prasad; am preferat-o deoarece se 
concentrează în continuare asupra vieții deplorabile pe care o duce de bună voie Sita. PRED 5, 
pp. 411-412, 171, împreună cu alți comentatori, vede aici o referire la Rama, înțelegând: „deși 
meriți moarte şi dezonoare şi rămâi credincioasă acelui fals ascet”. 


și murmurând cuvinte. Sita a prins curaj şi, mândră în virtutea sa, îi răspunse astfel 
lui Ravana, regele rakșas-ilor: 


13-22. -,„Se vede că nu e nimeni în cetate care să-ţi vrea binele şi să te oprească de 
la această mârșăvie! Oare cine - în toate cele trei tărâmuri - ar râvni la soţia cea 
fără de prihană a lui Rama, viteazul cel cu suflet mare, la mine care sunt pentru el 
la fel cum este Saci pentru Indra? 'Tu, cel mai nemernic dintre demoni, unde oare te 
vei putea ascunde când va veni vremea să plăteşti pentru păcătoasele cuvinte 
rostite împotriva soției lui Rama? Un iepure poate să ţină cumva piept elefantului 
turbat? Căci tu un iepure fricos vei fi în faţa elefantului furios pe nume Rama! 
Azvârli ocări fără de teamă asupra vlăstarului din Ikşvăku, cât el încă nu te-a zărit! 
O, josnică jivină, cum se face că ochii negri-arămii, care mă privesc cu-atâta jind, 
nu-ți ies din cap, să cadă-n tină? Cum se face oare că nu ţi se usucă iască și nu cade 
limba cu care ai rostit aceste netrebnice ameninţări împotriva mea - soția dreptului 
Rama şi nora lui Dasaratha? O, demone cu zece capete! Puterea mea, dobândită 
prin asceză te-ar preschimba pe dată-n scrum, de-ar fi într-atât să mă cobor; nu 
vreau ca slava să-mi pătez, nici de la Rama n-am îngăduință să te fac cenuşă! Dacă 
eram alături de Rama nu mă puteai răpi; fapta ta a fost îngăduită de soartă doar 
pentru a-ți aduce pieirea! Eşti mare războinic, fratele lui Kubera şi ai oști 
nenumărate, dar n-ai venit pe faţă, ci doar prin vicleşug şi-n lipsă tu i-ai furat 
soția!” 


23-29%%.[ Ravana se întoarse către ea şi privi cu ochi sălbatici spre fiica lui Janaka. 
Părea leit un nour negru de furtună; avea braţe uriaşe, gât gigantic, pas de elefant, 
limbi de foc îi ieşeau din gurile-nzecite, iar ochii aruncau văpăi. Era uriaș, dar îl 
înălța mai mult coroana ce-i tremura pe creştet; peste roșul veșmânt avea ghirlande 
din flori roşii, la-ncheieturi avea brățări strălucitoare, iar întreg trupul îi era uns cu 
miruri. Cingătoarea neagră de la mijloc îl făcea să pară muntele Mandara cu 
șarpele încolăcit pe el, atunci când s-a făcut nectarul nemuririi”. EI era muntele, 
iar braţele imense cele două vârfuri, iar la urechi purta podoabe de culoarea 


25 Pasaj complicat inutil, greu de interpretat şi fără justificare în acest loc; deși cea mai mare 


arte din el figurează în ediția critică, este probabil o interpolare. 
9. 1,45, 15-45. 


Soarelui care răsare. El semăna cu un pisc pe care cresc copaci asoka, cu 
207: . d a : = 
kalpavrkşa” “şi chiar cu primăvara-ntruchipată, dar era cumplit precum un gorgan.) 


30. Privind spre ea cu ochii roşii de mânie, Ravana îi vorbi, şuierând ca un şarpe, 
prinţesei din Videha: 


31. -„Nebuno, urmezi o cale rătăcită păzind un jurământ făcut unui sărăntoc care 

nu ştie ce-i bine, ce e rău! De acum te voi nimici, așa cum Soarele dimineţii 

nimicește cu strălucirea sa negura nopții!” 


32. După ce a ameninţat-o astfel pe Maithili, Ravana, regele care îşi face vrăjmaşii 
= 2 . . . i . 
să urle < de durere >"%*, le porunci diavoliţelor care o păzeau pe Sita: 

36-37. -„Voi diavoliţe, străduiți-vă să o faceţi pe Jânaki să mă-ndrăgească! Prin 
amenințări sau prin vorbe bune, prin daruri sau prin chinuri, faceţi astfel ca Vaidehi 
să mi se supună!” 


38. Aşa răcni amenințând Ravana, iar şi iar, stăpânit de patimă şi furie. 


3 a LA re e Ola , Aa 
39. Atunci o rakşasi pe nume Dhânyamâălini “ îl cuprinde cu braţele și îi spune: 


27 Arborele care îndeplineşte orice dorință; este unul dintre cei cinci copaci care cresc în 
paradisul lui Indra. 

*% Varianta este cea din ediţiile electronice. Dutt şi Prasad interpretează fraza drept o ameninţare 
imediată, traducând: „te voi distruge astăzi...”, iar Prasad inversează și sensul comparaţiei: „te 
voi distruge astăzi, precum strălucirea soarelui dispare în apus”. Niciuna dintre versiuni nu este 
satisfăcătoare. 

2 Joc de cuvinte în original, Răvana însemnând „cel care urlă”: râjă răvanah satrurăvanah. 

*10 Distihurile 5,22, 33-35 din versiunea populară par interpolate şi întrerup logica narațiunii, 
descriind diformităţile acelor rakșasis, reluând o parte din versurile 5,17, 5-17. Ele apar (= 
5,20,31-33) totuşi în PRED 5, pp. 173-174: „Una dintre ele avea un singur ochi, una doar o 
ureche, cealaltă îşi acoperea cu urechile partea de sus a trupului. Una avea urechi de vacă, alta 
de elefant. Uneia urechile îi atârnau prea lungi, pe când alta nu avea de loc urechi. Una avea 
picioare de elefant, alta de cal, a treia de vacă, iar alta avea picioarele hirsute. Dacă una avea 
doar un ochi, alta avea doar un picior. Una avea picioare uriaşe, alta nu avea de loc. Una avea 
pe gâtu-i lung o imensă căpățână, alta sâni peste măsură de mari şi mare burdihan. Una avea 
ochi gigantici şi gura uriașă; dacă una avea o limbă nesfârşit de lungă, alta nu avea limbă de 
loc, în vreme ce alta nu avea nas. Faţa uneia era de leoaică, a alteia de vacă, iar a celeilalte de 
purcică”. 

2 „Ghirlandă din spice”. Pornind de la povestirea lui Hanuman, v. 58,73-75, unii comentatori 
cred că este un alt nume al reginei Mandodari. 


40. -„Mărite rege, iubeşte-mă pe mine! Ce nevoie ai de Sita? 


41. (La ce e bună femeia asta afurisită, o gălbejită venită dintre oameni? Preabunul 
Brahma nu i-a hărăzit ei bogăția strânsă de braţul tău puternic!) 


42. Dacă vrei o femeie care nu te vrea, vei trece prin chinurile iadului, dar cu una 
care te doreşte ajungi în rai de-a dreptul!” 


43-46. Vorbele acestea îl făcură să râdă pe demonul cu zece capete şi să se 
întoarcă, iar mersul lui cutremură pământul. Fiicele zeilor, gandharvașilor şi 
şerpilor îl înconjurară, apoi au intrat împreună cu el în palatul cel minunat. Ravana 
a intrat în strălucitoarea sa casă încă plin de dorință, după ce o înspăimântase pe 
prinţesa din Mithilă, cea neclintită în virtute. 


pei 


1-3. După ce îi grăi astfel lui Maithili şi după ce își împărți poruncile groaznicelor 
diavolițe, Ravana, regele demonilor și spaima vrăjmaşilor, a pornit înapoi, spre 
iatacurile femeilor. Atunci urâtele iazme s-au năpustit cu vorbe pline de mânie 
asupra Site; stăteau roată în jurul ei și strigau: 


4. -„Tu, Sita! Nu vezi oare cum te-a lovit norocul? E o cinste neasemuită ca măritul 
Ravana-cel cu-zece-capete să te ia de nevastă - doar el e vlăstar din Pulastya!” 


sa 229] pe sui: a A pa : Sa ie RS a 
5. Ekajaţă”!5, urâta cu ochii înroșiţi de furie, îi vorbi cea dintâi Sitei, frumoasa care 
avea burta cât palma: 

6-8. -„Din mintea lui Brahma s-au ivit mai mulţi fraţi, cei numiţi prajăpati ”"*, al 


patrulea fiind vestitul Pulastya; din el s-a născut Visrava - slava acestuia fiind la fel 
de mare cu a odraslelor lui Brahma, iar fiul lui Visrava este Ravana, nimicitoul 


”12 Sarga 21 în ediţiile critice, unde are 19 distihuri. 


"15 Numele înseamnă „cu părul împletit într-o singură coadă”. 

”1% Este vorba aici de cei şapte înţelepţi primordiali -saptarși - Marici, Atri, Angira, Pulastya, 
Pulaha, Kratu şi Vasişţha; acestora li se adaugă tradițional Dakşa, Bhrgeu şi Nărada. Sensurile 
cuvântului sunt însă multiple; v. Huet s.v. prajăpati. Textul vorbeşte însă doar de şase frați, 
omiţându-l pe Vasişţha. 


dușmanilor săi. Preafrumoasă doamnă cu ochi mari, tu ești soția potrivită pentru el; 
nu-mi disprețui sfatul!” 


PE) | A A i ARIE A : 
9. Harijaţă” "5, diavoliţa cu ochi de pisică, spuse la rându-i: 


10. -„„Acela care i-a învins pe cei treizeci şi trei de zei cereşti conduşi de Indra te 
doreşte drept soție, iar tu eşti sortită lui!” 


1l.țApoi o rakșasi pe nume Praghasă adăugă cu glas înfiorător, vrând să o 
216 


înspăimânte pe Sita:) 

12-14. -,„De ce nu vrei să fii soţia unui rege puternic şi slăvit, un erou care nu a 

fugit niciodată din faţa unui duşman? Pentru tine, el renunţă la toate femeile sale, 
. . ; . , 217 

la toate o mie, chiar şi la regina sa iubită” !” 


15. (Diavoliţa Vikaţă”'5 adăugă:) 


16-17. -,„„Acela care a învins zeii cereşti, șerpii năga şi gandharvașii îţi face curte. 
Proasto, de ce nu vrei să fii nevasta slăvitului rajah al râkşasilor, care mai €e și 
peste măsură de bogat?” 


18. (Apoi Durmukhi”” grăi:) 


19-21. -,„Frumoaso cu gene mătăsoase, de ce te sperii de cel pe care nici Soarele nu 
îndrăzneşte să îl ardă, nici vântul să adie pe lângă el? Asupra lui copacii revarsă 


ploi de flori, la fel cum - la porunca sa - norii și munții își aduc apele în potop! De 
ce nu vrei să fii soţia lui Ravana, împăratul care domnește peste fii lui Nirrti"%? 
Frumoaso cu zâmbet dulce, noi toate ţi-am vorbit spre binele tău; primește sfatul 


nostru sau vei pieri!” 


215 Sens aproximativ „Blană de maimuţă”. 

"1 PRED 5, p. 415 arată că distihul apare în versiunile sudice, inclusiv cea alui Govindarăja. El 
lipseşte din ediţiile Dutt și Prasad; în aceste versiuni Harijaţă rostește și distihurile 12-14. În 
PRED 5 întreg discursul este rostit de Harijaţă, celelalte nume apărând numai în variantele 
sudice. Praghasă înseamnă demonul care devorează. 

217 Mandodari. 

SL Uriașa. 

"a Chip groaznic. 

cai Calamitate, soţia lui Adharma, mama primordială a demonilor răkșasa. 


D422! 


1. Apoi iezmele au început să vorbească toate deodată - cuvintele lor erau 
nepotrivite şi pline de asprime: 


2-5. -„„0O, Sita! De ce oare nu vrei să vii în odăile cu paturi fără seamăn? Fiind o 
femeie din lumea oamenilor, pui prea mare preţ pe măritișul cu un om. Uită-l pe 
Rama sau vei pieri! Petrece-ţi zilele vieţii în desfătări alături de Ravana, craiul 
demonilor, ia-l de bărbat şi bucură-te de toate bogățiile celor trei tărâmuri pe care 
el le stăpânește. Prinţesă fără seamăn de frumoasă, fund născută printre oameni tu 
îl doreşti pe Rama -un om năpăstuit de soartă, surghiunit din ţară, un sărman care a 
dat greş în toate!” 


6. Ochii Sitei, care păreau flori de lotus, se umplură de lacrimi auzindu-le 
cuvintele. Ea le răspunse astfel: 


1-8. - „Vorbele voastre sunt pline de păcat, iar mintea mea nu poate să le 
primească! Nu e cu putință ca o muritoare să ajungă soţia unui demon - mâncaţi- 
mă de vreţi, dar îndemnul vostru eu nu-l voi urma! 


9-12. (Sărman lipsit de ţară precum este, Rama rămâne soțul şi stăpânul meu. Eu îl 
iubesc așa cum Survacală îl iubeşte pe Surya, Zeul Soare. Eu îl iubesc la fel de 
mult pe Rama precum răbdătoarea Saci îl iubeşte pe Indra, Arundhată pe Vasișţha, 
Rohini pe zeul Lunii, Lopamudră pe Agastya, Sukanyă pe Cyavana, Sâvitri pe 
Satyavanta, Srimati pe Kapila, Madayană pe Saudăsa, Kesini pe Sagara! Precum 
Damayanti, fiica lui Bhima, îi este credincioasă soţului său, regele din Nişadha, așa 
sunt şi eu credincioasă soţului meu, Rama - cel mai bun rege din spiţa lui 
Ikşvăku!”)"2 


13-20. Diavoliţele fierbeau de furie ascultând răspunsul ei şi au început să îi arunce 
vorbe grele, înspăimântându-o. Hanuman asculta totul, ascuns în frunzișul 
copacului simsapa. lazmele o înconjurau din toate părțile pe Sita, care tremura 
îngrozită. Diavoliţele îşi lingeau buzele care atârnau, vânturau topoare şi strigau - 


A > 


„Femeia asta nu e vrednică să îl aibă drept soț pe regele Ravana!” înspăimântată și 


*1 Sarga 22 în ediţiile critice, unde are doar 42 de distihuri. 


222 Acest fragment - considerat de PRED 5, p. 416, drept „un pasaj binecunoscut” - aparţine 
versiunilor sudice. 


cu fața scăldată în lacrimi, Sita se lipi de trunchiul arborelui simsapa. Groaznicele 
temnicere veneau din toate părțile asupra prințesei palide, îmbrăcată în zdrenţe. O 
răkșasi pe nume Vinată - o făptură hâdă, strâmbă şi cu burtă mare - vorbi cea 
dintâi: 


21-27. -„O, Sita! Iubirea de bărbat ţi-ai arătat-o îndestul, plinind pământeștile 
datini, însă tot ce e prea mult nu-i bun. Să se reverse asupra ta nenumărate bucurii! 
Ascultă, Maithili, ceea ce-ţi spun spre folosul tău. Uită-l pe Rama, un biet 
nenorocit, primeşte-l ca soţ pe Ravana - el îl întrece în putere până și pe Indra, e 
milos, binevoitor cu toţi, are vorba blândă. Găsește-ţi un liman alături de Ravana, 
fii de astăzi împărăteasa lumii - stăpână precum Svăhă””* şi Saci - şi vei avea trupul 
uns cu santal şi împodobit cu o mulțime de nestemate. La ce e bun Rama, o, 
Vaidehi, sărac şi fără nicio putere? Dacă nu vrei să mă asculți, te vom mânca!” 


28. Atunci ridică pumnul mânioasă Vikată, o diavoliță cu sânii căzuţi, lungi peste 
măsură, rostind acestea către Sita: 


29-38. -„Multele vorbe aspre noi ţi le-am răbdat, Maithili, doar din bunătatea 
noastră! N-ai vrut să iei în seamă povaţa dată spre folosul tău. Ai fost adus-aici, pe 
țărmul celălalt al mării, unde nu ajung prea mulți. Ai ajuns în înfricoşătorul palat al 
lui Ravana, iar noi suntem cele care te păzim - de noi nu te apără nici măcar 
Distrugătorul cetăților, Indra! Ascultă-mi spusa, o, Maithili, căci îţi va aduce numai 
bine! De ajuns cu lacrimile şi tristeţea fără rost, bucură-te de dragoste şi fericire! 
Sfioasă doamnă! Petrece cu regele râkșas-ilor, căci tinereţea femeii trece-n zbor, ca 
o părere! Doar cât eşti tânără ai parte de bucurii şi fericire! Străbate alături de rege 
aceste grădini şi crânguri încântătoare, munții împăduriți! Șapte mii de femei îți 
vor asculta poruncile - ia-l de bărbat pe Ravana! Altfel îți smulg inima din piept şi 
o mănânc!” 


E . _224 x n: pa d si 
39. Apoi vorbi Candodari“ . Vânturând o suliță uriașă ea spuse: 


40-41. -,„,Văzând femeia aceasta cu ochi de ciută şi sânii tremurând de frică mi-a 
venit deodată pofta să-i mănânc inima, splina şi celelalte măruntaie, brațele şi 
capul!” 


42-43. Praghasă zise: -,„Să-i sucim gâtul nemernicei! De ce mai staţi pe gânduri? 
Vom da apoi de veste regelui că femeia a murit, iar Ravana va spune negreşit: 
- Atunci mâncaţi-o!” 


2 „Ofrandă”, soţia zeului Agni=Focul. 
24 Poate un feminin din canda-udara=pântec care distruge. Dutt are forma Candodora, iar 
Prasad are varianta Candari. Faţă de text, Dutt adaugă: „being enceinte=fiind însărcinată” . 


.— =22 A . i A:e A_e . Ă Să 
44-45. Ajămuki”” spuse la rându-i: -„Dacă o omorâţi, sfâşiaţi-o în bucăţi egale, nu 
vreau să ne certăm! Aduceţi iute băutură și multe feluri de bunătăui!” 


46-47. O rakșasi pe nume Sărpanaka””* încheie zicând: -,Îmi place părerea lui 
Ajămuki! Aduceţi degrabă vinul care alungă tristeţea, iar când vom fi sătule de 
carnea de om, vom dănţui în crângul Nikumbhila””"!” 


48. Auzind amenințările, Sita cea frumoasă ca fica unui zeu începu să plângă în 
hohote. 


25238 


1-2. Fiica lui Janaka plângea auzind vorbele înfiorătoarelor diavolițe. Ea le 
răspunse cu un glas firav: 


3. -„O femeie nu poate fi soţia unui demon. Mâncaţi-mă dacă asta vă e voia, eu 
niciodată nu voi face precum vreţi!” 


4-10. Prinsă între atâtea iazme, înspăimântată de Ravana şi de ele, prinţesa care 
semăna cu zeii nu putea afla vreo alinare în marea ei durere. Precum o ciută 
rătăcită de turma ei şi-nconjurată de o haită de lupi, ea tremura îmbrățișându-se pe 
sine. Apucase o creangă înflorită de asoka, pe care o strângea cu disperare 
gândindu-se la soţul ei. Nu putea vedea sfârşitul amarului, astfel că un potop de 
lacrimi 1 se revărsa pe sânii ei frumoși. Zăcea precum bananul rupt de furia 
furtunii. Purtată încolo şi încoace de vânt, minunata ei cosiță împletită părea un 
şarpe și faţa îi era ca varul de groaza paznicelor. Maithili suspina cu mintea- 
nceţoşată de tristeţe, jelindu-se: 


11-20. -, O, Rama! Vai, Lakșmana! Vai, maică bună Kausalyă! Vai, Sumitră! 
Spun adesea înţelepții că nici bărbatul, nici femeia nu se cuvine să-şi sfârșească 
viaţa înainte de vreme - altfel nu mai trăiam nici măcar o clipă, despărțită de Rama 
și chinuită de diavoliţe! Sărmana de mine, nenorocită ca un orfan, voi pieri ca o 
corabie lovită de furtună în mijlocul mării! Sub povara durerii de a nu-l vedea pe 
Rama şi chinuită de aceste iazme mă prăbuşesc ca un mal de nisip, lovit de valuri! 


ii Faţă de capră. 


226 Alta decât sora lui Ravana din cartea a treia. 

sii Dicţionarul Monier-Williams (p. 544/col. 3) arată că sunt posibile două interpretări ale 
numelui. Este vorba fie de un crâng în vestul insulei Lanka -interpretare acceptată şi de Huet- fie 
de o statuie a zeiței Bhadra-kăl=Kâăli cea binevoitoare. Este vorba de un loc, din partea apuseană 
a insulei, unde se aduceau ofrande. 

*% Sarga 23 în ediţiile critice. 


Fericiţi sunt cei ce pot să-l vadă pe soţul meu, Rama cel drept, care are vocea 
blândă, ochii precum petalele de lotus şi mersul de leu! Departe de el simt că nu 
pot respira, de parcă aș fi băut otravă fără leac! Vai, oare ce păcat de neiertat am 
făptuit în viaţa dinainte, pentru a plăti cu atâta nenoroc? O, dacă aș putea viaţa și 
durerea deodată să le las - dar mă păzesc avan! Fiţi blestemate viaţă și robie - sunt 
cea mai de plâns, nu am nici măcar libertatea de a-mi lua viaţa!” 


2) 622 


1-2. Spunând acestea, domniţa începu <din nou> să plângă, cu faţa spre pământ. Se 
rostogolea în ţărână ca o iapă, de parcă îşi pierduse minţile sub stăpânirea unui 
duh. 


3-5. -,„Pe când Rama era amăgit, eu am fost răpită cu de-a sila - deşi plângeam 
fără-ncetare - de tartorul Ravana cel schimbător la-nfăţişare. Nu pot să mai trăiesc 
ducându-mi viaţa în ghearele diavoliţelor, torturată de spaime şi de jale. Oare cum 
aş putea trăi fără Rama, vestitul luptător din car? viaţa, bogăția, podoabele nu ar 
avea vreun rost! 


6.| Pesemne mi-e inima-mpietrită - altfel s-ar sfâşia sau ar fi ucisă de durere.) 


7-12. Ruşine mie - încă îmi duc viaţa păcătoasă, deși soțul mi-e atâta de departe! 
Oare ce rost şi care bucurie aş mai putea găsi în viață fără Rama cel cu vorba 
blândă, fără Rama, stăpânul întregii lumi pe care oceanul o mărginește? Să-mi ia 
trupul aşadar - să-l sfâșie, să-l taie, să-l fărâme”“ şi să-l înghită! Prea grea e 
despărțirea de dragul meu! Să ating eu bântuitorul nopţii? Nici cu piciorul stâng! 
Ravana îmi face ochi dulci astfel - nu-mi cunoaşte firea, cum nu ştie nici unde-i 
este locul lui, nici neamul, nici disprețul meu nespus! Nu mă voi pleca nicicând 
dorinţei sale, chiar de-ar fi să-mi rupă trupul în bucăţi și să-l arunce-n vâlvătaie, 
deci să nu mai pierdem vremea! 


13-22. Ursita mea nefericită a făcut să i se împietrească inima lui Rama; altfel, de 
ce nu-mi vine-n ajutor el, cel drept, milos şi recunoscător? A ucis cu mâna lui în 
Janasthâna paisprezece mii de demoni - de ce nu mă apără? Rama îl poate nimici 
în luptă pe Ravana, un demon jalnic şi fricos, temnicerul meu! De ce nu vine să mă 
scape cel ce l-a ucis pe Virâdha în Dandaka? Lankă pare de necucerit, aşa cum stă 
în mijloc de ocean, dar nimic nu poate înfrunta săgețile lui Rama! De ce nu a ajuns 
Rama până în locul unde m-a ascuns demonul? Poate nu ştie unde sunt - sau poate 


*% Sarga 24 în ediţiile critice. 
230 Serie de sinonime în original. 


a aflat, dar îngăduie asemenea nemernicie? Regele vulturilor cunoaşte locul, sigur 
că i-a spus lui Rama - ba nu, căci a căzut luptând şi s-a zdrobit! O, cum s-a luptat 
bătrânul Jatâyu de unul singur cu Ravana vrând să mă ajute! 


23-36. Dacă Răghava ar ști unde mă aflu, chiar astăzi mânia sa ar stârpi 
diavoleasca spiţă, ar şterge urma cetăţii de pe lume, ar seca adânca mare, iar slava 
lui Ravana ar trece în uitare! La fel ca mine-acum, se vor scălda în lacrimi 
diavoliţele văduvite, țipetele lor vor răsuna în fiecare casă din Lankă! Atunci când, 
în căutarea mea, Rama și Lakşmana vor ajunge aici, niciun vrăjmaş nu va rămâne 
viu, nu, nici măcar o clipă! Din mii de ruguri se vor ridica nori de fum învăluind 
ostrovul şi mii de vulturi vor da ocol în stoluri, zburând deasupra Lankăi! Insula 
va fi tărâmul morții. Văd numai pieze rele-n jurul meu, pe care prin purtarea 
nesocoută le aduceţi voi asupra voastră, iar dorințele îmi vor fi curând îndeplinite. 
Slava Lankăi, cetatea neînfrântă, se va stinge-n ziua în care ticălosul Ravana va 
pieri, iar ea va fi o văduvă nemângâiată! Cetatea care astăzi petrece din sărbătoare- 
n sărbătoare craiul și-l va pierde, iar diavoliţele vor fi vădane! Voi auzi curând cum 
plâng copilele rakşasi-i în fiecare casă. Adâncă întunecime va cuprinde întreaga 
insulă, arsă de săgețile lui Rama și lipsită de fruntașii cetăţii, atunci când viteazul 
cu ochi roşii va afla că sunt ţinută cu sila în sălașul lui Ravana. Se apropie ceasul 
hotărât mie de crudul, josnicul Ravana, dar moartea mea nu-i va folosi nicicum. 
Demonii mâncători de carne nu vor să ştie de bine sau de rău, de lege sau 
fărădelege - dar plata faptei lor va fi peste măsură! 


37-39. Voi fi mâncată de un demon la masa de dimineață! N-am niciun mijloc de 
apărare atunci când Rama nu se află-n preajmă; chinul meu cel mare e că nu-l pot 
vedea pe Rama cel cu ochi de lotus. Dacă se află pe aici un negustor de otravă, îl 
voi vedea curând pe Yama singură, fără iubitul meu. 


40-48. Nici Rama, nici Lakşmana nu ştiu unde mă aflu, altfel ar fi răscolit cerul şi 
pământul! Sau poate că au plecat spre palatele zeilor, negăsindu-mă pe acest 
pământ? Bincuvântaţi sun zeii, gandharvașii, siddhaş-ii şi marii înţelepţi din ceruri 
deoarece pot să-l vadă pe soțul meu! Sau poate că Rama s-a unit cu Sufletul 
Suprem, rupându-se de lume şi m-a uitat cu totul! Se spune doar: „ochii care nu se 
văd se uită”! Depărtarea distruge prietenia! Dar asta nu se poate spune despre 
Rama! Un păcat neștiut, făcut în altă viaţă, mi-aduse atâta nenoroc? Decât să 
trăiesc departe de Rama, ar fi mai bine să pot muri. Poate cei doi fraţi s-au sihăstrit 
cu totul, lăsând armele deoparte pentru a-şi duce viaţa cu fructe şi rădăcini! Sau 
poate că Ravana 1-a ucis pe cei doi viteji cu vreun meșteșug viclean! De-ar fi aşa, 
cât mi-aş dori să mor - dar nu îmi este îngăduit! 


49-50. Binecuvântate sunt acele suflete măreţe care n-au făptuit păcate, schivnici 
care pot să-și țină-n frâu simţurile: ei nu mai au nici patimi, nici dorințe; mă plec 
în faţa lor, ei sunt cu totul liberi! 


51. Uitată de iubitul meu Rama, căzută în ghearele lui Ravana, sunt gata să-mi iau 
viaţa!” 


pg pă, 


1-2. Auzind cum le vorbește Sita, diavoliţele clocoteau de furie, iar câteva s-au dus 
pe dată-n goană să-l înştiinţeze pe Ravana. Restul au înconjurat-o din nou pe Sita 
strigându-i vorbe-nveninate: 


3. -„Nemernico, tu, Sita cea plină de păcate! Astăzi aceste râăkșasi se vor desfăta 
mâncându-ţi carnea!” 


SA AR SA iai D 39) Sa 3 Pe: N i babă 
4. Bătrâna şi înţeleapta Trijaţă””, care moțăia culcată, se ridică auzind amenințările 
diavolițelor nerușinate și le zise: 


5-6. -,„Mâncaţi-vă între voi, neroadelor, dacă aveţi poftă, dar nu v-atingeţi de fiica 
cea mai iubită a regelui Janaka, nora lui Dasaratha! Am avut un vis îngrozitor, care 
mi-a făcut părul măciucă, despre nimicirea demonilor de către soţul ei!” 


7-8. Diavoliţele s-au speriat de vorbele ei, începând să întrebe: -,„Ce fel de vis? 
Spune-ne!” iar 'Trijaţă le-a povestit visul avut la revărsatul zorilor: 


9-17. - „Mai întâi l-am văzut pe Răghava străbătând cerul într-o caleaşcă 
zburătoare” făurită din fildeș, trasă de o mie de bidivii năvalnici. Viteazul era 
îmbrăcat numai în alb, era împodobit cu ghirlande albe, iar alături de el stătea 
Lakşmana. Sita, purtând straie ca omătul, se găsea pe vârful unui munte alb, 
înconjurat de mare. Precum sunt uniți Soarele și raza sa, aşa erau uniți Rama și 
Sita! Apoi i-am văzut pe Rama şi Lakşmana urcați pe un elefant cu patru colți, 
mare cât un munte; vitejii erau îmbrăcaţi în straie albe, iar feţele le străluceau pe 
când se apropiau de Jânaki. Prinţesa s-a avântat de pe vârful muntelui spre 
elefantul care zbura pe cer, ajungând în braţele soţului ei. De acolo ea s-a îndreptat 
spre Soare şi spre Lună, pentru a mângâia cei doi aştri cu mâna. Apoi elefantul a 


2 Sarga 25 în ediţiile critice, unde are doar 38 de distihuri. 


i trijață=cea care părul strâns în trei cocuri. 
25 Textual sibikă=lectică sau palanchin. 


plutit deasupra Lankăi, purtându-i pe toți trei. <Visul s-a schimbat iar>: Rama și 
Sita au sosit <în cetate> într-un car la care erau înjugaţi opt boi albi ca zăpada. 


18-21. (Împreună cu fratele Lakșmana s-au suit apoi în minunatul Puşpaka și au 
zburat spre miazănoapte. Astfel l-am văzut eu în vis pe Rama, cel puternic precum 
Vişnu, alături de Lakșmana și de Sita. Mult slăvitul Rama nu poate fi înfrânt de 
demonii asura sau răkșasa cum nu poate păcătosul să ajungă-n rai!) 


22-25”. L-am văzut <în alt vis> şi pe Ravana. La început zăcea în ţărână scăldat 
în ulei - beat fiind, încă mai bea; purta un veșmânt roșu și ghirlande din flori de 
karavira”€. Apoi l-am văzut în carul înflorit Puşpaka, de unde s-a prăbușit în 
țărână; se făcea atunci că era ras în cap, în haine cernite, iar o femeie îl târa încoace 
și încolo. Mi-a apărut încă o dată în straie roşii, într-un car tras de asini, 
îndreptându-se spre miazăzi”, apoi căzu într-o baltă de noroi. 


26-28. (Ravana înghiţea cu nesaţ ulei de susan, țopăia în car şi râdea în neștire, cu 
mințile pierdute. Deodată îl apucă groaza - se prăbușește la pământ - se ridică - era 
gol, bâlbâia vorbe proaste, blestemăţii, ca un nebun! Merge spre miazăzi neabătut - 
cade în gunoaie; murdar şi împuţit el merge mai departe spre un lac, dar lacul e 
secat de-atâta vreme că nici mâl nu ar€...)% 


29-30.Deodată, se ivește o femeie-ntunecată la chip”, murdară de noroi, cu straie 
sângerii - ea aruncă un laţ pe gâtul lui Dasagriva”“ și îl târăşte spre Ținutul 
Pierzării. <Se schimbă visul iar>. Acum îi văd pe uriaşul Kumbhakarna”” şi pe toți 
fiii lui Ravana - mânjiţi cu ulei și rași în cap. Ravana e călare pe un mistreţ, 


254 Versurile apar în unele variante sudice 


cui Pasaj confuz, până la sloka 43, plin de repetiţii şi contradictoriu. Traducerea mea încearcă să 
introducă puţină logică în text. 

256 Leandru = Nerium odorum, v. Monier-Williams, p.253/3. A visa flori roșii - şi, în general, 
ceva roşu - reprezenta o prevestire rea. 

257 Sudul era ținutul lui Yama, zeul morţii. Nordul era stăpânit de triburile ârya, de aceea era 
prietenos, în timp ce în sud locuiau populaţii neindoeuropene/dravidienii, care se opuneau 
înaintării acestora. 

*5 Textul apare în variantele sudice; traducere după ediţia Prasad. 

259 Textul are adjectivul kâli-neagră, care trimite direct la zeița distrugerii cu acelaşi nume. 

240 „Zece-capete”=Ravana. 

*1 Unul dintre fraţii lui Ravana, apare în cartea a șasea. Numele este format din kumbha=urcior 
şi karna=ureche, înţeles drept „cel care are urechile ca nişte urcioare”; în limba română 
echivalenţele cele mai potrivite ar fi „cu urechile ca nişte toarte” sau „cu urechile clăpăuge”. 


Indrajit”” pe un delfin din Gange””, Kumbahkarna pe o cămilă şi purced tustrei 
neabătut spre miazăzi. 


31-33. (Dintre toţi, eu doar pe Vibhişana”“ l-am văzut sub o umbrelă albă. Purta 
haine şi ghirlande ca zăpada, iar trupul său era uns cu iruri dalbe. Se auzeau în 
jurul lui zvon de trâmbiţe și tobe, de cântece şi dansuri. Urcat pe un elefant divin 
cu patru colți cât muntele de mare, el se înălța spre ceruri împreună cu patru dintre 
sfetnici. ) 


34-35, 37. Din nou mi se arată demoni băuţi, cu haine stacojii şi ghirlande ca 
sângele - ei cântă şi beau ulei, femeile sunt pline de praf, totuşi râd și strigă - dar 
cetatea se scufundă-n mare cu toţi caii, elefanții și semețţele turnuri, cu arcadele și 
porțile falnice, acum sfărâmate. 


36. (Un sol al lui Rama - o maimuţă puternică - va arde până în temelii Lanka, 
orașul ocrotit de Ravana). 


38.Văd cum Kumbhakarna și celelalte căpetenii sunt înghițiți de o mlaștină plină 
cu balegă de vacă. 


39-42. Fugiţi, vă spun, fugiți de-aici! Rama va veni soția să îşi scape; în apriga-i 
mânie nu va cruța pe nimeni şi vă va nimici! Râghava nu va ierta pe nimeni care 
i-a chinuit iubita în vremea de restrişte, când a fost departe de el! Vorbiţi-i blând 
de-acum încolo, fără ocări. Aş vrea iertare să îi cerem lui Vaidehi - atunci când o 
femeie necăjită visează astfel, ea se va bucura nespus! 


43-47. Nu mai şovăiţi - trebuie să ne temem de Rama! Voi care ați îngrozit-o pe 
prințesă cereţi-i acum iertare! Fiica regelui Janaka ne va apăra de primejdii fără 
seamăn dacă o înduplecaţi prin închinarea voastră! Nefericirea a făcut-o palidă la 
faţă, dar altfel eu nu văd pe trupul ei vreun semn de nenoroc. Eu am văzut-o în vis 
cum urcă sus în ceruri - 1 se vor împlini dorințele curând. Se apropie biruinţa lui 
Rama și pieirea lui Ravana. 


a ela . A v_ 24 . > = 
48-51. Priviţi cum i se zbate pleoapa <stângă>"%, gingașă ca o petală de lotus, 
vestindu-i bucurii, cum braţul stâng i se ridică singur, cum tremură frumoasa-i 


. „Învingătorul lui Indra”, cel mai mare dintre fiii lui Ravana; apare începând din capitolul 48. 


* simsumara =Platanista gangetica, v. Huet s.v. Trăieşte în fluviile Indus şi Gange, fiind specia 
cea mai primitivă de delfin de râu. Are culoarea gri, măsoară 2-2,5 m, iar botul lățit la capăt 
reprezintă 20% din lungimea corpului. Poate înota culcat pe o parte, preferă adâncimi de 3-9 m. 
4 Pentru Vibhişana v. nota de la 5,52,2-4. 

Text din variantele sudice; lipseşte din ediţiile Dutt şi Prasad. 
2% Completarea apare în trei dintre traduceri. 

coapsă” stângă, semn că în curând se va întâlni cu Rama! Priviţi pasărea care vine 
iar ŞI iar la cuibul din ramurile de deasupra ei, ciripind voioasă - toate acestea îi 

N . x p29248 
prevestesc fericirea apropiată!” 


282 


1-2. Sita, aflată în mijlocul diavoliţelor și înspăimântată de ele şi de cuvintele lui 
Ravana, era îngrozită ca o micuță femelă de elefant vânată de un leu sau ca o 
fecioară pierdută în pădure. 


3-5.-,„Spun pe drept sfinţii învăţaţi că moartea nu trebuie să vină înainte de vremea 
sorocită. Pesemne sunt întinată de un păcat, dacă mai trăiesc măcar o clipă după 
asemenea amenințări! Mi-e împietrită inima peste măsură, dacă nu se sparge într-o 
mie de bucăţi, precum un pisc de munte lovit de trăznet! Am ajuns bună de ucis, 
fără de vină! Nu pot să-i dau demonului iubirea mea, cum nu poate împărtăși 
brahmanul versul Vedei cu un paria! 


6-7. Dacă Rama, stăpânul lumii nu mă scapă la ceasul potrivit, Ravana, cruntul 
demon mă va-mbucătăţi cu fiarele-i tăioase ca pe un prunc mort, scos din sânul 
mamei. Doar două luni, atât! Aştept, precum aşteaptă tâlharul osândit clipa sa din 
urmă, după toana unui rege! 


8. Vai, Rama! Vai, Lakşmana! Vai, Sumitră şi Kausalyă, maica mea! Vai mie, 
lpsita de noroc! Pieri-voi curând, precum corabia rătăcită în furtună pe marele 
ocean! 


9-10. Din vina mea, cei doi lei, fiii lui Dasaratha au fost uciși de Yama, ascuns sub 
chipul unui cerb; el m-a amăgit pe mine, nătânga, să îi trimit în codru! 


11. Vai, Rama! Viteaz cu braț puternic și credincios cuvântului dat! Tu, cel cu faţa 
strălucitoare ca Luna plină, tu, viaţa mea! Tu, cel care iubeşti orice ființă, nu ştii că 
vol fi ucisă de demoni! 

Textual: „coapsa cât trunchiul unui elefant”. 

Ediţiile Dutt şi Prasad adaugă: „Auzind acestea sfielnica domniță - bucuroasă peste măsură 
de prevestirea biruinţei soțului său - le-a spus: «Dacă acestea se vor întâmpla cu adevărat, vă 
voi ocroti pe toate»”. Acest pasaj este slab atestat - v. PRED 5, p. 426 - şi nu are sens în 
contextul celor ce urmează. 

* Sarga 26 în ediţiile critice. PRED 5, p. 426, observă tranziţia neîndemânatică de la capitolul 
anterior şi faptul că par a fi ignorate întâmplările de după plecarea lui Ravana. 


12-13. Nu am alt zeu decât pe soţul meu - dar asta e-n zadar! Zadarnic rabd şi-mi 
păstrez credinţa de soţie - în van e totul, precum o faptă bună irosită pe un 
nerecunoscător! Zadarnic mă chinui, lividă și slăbită; oricât de bună, fapta de-acum 
nu-mi mai ajută, nici credinţa neîntinată ca soție, căci nu te voi mai revedea. 


14-15. Vei împlini cu vrednicie porunca părintelui și curând te vei întoarce acasă 
din pădure; atunci, o, Rama, te vei putea desfăta cu mulțimi de mândre cu ochi 
frumoși! Vai, vai mie, lhpsita de noroc! Eu te-am iubit din totdeauna - doar spre 
pieirea mea! În van mi-a fost păstrarea juruinţei, canonul, postul! O, nu mai pot 
îndura! Eu viaţa îmi voi lăsa în urmă! 


16. Voi înghiţi otravă sau mă voi străpunge c-un tăiş! Dar, vai, nu-i nimeni în 
sălaşul demonilor să-mi dea otravă sau pumnal!” 


17. Regina plângea astfel în multe feluri, amintindu-și de Rama. Tremurând, albă 
ca varul, ea se apropie de înfloritul simsapa. 


18. Indurerată, ea îşi luă cosiţa împletită și se gândi: „Să schimb cosiţa-n laţ şi să 
mă leg de ramuri - pe dată voi ajunge în faţa lui Yama!” 


19-20. Plăpânda Sita se întinse să prindă o creangă; pe când stătea astfel, gândind 
la spiţa ei, la Rama şi Lakşmana, multe semne prevestitoare de bine au apărut 
deodată, aducătoare de speranţă. 


20250 


1. Pe când frumoasa domniţă gândea astfel, plină de amărăciune, deodată o 
mulțime de semne bune i se arătară, precum roiesc slugile în jurul unui stăpân 
bogat. 


2. Ochiul ei stâng - negru ca mura, străjuit de gene lungi, frumos întoarse - începu 
să 1 se zbată ca lujerul de lotus atins de un peşte. 


3. Braţul stâng, bine împlinit din fire, care odinioară era scăldat în aloe şi sandal, 
care fusese cândva pernă pentru fruntea lui Rama, începu să-i tremure. 


4. Coapsa stângă, măreaţă precum trunchiul unui elefant, începu să se mişte de la 
. A 25] . “A A . 
sine, ca într-un dans”!, vestindu-i întâlnirea cu Rama. 


250 Sarga 27 în ediţiile critice. 


*1 Am preluat comparaţia lui Dutt. 


5. Veşmântul auriu odată, dar acum plin de murdărie, prinse să alunece de pe 

umerii frumoasei cu ochi mari și dinți precum seminţele de rodie”. 
6. Imbărbătată de atâtea semne prielnice, Sita renăscu la viață, aşa cum încolţeşte 
sub picăturile de ploaie sămânţa pârjolită de soare şi uscată de vânt 


7. Aşa cum arăta acum, cu buzele roşii ca fructele de bimba, cu sprâncene arcuite, 
dinți sclipitori de albi şi faţa strălucitoare de frumuseţe, părea a fi Luna scăpată din 
fălcile demonului Râhu. 


8. Scăpată de griji şi spaime, cu mintea liniștită şi plină de bucurie, Sita semăna cu 
o noapte cu lună plină. 


3025 


1-2%*. Viteazul Hanuman auzise totul - amenințările diavoliţelor, plângerea Sitei şi 

pe Trijaţă povestindu-şi visul; el o vedea pe regină a fi asemenea fiinţelor divine 
Ă Sela 2 SA al - 

din grădina Nandana”” şi îşi zise-n sine: 


3-15. -,„„Aceea pe care mii şi mii de maimuțe o caută pretutindeni este aici, iar eu 
sunt cel care a găsit-o! M-am strecurat în cetate ca o iscoadă pricepută vrând să 
aflu puterea duşmanilor. De-acum cunosc în întregime cetatea de scaun şi puterea 
lui Ravana. Se cuvine să o alin pe soţia măritului Rama; trebuie să câștig cumva 
încrederea frumoasei cu faţa strălucitoare ca luna plină, copleșită de tristeţe şi care 
nu vede un capăt al suferinţei sale. Dacă mă întorc acasă fără îi aduc nicio 
mângâiere cinstitei doamne înlăcrimate, degeaba am venit; disperată, își va pune 
capăt vieţii! Va trebui să îl îmbărbătez tot eu și pe Rama cel cu faţa luminoasă. Mă 
va întreba ce mi-a spus Sita - şi ce voi putea răspunde, dacă nu vorbesc cu regina 
cu mijlocul mlădiu? El mă va arde atunci cu flacăra din ochi. Nu pot să mă apropii 
de ea şi să-i grăiesc în faţa iazmelor care-o păzesc, dar dacă las să treacă noaptea, 
până-n zori ea va afla o cale cum să moară! Dacă nu aduc vreo veste de la Sita, 
cum voi putea să-l îndemn pe stăpânul meu, Sugriva, să pornească oştile încoace 
pentru binele lui Rama? 


252 Comparaţia din ediţiile Dutt şi Prasad; PRED 5, pp. 190 şi 428: „ ca vârful bobocilor de 
iasomie”-uşor ascuţiţi, semn de viaţă lungă. 
25 Sarga 28 în ediţiile critice. 


25% Se revine la situația de la sfârșitul capitolului 27. 

Joc de cuvinte în original: devin devatămiva nandane, devi putând însemna atât „zeiţă”, cât şi 
„regină”. Nandana este o grădină mitică din paradisul lui Indra. 


16-30. Trebuie să aştept clipa nimerită și să vorbesc cu regina-ndurerată. Sunt 
acum o maimuţă mititică - să-i vorbesc deci în sanscrită, limba oamenilor aleşi. 
Dar dacă îi vorbesc precum brahmanii, iar ea se înspăimântă, crezând că sunt 
Ravana preschimbat - cum oare altfel ar putea grăi un vânara în limba 
omenească? Dar cum să îi alin durerea dacă nu-i vorbesc? Atunci, voi vorbi 
precum oamenii de rând. Jânaki a fost însă speriată atât de rău de demoni încât se 
va-ngrozi văzându-mă şi va striga cât va putea de tare, încredinţată fiind că sunt 
Ravana cel schimbător la-nfăţişare. Vor sări pe dată slutele răkşast-i, se vor aduna 
cu arme înfricoșătoare şi, semănând la chip cu Regele Infernului, vor roi asupra 
mea, încercând să mă înhaţe și să îmi facă felul. Se vor speria zărindu-mă cățărat 
printre crengi şi ramuri,“ vor chema alte ajutoare - drăcoaicele din straja lui 
Ravana, înarmate cu sulițe, paloşe și furci. Dacă mă vor înconjura nu voi putea 
ajunge pe țărmul celălat, căci puterile îmi vor fi sleite-n luptă; ori poate că iezmele 
vor Sări asupra mea şi mă vor cetlui, ducându-mă de aici, iar domniţa nu va afla 
mesajul meu. Dacă aceste nebune o rănesc cumva pe fiica lui Janaka, solia lui 
Rama şi Sugriva nu va putea fi dusă la îndeplinire. 


31-36. Dar Jânaki este ascunsă printre demoni, în colţul ăsta uitat de lume, dincolo 
de mare. Nimeni nu va putea să o găsească dacă mă ucid sau mă prind, căci niciun 
pădurean nu poate sări o sută de poşte peste ocean. Nici eu însumi nu aş mai avea 
puterea să o fac după lupta cu mii de demoni, chiar dacă i-aş zdrobi pe toți, doar 
sorții luptei nu sunt niciodată dinainte cunoscuţi. Nici eu, nici altcineva cu destulă 
minte nu ar începe bătălia. Să vorbesc cu Vaidehir ar fi o greşeală fără seamăn; dar 
dacă nu vorbesc, ea viaţa își va lua cumva. 


37-39. Solia cea mai bine pregătită e risipită-n van, precum un văl de ceaţă sub 
razele de soare, de trimisul fără minte care nu ştie să aleagă timpul şi vremea 
potrivită <spre a vorbi>. Trufaşul atoateştiutor duce de râpă planul cel mai bine 
chibzuit. Oare cum să-mi îndeplinesc misiunea, fără să greşesc și fără să fi venit 
degeaba peste oceanul cel întins?” 


40. Inţeleptul Hanuman chibzui îndelung, căutând vorbele care să nu o înspăimânte 
pe Sita; el își spuse în cele din urmă: 


41-43. -„Nu o voi speria dacă voi începe lăudându-l pe Rama, cel adorat de ea, 
slăvind cu vorbe-alese toată spița lui Ikşvâku - auzindu-mă vorbind astfel se va 
încrede în mine”. 


*5% Textul este cel din edițiile Dutt şi Prasad; variantele electronice adaugă: „se vor speria de 
forma mea uriaşă”, ceea ce este în contradicție cu sloka 17. 


44. Ascuns vederii printre ramuri, Hanuman - viteazul cel cu suflet mare - începu a 
lăuda cu vorbe adevărate pe împăratul lumii - Rama. 

1. După ce chibzuise îndelung, Hanuman rosti cu glas blând aceste vorbe în auzul 
Sitei: 


2. -„, A fost odată un împărat mărit, pe nume Dasaratha, din spiţa lui Ikşvăku; era 
drept şi cuvios, şi-n oastea lui avea el care, cai şi elefanţi, iar printre oameni avea 
pe drept o slavă ne-ntrecută. 


3. Născut din neam de regi, el printre regi era un înțelept fără de seamăn, plin de 
virtuți şi stăpânit în toate, semănând cu Indra. 


4-5. Puterea lui se bizuia pe adevăr; mărinimos şi blând, nu vătăma fără pricină. 
Plin de noroc el însuşi, aducea belșug cu sine. Printre crai el nu avea egal în lumea 
largă, ţărmurită de ocean. Avea înfățișare împărătească și, fiind ferice-n toate, el îi 
făcea pe toţi să fie fericiţi. 


6-8. Fiul său cel mare se numeşte Rama; faţa sa e strălucitoare precum luna, e 
ştiutor a toate câte sunt pe tărâmul nostru și un arcaş fără pereche. Spaima 
vrăjmaşilor, el este totodată dharma-ntruchipată, apărător al prietenilor, al 
neamului său şi vietăților câte sunt pe lume. EI a cinstit cuvântul dat de tatăl său 
ajuns la cărunteţe, plecând în afund de codru împreună cu soţia şi fratele mai mic. 


9. Pe când vâna jivine în desişuri, Rama a nimicit mulțimi de răkșasa neînfricați 
care îşi schimbau înfăţişarea după vrere. 


10. Aflând că toți demonii din Janasthâna au fost ucişi, în frunte cu Khara şi 
Dişana, Ravana l-a amăgit pe Rama prefăcându-se în cerb, apoi a răpit-o pe Jânaki 
doar ca să-şi stâmpere mânia. 


|1215.5 (Pe când o căuta pe nevinovata Sita, zeiţa-ntre femei, Rama a întâlnit o 
maimuţă vânara, pe nume Sugriva, cu care s-a împrietenit. Rama, cuceritorul 
cetăților vrăjmașe, l-a ucis pe Vaâli, dăruindu-i apoi împărăția maimuţelor lui 
Sugriva. Acesta dădu poruncă și mii de maimuțe care se pot schimba la chip 
porniră în lumea largă s-o caute pe devi Sita. Eu însumi, ascultând cuvântul lui 
Sampâti, am trecut dintr-o săritură oceanul larg de o sută de yojane, doar pentru a o 

Sarga 29 din edițiile critice, unde are 29 de strofe. 

Pasaj din versiunile sudice. 


afla pe Sita cea cu ochii mari. Aici eu am văzut o tânără domniţă care seamănă la 
trup, la chip şi frumuseţe cu descrierea făcută de Rama.)” 


16-17. Astfel vorbi slăvitul vânara, apoi tăcu. Jânaki rămăsese uluită de cuvintele 
lui Hanuman. Sfioasă, cu faţa ascunsă în buclele-i bogate, ea privea în sus spre 
copacul simsapa. 


18.(Ea îl căuta în toate părțile pe cel care grăise, copleșită de bucurie și cu gândul 
îndreptat spre Rama.) 


19.Uitându-se pe furiş, în sus şi jos, Sita zări chipul strălucitor al Fiului Vântului, 
sfetnicul neîntrecut în înțelepciune al regelui maimuţelor. 


e bou 


1-2. La vederea lui Hanuman, ascuns printre ramuri, înveşmântat în straie albe dar 
cu chipul ca para focului, de parcă era făurit din fulgere, mintea Sitei se tulbură. Ea 
vedea o maimuţă strălucitoare, de culoarea florilor asoka când s-au deschis deplin; 
ochii acesteia păreau aur topit, iar glasul îi era blând şi mângâietor. 


3-8. Maithili îşi spuse: „Înfăţişarea acestei fiinţe e înfricoșătoare! Nu poate fi privit 
- e groaznic!” Se înspăimântă din nou și începu să murmure jalnic printre lacrimi: 
„O, Rama, Rama!” şi „O, Lakşmana!” Văzând că maimuța stătea smerită în faţa ei, 
prințesa se gândi: „Să fie, oare, doar un vis?” Îndrăzni să privească din nou în fața 
ei; era tot Fiul Vântului, cu falca-i mare”, sfetnicul preaînţelept al stăpânului peste 
neamul cel roșcat. De această dată, Sita își pierdu simţirea și rămase ca moartă 
vreme îndelungată. Într-un târziu, când îşi veni în fire, ea se gândi: 


9-14. - „Am văzut în vis o maimuţă slută; nu e semn bun precât se spune; să fie 
însă de astă dată o piază bună pentru Rama, Lakşmana şi regele Janaka, tatăl meu! 
Dar cum ar putea fi vis? Jalea şi durerea nu-mi îngăduie să visez - departe de Rama 
cel cu faţa ca o lună plină, lipsită sunt de somn și bucurii; cum aș putea oare visa? 
Gândul meu stăruie mereu numai la Rama, vorbesc doar despre el, dorul şi 
dragostea mă chinuie fără încetare. Nu-i de mirare că văd fantasme, aud năluciri 
vorbind; însă năzărirea e înşelare, n-are trup și formă cum are acesta. Mă plec în 
faţa voastră, Brhaspat, stăpânul rugăciunii, Indra stăpânul trăznetului, Brahma, cel 
ce te-ai născut pe tine însuţi şi în fața ta, Agni, Focul care jertfele primeşte! Rogu- 


să Sarga 30 în ediţiile critice, unde are 8 strofe. 

** Textul este tradus diferit, dar în toate cazurile se subliniază diformitatea feţei sau cicatricele 
de pe chipul lui Hanuman. Am avut în vedere legenda care îi explică numele, amintită în cartea a 
patra. 


vă, îngăduiţi ca spusele maimuţei să fie adeverite-ntocmai, iar vorba lui să nu fie o 
minciună!” 


29201 


1. Hanuman cobori din copac; faţa lui era precum mărgeanul, iar hainele-i erau 
cuviincioase. Fiul Vântului se închină smerit în faţa Sitei, punându-și palmele pe 
creştet şi grăi vorbe plăcute: 


2-9 -„Doamna mea cu ochi de lotus, înveșmântată în zdrenţe de mătase, cine ești 
tu, cea care stai în faţa mea, ținându-te de ramuri? De ce din ochii tăi izvorăsc 
lacrimi precum picăturile de rouă strânse pe florile de nenufar? O, cine şi ce eşti 
tu? Eşti zeiță, asura, naga, gandharva, răkșasa, yakșa sau kinnara? 'Te-ai născut 
din Rudra ori Marut, eşti poate una din comorile cerești? Sau poate ești Rohini- 
steaua desăvârșită între toate celelalte - iar zeul Candra te-a lăsat în urmă și ai căzut 
din cer? O, frumoasă cu ochi negri! Eşti cumva binecuvântata Arundhati, care, 
supărată pe Vasişţa, soţul său, l-a părăsit geloasă şi plină de mânie?” Doamna 
mea cu mijlocul mlădiu, pari a jeli pe cineva - e cumva un fiu ori tatăl, fratele sau 
soțul tău? 


10.(Dar tu atingi pământul, lăcrimezi şi strigi neîncetat un nume regesc; straiele te 
= . A A x = A = 1263 
arată mai curând împărăteasă decât zeiţă.) 


11-12.Judecând după înfăţişare, eu aş spune că ești fiica unui rege, soția unui 
împărat stăpânitor de oameni. O, dacă eşti Sita, cea răpită de Ravana în codrul 
Janasthâna, spune-mi fără teamă! 


13.(Eu cred că eşti soția lui Rama, pentru că din straiele sărmane, din faţa trasă 


*%1 Sarga 31 în edițiile critice, unde are 27 de strofe. Primul distih aparţine versiunilor sudice, 


dar am considerat necesar să îl păstrez, pntru a putea elimina afirmaţia din 5,33,14=5,31,11, 
conform căreia Hanuman se afla încă în copac, afirmaţie care a creat confuzie în rândul 
comentatorilor. 

2% “Traducerea după Dutt şi Prasad. Textul din PRED 5, p. 196 este: „ești cumva binecuvântata 
Arundhati, care și-a scos din sărite soțul, înțeleptul Vasiştha, prin mânie sau nechibzuinţă şi de 
aceea a fost îndepărtată?” Variante similare apar la B. Delbroy şi în edițiile electronice. 
Argumentul meu este că, dacă spunea fraza aşa cum apare în edițiile critice, Hanuman ar fi 
Jignit-o grav pe Sita - ceea ce, desigur, nu era în intenția lui - tocmai în acest pasaj plin de laude 
la adresa ei. 

*%3 Diatihul apare în variantele sudice. 

răzbate totuși atâta frumuseţe, mult mai presus de oameni!”) 

14. Auzind cuvintele lui Hanuman, fericită pentru că el rostise numele lui Rama, 
Vaidehi îi răspunse: 


15-17. - „(Eu sunt nora lui Dasaratha, preamăritul rege, slăvit de ceilalți crai ai 
lumii, nimicitorul oștilor vrăjmaşe;)"” mai sunt şi fiica lui Janaka, regele cu suflet 
mare, domnitorul din Videhă. Numele îmi este Sita, sunt soția înțeleptului Rama. 
Timp de doisprezece ani eu am trăit în palatul împăratului şi voia mea era pe dată 
împlinită, iar eu mă desfătam cu toate bucuriile date oamenilor pe această lume. 


18-19. Apoi, în anul al treisprezecelea, rajahul şi cu sfetnicii au pregătit 
încoronarea lui Rama, podoaba neamului Ikșvâku. Atunci însă regina numită 
Kaikeyi a ameninţat: 


20-21. «Din chpa în care Rama va urca pe tron eu nu mă voi atinge de apă sau 
mâncare! Viaţa îmi voi sfârşi de-ndată! O, preaslăvite rege, cuvântul dat cândva, 
din dragoste, nu îl uita, ci pe Rama sihăstreşte-l în pădure!» 


22-26. Amintindu-și de darurile făgăduite reginei Kaikeyi, regele își pierdu 
simțirea auzind crudele vorbe, căci vorba dată sfântă îi era. Înlăcrimat, bătrânul 
rege îşi rugă fiul cel mare să lase stăpânirea pe care 1-o dăduse. Viteazul Rama își 
află puterea în adevăr, dăruiește mereu, fără a primi nimic în schimb şi nu rosteşte 
o vorbă rea chiar dacă viaţa sa ar fi în joc; de aceea, pe dată se plecă cuvântului 
domnesc. Se dezbrăcă de falnicele straie şi mă lăsă să pot de grijă mamei sale. 


27-28. Dar fără el nu pot trăi nici chiar în rai; pe dată straiul sărman l-am luat, 
spre a-l însoți în codru. Fiul Sumitrei s-a îmbrăcat și el în hainele din scoarță de 
copac, gata să își urmeze fratele mai mare. 


29-31. Noi, supuşi fără şovăire poruncii-mpărătești și neclintiți în juruinţele făcute, 
am intrat în sihla-ntunecată, nepătrunsă, în care nu călcasem vreodată. Pe când 
sălășluiam acolo, în Dandaka, împreună cu neasemuitul meu soţ, Ravana m-a răpit 
cu sila. Demonul mi-a îngăduit doar două luni să mai trăiesc, apoi zilele îmi voi 
sfârşi.” 


*% Distihul apare doar în varianta populară; nu este menţionat în PRED 5. 

Distih din versiunile sudice. 

1. Hanuman ascultă cuvintele pline de tristeţe ale prințesei copleşite de amaruri și 
răspunse cu vorbe mângâietoare: 


2-4. -„Divină Vaidehi, eu am sosit aici din porunca lui Rama! El este în viață şi cu 
bună sănătate; îţi doreşte tot binele din lume. Fiul <cel mare al> lui Dasaratha, 
piosul cunoscător al dharmei, cel care ştie mânui chiar distrugătoarea armă a lui 
Brahma, îţi trimite urări de bine; la fel, întristatul Lakșmana, însoţitorul credincios 
al soţului tău, își pleacă fruntea înaintea ta!” 


5. Prinţesa simţi fiori de bucurie auzind veştile despre cei doi viteji, lei printre 
oameni, şi grăi: 


6. -,„„Se adeverește, aşadar, spusa din vechime: bucuria vine până la urmă, chiar 
dacă ar trece un veac întreg!” 


7-9. Ea se umplu de bucurie şi vorbi încrezătoare cu Hanuman; acesta îndrăzni să 
facă un pas spre Sita. Ea se-nspăimântă din nou, la gândul că ar putea fi Ravana, 
zicând în sinea sa: 


10. -,,Vai, ruşine să îmi fie! De ce i-am spus atâtea, lui, care sigur este Ravana sub 
altă-nfățişare?” 


11-13. La gândul acesta frumoasa Maithili  scăpă din mâini ramura copacului 
asoka Şi se prăbuşi pe pământ. Văzând cât e de îngrozită, Hanuman, maimuța cu 
braţe lungi, căzu în genunchi în faţa lui Jânaki, dar ea nu îndrăzni să își ridice ochii 
spre el. Totuși, văzând umila plecăciune, Sita suspină și spuse cu glasu-i dulce: 


14-16. -„Dacă ești într-adevăr Ravana, cel care te-ai arătat în faţa mea schimbat la 
faţă pe când urzeai ticăloşii, fapta ta de-acum este nespus de josnică! În Janasthâna 
erai un biet călugăr cerșetor, doar chipul tu ţi-l poţi schimba dup-a ta vrere! O, 
Bântuitor al nopții! Nu se cuvine ceea ce faci: mă chinui astfel, pe mine cea sleită 
de post şi suferință! 


17. (Dar dacă nu ești cel de care eu mă tem? Se poate, căci inima mi s-a umplut de 
bucurie dintr-o dată, atunci când te-am văzut! all 


2% Sarga 32 în ediţiile critice, unde are 39 de distihuri. 
*7 Distihul apare doar în varianta populară; nu este menţionat în PRED 5. 


18-24.Norocul te-nsoţească, dacă eşti cu adevărat solul lui Rama! O, vânara! 
Povesteşte-mi despre Rama - atât de drag îmi e s-ascult vorbindu-se de el! 
Vorbeşte despre minunatele-i virtuți! Judecata mi se fărâmă la glasul tău, cum 
malul apei se sfărâmă sub valul râului! O, ce vis frumos şi nesfârşit de lung, în 
care-l văd pe trimisul lui Rama! O, dacă i-aş vedea în vis pe Rama şi Lakșmana, 
durerea mea ar trece! Dar visul se poartă dușmăneşte - dacă nu dorm, nici nu visez! 
Acesta nu e însă vis - văd o maimuţă și mă bucur; în vis aceasta nu este cu 
putință!”“ Poate fi o nălucire, stăpânirea unui demon, înceţoşarea minţii, nebunia 
venită din bolile trupeşti? Nu, nu se poate! Nu-i nălucire, nici sminteală! ştiu cine 
sunt, maimuța se vede a fi vie!” 


25-27. Sita se gândea la toate iar şi iar, văzând în cuget cum se preschimbă 
demonii; închipuirea o făcea să creadă că Hanuman e tot Ravana. De aceea 
mlădioasa Jânaki nu-i mai răspunse viteazului vânara. Dar fiul Vântului înţelese ce 
se petrecea în mintea ei, astfel încât începu să rostească vorbe care să îi aducă 
bucurie: 


28-36. - „Strălucitor ca Soarele e Rama, drag ochilor cum este Luna, plăcut 
supușilor, căci darnic e precum Kubera, viteaz ca zeul Vişnu, grăind cu glas plăcut 
doar adevărul - la fel cu Vâcaspati”“! Frumuseţea lui îl face să pară întruchiparea 
Zeului Dragostei, iar portul lui este regesc. Mânia lui se-aprinde rar, doar când 
greşeala mare merită pedeapsă, iar carul de război îl mână precum nimeni altul! La 
umbra putrnicului braţ își află adăpost întreaga lume! Năluca unui cerb, izvodită de 
Ravana, la îndepărtat pe Rama, pentru ca tartorul să te răpească din sihăstrie; dar 
plata el şi-o va primi în săgeți de foc pe câmpul de bătaie! Mâhnit peste măsura de 
cruda despărțire, viteazul Râghava m-a trimis pe mine să te caut! Lakşmana cel cu 
braț puternic, fiul drag al Sumitrei, se-nchină ţie! Zeiţă printre regine! Sugriva, 
regele neamului vănara şi prietenul lui Rama, se pleacă ţie şi îți doreşte tot binele 
din lume! 


37-38. O, Vaidehi! Rama, Lakşmana și Sugriva nu te-au uitat nicio clipă! Din 
fericire, te-am găsit în viață, chiar dacă încătuşată în ghearele demonilor. Viteju 
neîntrecuți Rama, Lakșmana și Sugriva vor veni curând cu oşti nenumărate de 
vănara! 


39-41. Eu sunt Hanuman, sfetnicul regelui Sugriva; am ajuns în cetatea Lankă 


Se A, : = : 270 
sărind în zbor peste ocean şi talpa mea am pus-o pe fruntea ticălosului Ravana” . 


*% Pentru indieni să viseze o maimuţă este o prevestire proastă. 


2% Sau Brhaspati- zeul elocinței, „stăpânul vorbirii”. 
270 Metaforic vorbind, ca semn al biruinţei. 


Plin de curaj am venit să te găsesc - nu sunt tartorul de care te temi; nu te îndoi şi 
crede-mi vorba”. 


E sală, 


1. Auzind cuvintele rostite despre Rama de cel mai bun dintre vânara, Sita spuse la 
rându-i cu glas suav: 


2-3. =„Unde l-ai întâlnit pe Rama? Cum de-l cunoşti pe Lakșmana? cum s-au 
împrietenit oamenii și roşcatele maimuțe? Rogu-te, îmi spune cum arată Rama și 
Lakşmana, pentru ca întristarea să nu mă cuprindă iar! Spune-mi cum îi sunt 
braţele şi picioarele lui Rama!” 


4. Hanuman, fiul Vântului, începu să zugrăvească-n vorbe înfățișarea lui Râghava, 
grăind întocmai adevărul: 


5-7. -„Prinţesă din Videha, cu ochii precum petalele de lotus, tu vrei s-auzi cum 
arată soţul tău şi fratele lui, Lakşmana, deși prea bine ştii aceasta; bucuros eu îţi voi 
spune ce am văzut cu ochii mei.Ascultă, așadar! 


8-10. Rama are ochii precum petalele de lotus, din naștere e înzestrat cu frumuseţe 
și cu haruri, iar firea sa farmecă inimile tuturor, o, fiică a regelui Janaka! 
Strălucirea lui Rama - egală cu a Soarelui; răbdarea lui - ca neclintirea gliei; e 
înțelept ca Brhaspati şi vestit în lume la fel de mult ca Indra. Rama este-apărătorul 
tuturor fiinţelor din lume și scut al celor de un neam cu el. Străjer dreptății fiind, e 
paznic neclintit purtării sale drepte şi vrăjmaşilor pieire. 


11-14. Frumoasa mea regină! Fiind apărătorul celor patru caste, Rama e dătător de 
lege şi păstrătorul ei, făcându-i pe toți să o urmeze. Se pleacă toți smeriți în faţa 
strălucirii sale; la rându-i, el pornirile îşi înfrânează, pios datina Vedelor o 
împlineşte şi celui virtuos îi vine într-ajutor. Deplin cunoaște ştiinţa cârmuirii, 
cinstește brahmanii, e plin de-nvăţătură, iar firea lui e minunată; dar, deși e smerit 
în toate, dușmanii-i nimiceşte fără preget. Deplin cunoaşte Rama și Vede şi 
Vedangas””?, ca nimeni altul stăpâneşte Yajurveda şi Dhanurveda””” -măiestru este 
printre cei măieștri. 

Sarga 33 în ediţiile critice, unde are doar 80 de strofe. 
Texte explicative ale Vedelor. 
"75 Manual pentru arcași; PRED 5, p. 201 traduce „artele marțiale”. 


15. Regina mea, întreaga omenire ştie înfăţişarea lui Rama! Lat în umeri, având 

claviculele bine învelite-n muşchi, braţele lungi şi vânjoase, ochii <precum 
, 274 : A A : - 27 

trandafirul“ '>, iar gâtul înconjurat de norocosul kambhugrivah! 


16. Vocea sa - un chimval răsunător! Pieliţa feţei sale e închisă la culoare, dar 
strălucitoare. Rama e un erou, iar toate părțile trupului său, bine cumpănite din 
născare, arată acest lucru. 


17-20. *% (...) Trei bucle îi coboară pe frunte, policarul său are patru linii”, alte 
patru sunt pe trup”, e înalt de patru coţi””?, patru părţi din trupul său sunt la fel de 


. 28 . Seo? e 3 A . A. 
cumpănite“%%(...) Are patru canini puternici, iar pasul său în patru feluri umbletul îi 


, 281 S Ze iti ae : „282 
schimbă”! Puternice sunt nasul, buzele și fălcile sale...Trei haruri 5 sunt zestrea 


. A . . A: . 28 . 5) . 
sa, iar Rama împlinește ţelurile întreite”% ale fiecărui om. 


21. Măreţ cum se cuvine regelui să fie, Rama urmează dharma neclintit; dacă 
adună bogăţie, este doar ca să o împartă celorlalți <cu dărnicie>. El cunoaște 
timpul şi locul potrivit pentru fiecare-ndatorire, iar varba lui e plină de blândeţe. 


27% Textual „un roşu plăcut”. 


*75 Trei cute de grăsime, regăsite şi pe abdomen; semn regesc aducător de mult noroc, este 
menţionat şi în jâtaka 461. 
216 Distihurile 5,35,17-20 din ediţiile electronice, corespunzând cu 5,33,17-19 din PRED 5. Ele 
descriu calităţile fizice ale lui Rama în formule consacrate în literatura indiană. Traduse, aceste 
formule devin prozaice şi criptice. Din păcate, ele nu sunt interpretate la fel nici măcar de 
învățații indieni - de ex. cuvântul dvisuklavân este înţeles de Govindarăja drept „două părți 
strălucitoare”= ochii şi dinţii, în timp ce alți comentatori văd aici o referire la părinţii lui Rama şi 
glosează „pur din partea ambilor părinți”; pentru discuţia detaliată a celor patru distihuri v. 
PRED 5, pp. 438-442. Deoarece introducerea în text a tuturor explicaţiilor este evident 
imposibilă, am selectat doar câteva dintre trăsăturile descrise; gruparea lor numerică este 
esenţială pentru Vâlmiki. 
27! Trei bucle - textual „trei capete”, dar cuvântul a fost interpretat urmând explicațiile 
principalilor comentatori - reprezintă o prevestire a regalității; patru linii la baza degetului mare 
arată că persoana stăpâneşte toate cele patru Vede. 
i Grupurile de câte patru linii de pe trup - alt semn al domniei - ar putea apărea: pe frunte. pe 
palme, pe tălpi sau în toate aceste locuri; ele indică şi longevitate, după Govindarâja asigurând o 
viață de 95 de ani. 
* PRED 5 „p. 440 consideră că, în acest caz particular, 4 coţi indieni (kișku) = 96 angulas = 1,83 
m. După alte calcule (ibid.) 96 de angulas = 2,44 m. Govindarâja afirmă că 96 de angulas este 
înălțimea specifică unui zeu. 
250 Obrajii, braţele, şoldurile şi genunchii sunt simetrice. 

*! Rama merge ca un leu, ca un tigru, ca un elefant şi ca un taur. 
*52 Majestate, renume şi putere. 
25 Dharma, artha, kăma. 


22. Născut din altă maică, altfel leit la fire, virtute și înfăţişare este nebiruitu-i 
frate, Lakșmana. 


23. (Pe când răscoleau întreg pământul în căutarea ta, cei doi viteji, tigri printre 
. : . 1284 
oameni, au ajuns la noi.) 


24-32. Pe când cei doi prinți străbăteau pământul în căutarea ta, s-au întâlnit cu 
frumosul Sugriva, regele maimuţelor””. Acesta fusese izgonit din domnie de 
fratele său mai mare şi se ascundea înfricoşat în sihla de pe muntele Rsyamikha. 
Noi îl slujeam pe surghiunitul Sugriva - un crai statornic întru vorba sa. Vitejii frați 
suiau coasta minunatului munte Rsyamukha înveşmântaţi în straie din scoarță de 
copac, dar cu arcuri mari în mâini. Văzând cum vin cei doi voinici, tigri printre 
oameni, regele s-a înfricoşat cumplit şi-n salturi a urcat până pe culme. De acolo, 
m-a trimis pe mine, singur, să-i întâlnesc pe cale. Precum a fost porunca, m-am 
închinat cu braţele-ndoite a rugă spre cei doi prinți frumoși şi purtători de semne 
fericite. Ei spusele mi-au ascultat cu bună voie, apoi eu i-am purtat pe spate până-n 
faţa regelui. Grăit-am adevărul întreg în faţa măritului Sugriva; ei au vorbit apoi pe 
îndelete și prieteni buni au ajuns să fie, aflând fiecare în celălalt o mângâiere. 


34-43. Întâi de toate, Rama l-a îmbărbătat pe Sugriva, cel izgonit de fratele-i mult 
prea puternic, Vâli, de dragul unei femei. Apoi Lakșmana i-a povestit lui Sugriva 
chinul îndurat de Rama după ce te-a pierdut pe tine. Păli Sugriva auzindu-i spusele, 
precum păleşte a soarelui lumină în umbra luni; pe dată, căpeteniile maimuţelor 
adus-au mulțimea de podoabe, căzute de pe trupul tău când demonul te purta în 
zbor. Le-au arătat fără de preget, dar nu știau unde ai fost dusă. Atunci când 
podoabele căzute cu clinchet pe pământ, pe care eu însumi le-am strâns, i-au fost 
arătate, Rama se pierdu cu firea. Ținându-le în poală, divinul rege le uda cu 
lacrimi amare; durerea îl ardea acum cu mult mai tare pe fiul lui Dasaratha, care 
plângea neîncetat, jelindu-se. Îndelungată vreme zăcu astfel în suferință măritul 
Rama; cu multă greutate şi cu multe vorbe de îmbărbătare, abia l-am ridicat de jos 
eu însumi. Privind podoabele din nou, iar şi iar, arătându-le să le vedem noi bine, 
Râghava şi fiul Sumitrei le-au dat apoi, spre pază, lui Sugriva. 


44-47. Doamna mea, dorul care îl arde pe Râghava de când nu te mai vede e la fel 
de aprig precum focul ce aşteaptă într-un miez de munte sfârşitul veacului acesta! 
Din grijă pentru soarta ta, nesomnul, durerea şi neliniștea îl mistuie, la fel ca 
văpaile-ntreite de pe altarul focului. Durerea de a nu te mai vedea l-a zguduit pe 
Rama așa cum cutremurul cel mare mișcă muntele semeţ. Dacă nu te vede pe tine, 
ce plăcere ar putea afla în frumuseţile din calea sa, fie păduri, râuri sau cascade? 

Versul apare doar în trei manuscrise. 

Textual mrgapati=stăpânul sălbăuciunilor. 


48. Dar în curând, o, Jânaki, după ce îi va nimici pe Ravana cu neamul şi prietenii 
lui, Rama te va regăsi! 


49-52. De la început Rama şi Sugriva s-au prins cu jurământ să îl ucidă pe Vâli şi 
să te caute pe tine.'% Rama l-a dat curând pieirii pe Vâli într-o bătălie, apoi 
l-a-nscăunat pe Sugriva domn peste oştiri nenumărate de maimuțe. Astfel s-a 
întemeiat, prințesă, frăția dintre Rama și Sugriva. Sunt solul celor doi, iar numele 
meu e Hanuman. 


53-63. Sugriva, de îndată ce şi-a câștigat regatul, a chemat la sine toate maimuţele, 
apoi le-a trimis în cele zece zări în căutarea sa. Puternicele maimuțe, uriaşe precum 
munţii, au străbătut întreg pământul după cum a poruncit regele. Angada cel 
norocos, fiul lui Vâli, viteaz între vitejii pădureni, a pornit în fruntea unei treimi 
din oaste. Dar ne-am rătăcit în munţii Vindhya şi multe zile şi nopți noi le-am 
pierdut, copleşiți de întristare. Se sfârşise timpul sorocit; deşi am scotocit păduri şi 
munţii de netrecut, dealurile și puhoaiele de munte, noi nu am găsit urma domniei 
tale. De frica mâniei regelui, am hotărât să ne luăm vieţile. Scufundat într-o mare 
de durere, Angada a început să jelească întâi pierderea ta, Vaidehi, apoi pe Vâli, 
pe noi, cei ce posteam până la moarte, la urmă pe Jaţăyu. Pe când zăceam în 
deznădejde, așteptând clhpa din urmă, o pasăre uriașă veni, parcă anume spre 
salvarea noastră. Era Sampâţi, rege al vulturilor, frate cu regele Jaţăyu. Aflând 
despre uciderea fratelui, tună plin de mânie: 


64. -«Cine l-a ucis pe fratele meu mai mic? Prea bunilor vânara, spuneți cum şi 
unde a căzut!» 


65. Angada i-a povestit tot ce s-a-ntâmplat, cum a fost ucis Jaţâyu în Janasthâna pe 
când te apăra de un demon înfricoşător. 


66. Fiul lui Aruna plânse cu amar la vestea uciderii lui Jaţăyu, apoi ne-a spus că tu, 
prinţesă cu pulpe frumos rotunjite, te aflai în palatul lui Ravana. 


67-72. Nebuni de fericire după ce am ascultat spusele aducătoare de bucurie, am 
pornit pe dată să te găsim, sub conducerea lui Angada. Văzând marea cea mare, 
tristeţea i-a biruit din nou pe ceilalți, dar eu, lăsând deoparte frica, am sărit <peste 
valuri, cale de>o sută de yojane. Aseară intrat-am în cetatea plină de demoni; aşa 
v-am văzut pe Ravana şi pe tine, cea copleşită de tristeţe. Am spus totul, așa cum 
s-a întâmplat; vorbeşte cu mine, zeiță, pentru că sunt solul fiului lui Dasaratha! 


*% Distihul 50 : „Apoi regele maimuţelor a venit spre Kişkindhă împreună cu cei doi prinți viteji 
ŞI l-a ucis pe Vâli” nu apare decât în 4 manuscrise sudice din sec. al XVIII-lea, fiind omis în 
edițiile critice; v. PRED 5, p. 444. 


73-79. Regină! Pentru tine am venit aici, trimis de Rama; sunt fiul Vântului și 
sfetnicul craiului Sugriva. Vlăstarul lui Kakutstha, soţul tău și cel mai vrednic între 
purtătorii de arme e teafăr, la fel Lakșmana cel cu semne norocoase pe trup și 
mereu ascultător fratelui său mai mare. Am în minte doar binele soțului tău şi am 
ajuns aici din vrerea lui Sugriva. Eu pot lua orice chip doresc; fără nimeni alături, 
am străbătul întreg meleagul de la miazăzi pentru a te afla. Norocul m-a ajutat și 
voi putea alina suferinţa oştirii de maimuțe care plânge de mila ta, vestind că te-am 
găsit! Din fericire, nu în zadar am trecut oceanul și voi fi vestit pentru această 
faptă! Nu peste multă vreme, viteazul Rama îi va nimici pe Ravana, împreună cu 
toți cei întovărășiți cu el şi cu neamul său, aducându-te astfel din nou la sine. 


80-83. Vaidehi, se află pe lume un pisc numit Kauraja”“, semeţ printre culmi; de 
acolo a pornit maimuța Kesari spre muntele Gokarna”*. Despre Kesari se spune că 
e tatăl meu, iar el - la îndemnul măriților devarși - a ucis acolo un asura numit 
Sambasădana, curăţând scăldătoarea sfântă de la ţărmul stăpânului apelor-oceanul. 
Maithili, m-am născut pe acel câmp prin voia zeului Pavana””, sunt Hanuman, 
vestit în lume pentru faptele mele. Am vorbit despre virtuțile soţului tău pentru a-ți 
câştiga încrederea. (Doamnă fără de prihană, Rama te va lua curând de aici)" 


84-87. Îndurerata Sita a crezut atunci cele spuse cu șart de Hanuman, s-a 
încredinţat că este trimisul lui Rama. Lacrimile care udau acum genele lui Janaki 
veneau din nemărginită bucurie, faţa ei strălucea precum luna când scapă de Râhu: 
într-adevăr, Hanuman era cine spunea că este. Hanuman îi grăi atunci frumoasei 
prințese: 


88”. (-,, Maithili, ţi-am spus totul; curaj! Oare ce mai pot face, spre a-ţi fi pe 
plac? Eu trebuie să mă întorc înapoi. ) 


89. După ce tatăl meu l-a ucis pe asura Sambasâdana la porunca divinilor învățați, 
m-am născut eu: vanara, dar şi fiu al Vântului, de o seamă cu Vântul în putere!” 


*%1 Numele muntelui este incert, apărând doar în manuscrisele nordice. Este păstrat cu multe 


rezerve în edițiile critice - v. PRED 5, pp. 206 şi 444, nota la 5,33,73. Traducerile - Dutt, Prasad 
şi cele electronice - preferă numele Mâlyavân din versiunile sudice. 

Ş gokarna= „ureche de vacă”; există doi munţi cu acest nume: unul este un cunoscut loc de 
pelerinaj Saiva pe coasta de vest a Indiei (v. Huet), iar al doilea se află în Himalaya (v. PRED 5, 
p. 445). 

Text dificil de tradus din cauza conotațiilor cuvântului kșerre, care poate însemna atât „câmp” 
cât şi „soţie”, trimițând la conceptul kșerraja= copil avut de o femeie de la un alt bărbat decât 
soțul ei, dar cu consimțământul acestuia din urmă și recunoscut ca legitim. V. PRED 5 p. 445. 

29 Vers din versiunea sudică. 
1 Distih din varianta sudică. 

1. Hanuman, preaputernicul fiu al vântului Pavana, spuse apoi, plin de smerenie, 
vorbele acestea, vrând să întărească încredințarea Sitei: 


2-3. -„Vrednică doamnă, sunt o maimuţă, dar sunt şi solul înţeleptului Rama; iată 

inelul însemnat cu numele său, o, zeiță! (Mi-a fost dat de însuși măritul Rama, 
Pe i ă = 2 iza N II IL 

pentru a te putea încredința deplin pe tine)””. Fii fericită, căci zilele amare s-au 

sfârşit!” 


4-6. Jânaki luă inelul: 1 se părea că își vede aievea soţul lângă sine, iar bucuria îi 
umplu sufletul. Frumosul ei chip strălucea de bucurie, cum străluceşte Luna când 
scapă de Râhu. Sfioasa domniță, recunoscătoare din adâncul inimii pentru 
minunata veste adusă îl lăudă pe Hanuman: 


5-11. -,, Prinţ al pădurenilor, eşti fără îndoială viteaz, priceput şi înţelept dacă ai 
pătruns de unul singur în cetatea demonilor râkșasa. Ţi se cuvine o laudă peste 
măsură, căci ai trecut sărata mare sărind dintr-o suflare o sută de poşte peste sălașul 
dulfilor, uşor de parcă ar fi fost de-o şchioapă”””. Nu ești o fiinţă de rând, ci un erou 
printre vânara, căci nu te-nfricoşează puterea lui Ravana; îmi este, aşadar, îngăduit 
să vorbesc cu tine, trimisul lui Rama. Neînvinsul Rama nu mi-ar trimite vestitor pe 
cineva fără credinţă ori fără curaj. 


12-14. E, într-adevăr, o mare binecuvâtare că Rama, dreptul prinţ ce vorba nu-și 
încalcă, şi Lakșmana, bucuria Sumitrei, sunt bine-sănătoşi”* ! Dar dacă vlăstarul 
lui Kakustha e viu și sănătos, de ce focul mâniei sale nu mistuie pământul 
îmbrățișat de-ocean, ca para sfârşitului de lume? Amândoi frații pot înfrânge chiar 
ŞI zeii, dar chinul meu nu s-a sfârşit nicicum! 


14-16. Cred că Rama nu s-a lăsat pradă disperării, sper că nu suferă peste măsură 
și că se pregătește de luptă. Sper că prinţul nu s-a pierdut cu firea, ştie calea de 
urmat şi face tot ce îi stă în puteri să facă. 

Sarga 34 în ediţiile critice, unde are 45 de strofe. 

Versul apare doar în câteva manuscrise. 

1 gospada= cât urma lăsată de copita unei vaci/cât pasul unei vaci; v. Dutt,vol. 5, n. la p. 993. 
5 Ironia din cuvintele Sitei nu a putut trece neobservată de comentatori; ca întotdeauna, ea 
spune fără teamă tot ce gândește. 


17. Sper că nu a uitat să folosească vorba bună şi darurile pentru cei care îi sunt 

. . . . A . Sia . 2 > > A . 
prieteni, dezbinarea şi puterea împotriva vrăjmașilor””*; sper că rămâne prieten cu 
aliaţii săi şi gata să nimicească dușmanii. 


18-19. Sunt sigură că îşi face prieteni, că sunt mulți care îl caută și care îl ajută 
plini de respect. Sper că prințul îşi păstrează credinţa în zei, în sine şi în soartă. 


20-23. Iubirea lui Râghava nu s-a stins, nădăjduiesc, doar pentru că sunt departe şi 
Rama va veni din chinuri să mă scape. Sper doar că nu s-a prăbușit sub atâta 
nenorocire, căci viața lui dintru-nceput a fost plină doar de bucurii şi fără nicio 
întristare. Trag nădejde că primeşte numai veşti bune de la Kaikeyi, Sumitră şi 
Bharata. Sper că vrednicul de cinste Râghava nu s-a prăbuşit în hăul tristeții din 
pricina mea, după cum nădăjduiesc că nici nu se uită după altă femeie, ci va veni să 
mă salveze. 


24-27. Sper că Bharata, iubitorul de frate, își va trimite în ajutorul meu numeroasa 
oaste”, cu flamuri fluturând în vânt şi condusă de sfetnici. Sper că slăvitul 
Sugriva, regele pădurenilor, împreună cu vitejii care luptă cu ghearele și dinții, va 
ajunge aici din cauza mea. Nădăjduiesc că viteazul Lakșmana, bucuria Sumitrei și 
mânuitorul armelor divine, va nimici demonii răkșasa cu un potop de săgeți. Și 
mai cred că în curând îi voi vedea pe Ravana, prietenii şi neamul său întreg, uciși 
în bătălie de armele îngrozitoare ale lui Rama! 


28-30. Sper că faţa lui Rama, strălucitoare precum aurul şi răspândind parfum de 
lotus, nu s-a ofilit de jale ca lotusul când seacă sub arşiţă lacul. Sper că inima lui a 
fost la fel de răbdătoare cum a fost când, de dragul dreptăţii, a lăsat domnia şi m-a 
dus cu sine-n adânc de codru, mergând pe jos. El nu iubeşte pe nimeni în lumea 
asta mai mult decât pe mine - nici pe mama sa şi nici pe tatăl său. O, solule, aş vrea 
să am zile destule pentru a auzi veşti de la dragul meu!” 7% 


31-32. 'Terminând de spus aceste vorbe pline de miez și plăcute auzului, frumoasa 
prinţesă tăcu, pentru a putea asculta cuvintele minunate ale lui Hanuman despre 

Pasaj dificil, pe care am încercat să îl fac inteligibil. Pentru discuție, v. PRED 5, p.448. 

După PRED 5, p. 448, n. la 34,23, termenul akşauhini desemnează o armată formată din: 
21 870 care de luptă, 21 870 elefanţi, 65 610 cavaleriști şi 109 350 pedeştri; după Huet, este 
armata completă formată din 10 divizii - antkini. 

% Am tradus distihurile 14-30 după versurile 34,13-29 care le corespund în ediţia critică. 
Urmându-l pe Dutt, versiunile electronice, care au totuşi o traducere similară celei de la 
Princeton, introduc o nuanță dubitativă - 1 hope..., can I hope?, în timp ce ediția americană 
începe fiecare distih cu 1 trust...; cuvintele cred, sper, nădăjduiesc au încercat să echilibreze cele 
două direcții de interpretare. 


solia lui Rama. Vitaezul fiu al Vântului o ascultase pe Sita; acum, îşi împreună 
mâinile, le duse la frunte și zise: 


33-36. -„„Frumoasă cu ochi de lotus, Rama nu știe unde te afli(de aceea nu te-a 
salvat pe dată, așa cum nici Indra Distrugătorul cetăților nu a salvat-o de îndată pe 
Saci)”. După ce mă va asculta, Răghava va sosi fără întârziere în fruntea unei 
armate de urşi şi de maimuțe. Urmașul lui Kakustha va stăvili talazul mării cu un 
potop de darde şi va deşerta cetatea Lankă de toţi demonii din ea. EI va zdrobi pe 
oricine îi va sta în cale - de-ar fi asura, zeu sau însuşi Yama. 


37. Nobila mea doamnă, pentru că nu te mai poate vedea, Rama e chinuit de jale și 
nu îşi găseşte liniştea, cum nu-și află pacea un elefant urmărit de leu. 


38-40. Zeiţă, mă Jur pe piscurile Dardura, Malaya, Vindhya, Meru și Mandara, mă 
jur pe rădăcini şi fructe“, că în curând vei vedea chipul minunat al lui Rama- cu 
ochii săi frumoşi, buzele roşii ca fructul de bimba, urechile pline de inele- faţa care 
seamănă cu luna când răsare plină. Prinţesă din Videhă, îl vei vedea pe Rama 
șezând cu slavă pe muntele Prasravana, precum tronează-n ceruri“! Indra 


aducătorul-celor-o-sută-de-jertfe. 


41-46. Rama nu mănâncă decât a cincea parte din tainul de ascet, doar orez fiert, 
fără mied şi carne. Se gândește doar la tine și, cu gândul dus, uită să gonească din 
preajmă ţânţarii, muştele și şerpii; jeleşte fără încetare, subjugat de zeul iubirii - nu 
se poate gândi la altcineva decât la tine. Rar pune geană peste geană, dar când se 
trezeşte murmură suav «Sita»! Dacă vede vreun lucru - o floare sau un fruct - 
plăcut femeilor, oftează și strigă: «Vai, vai, draga mea»! Acest prinţ, neabătut în 
canonul său, se chinuie necontenit şi strigă «Sita»! EI face tot ce poate pentru a te 
aduce înapoi.” 


47.Se mângâie sufletul Sitei la veştile acestea, dar se şi întristează la suferinţa 
nesfârșită a lui Rama. Jânaki, domniţa din Videhă, semăna cu o noapte de la 
începutul toamnei, când luna e întunecată de scamele norilor de ploaie. 


2% Versul se găseşte numai în câteva manuscrise. 

*% Hanuman ia ca martori munții - adăpostul său - şi hrana sa. 

301 Comentatorii sudici preferă în loc de „cel mai înalt dintre ceruri”, varianta „suit pe un elefant 
regesc”, v. PRED 5, p. 450, nota la distihul 5,34,38. Satakratu este epitetul lui Indra, pentru că a 
adus o sută de sacrificii asvamedha. 


27 7p02 


1. Sita, doamna cu faţa precum luna plină, răspunse astfel lui Hanuman, rostind 
vorbe adevărate şi bine cumpănite: 


2-6. „Ceea ce îmi spui, vânara, că doar la mine adastă gândul plin de mâhnire al 
lui Rama şi nu la alta, e pentru mine nectarul vieţii” amestecat cu venin ucigător! 
Pe fiecare dintre noi, Ursita îl târăşte legat în funii spre slavă sau amar şi nimeni de 
soarta hărăzită nu a scăpat vreodată, preabuna mea maimuţă! Vezi doar cu câte 
chinuri ne-a lovit Ursita pe fiul Sumitrei, pe Rama şi pe mine! Naufragiat în marea 
disperării, Rama se zbate să înoate - va ajunge, oare, cu sleitele-i puteri la ţărmul 
ei cândva? Putea-va domnul meu să nimicească Lanka și demonii dintr-însa, iar pe 
Ravana să-l ucidă? 


7-11. Spune-i lui Rama: „Nu zăbovi! Grăbește-te!” Doar un an mi-a fost îngăduit 
de tartor să trăiesc; din el, iată, zece luni de-acuma au trecut - doar două îmi mai 
rămân din viaţă. Nu s-a îndurat nicicum Ravana când fratele-i vitreg - Vibhişana - 
de multe ori l-a sfătuit smerit să mă trimită înapoi. Ravana nu voieşte să-mi dea 
drumul, căci l-ajunge vremea morții-n bătălia ce va fi. Toate le-am auzit de la 
Anală**, fiica mai mare a lui Vibhişana, trimisă chiar de mama ei <la mine>. 


1 la-11b 3%.- 


IUn înţelept dintre rkşasa pe nume Avindhya - un vârstnic cumpănit de felul său - 
i-a prevestit lui Ravana nimicirea demonilor de către Rama. Deși Avindhya are 
trecere mare, tartorul nu s-a lăsat înduplecat | 


12-16. O, cel mai bun din neamul cel roșcat! Am inima curată şi sper ca domnul 
meu să vină în curând aici pentru mine. Răghava e înzestrat cu stăruinţă, bărbăție, 
cutezanţă, bunătate, recunoştinţă, pricepere şi putere. EI singur - fără să-i fie fratele 
alături - a nimicit paisprezece mii de demoni în codrul Janasthâna - care dintre 
vrăjmaşii lui nu tremură de groază? Rama, cel mai viteaz dintre oameni, nu poate fi 
doborât de necazuri! Eu îi cunosc tăria, așa cum fiica lui Puloma*% o cunoaşte pe 


a Sarga 35 în ediţiile critice, unde are 68 de strofe. 


Este vorba de amrta- nectarul care asigura nemurirea zeilor cerești. 
Numele personajului variază: Anală în PRED 5; Kală în versiunile sudice, Dutt şi Prasad; 
Nandă la Goresio, Nală în ediţiile electronice; v. nota la versul corespunzător în PRED 5, p. 451. 
305 Următoarele două distihuri, puse între bare verticale, lipsesc din variantele electronice , dar 
apar în PRED 5, unde sunt numerotate 5,35,12-13 la p. 211, şi în traducerile Dutt şi Prasad. 
Autenticitatea lor este îndoielnică, v. PRED 5, nota de la p. 451. 

Saci. 

cea a lui Sakra' “'. Precum usucă razele Soarelui apa din băltoaca, aşa vor seca 
308 


săgețile lui Rama demonii vrăjmași de sânge. 


17. Atunci când Sita termină de vorbit, faţa ei slăbită de necazuri era scăldată în 
lacrimi. Hanuman îi spuse: 


18-24. -,, De îndată ce va auzi veştile aduse de mine, Râghava va năvăli aici cu oști 
nenumărate de urşi și de maimuțe. Dar și mai bine! Te pot scăpa eu însumi într-o 
clipă de tartor şi de chin! Doamnă fără pată, pe spate mi te suie şi voi străbate 
oceanul dintr-o săritură, doar am putere eu destulă să duc pe umeri Lanka însăşi și 
pe Ravana laolaltă! Într-o clipă te voi purta pe muntele Prasravana, în faţa lui 
Răgava, la fel de iute cum duce focul sfânt ofranda către Sakra! Într-o clipă îi vei 
vedea pe Rama şi Lakșmana; urmașul lui Raghu voieşte ca demonii să piară, cu 
vrere la fel de neclintită precum cea a lui Vişnu când hotărît-a să-i nimicească pe 
daitya! Viteazul cel plin de slavă precum Indra vrea să te găsească cu orice preţ, 
deşi e încă în sihăstrie“”. Regină preafrumoasă, nu pregeta - doar te arde dorul 
revederii cu Rama la fel de mult ca pe Rohini cel după zeul Lunii. 


3] Y . . Y . A . . 
25."'CUrcată pe spinarea mea vei străbate marea prin înaltul cerului, unde ai putea 
grăi cu Luna şi Soarele strălucitor. 


26-27. Frumoasă doamnă, niciunul dintre cei care îşi au sălașul în Lanka nu va 
putea să mă ajungă, dacă pornesc în zbor ducându-te pe tine! Precum sosit-am aşa 
te voi ridica şi voi zbura prin ceruri cu tine, nu te îndoi de asta, o, Vaidehi!” 


28. Bucuria umplu întreg trupul Sitei când auzi cuvintele maimuţei, însă răspunse 
astfel: 


11 i tă : : 5 d N , 

29-30”!. -„„Se vede aici mintea de maimuţă! Hanuman, cum crezi că vei putea, cu 
trupul tău firav, să mă duci atât de lungă cale, până la soțul meu, stăpânul de 
popoare?” 

Indra. 
Textul este uşor adaptat pentru o mai bună înţelegere. 
30% “Traducerea încearcă să facă inteligibil un distih transmis diferit de manuscrise; pentru 
problemele textului original v. PRED 5, pp. 451-452, nota la v. 5, 35,25. 

Disuih transmis în forme foarte diferite în manuscrise, cu variante suplimentare în edițiile 
tipărite, dar al cărui sens rămâne neclar; am preluat interpretarea cea mai simplă. 
SI Aici începe discuţia care explică refuzul Sitei de a se întoarce la Rama împreună cu 
Hanuman. Danielle Feller vede în acest pasaj reticenţa Sitei față de ceea ce putea fi o încercare 
de seducere - v. Danielle Feller, Hanuman's Jumps..., pp. 204-205. Distihurile 30 şi 40-59 sunt 
de fapt pretexte, adevăratul motiv fiind arătat în sloka 60 : fidelitatea absolută, ireproşabilă, față 
de Rama. 


31. Hanuman, vestitul fiu al Vântului, simţi vorbele ca o ocară; îşi spuse-n gând: 


32. „Sita cea cu ochii negri nu-mi cunoaște puterile; de aceea, prințesa din Videha 
trebuie să vadă cum arăt <cu adevărat>”. 


33-36. Hanuman, distrugătorul vrăjmaşilor începu să îşi arate chipul lui Vaidehi. 
Pentru a-i da încredere Sitei, viteazul sări din copac ”"” şi începu să crească. Stătu 
apoi în faţa prinţesei din Videha, mare cât munţii Meru și Mandara, strălucitor ca 
focul ce arde vâlvătaie, înfricoşător, cu faţa roşie, colți şi gheare oţelite şi spuse: 


37-38. -„Eu pot, într-adevăr, să duc în spate întreaga Lanka - ostrov, păduri și 
munţi, ziduri de cetate, porți şi palate - adăugând și regele tartor pe deasupra. 
Hotărăşte-te fără de teamă, o, Vaidehi - e vremea să liniştim de-atâta tulburare 
sufletele lui Rama şi Lakşmana!” 


39. Acum Janaki , ceea cu ochii precum petalele de lotus, vedea că fiul Vântului 
seamănă cu un munte și zise: 


40-42. -„„Acum îţi înţeleg deplin, mărețe Hanuman, puterea, mişcările iuți ca vântul 
și înflăcărarea de care dai dovadă; cum ar fi putut o ființă de rând să ajungă în 
această țară, pe acest îndepărtat țărm al mării fără fund? Sunt încredinţată că poţi 
străbate drumul înapoi ducându-mă pe mine; se cuvine să chibzuim dacă e înţelept 
să O ŞI faci. 


43-45. Preabunule, nu ar fi bine pentru mine să zbor ca vântul - iuțeala aceasta 
nemaipomenită mă poate face să îmi pierd simțirea; sau, dacă frica m-ar cuprinde, 
acolo în înaltul cerului, aş putea cădea de pe umerii tăi în învolburarea mării unde 
foiesc rechini, balene și pești mari - sărmana de mine aş deveni aleasa lor gustare! 


46. Nu pot merge cu tine, distrugător al vrăjmașşilor: împovărat cu o femeie ai fi 
într-o mare primejdie. 


47-49. Văzând cum pleci cu mine răkșas-ii cei puternici ne vor lua urma, la 
porunca ticălosului Ravana. Înconjurat din toate părţile în mijlocul cerului de 
demoni şi împovărat cu mine, o femeie, vei fi în primejdie. Oare cum mă vei 
apăra, când ei vor avea arme, iar tu nu? 


50-55. Dacă în timpul bătăliei cu acei demoni nemiloşi voi fi copleșită de groază, 
voi cădea din spatele tău. Preabuna mea maimuţă, răkșas-ii groaznici, uriaşi la stat 
și peste măsură de voinici ar putea să te învingă într-un fel sau altul. Stând cu ochii 
după ei, nu ai mai lua seama la mine - aş putea cădea din spatele tău în toiul 


312 [i d aut la : N SERE 
Este o contradicție care apare încă din capitolul 33, pe care comentatorii nu au reuşit să o 


rezolve. 


bătăliei și ei m-ar prinde din nou sau m-ar smulge din mâinile tale sau chiar m-ar 
ucide. Se ştie doar: biruinţa și înfrângerea în luptă sunt mereu nesigure. Aș putea 
muri de-atâta spaimă - zadarnică ar fi atunci strădania ta! Desigur, ai putea să 
învingi tu, ucigându-i pe toţi răkșasa, dar aceasta ar micșora slava lui Rama”! 


56-57. Se poate ca demonii să mă ascundă într-o tainiţă, unde nici amândoi urmașii 
lui Raghu, nici maimuţele să nu mă mai poată găsi.Tot ce ai făcut ar deveni fără de 
rost. Ar fi mult mai bine dacă Rama te-ar însoți. 


58-59. Viteazule, de viaţa mea sunt prinse viețile lui Rama, ale fraților săi şi cele 
ale spiţei lui Sugriva. Dacă Rama şi Lakşmana pierd orice nădejde să mă găsească, 
slăbiți de jale şi de dor, îşi vor lua vieţile, iar maimuțţele și urşii vor pieri în acelaşi 
fel. 


60. Pentru mine, credința faţă de soţul meu e mai presus de toate, Hanuman! Nu 
vol atinge eu, de bună voie, trupul altcuiva vreodată nici cu piciorul! 


61. Am fost silită să ating trupul lui Ravana”!“, e adevărat - dar a fost fără voia 
mea! Lipsită de putere, de ajutor și de-apărare *", pentru că soţul şi stăpânul meu 
lipsea, puteam, oare, face altceva? 


62-65. S-ar cuveni ca Rama însuși să mă ia de aici, după ce i-a ucis pe Ravana cel 
cu zece capete şi pe demonii lui. Am văzut eu însămi faptele de arme ale măritului 
viteaz care își nimicește duşmanii în luptă. Nu sunt pe potriva lui nici zeii, 
gandharva-şii, şerpii divini, nici răkșasa! Ar putea oare cineva să-i țină piept 
urmașului lui Raghu, când acesta îşi poartă arcul puternic şi este însoțit de 
Lakşmana? el pârjoleşte totul, precum focul mâncător de jertfe aţâţat de vânt și 
egal e cu Vasava! Hanuman, fruntaș printre maimuțe, cine ar putea să-i țină piept 
în bătălie lui Rama, cel care spulberă duşmanii? Avându-l alături pe Laksmana, el 
stă neclintit precum elefanții care susțin pământul, iar când aruncă săgeți 
înflăcărate seamănă cu Soarele care va arde totul la sfârșitul vremii! 


315 Destinul lui Rama este să distrugă puterea lui Ravana - pentru aceasta s-a născut, indiferent 


dacă este un erou sau un avatar al zeului Visnu. Răpirea Sitei este doar elementul declanșator, 
necesar pentru a justifica războiul din cartea a şasea. Hanuman poate distruge singur puterea lui 
Ravana, dar ar face inutilă existențele lui Rama, ale fraţilor acestuia şi chiar cea a Sitei. 

*14 Versiunile mai recente ale mitului vor susține că Agni, zeul focului, a salvat-o de fapt pe Sita 
de atingerea lui Ravana creând o „clonă” a prinţesei, de unde necesitatea episodului ordaliei prin 
foc din cartea a şasea. Astfel, Sita nu a atins niciodată alt bărbat decât pe soțul său; v. PRED 5, p. 
453. 

*15 Textul original are aici trei sinonime semnificând lipsa de putere; PRED 5 păstrează două în 
traducere, Dutt unul, în timp ce Prasad găseşte trei echivalenţe aproximative. 


66. Te rog pe tine, cel mai bun din neamul cățărător, adu-i aici pe Rama, pe 
Lakşmana și oastea regelui Sugriva! Preabunule, adu-mi înapoi bucuria, e atâta 
vreme de când mă ofilesc jalea şi dorul după Rama! 

1. Viteazului vanara îi plăcură spusele Sitei şi răspunse cu vorbe potrivite, doar era 
priceput la meșteșugul cuvântării: 


2-6. -,,„A1 spus ceea ce se cuvenea să fie spus de o femeie plină de virtute, care îşi 
apără pudoarea, frumoasă regină! E adevărat, o femeie nu ar putea străbate o sută 
de yojana peste ocean, chiar dacă ar fi călare pe mine. A nu te atinge de un alt 
bărbat decât Rama este o hotărâre vrednică de soția acelui mare om, dar câte femei 
ar fi cugetat la asta? Rama va afla fără greş tot ce mi-ai spus și cât de vrednic te-ai 
purtat! 


7-10. Eu am vorbit având în minte doar binele lui Rama, la care ţin atât de mult. 
Am cântărit depărtarea insulei Lanka, lărgimea de netrecut a mării cu puterea mea 
de a îndeplini aceasta. Gândul meu a fost curat, izvorât din credința față de 
stăpânul meu - voiam să te aduc cât mai curând lângă Rama. Doamnă plină de 
virtute, dacă nu îndrăzneşti să vii cu mine, dă-mi un semn care să fie recunoscut de 
Râghava!” 


11. Sita, frumoasă ca o mlădiţă a zeilor, răspunse astfel cuvintelor lui Hanuman, cu 
glasul înecat în lacrimi: 


12-13. -,„Dragului meu tu aminteşte-i această întâmplare, petrecută pe vremea când 
trăiam în părțile dinspre miazănoapte și răsărit, în sihăstria de la poalele muntelui 
Citrakiiţa, lângă râul Mandâkini. Pe meleagul acela se găsesc din belşug rădăcini, 
fructe şi cursuri de apă, astfel că mulți asceţi au chiliile acolo. 


14-21.«Intr-o zi m-am plimbat printre tufişurile pline de felurite flori înmiresmate 
<şi m-am scăldat în râu>"”, apoi, şiroind de apă, m-am așezat în poala ta. O cioară 


"16 Sarga 36 din ediţia critică, unde acest capitol are doar 56 de distihuri. 

317 Adaosul este necesar pentru a înţelege de unde proveneau stropii de apă; unii comentatori au 
considerat că este vorba doar de transpiraţie. Sita se adresează lui Rama, care va auzi povestirea 
de la Hanuman. Există multe ambiguități ale textului original și diferențe de amănunt între 
manuscrise în relatarea acestui episod, ceea ce duce la interpretări divergente; de exemplu, după 
unii comentatori, Rama ar fi cel care s-a scăldat. Am urmat în special traducerile edițiilor Dutt şi 


doritoare de carne mi-a ciupit sânii. Am aruncat după ea cu un bulgăre de 
pământ, dar a continuat să mă ciupească. Veșmântul mi-a alunecat și mi-am strâns 
din nou cingătoarea. Eram furioasă, dar tu râdeai de mine; am căutat adăpost în 
braţele tale, m-ai mângâiat și mi-ai făcut un semn pe frunte. Erai fericit că mă 
aflam lângă tine şi mi-ai şters lacrimile de pe obraji. Obosită peste măsură, am 
dormit mult timp în brațele tale, iar tu ai adormit în braţele mele. 


22-25. Dar cioara mâncătoare de ofrande s-a întors şi, coborând dintr-o dată, a 
început să îmi sfârtece din nou sânii pe când mă trezeam. Picăturile de sânge au 
curs pe tine; atunci te-ai deșteptat din somn la strigătul meu. Văzându-mi rănile ai 
șuierat ca un şarpe: 

26. „Frumoasa mea cu coapse bine rotunjite"'5, cine ţi-a rănit sânii? Cine întărâtă 

un șarpe cu gura larg deschisă 
27-35. Privind în preajmă ai văzut minunata cioară care zbura iute ca vântul: era 
fiul lui Sakra”. Atunci tu, viteazul cu braţ puternic şi primul printre înţelepţi, ai 
hotărât pedeapsa ciorii. Ai luat un mănunchi de iarbă darbha din aşternutul tău și l- 
ai umplut cu puterea armei lui Brahma; iarba a început să ardă precum focul ce va 
distruge lumea - ai aruncat-o spre pasăre. Aceasta a ocolit pământul, a străbătut 
tărâm după tărâm vrând adăpost să afle; când tatăl şi maharș-iu au izgonit-o din 
faţa lor, s-a întors singură la tine, cerşindu-ți îndurarea. Urmaș al lui Kakutstha, 
văzând-o prăbușită pe pământ, te-ai milostivit de ea. Ai spus ciorii: 


36. „Arma lui Brahma nu poate să nu-și lovească ţinta; poţi alege însă unde 
anume!” 

37-38. „In ochiul drept” „a răspuns pasărea - acolo a fost lovită, dar a scăpat cu 

viaţă. S-a plecat smerită în faţa ta, pomenindu-l și pe Dasaratha“”, apoi ai lăsat-o 
să plece spre căminul său. 


39-43. Stăpâne al întregii lumi! Odinioară ai folosit arma lui Brahma împotriva 
unei biete ciori, doar ca să mă aperi; de ce acum îl ierți pe cel ce m-a răpit? (Sunt 
lpsită de apărare, deşi tu eşti apărătorul meu.) Ai milă de mine, vitezule, tu, care- 


PRED 5, urmărind să obțin un text logic. Se consideră că aceasta este prevestirea făcută de o 
cioară, menţionată în 4,1,55. 

*15 Textual: „cu coapse precum trunchiul unui elefant”. 

*19 Variantă de interpretare acceptată de comentatorii indieni: „un şarpe cu cinci capete”. 

220 Epitet al lui Indra; „fiul lui Sakra” este J ayanta. 

%1 Doar un singur manuscris are acest emistih, citat însă de trei comentatori; v PRED 5, p. 457, 
nota la 5,36,30. 

+2 Referirea la Dasaratha este neclară pentru toţi comentatori. 


mi spuneai că mila e cea mai de seamă formă a dreptăţii! Eu te cunosc preabine; 
ești măreț, puternic și de neoprit; poţi fi netulburat precum oceanul, nu ai nici 
margini, nici străfunduri cunoscute - doar ești stăpânul uscatului și mării, egal cu 
Vasava însuşi! ai putere şi ştii ca nimeni altul să-ți foloseşti armele divine. De ce 
atunci nu le abaţi, Răghava, asupra demonilor?» 


44-48. <O, Hanuman!> Pe câmpul de bătaie, nici năga, nici gandharva, nici 
demonii asura ori furtunile marut, nu pot întrece săgețile lui Rama! Dar îi mai pasă 
lui Rama, cât de puţin, de mine? Dacă da, cum de săgeata-i ascuţită nu se înfige-n 
demoni? De ce nu-i porunceşte oare lui Lakşmana, nimicitorul vrăjmaşilor, să mă 
dezrobească în numele său? Fraţii cei doi sunt tigri printre oameni, puternici 
precum Agni”” şi Văyu, pot ţine piept şi zeilor din cer; de ce m-au dat uitării? De 
bună seamă că am săvârşit vreodată un păcat fără iertare - de aceea nu-mi vin în 
ajutor!” 


49%, Astfel vorbi Vaidehi, iar lacrimile îi umpleau ochii. Hanuman, marele viteaz, 
fiul Vântului, îi răspunse astfel: 


50-54. -„Zeiţă! Rama este copleşit de durere după ce te-a pierdut și nu mai se 
bucură de nimic, iar când Rama e îndurerat, la fel e şi Lakșmana. Regină fără pată! 
Eu te-am găsit cu mare greutate, dar te-am găsit; nu-i vremea pentru plâns!De- 
acum în scurtă vreme chinul tău se va sfârşi. Amândoi fiii de rege abia aşteaptă să 
te revadă; pentru asta vor arde Lanka până-n temelii! Frumoasă doamnă cu ochi 
mari! După ce îl va ucide-n luptă pe nemilosul Ravana cu tot neamul său, Rama te 
va duce înapoi în cetatea sa de scaun. Încredinţează-mi tot ce vrei să spui 
puternicului Rama, vajnicului Lakşmana, lui Sugriva sau cetei de vânara aflate pe 
țărmul mării.” 


55. Sita cea îndurerată, semănând cu o fiică de zeu, îi grăi astfel lui Hanuman: 


56-63. - „Te pleacă-ntâi în faţa vrednicului fiu născut de Kausalyă şi de sănătate îl 
întreabă în numele meu pe Rama, împăratul lumii. Din partea mea și repetându-mi 
spusa întreabă ce mai face Lakşmana, iubitul frate, mereu blând, drept şi priceput. 
El, minunatul fiu al Sumitrei, binecuvântată mamă, a lăsat în urmă totul - 
ghirlande, nestemate, o ceată de iubite, chiar propria stăpânire pe această lume - și, 
după cuvenita închinare în faţa părinților, l-a urmat pe Rama. A făcut aceasta - el, 
dreptul, chipeșul, înțeleptul, voinicul cu braţ puternic și umerii de leu - pentru a-l 


323 i eh atita zii aa s AI i = E : 
Manuscrisele oscilează aici între văyvindra / văyvagni= Văyu și Indra/ Văyu și Agni;, am 


păstrat varianta care se găsește în capitolul 58. 
* Distihurile 49-55 nu sunt păstrate în edițiile critice, fiind totuşi consemnate la variante. Ele 
au însă rolul de a fragmenta lungul monolog al Sitei. 


apăra pe fratele mai mare de primejdiile din codru. Viteazul Lakșmana ne-a privit 
mereu pe Rama și pe mine ca pe tatăl şi pe mama sa; el nu ştie că am fost răpită. 
Lakşmana e îndatoritor faţă de vârstnici, aduce noroc, are multă putere, dar puţine 
vorbe şi se gândeşte-ntâi la ceilalți, nu la sine - icoană leită a socrului meu. De 
aceea Rama îl iubește cel mai mult pe el, mai mult chiar decât pe mine. Lakșmana 
duce la bun sfârşit orice însărcinare - am ţinut la el întotdeauna, iar lui Rama îi 
ostoiește dorul după tatăl lor. 


64-66.! Hanuman, tu cel mai bun dintre vanara, fă astfel încât Lakşmana să vrea să 
îmi aline suferinţa. Lakşmana are sufletul curat, e blând şi îi e drag lui Rama, iar tu 
eşti priceput la vorbă; doar strădania ta îl va face pe soțul meu să mă elibereze. 
Adu-i aminte iar și iar stăpânului meu spusele mele:) 


67-68. «O, vlăstar al regelui Dasaratha! Doar o lună mai am de trăit, jur aceasta pe 

adevărul însuşi. Viteazul meu, salvează-mă precum Vişnu a scos zeiţa Kausiki din 

Pâtălă, cetatea diavolească! Ravana m-a încătuşat printr-o înşelăciune».” 


69-70. Sita deznodă din straiul ei o podoabă tăinuită, care-i împodobise capul"; 


dându-i bijuteria lui Hanuman îi spuse: „Aceasta trebuie să ajungă la Rama 
Viteazul o puse pe un deget de la mână, pentru că nu putea să o poarte pe braţ. 


p> 


71-73. După ce a primit minunatul giuvaier, minunata maimuţă își luă rămas bun 
de la Sita, dându-i ocol cu multă cuviinţă şi stătu smerit lângă ea. Era bucuros peste 
măsură că izbutise să o regăseacă pe Sita; deși trupul său era în Lanka, sufletul lui 
se şi întorsese la Rama. Acum, când ţinea în mână podoaba ascunsă cu istețime de 
fiica regelui Janaka, Hanuman își simţea dintr-odată mintea liniştită - precum un 
om lovit de vifor pe un pisc de munte, dar care scăpase cu bine din furtună - și era 
gata să străbată marea înapoi. 


*5 Distihurile pun diverse probleme greu de rezolvat. Sita afirmă că nu mai are decât o lună de 


trăit, deşi în numeroase ocazii ea şi Ravana au afirmat că mai erau două luni până va fi mâncată. 
Kausiki este o personalizare a strălucirii regale a lui Indra, pierdută de acesta după uciderea 
demonului Vrtra şi recuperată de Vișnu; v. PRED 5, p.459, nota la versul 5,36,51. 

* E vorba de o bandă de aur încrustată cu pietre preţioase care se purta în părul împletit în 
coade; numele bijuteriei era cigdămâni. Podoaba purtată de Sita avea în mijloc și o perlă, despre 
care va fi vorba în versul 5,40,8. 

la. Sita îi încredinţă podoaba de aur lui Hanuman spunându-i: 


1b-4. -,„Acest semn de recunoaştere este bine ştiut de Rama; el îi va aduce aminte 
de trei fiinţe: de mama, de tata şi de mine". Acum e vremea, preabunule, să 
chibzuieşti cum îţi vei duce misiunea la îndeplinire; de tine doar, cel mai însemnat 
fiind între toți, va ţine hotărârea asupra căii de urmat şi îmi va sfârşi chinul”. 


5-6. -„Aşa voi face”, răspunse neînfricatul fiu al Vântului, înclinându-și capul în 
faţa lui Vaidehi. Văzându-l gata de plecare, prințesa din Mithilă grăi astfel cu 
glasul înecat în lacrimi: 


7-11. -,„Hanuman, când vei vorbi de mine lui Rama, Lakşmana, Sugriva și 
sfetnicilor, începe spunându-le că sunt teafără, dar vorbeşte astfel încât vlăstarul lui 
Raghu să mă salveze dintr-acest ocean de suferinţe, găseşte vorba potrivită pentru 
a-l face pe vestitul Rama să îmi salveze viaţa; astfel vei culege răsplata cuventă 
celor drepți. Dacă îi vei spune iar şi iar fiului lui Dasaratha cuvintele mele, viteazul 
va stărui în strădaniile sale şi va folosi întreaga sa putere”. 


12. Auzind cuvintele acestea, fiul Vântului își cuprinse smerit fruntea cu palmele 
căuş şi răspunse: 


13-16. -,În scurtă vreme urmaşul lui Kakutstha va sosi aici împreună cu armia de 
urşi şi de maimuțe, va nimici vrăjmaşii-n bătălie şi chinul tău se va-ncheia. Eu nu 
cunosc printre oamenii cei muritori sau printre demonii asura, nici chiar printre 
nemuritorii zei vreunul care să-i poată ține piept lui Rama atunci când îşi revarsă 
ploaia de săgeți. Rama poate să biruie Soarele, pe furtunosul Parjanya și chiar pe 


327 Acest capitol corespunde cu Sarga 37 din ediţiile critice; el cuprinde foarte multe versuri care 
se regăsesc în alte capitole din cartea Sundara - v. PRED 5, p. 461. Repetiţiile acestea pot fi 
privite ca un element stilistic specific narațiunii orale şi ca elemente care reliefează diverse 
secțiuni - aşa cum consideră Robert Goldman în PRED 5, p. 16 - sau pot fi considerate 
interpolări foarte vechi. Totuși, deoarece sarga se regăseşte într-un număr de manuscrise bune, 
capitolul nu se poate elimina. Numerotarea versurilor este cea din PRED 5. 

* Textul original este ambiguu şi deschis diverselor identificări: 1 - soția lui Janaka, Janaka și 
Sita; 2 - soția lui Janaka, Dasaratha şi Sita; 3 - regina Kausalya, Dasaratha şi Sitha. PRED 5 şi 
edițiile electronice preferă varianta 2, iar Dutt şi Prasad varianta 3, în timp ce părerile 
comentatorilor indieni sunt împărțite. Deoarece Rama va recunoaște cidâămăâni drept un dar de 
nuntă primit de Sita, doar variantele 1 şi 2 pot fi luate serios în discuție. Am încercat să păstrez 
ambiguitatea originalului în traducere. 


Yama Vaivasvata dacă va fi să lupte pentru tine. De dragul tău el ar supune întreg 
pământul cel înconjurat de mare, fiică a regelui Janaka!” 


17-18. Sita s-a bucurat auzind cuvintele potrivit alese, pline de adevăr şi bine 
rostite; le-a prețuit, pentru că erau izvorâte din dragoste faţă de soţul ei. Văzându-l 
pe Hanuman că e gata să pornească, ea spuse: 


19-22. -„„Adastă până mâine, viteazule, adăpostit într-un loc tainic; rogu-te, pleacă 
doar mâine! Dacă rămâi, sărmana de mine va mai avea o clipă de nădejde în 
nesfârșita-i suferinţă. Te vei întoarce, poate, dar eu nu voi mai fi vie. Nu te-ndoi de 
asta, căci nevăzându-te voi adăuga durerea nouă la noianul de dureri trecute, 
sporindu-le peste măsură! 


23-26. Viteaz prinț al neamului roșcat, eu încă tare mă-ndoiesc de un lucru: cum 
vor putea s-ajungă oştirile de urși şi de maimuțe, în frunte cu prinții cei doi, peste 
netrecuta mare? Din câte ştiu doar trei ființe pot zbura peste noian: Garuda, fiul 
Vinatei, tu însuți şi Măruta, vântul! Vezi cumva o cale pentru a îndeplini această 
faptă? Tu eşti cel mai priceput să împlinești isprăvi nemaifăcute. 


27-30. Neîndoielnic, ai putea să birui chiar și singur <Lankă>, nimicitor al 
voinicilor vrăjmaşi, câștigând nepieritoare faimă. Dar cinstea mea va rămâne 
nepătată doar dacă Rama cu oastea lui îl va învinge pe Ravana și se va întoarce 
plin de slavă în cetatea sa de scaun! Rama ar fi vrednic de glorie dacă ar cuprinde 
cu armia lui Lanka şi mă va elibera, iar tu poţi face astfel încât viteazul să arate-n 
bătălie cât este de vrednic!” 


31. Hanuman ascultă aceste cuvinte îndreptățite și răspunse: 


32-38. -,, Regină, Sugriva - cel mai de seamă din neamul roșcat, stăpânul peste urşi 
şi maimuțe - e neclintit în hotărârea lui de a te ajuta. EI, nimicitorul demonilor, va 
sosi aici în scurtă vreme, însoțit de mii de mii de vănara, o, Vaudehi! Acele 
maimuțe îl ascultă fără crâcnire şi sunt neîntrecute în curaj, putere și voință. Sunt 
iuți ca gândul în mişcări - ba sus, ba Jos, apoi în lături; nimic nu poate sta în calea 
lor şi nicio ispravă nu le pare grea. Urmând calea vântului, ființele pădurii au dat 
ocol pământului şi munților și mării. Niciunul din pădurenii lui Sugriva nu este mai 
slab ca mine - dimpotrivă! Doar nu trimiți pe cel mai puternic dintre ai tăi la 
iscodit, ci un oștean de rând! Dacă eu am putut ajunge până aici, gândeşte-te cât de 
uşor va fi pentru ceilalți! 


39-45. Lasă tristeţea deoparte, destul ai plâns! Dintr-un singur salt, căpeteniile 
oștirii vor ajunge până aici, iar cei doi prinți viteji ca leii vor zbura călare pe 
spinarea mea! Apoi Rama şi Lakşmana vor nimici cu săgețile lor cetatea Lanka; 


Rama îl va ucide pe Ravana laolaltă cu oştile aceluia, apoi se va întoarce în 
Ayodhyă, luându-te cu sine, o, frumoaso cu mijlocul mlădiu! Aşteaptă plină de 
speranță clipa aceea; îl vei vedea curând sosind pe Rama. După ce regele râkșasa 
va fi ucis, împreună cu fii, sfetnicii și neamul lui întreg, tu îl vei regăsi pe Rama, 
aşa cum Rohini reîntâlnește Luna ce are un iepure pe chip! Maithili, curând vei 
ajunge la capătul suferinţei, curând îl vei vedea pe Ravana doborât de Rama!” 


46. Astfel a îmbărbătat-o Hanuman, Fiul Vântului, pe Maithili înainte de a pleca; la 
urmă el îi spuse: 


47-49. - „Peste puţin timp îi vei vedea la porțile Lankăi, cu arcurile-n mâini, pe 
vlăstarul lui Raghu, nimicitorul neîntrecut al vrăjmaşilor săi, şi pe Lakșmana. Vei 
vedea în scurtă vreme netemătoarele maimuțe, mulțimi nenumărate, ce au ca arme 
doar ghearele şi colții, dar sunt viteze precum tigrii şi leii, puternice precum 
elefanții cei mari. Foarte curând aceste hoarde de maimuțe vor urla pe Muntele 
Malaya şi-l vor acoperi precum un nor. 


50-53. Pentru că Rama a fost străpuns de săgețile lui Manmatha, zeul iubirii, şi nu- 
și poate găsi liniştea, așa cum nu poate să o găsească un elefant hărțuit de un leu! 
Nu mai plânge, doamna mea, inima să nu-ţi mai fie întristată! Ai un apărător în 
soțul tău, la fel de vajnic precum are Saci în Indra. Oare cine este mai puternic 
decât Rama? Oare cine se poate socoti pe potriva fiului Sumitrei? Limanul tău sunt 
frații cei doi, care seamănă cu Agni și Mâruta; nu vei mai rămâne multă vreme pe 
meleagul acesta sălbatic, bântuit de demoni - iubitul tău soţ va veni curând, rabdă 
până voi ajunge la el!” 


402 


1. Auzind cuvintele fiului cu suflet mare al lui Vâyu, Sita, care părea a fi mlădiță 
cerească, vorbi astfel spre binele ei: 


2-4. -„Pădurean cu vorba dulce, mă bucur la vederea ta cum se bucură de ploaie 
țarina cu holda încă verde. Ai milă de mine, fă astfel încât să-l pot atinge iarăşi cu 
mâinile acestea veştejite de suferințe pe acel vajnic viteaz şi să-mi revărs prea 
plinul dragostei mele asupra lui Rama! O, căpetenie a oștirilor roşcate! Dă-i lui 
Rama semnele de recunoaștere, spunându-i și de iarba pe care a aruncat-o la mânie 
înspre cioară, scoţându-i un ochi, adaugă apoi <din partea mea, aceasta>: 


* Sarga 38 din ediţiile critice. 


5-11. «Atunci când semnul de pe frunte mi s-a şters - îţi aminteşti desigur - tu mi-ai 
făcut un altul, cu cinabru*! Tu, care eşti la fel de puternic precum măritul Indra 
sau Varuna, îngădui ca Sita să-ți fie luată cu de-a sila și să trăiască printre demoni? 
Să privesc podoaba divină <de la nuntă> a fost mângâierea mea în zile de restriște: 
îmi părea că te privesc pe tine, iubitul meu stăpân. Azi îți trimit mărgăritarul 
minunat, născut în mare; de-acum, împovărată de dureri, nu voi mai putea trăi. De 
dragul tău am îndurat chinuri de nespus, răbdând îngrozitoarele ocări ale slutelor 
răkşasi-i;, doar o lună atât mai am din viaţă, căci fără tine nu pot trăi mai mult! 
Regele demonilor e-nfiorător, iar privirea lui mă înspăimântă - Rama, dacă ţi s-a 
întâmplat ceva, mă voi stinge într-o clipă! » 


12. Auzind  înduioşătoarele cuvinte rostite printre lacrimi de  Vaidehi, 
Hanuman,viteazul fiu al Vântului, grăi: 


13. - „Rama s-a pierdut cu firea de dorul tău, îţi jur pe cinstea mea! când fratele 
său e copleșit de durere Lakșmana suferă și el. 


14-16. Totuşi, chiar dacă a fost greu, te-am găsit până la urmă; nu e vremea 
tânguirii. Frumoasă prinţesă, foarte curând vei ajunge la capătul încercărilor! 
Vitejii cei doi, tigri printre oameni, vor pârjoli cetatea Lanka pentru a te regăsi; cei 
doi urmași din spiţa lui Raghu îi vor ucide în bătălie pe crudul Ravana și rudele-i 
de sânge, apoi te vor duce înapoi în cetatea lor de scaun, doamna mea cu ochii 
mari! 


17. Preacinstită Sita, te rog, mai dă-mi și un alt semn pe care Rama să-l cunoască 
şi să se bucure la vederea lui!” 


18. Sita îi răspunse: -,„Odorul din părul meu, pe care ţi l-am dat, e de ajuns - Rama 
îți va crede spusele, viteze Hanuman!” 


19. Atunci Hanuman, cel fără pereche în neamul săritoarelor maimuțe, luă 
neprețuita podoabă, îşi plecă iar capul în faţa reginei, apoi se pregăti să plece. 


] S_A . 26 i că A . 
20. Văzând cum puternicul vănara se pregătea să plece-n zbor, adunându-şi 
puterile și crescându-și statul, fiica lui Janaka se tulbură din nou; grăi cu ochii-n 
lacrimi şi cu glasul sugrumat: 


+0 Sita se referă, indirect, la faptul că filaka este şi un semn făcut de mire pe fruntea miresei în 
timpul ceremoniei nunţii, consacrând statutul de femeie căsătorită al acesteia. Repetând gestul, v. 
5,38, 14-21, Rama o recunoaște încă o dată pe Sita drept soţie. Deşi în ediţiile critice versurile 
respective sunt exilate printre variante, se vede aici importanţa lor. 

%51 Distihurile 20-23 repetă, cu mici diferenţe, pasaje anterioare. 


21-23. - „Hanuman, nu uita să le spui celor doi fraţi viteji ca leii, lui Sugriva şi 
sfetnicilor săi că sunt teafără; fă în aşa fel încât Rama cel cu braţ puternic să mă 
salveze din acest ocean al suferinței! Atunci când îl vei vedea pe Rama, nu uita să-i 
arăţi chinurile sfâşietoare ale durerii mele şi nici amenințările demonilor! Drum 
bun, viteazule!” 


24. Hanuman se bucura în inima sa că îşi îndeplinise misiunea și purta solia 
prințesei; apoi însă, gândindu-se că mai avea un „lucru neînsemnat” de făcut, îşi 
puse-n gând să se îndrepte către miazănoapte. 


415% 


1. Viteazul vânara plecă însoțit de laudele prinţesei. Pe drum el se gândi: 


2-4". „Am găsit prinţesa cu ochi negri; îmi mai rămâne de îndeplinit un lucru 
neînsemnat. Sunt trei căi de urmat, dar a patra e mai nimerită. Ar fi întâi duhul 
blândeții, împăcarea - nu merge cu râăkșasa; să le promit daruri ar fi a doua cale - 
dar ei se scaldă-n bogății; trei: să bag zâzanie - sunt prea plini de ei ca să își 
schimbe gândul. Să le arăt ce pot - doar cu puterea mușchilor îi pot convinge. Poate 
se vor mai îndupleca după ce vor pieri câțiva din cei mai vajnici dintre ei. 


5-7. E vrednic slujitor acela care îndeplinind bine o treabă care i-a fost dată, ia 
seama-n jur şi împlineşte alte câteva de care e nevoie, fără să uite totuşi prima lui 
misiune. Poţi să ajungi la țelul tău în multe feluri şi doar cel ce înţelege asta își 
poate atinge scopul pe deplin. După ce am împlinit partea cea mai de seamă, voi 
duce până la capăt porunca regească văzând puterea vrăjmașilor - doar atunci mă 
voi putea întoarce acasă. 


334 SE A aa ee She eul aaa 
8 . Dar cum să isc mai uşor lupta cu demonii și să-l fac pe Zece-feţe să-şi trimită 


oastea cea mai bună împotriva mea? 


9. (După ce îl voi întâlni în luptă pe Ravana, cu sfetnicii, hatmanii și cetașii lui şi 


32 Este capitolul 39 din ediţiile critice, unde are doar 17 strofe. Versificaţia este preponderent 


vamsasthavila: strofe de 4 versuri cu 12 silabe fiecare. 

55 Text uşor adaptat, pentru a clarifica sensul frazelor. 

* Traducerea urmează interpretarea din PRED 5, p.227 care este mai logică; ea este în esență 
similară cu aceea a lui Dutt. Textul a fost înţeles şi „cum să fac să obţin un rezultat fericit? Cum 
să îl fac pe Ravana să îşi măsoare puterile cu mine?”'-v. PRED 5, nota de la p. 467 - variantă 
prezentă şi în una din ediţiile electronice. 


voi afla ce plănuieşte și ce putere are, voi pleca fericit acasă)” 

10-13. Ticălosul tartor are pe aici prin preajmă un crâng minunat, care pare grădina 
Nandana, raiul lui Indra: e plin cu mulțimi de copaci și vițe cățărătoare, o desfătare 
pentru ochi şi pentru inimă. Voi distruge crângul la fel cum focul pârjoleşte o 
pădure veştjită - iar Ravana va turba de furie. Va trimite asupra mea demoni 
înarmați cu țepușe de fier şi furci cu trei dinți, călăreți, care de luptă şi elefanți - va 
fi o adevărată bătălie. Puterea mea e de neoprit; voi nimici demonii trimişi de 
Ravana şi mă voi întoarce fericit la sălașul lui Sugriva”. 


14-16. Fiul Vântului, îngrozitor în mânia sa, începu să smulgă copacii cu puterea 
uriașă a picioarelor sale, părând o vijelie năprasnică. Hanuman a nimicit Parcul 
Prinţeselor"*, plin de păsări înflăcărate de dragoste, de pomi şi liane. După aceea, 
cu copacii smulși, iazurile sparte şi culmile împodobitelor movile“ spulberate, 
crângul arăta înfricoşător. 


17-18. (Păsări de toate felurile scoteau țipete ascuţite, iazurile erau distruse, lăstari 
roşii se ofileau, iar pe jos zăceau copaci rupţi şi vrejuri frânte; frumuseţea de altă 
dată a crângului dispăruse, de parcă fusese pârjolit de un foc năprasnic. Viţele cu 
frunzele risipite păreau femei lovite de necazuri.) 


19. Pavilioanele acoperite cu viţă, galeriile cu picturi, conacele şi grotele erau 
distruse, jivinele, cerbii şi șerpii cei mari fugiseră de spaimă astfel încât crângul era 
nimicit. 


20. (Prin puterea lui Hanuman, parcul în care îşi găseau adăpostul iubitele lui 
: : £ ; ate AZI ad de 338 
Ravana era acoperit cu ramuri rupte de asoka şi cu vrejuri triste.) 


21. După ce tulburase astfel judecata stăpânului Laikăi, strălucitul Hanuman se 
opri la intrarea în crâng, nerăbdător să se lupte de unul singur cu mulțimea de 
vrăjmaşi. 


*% Strofa apare doar în câteva manuscrise și este omisă în edițiile critice. Aceeaşi observaţie 
entru celelalte versuri puse între acolade. 
* Parcul era rezervat iubitelor lui Ravana. 

*57 Este vorba de munți artificiali, având rol decorativ. 

*% Strofa originală are două jocuri de cuvinte care nu pot fi echivalate în traducere. 


42339 


1-5. Țipetele păsărilor şi bufniturile copacilor striviţi i-au îngrozit pe locuitorii 
Lankăi; jivinele și păsările scoteau scâncete, iar în faţa demonilor apărea mulțimi 
de pieze rele. Trezindu-se din somn, hidoasele paznice răkșas: <din preajma Sitei> 
au văzut parcul nimicit şi viteaza maimuţă; Hanuman le-a văzut la rândul său şi a 
crescut şi mai mult, statura lui uriașă înspăimântându-le pe diavoliţe. Având în fața 
ochilor maimuța mare cât un munte, ele au întrebat-o pe fiica regelui Janaka: 


6-7. -„Ce e asta? EI cine e? De unde vine oare? De ce a venit şi de cine a fost 
trimis? Spune: ce aţi vorbit? Grăieşte fără frică, fată cu ochi mari şi negri!” 


8 a. Răspunse însă credincioasa Sita, frumoasa cu trupul bine plămădit: 


8 b-10. - „De unde să cunosc eu demonii cu chip groaznic? Aşa cum şerpii se 
cunosc unul pe altul, credeam că știți voi şi cine e şi ce va face. Eu una nu-l 
cunosc; cine e? Sunt îngrozită - credeam că e un alt demon schimbător la faţă, 
venit aici.” 


11-12. Auzind cuvintele prințesei din Videha, pe dată diavolițele se împărțiră în 
două cete. Unele au rămas de strajă, restul s-au dus să-i dea de veste lui Ravana 
despre cele întâmplate. Urâtele râkșasr au început să spună totul despre maimuța 
slută, peste măsură de puternică: 


13-21. -,„Mărite rege! O maimuţă cu trup înfricoşător şi putere nemăsurată se află 
în crângul de asoka, unde a vorbit cu Sita. Deşi am întrebat-o de repetate ori, fiica 
lui Janaka, Sita cu ochi de căprioară, nu a vrut să ne spună nimic despre acea 
maimuţă. Poate că e solul cuiva: al lui Indra, stăpânul zeilor, al lui Kubera, cel ce 
împarte bogății, sau a fost trimis de Rama în căutarea Sitei. Uriașul a nimicit 
crângul plin de vietăți al frumoaselor tale domniţe. Nimic nu a rămas întreg din 
parc, în afară de locul unde se află Sita - nu ştim dacă a vrut să o cruţe pe ea sau 
dihania a obosit. Dar cum ar putea un asemenea gigant să obosească? Sigur a vrut 
să o ferească pe ea, pentru că a cruțat copacul simsapă - acela plin de lăstari şi de 
boboci - lângă care Sita îşi face veacul totdeauna. Se cuvine ca dihania de maimuţă 
să primească o pedeapsă nemaiauzită din partea ta, pentru că a vorbit cu Sita şi a 
nimicit crângul. Stăpâne peste oștile râkşas-ilor, oare cine ar îndrăzni să stea de 
vorbă cu Sita -aleasa inimii tale- în afară de unul care vrea să moară?" 


359 Este sarga 40 în edițiile critice, unde are doar 36 de distihuri. 
iu Faptul că un bărbat vorbea cu o soţie a regelui constituia o crimă; v. PRED 5, p. 468, nota la 
540,21. 


22. Auzind cuvintele rostite de răkșasi-i, Ravana, stăpânul demonilor, se aprinse 
de mânie ca rugul pentru leşuri, iar ochii i se roteau furioși. 


23.4 Din ochii lui holbaţi picau lacrimi, cum curg stropii de ulei din două lămpi 
strălucitoare)" 


24-26. Pe dată, puternicul rege porunci unei oştiri alese din demonii numiţi 
kimkaras"*,viteji la fel de neînfricaţi precum Ravana, să-l prindă pe Hanuman. 
Optzeci de mii erau de toţi, armaţi cu buzdugane şi cu ghioage. Aveau burți uriașe 
şi colți gigantici, iar puterea lor era peste măsură de mare; ardeau de poftă de 
bătaie şi voiau să-l prindă pe Hanuman. 


27-29.Acesta stătea la poarta parcului, iar demonii veniră-n iureş către el, cum vin 
în zbor lăcustele spre foc. Loveau în el cu bâte şi cu ghioage prinse-n cercuri 
aurite, îl ţinteau cu săgeți strălucitoare ca soarele, dar Hanuman era semeţ precum 
un munte - bătu o dată doar din coadă şi scoase un urlet înspăimântător. 


30-36.5% 


37-38.Privind spre cel ce stătea deasupra lor cum stă către apusul soarelui un nor, 
kimkaras s-au îngrozit de glasul lui, care părea un tunet. Dar porunca stăpânului 
Ravana biruia chiar spaima care-i cuprinsese: demonii porniră iar, din toate părțile, 
cu arme înfiorătoare și nemaivăzute asupra maimuțe. 


39-41. Prins în mijloc, Hanuman cel neîntrecut în putere luă drugul uriaș ce 
zăvorâse poarta. Apucând zdravăn acel drug, Hanuman - părând a fi Garuda, fiul 
Vinatei, când prinde un șarpe ce se zbate încolăcit - lovi cu sete-n demoni, 
zdrobindu-i, lla fel cum Indra cel - cu - o - mie - de - ochi 1-a nimicit pe daitya cu 
trăsnetul săul”“” Apoi fiul Vântului se avântă în înalt fluturând uriașul ivăr; dorind 
să mai lupte după uciderea acelor kimkaras, viteazul se propti în fața porții. 


42-43. Câţiva kimkaras stătuseră deoparte, cuprinși de frică; ei i-au vestit lui 
Ravana că restul cetei a pierit. Aflând că falnica lui oaste de demoni a fost 
nimicită, tartorul își rostogoli furios ochii și porunci să vină fiul lui Puhasta, un 
viteaz fără pereche și neînvins în luptă. 


“1 Distihul figurează numai în câteva manuscrise și în edițiile populare. 


d kimkara înseamnă „sclav” sau servitor - v. Huet, s.v. ; aici sensul ar fi „total devotați regelui”. 
*% Locul acestor distihuri este în capitolul următor: 43,6-11; v. PRED 5, nota de la p. 469. 

* Distihul numerotat în PRED 5 drept 5,40,33 este incomplet; textul dintre bare reprezintă o 
completare prezentă în câteva manuscrise şi în ediția populară; v. nota la p. 469. 


4249 


1. După ce nimici oastea de kimkaras, Hanuman căzu pe gânduri: „Am distrus 
PS Stau 3 : ss 34, A SR Su : x Si 
crângul, însă nu și capiştea boltită" din mijlocul său; trebuie să o fac cumva să se 

prăvale.” 


2-3. Având în minte asta, Hanuman, fiul Vântului, îşi arătă puterea sărind până pe 
cupola templului semeţ ca piscul Meru. 


4. 1Urcat pe templul cât un munte, conducătorul oștilor vanara îşi revărsa 
strălucirea precum un alt soare.) 


5. Atunci când neînvinsul Hanuman a ajuns pe culmea bolţii revărsând în jurul său 
strălucire, el semăna cu muntele Pâriyâtra. 


6-7. Uriaş fund, fiul vântului Măruta încă mai crescu; apoi bătu din palme; 
răsunetul cuprinse Lanka, păsările căzură din cer, iar străjile s-au prăbușit fără 
simțire la zgomotul asurzitor. Hanuman strigă din toate puterile: 


8-11. -,„Biruinţa fie cu viteazul Rama și voinicul Lakşmana! izbândă regelui 
Sugriva, cel ocrotit de Rama! Sunt slujitorul lui Rama, prinţul din Kosala care își 
duce neabătut fapta până la capăt! Eu sunt Hanuman, fiul divinului Măruta, eu sunt 
nimicitorul oştirilor vrăjmaşe. Atunci când încep s-arunc copaci şi bolovani cu 
miile, de-ar fi Ravana nu unul, ci o mie, tot nu mi-ar ţine piept! Voi nărui cetatea 
Lankăi, apoi mă voi pleca smerit în faţa lui Maithili. După ce voi îndeplini ceea ce 
am de făcut, voi pleca nevătămat sub ochii voştri, ai tuturor demonilor!” 


12. Apoi, după ce vorbise astfel paznicilor templului, viteaza căpetenie a 
maimuțelor scoase un răcnet nemaiuzit, îngrozind demonii. 


13-19. Auzind răcnetul, o sută de străjeri uriași ieşiră dinăuntru, armaţi cu darde, 
săbii şi securi, prinzându-l pe fiul Vântului la mijloc. Se învârteau cetașii-n jurul 
lui precum un sorb în apa Gangăi. Mânia îl cuprinse pe Hanuman văzându-i; mai 


535 Acest capitol are în ediţiile critice numărul 41 şi doar 18 slokah. 

5 Textual: caityaprăsădah;, caitya înseamnă „loc de cult, sanctuar, monument funerar”, iar 
prăsăda palat sau templu - v. Huet. Govindarâja interpretează cuvântul drept „un palat de forma 
unui loc de închinare”, iar PRED 5 îl urmează, traducând „palatul cu cupolă”. Totuşi Dutt, 
Prasad şi ediţiile electronice îl consideră un templu în care răkșasas-ii se închinau la propriile 
divinităţi. Deoarece respectul lui Hanuman față de zei este fără egal, divinitățile din caizya nu 
puteau fi decât variante demonice ale panteonului indian sau strămoşi divinizaţi ai demonilor şi 
de aceea lăcașul de cult a putut fi distrus. 


mare încă s-a făcut, a rupt din temelii un stâlp aurit cu o sută de muchii și l-a rotit 
iute-n toate părţile”. ( Săreau scântei în jurul lui şi se aprinse locul.) După ce i-a 
zdrobit pe cei o sută de răkșasas, la fel cum odinioară Indra 1-a nimicit cu fulgerul 
pe demonii asuras, mărețul Hanuman se ridică în aer grăind aceste vorbe: 


20. - „Din porunca lui Sugriva, mii de căpitani ai oastei de maimuțe - uriași 
puternici, la fel ca mine - au fost trimiși în cercetare. 


21-23. (Noi şi mulți alții străbatem acum întreg pământul. Unele maimuțe au 
puterea a zece elefanți, altele cea a o sută, altele a o mie de elefanţi, dar vitejia lor 
este aceeași; unele au forţa apei când vine în puhoi, altele au puterea vântului, dar 
puterea căpitanilor oștirii nu își găseşte asemănare. | 


24. Sugriva va veni aici împreună cu miriade şi milioane de asemenea maimuțe 
care au drept arme ghearele şi colții şi vă va zdrobi până la ultimul. 


25. V-aţi ferecat voi singuri în dușmănia cu măritul prinţ din spiţa lui Ikșvâku - de 
aceea Lanka, voi şi Ravana însuşi sunteţi sortiți pieirii!” 


443% 


1-4. Pornind din porunca regelui, fiul puternic al lui Prahasta - Jambumâlin cel- 
cu-colți-uriași mergea vânturându-și arcul. Avea pe el podoabe şi ghirlande roșii, 
cercuri minunate în urechi, iar pe cap o uichie din flori împletite. Uriaş îngrozitor 
care nu fusese nicicând învins în luptă, el îşi rotea furios ochii. Arcul său gigantic 
părea curcubeul lui Indra, avea săgeți strălucitoare, iar struna lui scotea un sunet 
tunător auzit în patru zări deodată și răzbătea până în bolta cerului. 


5. Voinicul Hanuman îl zări cum se apropie în carul tras de asini și scoase un 
muget de bucurie. 


6-7. Jambumâlin slobozi agerele-i săgeți spre măreţul Hanuman, aflat pe culmea 
porții: întâi în faţă îl lovi cu o săgeată cu vârful ca secera lunii, apoi în cap alta cu 
vârf încârligat, iar în braţe încă zece darde oţelite. 

Pasajul poate fi interpretat în diverse feluri, v. PRED 5, p. 470; am încercat o sinteză. 

Versul lipseşte din PRED 5, p.231, nu este menționat nici în note, dar figurează în traducerile 
Dutt, Prasad şi edițiile electronice; l-am păstrat deoarece este justificat logic. 

* Este sarga 42 din edițiile critice, unde are 19 distihuri. Numele personajului în original este 
alternativ Jambumăli şi Jambumâlin; PRED 5 preferă forma a doua. Jambumâălin înseamnă 
„ghirlandă din florile arborelui jambu”; jambu (Eugenia jambolana) este prunul indian, arbore 
cu fructe violete, comestibile - v. Huet şi Monier-Williams s.v. 


8. Faţa lui Hanuman, roşie de felul ei, strălucea acum, când era străpunsă de 
săgeată, precum floarea de lotus roşu deschisă sub raza soarelui de toamnă. 


9. (Faţa lui însângerată ajunsese încă și mai roşie, părând un mare lotus roșu stropit 
a î 350 
cu picături de santal, înflorit pe cer) 


10-14. Străpuns de săgețile demonului, Hanuman ardea de mânie; zărind o stâncă 
lângă el, o smulge şi o aruncă spre vrăjmaș, folosindu-și toată puterea. Râkșasa o 
sfărâmă cu zece săgeți. Văzând că a dat greş, Hanuman aruncă un copac sala: 
Jambumâălin îl spulberă sub o ploaie de săgeți - patru darde fărâmă trunchiul, cinci 
pătrund în braţul maimuţei, zece îi ajung în coşul pieptului. 


15-18. Turbează Hanuman când se vede străpuns prin tot trupul - apucă din nou 
ivărul de fier și îl învârti cu puterea lui neîntrecută, zvârlindu-l spre pieptul larg al 
lui Jambumâlin. Avut-a demonul vreodată cap, mâini, genunchi ori arc, săgeți şi 
car de luptă? Acum nu are mai nimic; Jambumâlin măreţul luptător din car, zace 
nimicit în praf - din braţe, picioare şi podoabe doar pulbere, atât a mai rămas! 


19-20. Aflând că fiul lui Prahasta a pierit la fel cu oastea de kimkaras, Ravana, 
stăpânul demonilor ce bântuie prin noapte, fu cuprins de nespusă mânie; 
rostogolindu-şi ochii roşii, el trimise la bătaie <şapte> fii de sfetnic””!, voinici peste 
măsură de puternici şi de neînfricaţi. 

1-4. Plecat-au din palat, după a tartorului grea poruncă, şapte feciori ai sfetnicului 
cel mai de frunte - şapte văpăi strălucitoare! Aveau oştire lângă ei, dar fraţii se 
întreceau unul cu altul şi nu aveau asemănare printre cei ce mânuiau zeieştile 
săgeți. Armaţi cu arcuri, ei mânau care ferecate-n aur, purtând flamuri multe şi 
trase de cai; tunet prin nori era huruitul roților - fulger din nori erau războinicii 
Vajnici ŞI voioşi care înstrunau arcurile poleite. 


5. Plângeau în urma lor maici înfricoşate, prieteni şi cimotii, ştiind cum au pierit 
kimkaras. 


6. Plini de zorzoane aurite, cei şapte se grăbeau pe întrecute s-ajungă la Hanuman, 
care aştepta la poarta parcului, păzindu-şi locul. 

Distihul apare doar în câteva manuscrise şi în versiunea populară. 
351 


Textul este citit diferit de traducători - care înţeleg „fii de sfernici” şi de ediţiile critice, 
acestea găsind în aproape toate manuscrisele „fiii sfernicului”. V. PRED 5, p. 471. 
a Sarga 43, care în PRED 5 are 16 strofe 


7-8. Veneau din toare părțile <cei şapte frați> în iureş tunător de roţi, cum vine-n 
vremea ploilor furtuna, aruncând săgețile potop spre Hanuman; voinicul nici nu se 
zărea de atâtea darde câte zburau în jurul lui, cum nu se vede piscul muntelui prin 
șuvoaiele ce cad din cer. 


9-15. Zadarnic însă tot trăgeau - Hanuman cel ager se ridicase în înalt, jucându-se 
cu ei cum se joacă tatăl Vânt cu norii. Răcni deodată Hanuman, înspăimântând 
oștirea; se năpusti apoi năprasnic asupra demonilor. Lovea cu palmele, cu pumnii, 
strivea cu pieptul și călca-n picioare, îi rupea în unghii, iar alții piereau doar la 
tunetul glasului său. Zăceau ucişi <cei şapte fraţi>, căzuţi pe glie, iar oştirea 
risipită fugea spre zece zări. Au rămas în urmă elefanți care țipau îndureraţi, cai 
prăbuşiți, iar pământul era acoperit de baldachine, flamuri şi jilţuri de la carele 
fărâmate. 


16. (Prin Lanka se scurgeau atunci pâraie-nsângerate și răsunau țipete 
sfâşietoare.) 


17. După ce i-a zdrobit pe trufașii răkșasa-şi, Hanuman, viteazul înfricoșător, s-a 
întors în faţa porții parcului, jinduind să lupte cu mai mulţi demoni. 


4655 


1-3. Aflând că fii sfetnicului au fost ucişi de Hanuman, Ravana nu lăsă să 1 se 
vadă pe chip temerile şi chibzui alt plan. Zece-capete împărți porunci hatmanilor 
săi Virăpăkșa, Yiăpăkșa, Durdhara, Praghasa şi Bhăsakarna“* - toţi demoni 
puternici, pricepuţi la vicleşuguri, iuți ca vântul în bătălie şi nerăbdători să-l prindă 
pe Hanuman. Tartorul le spuse: 


*55 Este sarga 44 din ediţiile critice. 


*% Numele celor cinci căpetenii pot fi traduse aproximativ astfel: Viriipăkşa= cel cu ochi 
diformi, Durdhara= cel greu de suportat, Praghasa = devoratorul, Bhăsakarna= urechi 
strălucitoare; deşi numele se termină în -akșa=ochi, mi se pare mai probabilă explicația Y ipâkşa 
= >yupa -akș ?=cel care mutilează stâlpul de sacrificiu. Este interesantă fragmentarea grupului pe 
care menţionarea deosebită a lui Durdhara ca răkșasa o introduce în original: sa 
viripăkşayipăkşau durdharam  caiva  răkșasam |  praghasam  bhăsakarnam ca 
paficasenăgranăyakăn. Am tradus senăgraga -„cel care merge în fruntea armatei” prin hatman, 
deoarece echivalentele englezeşti „field marshal” şi „general” sunt prea moderne în limba 
română. Marele hatman era gradul cel mai înalt în oștirea Moldovei medievale. 


4-5. -,„Porniţi la luptă, căpetenii ale oștirii! Luaţi cu voi multă călărime, care de 
luptă şi elefanți - învingeţi maimuța aceea! Dar aveţi grijă când înfruntaţi monstrul 
din pădure: așteptați prilejul cel bun, potrivind fapta voastră cu locul şi vremea! 


6-8. Nu cred că e doar o maimuţă - sigur că e una din ființele cereşti dăruite cu 
mari puteri. Dacă nu, atunci e creatura lui Indra, făurită de acesta după un greu 
canon, spre a ne distruge. Voi și cu mine împreună am supus zeii, asuras ŞI 
maharş-ii, şerpii năga, yakşas-ii şi gandharvașii; aceştia vor să se răzbune 
făcându-ne necazuri - nu încape nicio îndoială! Să cetluiţi cu forţa duhul rău! 


9-14. Să nu dispreţuiţi maimuţoiul cel plin de vitejie. Eu am văzut cândva maimuțe 
iuți şi curajoase: Văli, Sugriva, vânjosul Jâmbavân, Nila, Dvivida şi mulți alții; 
niciunul însă nu avea asemenea viteză uimitoare, putere, îndrăzneală, şiretenie, 
rezistenţă şi nici nu se schimba după plac. Fiţi încredinţaţi că e o fiinţă divină care 
a luat chipul unei maimuțe - va fi nevoie să vă străduiți din toate puterile ca să-l 
învingeți ! Știu că locuitorii celor trei tărâmuri - laolaltă stând Indra, zei lui din cer, 
ASuras ŞI oamenii cei pieritori - ar încerca zadarnic să vă înfrunte-n luptă faţă-n 
faţă; totuși, cel care cunoaște tainele războiului și doreşte izbânda se va apăra cât 
va putea de bine, pentru că biruinţa e nestatornică din fire”. 


15-17. După ce au ascultat poruncile stăpânului lor, puternicii hatmani - a căror 
strălucire semăna cu aceea a Focului mistuitor de jertfe - au pornit la luptă. Aveau 
cu ei mulțimi de care de luptă, elefanți întărâtaţi, cai cu pasul iute, tot felul de 
oşteni şi belşug de arme ascuţite. Au iscodit să-l vadă pe Hanuman care strălucea 
precum soarele, razele măreției sale fiindu-i ghirlande. 


18. Hanuman stătea la poartă, uriaş, neîntrecut în agerime, putere, vânjoşie, 
şiretenie, neobosit, îndemânatic. 


19-26. Deîndată ce l-au văzut demonii i-au dat ocol, venind asupra lui din toate 
părțile cu arme-ngrozitoare. Durdhara <cel dintâi> i-a străpuns capul cu cinci 
săgeți de fier; vărfurile galbene erau bine ascuţite și, cum stăteau înfipte în țeastă 
păreau petalele florii de lotus. Rănit la cap de darde, Hanuman sări urlând atât de 
tare încât zările răsună. Puternicul și cutezătorul Durdhara, venind în car pe urma 
lui cu arcul încordat, revărsa o ploaie de sute de săgeți asupra viteazului. Pe când 
îl potopea cu darde, Hanuman îl abătu din cale, la fel cum zeul Vânt gonește un nor 
de furtună atunci când anotimpul ploilor s-a terminat. Hărţuit de Durdara, 
sprintenul fiu al Vântului răcni mânios şi începu din nou să crească. Sări întâi către 
tării, apoi căzu peste carul lui Durdhara ca trăsnetul asupra unui pisc de munte. 
Pier cei opt trăpași, se frâng osia şi oiştea telegii, iar Durdhara cade pe glie fără 
viaţă. 


27-30. Atunci când Viripâkşa şi Yupâkșa, nebiruiții demoni distrugători ai 
dușmanilor lor, l-au văzut căzând pe Durdhara au sărit asupra lui Hanuman, 
lovindu-l cu buzduganele în piept, chiar dacă se afla în aer. Dar viteazul, la fel de 
neînfricat precum Suparna, se îndreptă către pământ. Fiul vântului Pavana smulse 
un copac săla şi ucise amândoi demonii cu el. 


31-37. Atunci când a înţeles că trei dintre ei au fost ucişi de maimuţă, Praghasa 
porni în iureş, iar puternicul Bhăsakarna îl urmă pe dată, plin de mânie; unul lângă 
altul, ei l-au înfruntat pe viteazul ca un tigru dintre pădureni. Praghasa lovi cu o 
suliță cu vârf ascuţit, iar demonul Bhăsakarna cu lancea. Cu braţele rănite de cei 
doi şi blana mânjită de sânge, Hanuman strălucea la fel ca soarele care răsare. 
Turbat de furie, cel mai puternic dintre vănara rupse un vârf de munte cu jivine şi 
păduri cu totul și zdrobi cu el cei doi râkșasa. După ce 1-a ucis pe cei cinci 
hatmani, maimuța le-a nimicit şi oastea, câtă mai era. Precum făcuse Indra cu 
asuras, el spulberă un cal cu altul, un elefant cu alt elefant, soldați cu soldați, 
fărâmă carele cu alte care. 


38. Toate drumurile din preajmă erau ca troienite cu cai şi elefanți ucişi, cu trupuri 
de demoni și care de lupte cu osiile rupte. 


39. Precum Yama se odihneşte o vreme după ce distruge întreaga lume, la fel și 
Hanuman - după ce a nimicit vitejii hatmani, împreună cu oștenii și caii lor - se 
odihnea în poarta parcului. 


4755 


1. Aflând cum au pierit cei cinci hatmani, nimiciţi de Hanuman cu oastea şi carele 
lor de luptă, regele demonilor îl alese din ochi pe prinţul Akşa - fiul său mereu 
dornic să se lupte, atât de priceput la arme încât scăpa neatins din războaie. 

2. Văzând porunca dată prin privire, neînfricatul prinţ se înălță deodată dintre cei 
adunaţi în sală ținând în mână un arc aurit, la fel cum se înalță văpaia pe altarul 
jertfei când brahmanii sfinți toarnă unt topit în flacăra neîntinată. 


%55 Sarga 45 în ediţiile critice, cu 39 de strofe de patru versuri în metru vamsasthavila 


356 Traducerea redă sensul implicit al cuvântului akşatam - „care nu a fost rănit niciodată”, v. 
PRED 5, p. 474. akşa, =,„osie”, prin metonimie „roată”, „car” v. Monier-Williams, p. 45, col. 1. 


3-6. Akșa se urcă în carul său de luptă poleit cu aur jămbiinada”""şi împodobit cu 
cioplituri măiestre, car strălucitor precum soarele care răsare. Prinţul îl dobândise 
<de la zei'"*> prin grele canoane îndurate; carul avea flamuri prinse pe o lance 
bătută-n nestemate, iar la jugul lui trăgeau opt armăsari iuți ca gândul. Nici zeii, 
nici demonii asura nu puteau întrece sau întoarce din cale carul acela plin de arme. 
Se găseau într-însul tolbe cu săgeți, opt săbii, şiruri de darde şi măciuci din fier, iar 
hățurile îi străluceau precum soarele şi luna; în toate ale sale carul, când zbura prin 
aer, părea a fi însuşi soarele. Urcat în el, prinţul viteaz ca zeii porni la luptă. 


7. Fiul de rege şi oastea lui gonea spre Hanuman, cutremurând cu vuietul carului, 
al cailor şi elefanților lor bolta cerului şi pământul ce poartă munți; puternica 
maimuţă îi aştepta șezând în pragul porții. 


8-9. Akșa venea spre el ca focul zilei de apoi şi îl privea cu ochi de leu, dar - uimit 
și plin de grijă - îşi cântărea în gând propriile forţe cu agerimea şi vitejia maimuţei 
când aceasta își înfrunta vrăjmașii. Prinţul își adună <atunci> toată puterea, așa 
cum face soarele spre sfârşitul ierni. 


10. Pe când îşi cumpănea astfel curajul, Akşa se aprindea de furie; limpezindu-și 
gândurile, el stătu neclinut și îl înfruntă pe neînvinsul Hanuman, trăgând trei săgeți 
ascuţite spre el, ca să-l stârnească la luptă. 


11. Aţâţat de dorinţa de luptă, Akşa - cu arcul şi o săgeată înstrunată în mâini - 
privi spre semeţul Hanuman şi înţelese că maimuța își scuturase osteneala din trup 
și era gata să își înfrunte duşmanii. 


12-19. Prinţul purta la gât colan de galbeni”"”, cercuri de aur pe braţe şi la urechi 
cercei minunaţi; iute în mişcări, el îl atacă plin de curaj pe Hanuman. Atunci între 
cei doi a început o luptă cum nu s-a mai văzut, care i-a îngrozit chiar pe zei şi pe 
asuras. Martori fiind la bătălie, pământul a urlat, soarele s-a întunecat, vântul şi-a 
tinut suflarea, munţii s-au clătinat, tunete au răsunat în ceruri, iar talazurile au 
umplut marea de spumă. Akșa - fiind priceput să înstrune săgețile, să țintească și să 
lovească ţinta - îl răni pe Hanuman la față cu trei darde cu pene aurite, care păreau 
a fi trei năpârci otrăvitoare. Ţepuşele stăteau înfipte în ţeastă , iar sângele izvora 
din răni şi înroșea întreaga faţă, astfel încât maimuța părea a fi soarele care răsare 
cu ghirlanda sa de raze. Văzând că fiul regelui demonilor a început bătălia ridicând 
minunatele-i arme, sfetnicul cel mai bun al regelui Sugriva s-a bucurat şi își mări 


557 Aur foarte pur. 

*55 Completarea, subînţeleasă în original, este necesară deoarece rapas-ul = „canon” este 
întotdeauna răsplătit printr-un dar primit de la un zeu. 

%9 Pentru interpretarea pasajului v. PRED 5, p. 476; Dutt şi Prasad înţeleg „platoşă”. 


făptura, abia așteptând să lupte. Hanuman - clocotind de furie şi în deplină putere - 
arăta ca soarele deasupra vârfului Mandara: din ochii lui ţâşneau văpăi care-i 
pârjoleau pe Akșa şi oștenii săi. Dar prinţul demon - părând la rându-i un nour de 
furtună, arcul fiind curcubeul, iar săgețile şiroaie - slobozea iute o ploaie de săgeți 
asupra maimuţei-munte, întocmai cum norul își revarsă potopul asupra unui pisc 
măreț. Văzând că prințul Akşa vine plin de îndrăzneală către el, Hanuman răcni 
de bucurie. 


20. Prea încrezător în puterile sale, Akşa porni - orbit de furie şi cu nechibzuinţa 
tinereţii - împotriva maimuţei neînvinse, așa cum se repede elefantul spre capcana 
ascunsă în iarbă. 


21-25. Rănit de săgețile trase cu putere de Akșa, fiul Vântului strigă cu voce 
tunătoare şi se avântă spre cer, o arătare înspăimântătoare care dădea din mâini și 
din pcioare. Deşi Hanuman se înălța într-una, prințul râkșasa - neîntrecut mânător 
de care - îl urma neabătut, revărsând asupra lui săgețile în ploaie, aidoma norului 
care bate cu grindina un munte. Totuşi, mergând pe căile Vântului, Hanuman 
reușea să se ferească de săgeți, fiind sprinten ca vântul și iute ca gândul. Privind de 
sus, se minuna în sine văzând cum umple Akșa cerul cu sumedenie de darde 
felurite. Se uita spre rănile din pieptul său, gândindu-se ce faptă nemaipomenită 
reuşise prințul. Strigă încă o dată, apoi îşi zise: 


26-29. -,„Acest războinic este un soare care abia răsare; a reușit o faptă minunată, o 
ispravă cum nu fac tinerii de obicei. Nu vreau să ucid un luptător atât de înzestrat - 
e un mare războinic şi un viteaz adevărat; poate să îşi țină firea și să răzbată prin 
orice luptă. Desigur este lăudat de marii înţelepţi, de yakşas şi de năgas care văd 
cum devine tot mai priceput. Îmboldit de îndrăzneală el stă în fața mea şi mă 
înfruntă; cred că până şi zeii şi demonii asuras simt un fior în faţa vitejiei lui! Dacă 
nu încep să lupt cu adevărat mă va învinge, pentru că îndemânarea sa sporeşte; nu 
am încotro: trebuie să îl ucid, pentru că nu pot lăsa să ardă un foc care se întinde!” 


30-35. Gândindu-se la puterea vrăjmașului său și la planurile pe care le avea în 
minte, puternicul Hanuman porni atacul, hotărât să-l ucidă pe prinţ. Acolo, pe căile 
vântului, fiul lui Pavana zdrobi întâi cei opt telegari ai lui Akșa lovindu-i cu palma, 
cai care ştiau să meargă în pas felurit şi roată să-ntoarcă““, buni trăgători de 
poveri. Apoi sfetnicul lui Sugriva lovi cu palma în carul cel mare; doborât din cer 
acesta căzu spre pământ, cu jilțul fărâme, oiştea ruptă şi trăpaşii uciși. Dar prințul 
sări din carul pierdut; păstrând doar sabia şi arcul, el în tării se ridică, la fel ca un 


*%0 'Textual vivartane; cuvântul este interpretat de comentatori ca o formă de dresaj prin care caii 


erau învățați să meargă în cerc, să întoarcă la stânga și la dreapta - v. PRED 5, p.478. După Huet 
vivarta înseamnă „schimbare”, deci poate fi şi o schimbare de pas. 


rşi care prin canoane a strâns o mare putere şi în urmă își lasă trupul de om și urcă 
spre sălașul zeilor. Hanuman însă îl ajunge din urmă - acolo, în cerul în care 
locuiesc Garuda, Vântul şi sufletele neîntinate - şi îi prinde picioarele. Fiul 
Vântului, egal în putere cu tatăl Pavana, îl roteşte de o mie de ori - cum face 
Garuda cu şerpii - apoi spre pământ îl aruncă. 


36. Ucis de fiul zeului Vânt, prinţul râkşasa a căzut pe pământ. Frânte erau gât, 
mâini ȘI picioare, spulberate oasele, iar ochii săriți; sângera cu încheieturile rupte, 
cu zgârciuri şi vine-mprăştiate în tot locul. 


37. Făcând asta, maimuța cea mare l-a îngrozit pe tartorul demonilor. 


38. Atunci când prinţul a fost omorât, toți câţi erau adunaţi în cer: marii înțelepți, 
geniile cereşti, yakșas-ii, năga, chiar Indra însuşi, l-au privit uimiţi pe Hanuman. 


39. După ce l-a ucis pe Akşa, prinţul cu ochii roşii care se asemăna în strălucire cu 
fiul lui Indra stăpânitorul fulgerului, Hanuman s-a întors la poarta parcului să se 
odihnească o clipă, aşa cum face şi Yama după ce a nimicit lumea. 


4835. 


1. Atunci când fiul său Akșa a fost ucis de Hanuman regele demonilor se strădui 
i ză PO ş A A ae Xa : . „362 

să-și adune minţile, apoi, plin de mânie, îi porunci lui Indrajit““” cel asemenea cu 

Indra: 


2-6. -„Tu eşti cel mai bun dintre mânuitorii de arme şi cel mai priceput luptător cu 
armele divine; ai adus jalea printre zeii din cer şi demonii asuras, martori al 
faptelor tale de vitejie fiind Indra însuşi împreună cu toţi zeii; ai câștigat prin aspră 
trudă armele cerești de la bunicul Brahma - le-au simțit puterea asuras, oştile de 
mărut'” şi câţi te-au înfruntat pe cele trei tărâmuri. Te ocrotesc braţele puternice, 


canoanele îndurate şi mintea ta ascuţită, care te ajută să cunoşti timpul şi locul 
de Sarga 46 în edițiile critice; strofe de 4 versuri în metrul upajări alternează cu distihuri 
normale. Numerotarea versurilor este cea din PRED 5. 

*%2 Riul cel mai mare al lui Ravana; mama sa era regina Mandodari. Numele său real era 
Meghanăda, Indrajit=învingătorul lui Indra fiind un epitet pe care l-a primit după ce a învins în 
luptă zeii. 

*%% Mărut - uneori unul, de cele mai multe ori nenumărați - sunt acoliți ai lui Indra din epoca 
vedică. Multe imnuri le sunt dedicate în Rg-Veda. Divinităţi ale furtunii ei ajung să se confunde 
cu Văyu, zeul vântului; din această cauză Hanuman este numit adeseori în epopee „fiul lui 
Mărut”. 


potrivit. Nimic nu e cu neputinţă pe câmpul de luptă pentru vitejia ta, nimic nu e cu 
neputinţă pentru sfatul tău cel înțelept. Nimeni de pe cele trei tărâmuri nu are cum 
să uite puterea ta, nici armele-ți divine. Puterea ta, câștigată prin canoane, curajul 
tău în bătălie şi harul armelor cereşti sunt la fel de mari ca ale mele; de aceea, nu 
mă cuprinde deznădejdea când mă gândesc să te trimit în vâltoarea bătăliei. 


1-8. Au pierit toți kimkaras, cei cinci hatmani,<cei şapte> mândri fii ai marelui 
sfetnic, demonul Jambumâălin şi prințul Akșa, iubitul tău frate. Dar eu nu am avut 
nădejde în vreunul dintre ei atâta cât am în tine! 


9-12.%% Foloseşte-ţi puterile chibzuit, observând cu grijă puterea, vânjoşia şi 
curajul maimuţei și viclenia cu care le aruncă-n luptă. Fiind cel mai bun luptător cu 
armele divine, cumpănește forţa ta cu a duşmanului încât să ne cruţi oștirea. Nu e 
cel mai înțelept lucru să te trimit pe tine, dar e din vechi înscris în datinile 
împărăteşti. Să nu-ţi uiţi, în toiul bătăliei, priceperea în mânuirea feluritelor arme, 
0, nimicitor al vrăjmaşilor, nici să nu uiţi dorinţa de victorie!”. 


13-17. Războinicul Indrajit - puternic precum zeii, fii lui Dakșa - ascultă cuvintele 
tatălui său fără să se înfricoşeze, îl salută dându-i ocol, apoi se pregăti pentru 
bătălie. Indrajit porni la război hotărât şi plin de dorință de luptă, iar prietenii de la 
curte îl ridicau în slăvi. Fiul regelui demonilor era plin de măreție, avea ochii 
precum petalele de lotus și plecă năvalnic precum valul mării primăvara, când luna 
este plină. Urcat în carul de luptă, Indrajit semăna cu Indra. Patru fiare ** cu colţi 
albi tăioşi trăgeau la jug, mergând tuspatru în acelaşi pas iute ca zborul regelui 
păsărilor, vulturul Garuda. Astfel purcese în goană Indrajit, măritul luptător din 
car, arcaş măiestru şi cel mai priceput să folosească armele divine, spre locul unde 
se afla Hanuman. 


18. Se umple de bucurie Hanuman când aude huruitul carului de luptă și răsunetul 
ş .36 
strunei arcului". 


19-21. Indrajit cel priceput la luptă se apropie de Hanuman ținând în mână un arc 
uriaş şi săgeți bine ascuțite. Pe când făcea aceasta zările se-ntunecau, iar fiarele 


ici Pasaj dificil, mai extins în unele manuscrise sudice -v. PRED 5, pp. 481-482. Traducerea nu 


poate fi decât aproximativă, atât din cauza construcției gramaticale din original, cât şi din cauza 
contradicțiilor cu textul anterior - v. afirmaţia din strofa 11 care contrazice încrederea absolută în 
invincibilitatea lui Indrajit din distihul 8. 

555 'Textual vyălaih; vyăâla = animal feroce, cuvântul fiind echivalat de comentatori şi de 
traducători prin „şerpi”, „lei”, „tigri”. 

*% Eroii se provocau făcând să sune struna arcului, element comun în poemele epice indiene -v. 
PRED 5, p. 483. 


urlau, fiecare în limba ei. Dar şerpii divini, yakșas-ii, rs-ii care colindă cerul, sfinții 
siddha şi păsările din tării strigau cu bucurie. 


22-23.Văzând că Indrajit vine în goană purtat de car, Hanuman scoase un răcnet 
puternic şi crescu şi mai mult. Indrajit răspunse făcând să vuiască arcul său precum 
trăsnetul. 


24. Atunci cei doi se întâlniră față-n faţă; nemaipomenit de puternici, neştiutori de 
frică, maimuța şi fiul tartorului se înfruntau ca altădată zeii şi demonii asura. 


25-29. Hanuman, cu statul crescut peste măsură, umbla pe calea tatălui Vânt pentru 
a scăpa de săgețile <lui Indrajit>, puternicul luptător din car şi vestit țintaş cu arcul. 
Acel ucigaș de eroi slobozea din arc darde prelungi, cu vârfuri mari şi ascuţite, cu 
pene minunate şi despicăturile-aurite, care loveau ca trăsnetul. Auzind huruitul 
roților de car, bubuitul tobelor mari, darabanelor și chimvalelor“* care chemau la 
război şi <la urmă> sunetul arcului, Hanuman se avântă iar în văzduh. Maimuţa 
roșcată se strecura cu iuțeală printre săgețile lui Indrajit, făcându-l să greșească 
ținta, alteori fiul Vântului stătea chiar în fața lui până trăgea, apoi dădea din mâini 
și zbura. 


30-35. Lupta celor doi viteji, la fel de puternici și de îndemânatici, umplea de 
uimire mințile tuturor ființelor care îi priveau. Nici demonul nu găsea vreo 
slăbiciune în apărarea lui Hanuman, nici Fiul Vântului nu afla vreuna în cea a lui 
Indrajit;, când cei doi eroi şi-au măsurat puterile au văzut că niciunul nu putea să-l 
biruie pe celălalt. Pentru că săgețile sale nu loveau nimic, deşi ajungeau unde 
țintise, Indrajit căzu pe gânduri, chibzuind cum să prindă maimuța, dacă nu putea 
să o omoare. Atunci el îndreptă către Hanuman arma divină primită de la străbunul 
Brahma; astfel Indrajit a izbutit să-l prindă pe fiul vântului Măruta. 


36-38. Incătuşat de arma azvârlită de demon, Hanuman căzu pe pământ. Din voia 

lui Brahma nu simţea nicio durere, dar recunoștea mrejele zeieşti; își aduse aminte 
si că das : 8. Se : 

de darul primit de la Părintele zeilor'“% şi se gândi: 


*5 Textul are trei denumiri diferite pe care am încercat să le echivalez. Dacă bheri este sigur toba 


mare de război, mrdanga şi pataha par să fie instrumente mai mici - unele erau folosite și 
femeile de la curtea lui Ravana v. 5,10, 31-49 - fără să existe o unitate de vederi în identificarea 
lor, v. PRED 5, n. la p. 375 şi 484. După Huet, bheri este toba mare cu sunetul cel mai grav, 
mrdanga are două suprafeţe de percuție şi este făcută din ceramică sau lemn de jaca, iar pataha 
este o tobiţă care scoate sunete ascuţite, folosită la anunţuri publice și la sacrificii. 

35 Potrivit tradiției, Brahma îi hărăzise în copilărie lui Hanuman invulnerabilitate față de armele 
divine, inclusiv brahmadandas. Hanuman refuză să se elibereze din respect față de puterea 
provenind de la zeul primordial; am tradus strofa 39, al cărui text este destul de ambiguu - v. 
PRED 5, p. 485 - din această perspectivă. 


39. „Deoarece aici este puterea dată de Părintele Lumilor, nu pot să mă eliberez din 
legături, este de datoria mea să mă supun, chiar dacă arma este folosită de un 
demon”. 


40. Având în minte bunătatea pe care o arătase Brahma față de el şi ştiind că în 
puţină vreme va scăpa din legături” ”, viteazul se supuse voii Străbunului Lumii. 


41-42. „Nu mă tem, îşi spuse, chiar dacă mă încătuşează divina mreajă; doar mă 
apără Brahma, Indra şi Vântul! Poate e chiar mai bine așa: dacă mă prind demonii, 
voi putea să-l văd pe stăpânul lor, deci n-au decât să mă lege vrăjmaşii!” 


43-45. Viteazul Hanuman rămase nemișcat, dar răcni atunci când dușmanii s-au 
năpustit asupra sa, ocărându-l. Văzându-l prins, râkşas-ii îl cetluiră cu funii de 
cânepă şi curmeie din scoarță de copac, iar Hanuman răbdă, gândindu-se că 
Ravana va dori să-l vadă ca să se minuneze. 


46-47. Atunci când Hanuman a fost legat în funii și curmeie, el a scăpat din puterea 
armei zeieşti, pentru că puterea acesteia nu îngăduie niciun alt fel de încătuşare. 
Văzând ce s-a făcut, Indrajit începu să se teamă, deşi maimuța părea încă prinsă în 
puterea divină, chiar dacă fusese pusă în alte legături. 


48.,„,Vai mie, își zise el, s-a dus de râpă tot ce-am făptuit! Demonii nu ştiu cum 

i . Ş ia Made ata N A 2037 is â A ă 
lucrează vraja: dacă o armă divină a fost înlocuită”, niciuna din armele zeieşti nu 
mai are putere. Ne paşte o mare primejdie!”. 


a SI A E 7 IIRRE z, , E ha să AER 
49. Dar se părea că Hanuman nu simţise””! că a scăpat din mrejele vrăjii; demonii îl 
târau, iar legăturile îl chinuiau. 


50-52. Bătându-l cu crengi şi cu pumnii, nemiloșii răkșasas l-au dus în fața 
stăpânului lor. Indrajit l-a înfățișat regelui și curtenilor, ştiind că acum era liber de 
încătuşarea vrăjii, prins în legături din scoarță . Demonii începură să îi povestească 
lui Ravana cum au prins această nemaipomenită maimuţă și cum au legat-o ca pe 
un elefant cuprins de focul iubirii. 


*9 Hanuman ştie că va scăpa de îndată ce arma lui Brahma va fi înlocuită cu orice alt fel de 
legături, cum de altfel se întâmplă în finalul episodului în sarga 53. 

*79 Trebuie să subînțelegem: cu una omenească. 

Versul prezintă dificultăți de interpretare. Varianta cea mai frecventă, preferată şi de PRED 5, 
este „Hanuman nu a simţit/ nu şi-a dat seama”, dar aceasta duce la importante contradicții logice. 
Am preluat interpretarea din comentariile Amrtakata şi Tilaka, conform cărora lhpsa de reacție a 
lui Hanuman nu înseamnă că nu a fost conştient de ceea ce s-a întâmplat - v. PRED 5, p. 486. 
De altfel, insistența lui Vâlmiki asupra faptului că noile legături pentru maimuța mare cât un 
munte erau mai ales din scoarță de copac subliniază situaţia ridicolă creată de zelul demonilor. 


371 


53-54. Se întrebau unii pe alţii: -„Cine e oare?”- „Al cui e oare?”-,„De ce va fi 
venit?”- „Ce voia să facă?” - „Cine îl apără?” în vreme ce o parte din demoni 
strigau turbați: -,„,Ucideţi-l!”-,,Daţi-i foc să ardă!"-,Mâncaţi-l!” 


55-57". (După ce au străbătut repede drumul, viteazul cu suflet mare a văzut 
palatul împărătesc împodobit cu multe nestemate și pe tartorul demonilor având la 
picioarele sale pe cei mai de seamă dintre curteni. Preaputernicul Ravana îl cercetă 
din ochi pe Hanuman în vreme ce acesta era târât încoace şi încolo de groaznicii 
răkşasas. La rândul său, cel mai viteaz luptător din neamul maimuțelor l-a văzut pe 
regele demonilor, strălucitor precum soarele în măreţia sa.) 


58-59. Ravana-cel-cu zece-feţe îl privi furios pe Hanuman, apoi puse câțiva 
sfetnici - aleşi cu grijă dintre cei mai de viță şi mai vrednici dintre curteni - să-l 
cerceteze pe cel prins. Ei l-au întrebat, așa cum se cuvine, de ce a venit şi cine l-a 
mânat la ei, iar el a răspuns: „Sunt solul regelui maimuţelor!” 


49575 


1. Hanuman era uimit de fapta săvârșită de <Indrajit?>"*; vădind o putere 


înspăimântătoare, el se uita furios spre regele demonilor. 


2-9”. Tartorul îşi arăta deplina măreție. Purta pe cap o coroană nepreţuită din aur, 
bătută în mărgăritare, care îl făcea să strălucească. Podoabele lui erau din 
nestemate, atât de minunat lucrate încât păreau făurite într-un vis". Era 
înveşmântat în mătăsuri, iar trupul său era vopsit cu santal și pictat”. Arătându-și 


se Pasajul este în contradicţie cu versurile anterioare; pentru a obţine un text oarecum logic ar 


trebui să presupunem că Ravana a fost în afara palatului, unde Indrajit i l-a înfățișat pe Hanuman, 
apoi Ravana s-a retras în palat, lăsându-l pe Hanuman pradă mulțimii furioase. PRED 5 nu 
comentează textul, limitându-se să arate că versificaţia este upajări. 

375 Sarga 47 în ediţiile critice. 

34 Textul sanscrit are doar pronumele în cazul genitiv fasya ,, a lui”, ceea ce permite variate 
interpretări; de obicei se consideră că este vorba de Ravana, soluţie preluată şi de PRED 5, pp. 
247 şi 487. Este preferabilă însă varianta „Indrajit” propusă în comentariile Amrtakata şi Tilaka, 
care apare în mai multe traduceri, de la cea a lui Dutt până la cea recentă a lui B. Debroy (n. 
246 la cartea a cincea). 

*% PRED 5 aşează sloka 14 la începutul distihului 2, deoarece traduce conţinutul distihurilor 2- 
14 ca o singură mare unitate logică; am preferat să păstrez ordinea din textul original. 

*76 Textual : „podoabe care păreau lucrate cu imaginaţia”. 

+77 Este sigur că Ravana avea corpul uns cu santal, pe acest fundal fiind făcute desene, dar despre 
tipul acestora nu pare să fie un consens între comentatori; cel mai probabil este vorba de desene 
liniare sau considerate „de bun augur”. 


cele zece feţe cu ochi roșii, colți mari şi buzele cărnoase, Ravana avea o 
înfricoșătoare frumuseţe, semănând cu Muntele Mandara, sălașul fiarelor. Părea a 
fi un munte de aâjana, iar pe pieptul său strălucea un colier care purta o perlă ca 
luna plină, astfel că Ravana întruchipa un nor întunecat în faţa căruia zboară un stol 
de cocori. Braţele vânjoase, unse cu pastă fină de santal, prinse în apărători şi 
cercuri de aur, păreau cobre cu cinci capete. Ravana stătea pe un tron de cleştar 
țintuit cu pietre preţioase, acoperit cu o țesătură de preţ. 


10-13. Tinere purtând podoabe scumpe, având în mâini apărători din cozi de yak, 
stăteau în jurul lui așteptând poruncile. Patru mari sfetnici încrezuţi erau aproape - 
Durdhara*'5, Prahasta“?, Mahăpărsvas ŞI Nikumbha”5! - astfel că Ravana semăna 
cu pământul înconjurat de patru mări. Pe lângă aceştia, mulți alți demoni înţelepţi 
şi pricepuţi îl înconjurau pe Ravana precum zeii pe Indra. 


14. Lui Hanuman i se părea că Ravana - aşa cum şedea plin de măreție în jilțul 
domnesc - semăna cu un nor de furtună odihnindu-se pe vârful Muntelui Meru. 


15-16.Uimit peste măsură, Hanuman nu putea să îşi ia ochii de la rege, deşi demoni 
cu puteri înfiorătoare îl chinuiau cu sârg. Văzând atâta strălucire la tartorul cel 
mare, el își spunea, minunându-se: 


17-18. „Câtă frumuseţe! câtă stăpânire de sine! Câtă putere! Câtă măreție! Regele 
răkșasas-ilor are multe haruri! Dacă nu ar fi atât de nedrept, putea să fie 
<supremul> păzitor" al tărâmului zeilor, chiar al lui Indra! 


19. (Toată lumea însă îl detestă pentru cruzimea lui sălbatică.)"5% Dar din cauza 
aceasta toate ființele - chiar zeii şi copiii lui Dani - se tem de el, căci la mânie ar 
putea să schimbe lumea în ocean!” 


20. Astfel de gânduri treceau prin mintea maimuţei când vedea slava regelui 
demonilor şi puterea lui nemăsurată. 


375 Durdhara= „greu de suportat”; sensuri derivate: „invincibil”, „cel căruia nu poţi să-i rezişti”. 
*79 Prahasta= „Cu braţe lungi”; tatăl lui Jambumâlin ucis de Hanuman în capitolul 44. 

*50 Mahăpărsva = „cu coaste largi”. 

*1 Nikumbha= numele unei plante din familia Euphorbiaceae; după Monier- Williams, p. 544, 


col. 3 este vorba de Croton polyandrum . 
382 


93 


Păzitor are sensul aici de „conducător care apără”;pentru a sublinia acest înțeles am adăugat 
cuvântul „supremul”. 
353 Versul apare numai în unele manuscrise, dar este prezent în edițiile populare. 


5058 


1. Atunci când Ravana cel cu braţ puternic, demonul care face toate fiinţele să 
strige de durere, a văzut în faţa sa <jivina cu> ochii galbeni s-a aprins de 
nemăsurată furie. 


pe ta „Oare a venit din nou voinicul Nandin, preschimbat acum în maimuţă, cel 
care m-a blestemat odinioară, atunci când am clintit din loc Muntele Kailasa? Sau 
poate e marele asura Bâna în chip de vănara?” se gândea el.) 


4. Ravana avea ochii roşii de furie; îi porunci lui Prahasta, întâiul sfetnic: 


5. -„Intreabă sălbăuciunea asta afurisită de unde vine, cu ce scop şi de ce mi-a 
distrus crângul şi mi-a ameninţat femeile?” 


3 A = = - = A 
6% („Şi întreabă creatura asta pusă pe rele pentru ce a venit cu adevărat în orașul 
meu în care niciun vrăjmaş nu poate pătrunde, ce spera să facă începând lupta cu 
noi?) 


7a. Ascultând porunca regelui, Prahasta grăi astfel: 


7b - 11. -,,Nu ai teamă, maimuţă! Vino-ţi în fire, norocosule! Dacă te-a trimis Indra 
în palatul lui Ravana, spune adevărul fără frică şi vei scăpa! Eşti cumva o iscoadă 
trimisă de Kubera, fiul lui Visravana, de Yama sau de Varuna? sau poate te-a 
mânat încoace Vișnu, dornic să ne cucerească? Doar arătarea îți este de maimuţă, 
nu şi puterea - deci grăieşte numai adevărul şi vei fi slobod, dar dacă alegi 
minciuna cu greu vei mai putea scăpa cu zile! Spune așadar: pentru ce ai intrat în 
țara stăpânită de Ravana?” 


12. Vorbi atunci Hanuman, cel mai de seamă viteaz din neamul cel roşcat, spunând 
acestea regelui Ravana: 


13-19. -„„Nu sunt iscoada lui Sakra““, a lui Yama sau Varuna şi nu sunt prieten cu 
zeul care dăruieşte bogății, nici nu m-a trimis încoace Vişnu! Aşa arăt eu din 
născare - maimuţă! E greu s-ajungi în faţa regelui demonilor - de aceea am răvăşit 
grădina. Atunci au venit acei demoni, căutând cu dinadinsul lupta - eu doar m-am 


*51 Sarga 48 în ediţiile critice. 


355 Aceste distihuri apar doar în versiunile sudice şi în edițiile tipărite. Nandin /Nandi/Nandikesa- 
„cel vesel”- era conducătorul însoţitorilor (bhăra ganas) lui Siva; deoarece Ravana l-a numit 
„maimuţă”, Nandin l-a blestemat să fie distrus de o maimuță. Bâna, fiul puternicului demon Bâli, 
a fost insultat şi el de Ravana deoarece avea o față de maimuţă. 

55% Distih din manuscrisele sudice. 


357 Indra. 


apărat! Nici zeii, nici asuraș-ii nu m-ar putea încătuşa vreodată -nici chiar în divine 
laţuri: acesta este darul pe care l-am primit eu de la Brahma, Părintele cel mare. 
Voind cu dinadinsul să-l văd pe rege, eu m-am supus armei zeieşti; când râkșas-u 
m-au legat, arma lui Brahma mi-a dat drumul din strânsoare. Eu sunt solul 
preaputernicului Râghava; o, rege, ascultă cuvântul meu care îţi dă sfaturi 
salvatoare!” 


51588 


1. Puternica maimuţă grăi către Ravana aceste cuvinte bine cumpănite, privindu-l 
neînfricat în ochi: 


2-3.-,„Am venit aici ascultând porunca lui Sugriva; stăpânul neamului roșcat vrea 
a PE : rau pl a : 8 * 

să afle-ntâi veşti despre sănătatea fratelui său, regele demonilor”. Ascultă acum 

sfaturile sale, aducătoare de bine pe această lume și în viața următoare. 


4-10. A fost cândva un rege pe nume Dasaratha; avea mari bogății - care de luptă, 
cai şi elefanți - era părintele norodului și fiece supus îi părea o rudă, iar în 
strălucirea domniei el semăna cu Indra. Fiul cel mai mare, viteaz cu braţele 
puternice, îi era cel mai drag regelui. Ascultând porunca părintească, prinţul s-a 
surghiunit în codrul Dandaka. Viteazul, pe nume Rama, a fost urmat pe drumul 
drept al ascultării de fratele Lakşmana și de soție, Sita. Apoi credincioasa lui soție 
Sita - fiica regelui Janaka din Videha - a dispărut întru acel codru". Pe când o 
căutau, Rama și fratele său au ajuns la muntele Rsyamika, unde l-au întâlnit pe 
Sugriva. Acesta le-a făgăduit să le fie de ajutor în căutare, iar Rama s-a legat că îi 
va da regatul maimuţelor lui Sugriva. Rama l-a ucis în luptă pe Vali, dându-i lui 
Sugriva domnia peste maimuțe şi urși. 


11. (Pe Vali cel voinic precum un taur l-ai cunoscut, <Ravana>; Rama l-a ucis cu o 


: x ax = 1 
singură săgeată)”. 


12-16 a. Sugriva, credincios cuvântului dat, a trimis maimuţele în toate părțile să o 
caute pe Sita. Acum o caută în toate zările sute, mii şi milioane de maimuțe care 


scotocesc până în tăriile cerului şi în măruntaiele pământului. Sunt viteji cu puteri 
*5 Sarga 49 în ediţiile critice, unde are doar 36 de distihuri. 
*5 wăâm bhrătă kusalam abravit - am interpretat kusalam în sensul său cel mai simplu. V. Huet 
S.V.: „, bien €tre, prosperite, bonne sante”, după sugestia din ediția Prasad - „Sugriva ... offers 
salutations to thee”. Welfare din edițiile Dutt, PRED 5 şi B. Debroy poate sugera o nunţă în plus 
- intenția lui Sugriva de a-i oferi lui Ravana o cale de salvare, anticipând sfaturile care urmează. 
% PRED 5 „p. 491, remarcă maniera delicată în care Hanuman abordează acest subiect dificil. 

1 Distihul apare doar în unele manuscrise sudice şi în edițiile populare. 


3, sad : 2 că : : „392 zu A 

nemăsurate, iuți și de neoprit. Unii seamănă cu fiul Vinatei””, alţii cu zeul Vânt. 

Eu sunt Hanuman, odraslă adevărată a vântului Mărut; || nerăbdător să o găsesc pe 

Sita am venit aici, sărind peste oceanul larg de o sută de yojane.|l 


16b. (Pe când colindam prin cetatea Lankăi am zărit-o pe fuca lui Janaka în palatul 
tău)”. 


17-21. Măria ta ai învăţat dharma şi cum se adună bogăţia, ai suferit canoane aspre 
pentru a agonisi un tezaur de merite”. Un înţelept atât mare nu trebuie să ia cu sila 
soția altcuiva. Înţelepţii nu întreprind nimic potrivnic dharmei, deoarece astfel de 
acțiuni ascund nenumărate primejdii, ducând la pieirea făptuitorului. Cine oare - 
chiar dintre zei şi din asuras - poate ţine piept săgeților slobozite de Lakşmana sau 
înfrunta dardele ţintite cu furie de Rama? O, rege! Nu se află nimeni în cele trei 
tărâmuri care l-a jignit pe vlăstarul lui Raghu și să trăiască fericit! Primeşte acest 
sfat cu bune urmări asupra lucrurilor din trecut, de acum şi din viitor *, e drept şi 
folositor: las-o pe Jânaki să se întoarcă la stăpânul omenirii! 


22-24. Pentru că eu am reuşit un lucru aproape cu neputinţă - am găsit-o pe regină, 
iar ce se va întâmpla de acum încolo va fi hotărât de Rama! Eu am văzut-o pe Sita 
copleşită de durere; când ai răpit-o nu ţi-a trecut prin minte că ea e <pentru tine> o 
cobră cu cinci capete! Nu poţi s-o fereci pe Sita sub lăcată - nici zeii cu asurașii 
deolaltă nu ar putea aceasta - așa cum nu poţi mistui o hrană-nveninată, ci trebuie 
s-o verși! 


25-27. Vei pierde deodată şi roadele strădaniei de altădată și zilele îndelungate pe 
care le-ai mai avea în viaţă. Te bizui pe darul câștigat cu atâtea cazne - nici zeii, 
Nici asurașii nu pot să te omoare - dar te înşeli! Sugriva nu e nici zeu, asura, copil 
al lui Dani, linu-i omil””, cum nu e nici râksasa, nici gandharva, nici spiriduş 
yakșa sau unul dintre şerpi! Răghava e om, iar Sugriva este regele maimuțelor - 
cum oare îți vei salva atunci viaţa în faţa lor, măria ta? 


28-31. Nu pot şedea alături roadele dreptăţii şi cele ale nedreptății; cele dintâi nu 


5% Vulturul Garuda. 


cdi Deşi versul se regăseşte în ediţia critică indiană, PRED 5, p. 491, îi pune la îndoială 
autenticitatea deorece nu figurează în niciunul din manuscrisele nordice. 

39 Versul se găseşte doar în unele manuscrise sudice şi în edițiile populare; l-am păstrat deoarece 
are rostul său în discursul lui Hanuman. 

5% Text dificil, înţeles diferit de comentatori. 

3 "Textul are doar cuvântul trikălahitam - care aduce lucruri bune în trei timpuri <diferite>,; 
comentatorii explică sensul expresiei astfel: şterge ofensa din rrecur, îi permite acum lui Ravana 
să îşi păstreze domnia, iar în viitor îi va aduce prosperitate - v. PRED 5, p. 492. 

= ui Prezenţa cuvântului ,„om” în serie este incertă; v. PRED 5, p. 494. 


pot cântări mai mult decât celelalte, iar fiecare fruct dă-n pârg la vremea sa! Până 
acum tu ai cules roadele dreptăţii de odinioară; curând va veni vremea să plătești 
pentru nedreptăţi!”* Ai aflat acum despre nimicirea demonilor din Janasthâna, 
uciderea lui Vali şi prietenia dintre Rama și Sugriva - chibzuieşte ce e mai bine 
pentru tine! Eu singur aş putea distruge cetatea ta de scaun - Lankă însăși cu toţi 
caii, carele şi elefanții dintr-însa - dar Rama a hotărât altfel. 


32-36. EI a spus în faţa oştirii de urşi şi de maimuțe că va distruge toți vrăjmaşii 
care i-au făcut rău Sitei. Nici Indra chiar, zeul nimicitor al cetăților ”, nu ar putea 
spera să aibă vreo clipă fericită dacă îl jignește pe Rama - atunci cum ai putea 
nădăjdui tu la aceasta? Roaba pe care tu o numeşti Sita e însăşi Noaptea-sfârşitului- 
de-veac“” care vine să nimicească Lankă! Sita e pentru tine laţul lui Yama pe care 
singur l-ai legat peste grumaz - gândeşte-te mai bine cum ai putea să-l scoţi. Altfel 
vei vedea cu ochii tăi cum mânia lui Rama pârjoleşte Lankă, stradă după stradă, 
piaţă după piață şi cum strălucirea Sitei devine o văpaie care cuprinde totul!” 


37-45.%! 


46. Auzind aceste vorbe spuse cu rost şi fără teamă de Hanuman, dar foarte 
neplăcute pentru regele demonilor, Ravana își roti furios ochii şi porunci uciderea 
marii maimuțe. 


tă Pasaj dificil de interpretat, înţeles diferit de comentatori; traducerea urmează varianta din 


PRED 5. 

* Purandara - distrugătorul cetăților, epitetul principal al lui Indra. 

*% Kălarătri - divinitate feminină a distrugerii. 

SI Pasaj care figurează doar în manuscrisele sudice, omis din PRED 5. Textul exaltă puterea lui 
Rama, niciunul dintre zei şi dintre celelalte fiinţe divine neputând să se compare cu Răghava; 
înşiruirea de epitete definitorii pentru fiecare zeu în parte a fost dificil de explicat chiar pentru 
comentatorii indieni. Textul a apărut în mediul vaişnava, rolul lui fiind dublu: pe deoparte 
glorifică avatarul Rama al lui Vişnu, pe de alta reprezintă un avertisment al lui Hanuman că dacă 
zeii, în postura lor de maximă putere indicată de epitetele special alese, nu pot să îl înfrunte pe 
Rama, cu atât mai puţin va putea să o facă Ravana. 


5 pla, 


1. Auzind cuvintele rostite de acel vânara cu suflet mare, Ravana îşi ieşi din minţi 
de furie şi porunci uciderea lui Hanuman. 


2-4. Dar când Ravana cel rău din fire a hotărât uciderea celui care li se înfățișase 
drept sol legiuit, Vibhişana“” nu s-a învoit la aceasta. EI vedea furia regelui, dar - 
pentru că urma mereu calea dreaptă - chibzui la ce avea de făcut. Apoi, după ce s-a 
hotărât, se închină în faţa fratelui mai mare, spunându-i cuvinte care să-i stingă 
mânia. Fiind priceput la vorbă, Vibhişana îi dădu regelui aceste sfaturi înțelepte: 


5-7. -,,0, rege! Uciderea maimuţei nu e o faptă demnă de Măria Ta, e greșită-n faţa 
dharmei regeşti, dar și faţă de obiceiurile împământenite. Neîndoielnic, el este un 
vrăjmaş de seamă care ţi-a adus o jignire nemaipomenită; totuşi, înțelepții nu 
îngăduie măcelărirea unui sol. Sunt destule pedepse pentru el: schilodirea, 
biciuirea, să-l se radă ţeasta sau să fie înfierat - dar n-am auzit vreodată ca un sol să 
fi fost ucis!"%* 


8-9. Măria Ta, cum poţi să te lași pradă mâniei, tu, care ai fost crescut în 
cunoaşterea dharmei Şi ştiinţei cârmuirii, tu, care cumpăneşti mereu ce se cuvine şi 
ce nu? cel puternic îşi înfrânează mânia! Nu ai egal, mărite, în cunoașterea legilor 
divine şi lumești, iar hățișurile din aceste învățături le deslușești mai bine decât zeii 
sau asurașii. 


2 Sarga 50 în ediţiile critice, unde are doar 17 strofe, față de 27 în versiunile populare. 


Versurile suplimentare cuprind laude la adresa lui Ravana şi răspunsul iritat al acestuia. 

40 Vibhișana a fost amintit în capitolul 3,17 de către Siirpanakhă, sora sa vitregă. Ea îl 
disprețuia, spunând că „nu-i bun de demon, cu dragostea-i de dharma”. Numele lui este 
menționat şi de Trijată - v. 5,27,31. Mahăbhărata 3,275, arată că după un canon care a durat o 
mie de ani, străbunul Brahma le-a îngăduit celor patru frați-demoni să îşi aleagă răsplata pe care 
o dorea fiecare. Vibhişana a cerut:,, fie ca și-n clipa cea mai grea, chiar și-n primejdia vieții, 
gândul meu să nu se abată din calea dharmei, iar arma lui Brahma să vină fără să o chem la 
mine! ” Brahma nu numai că a încuviinţat, dar i-a dăruit şi nemurirea refuzată lui Ravana, 
deoarece - deşi născut de o mamă râkșasi - nu dorea să încalce dharma. Vibhişana va fi un 
personaj important în cartea a şasea, fiind un antagonist al fratelui său mai mare şi un aliat 
prețios al lui Rama. 

%04 Arthasăstra, 1,16,14-17 prevede: „De aceea, chiar şi când s-a pus mâna pe arme, solul spune 
ceea ce a fost învăţat să spună. Chiar şi cel mai de rând dintre ei nu poate fi ucis - cu atât mai 
mult brahmanii. Ceea ce spune el reprezintă cuvintele altuia. Aceasta este legea cu privire la 
soli.” V. King, Governance and Law in Ancient India. Kauţilya's Arthasăstra-A New Annotated 
Translation by Patrick Olivelle, Oxford University Press, Oxford, 2013, p. 87. Spionajul prin 
intermediul solilor era de la sine înţeles - v. 1,16, 7-9; totuşi 1,16,10-11 avertizează: „ Atunci 
când i s-a îngăduit aceasta, el trebuie să intre în locuința vrăjmașului şi să prezinte mesajul 
regelui exact aşa cum a fost învăţat, chiar dacă vede o amenințare pentru viața sa.” 


10-11. De altfel, nu văd ce am câștiga dacă ucidem maimuța. Sceptrul tău să în 
fărâme pe cei ce l-au trimis. Bun sau rău, oricum ar fi, el este doar un trimis care 
grăieşte după voia stăpânilor, aşadar nu merită să moară. 


12-14. Apoi, Măria Ta, nu ştiu vreo altă fiinţă zburătoare care să ajungă până la 
țărmul cel depărtat al mării'”. Decât să omori maimuța, mai bine ar fi să te 
pregăteşti de luptă cu Indra şi cu zeii! Iar dacă o ucidem, iubitorule de bătălii, cum 
1-am putea stârni pe prinți, cei doi neobrăzați aflaţi atâta de departe? 


15-17. Nu se cuvine, preabunule, ca tocmai tu, care nu poți fi învins nici de zei, 
nici de asurași, să îi lipseşti de un asemenea prilej de harță pe răksasa, demoni 
plini de năbădăi, puternici şi viteji! Sunt peste zece milioane în oastea ta, cei mai 
buni dintre cei care pot purta arme, toţi ascultători poruncilor, de neam ales, bine 
hrăniți. Pune câțiva dintre aceştia în fruntea unei părți din oaste - după ce îi vor 
prinde pe cei doi nerozi coconi de crai, puterea ta se va arăta tuturor vrăjmaşilor!” 


E 004 : 407 ; A : iza 
1.Atunci când puternicul <rege> cu zece capete auzi cuvintele bine cumpănite 
rostite de fratele său, îi răspunse astfel: 


2-4. -„Bine ai grăit; într-adevăr, nu este îngăduit de datini să ucizi un sol. Să-i 
găsim o altă caznă, doar nu poate scăpa nepedepsit! Se spune că pentru maimuțe 
coada e lucrul cel mai de preț - să i se dea pe dată foc la coadă și apoi lăsaţi-l să 
plece! Atunci îl vor vedea toţi cei dragi lui, neamuri şi prieteni, cum amarnic l-a 
lovit năpasta schilodindu-i coada!” 


5. -„Maimuţoiul să fie dus dintr-o răspântie într-alta prin întreaga cetate, să-i vadă 
demonii toți coada arzând în vâlvătăr”- mai porunci Ravana. 


6-9. Auzind porunca, demoni furioși şi neîndurători i-au înfășat coada în zdrenţe de 
bumbac, în vreme ce Hanuman începea să crească din ce în ce, cum creşte din 
scânteie pălălaia prin uscături. Apoi dracii au turnat ulei pe zdrențe şi le-au aprins. 
Hanuman, cu faţa roşie ca soarele în zorii zilei de mânie, îi culcă pe toți la pământ, 
lovindu-i cu înflăcărata-i coadă. 


+95 Textul ŞI înțelesul acestui emistih sunt controversate - v. PRED 5, p. 497. 


sti Sarga 51 în ediţiile critice, cu 39 de strofe faţă de 44 în varianta populară. 
+07 Text nesigur; se poate citi şi „atunci când <regele cu> zece capete auzi cuvintele bine 
cumpănite rostite de fratele său cel cu suflet mare...” 


10.( Veniseră acolo bântuitori ai nopții de-a valma cu bătrâni, femei și ţânci care 
. iei î : 408 
priveau plini de voie bună cum arde coada lui Hanuman.) 


11. Pe când acei demoni cruzi îl cetluiau din nou, puternica maimuţă hotări să 
facă aşa cum socotea mai bine: 


12. -,„Demonii ăștia nu mă pot ţine legat - rup funiile, sar în înalt, apoi îi nimicesc 
pe toţi. 


13. (Nemernicii nu m-au învins, deşi mă leagă urmând porunca tartorului lor; eu 
urmăresc binele stăpânului meu, de aceea nu m-am împotrivit.) 


14-16. Pot să le ţin piept tuturor în luptă, dar trebuie să-ndur pentru a-i fi pe plac 
lui Rama. Trebuie să iscodesc încă o dată întăriturile Lankăi, să le văd la lumina 
zilei, căci astă-noapte nu le-am văzut prea bine; lasă-i să mă lege cum vor şi să-mi 
aprindă coada: nu-mi pasă nicidecum.” 


17-18. Veseli nevoie-mare, demonii l-au apucat pe Hanuman, marea maimuţă, care 
îşi tăinuia gândurile. Băteau în tobe, suflau în uriașele ghiocuri, târându-l prin 
cetate în zarva glasurilor lor. 


19.( Dar el se lăsa dus de bună voie, străbătând în lung şi-n lat cetatea demonilor.) 


20-22. Hanuman a văzut minunate locuinţe, grădini înconjurate de ziduri, pieţe 
bine proporționate, răspântii şi străzi străjuite de clădiri. Atunci când ajungeau pe 
la răscruci, în pieţe sau pe drum împărătesc, pristavii strigau că e iscoadă. 


23. țleşeau atunci din case femei, copii, moşnegi nerebdători să-i vadă coada-n 
flăcări.) 

24. De îndată ce vârful cozii lui Hanuman a luat foc iazmele care o păzeau pe Sita 
au vestit-o pe regină: 


25. -„Sita, maimuța cu faţa roşie - aceea cu care ai stat la taifas - e târâtă prin cetate 
cu coada în flăcăi!” 


26-27. Auzind aceste vorbe nemiloase, care au făcut-o să simtă o durere la fel de 
mare ca în ziua când a fost răpită, Vaidehi s-a rugat plină de amărăciune zeului 
focului, mistuitorul de ofrande. Prinţesa cu ochi mari s-a rugat cu pioşenie astfel, 
cu gândul îndreptat spre binele lui Hanuman: 


28-31. -,, Dacă mi-am ascultat în toate soțul, de-am fost smerită și mi-am dus 
canonul şi credincioasă întru totul dacă am fost, atunci focule domoleşte-ţi văpaia 


*% Versurile dintre acolade apar numai în manuscrisele sudice. 


pentru Hanuman! Dacă înţeleptului Rama îi e milă de mine şi dacă mai am o 
fărâmă de noroc, atunci focule domoleşte-ţi văpaia pentru Hanuman! Dacă dreptul 
Rama ştie că mi-am păstrat virtutea şi că tânjesc să fiu alături de el, atunci focule 
domoleşte-ţi văpaia pentru Hanuman! Dacă nobilul Sugriva își va ţine cuvântul şi 
mă va ajuta să ies din acest ocean de lacrimi, focule domoleşte-ţi, rogu-te, văpaia 
pentru Hanuman!” 


E z S, u i i i dă S 409 
32. De parcă ar fi vrut să adeverească ruga doamnei cu ochi de căprioară, focul 


începu să ardă domol, iar flăcările i se roteau spre dreapta. 
33. (lar Vântul - tatăl lui Hanuman - începu să sufle răcoros, alinând-o pe regină.) 


34. Hanuman se întreba în vremea asta de ce oare focul care arde vâlvătăi pe coadă 
nu-l cuprinde cu totul, nici nu-l arde: 


35-38. „De ce oare focul nu mă prinde pe de-a-ntregul în flacăra uriașă? îi pot 
vedea văpaia, dar nici nu-i simt arsura, de parcă vârful cozii mi-ar fi acoperit cu 
gheaţă! E sigur o minune făcută prin puterea lui Rama, la fel cum, când străbăteam 
oceanul, deodată din nesfârşita mare s-a ridicat un munte - dacă Samudra și 
preaînțeleptul Mainăâka se grăbesc atât de mult să-i vină în ajutor lui Rama, de ce 
nu ar face același lucru şi zeul Agni? Păvaka“!” nu mă arde din prietenie pentru 
tatăl meu, Vântul, datorită puterii lui Răghava şi din mila Sitei pentru mine!” 


39-44. Acel elefant printre maimuțe mai chibzui un timp"!!, se smuci apoi răcnind, 
azvârli departe puhoiul de răkșasas şi se duse la poarta cetăţii. Acolo el, uriașul cât 
un munte“!?, se micşoră nemaipomenit de mult deodată, scăpând din funii. Apoi 
din nou se înălță cât muntele de mare. Uitându-se în preajmă el văzu o bârnă 
întărită cu fier - o luă şi zdrobi cu ea străjerii. Viteazul privi de acolo înspre cetate; 
învăluit în flăcările cozii părea la fel cu Soarele învăluit în razele-i pârjolitoare. 


4% Se subînţelege că Sita se roagă la un altar. 

+0 Păvaka=purificatorul, epitet al zeului Agni, personificarea focului divin. 

+11 Multe ediţii - printre care Dutt şi Prasad - includ aici varianta: «,„de ce unul ca mine rabdă să 
fie încătușat de demonii nemernici?ar trebui să îmi arăt puterea, plătindu-le cum se 
cuvine! "Apoi maimuța cea puternică și iute ţâşni spre cer, rupându-și legăturile...» Textul este 
tradus după PRED 5, p. 502. 

+12 Urmez interpretarea lui Vamsidara Sivasahăya, citată în nota din PRED 5, p. 502 deoarece 
pare mai logică; textul originalului este: „maimuța crescu atunci cât un munte, apoi deveni 
deodată nemaipomenit de mică.” 'Traducătorii observă că nu există nicio explicaţie pentru 
această nouă creştere inițială a lui Hanuman, urmată de micşorarea care îi aduce eliberarea; totuşi 
la p. 256 păstrează varianta tradițională. 


54415 


epi , : 414 : A A 
1. Hanuman își atinsese ţinta  , dar se simţea în stare de alte fapte; privea spre 
Lankă chibzuind: 


2-5. „Să vedem - oare cum aş putea să aduc o pacoste şi mai mare peste răkșasași? 
Am făcut praf crângul, am ucis cei mai puternici demoni şi am nimicit o parte din 
oştirea lor; a mai rămas doar cetăţuia - dacă o fac una cu pământul munca mea se 
încheie cu bine, trebuie doar să-mi dau puţin silinţa. Se cuvine, de altfel, să aduc 
palatele acestea drept prinoase Focului ce-nghite jertfe şi care scânteiază pe coada 
mea <fără să mă ardă>.” 


6-9. Marea maimuţă, cu coada cuprinsă de flăcări, începu să umble pe acoperişurile 
Lankăi <la fel de iute> ca un nor de furtună plin de fulgere. Focul pus de viteazul 
vânara ardea precum acela de la sfârşitul lumii; aţâţat de vânt, focul cel sprinten, 
puternicul mistuitor de ofrande creştea din ce în ce, purtat de vânt se strecura 
printre case. 


10-11. Palatele poleite în aur şi bătute-n mărgăritare se prăbuşeau, zdrobindu-și 
foişoarele de pământ, așa cum cad din slăvi adăposturile fiinţelor alese atunci când 
răsplata pentru meritele lor s-a terminat. 


(Un urlet de durere se ridică puternic din mijlocul demonilor neputincioşi, sărăciți 
acum, care alergau încolo şi încoace, încercând să-şi salveze casele. 


-„„Vai nouă! Agni însuşi a luat chip de maimuţă” strigau. Femei cu pruncii la piept 

și pletele fluturând, săreau țipând din caturile cuprinse de flăcări; căzând, ele 

semănau cu scânteieri de fulger prin norii de pe cer.) 


12-14. Hanuman vedea cum metalul topit curgea pâraie din palate; argintul ducea 
cu el nestemate în multe culori - diamante, mărgean, pietre vaidirya, mărgăritare. 
Hanuman nu putea să se sature ucigând căpeteniile demonilor, la fel cum nici focul 
nu se satură niciodată să înghită vreascuri şi paie. Strivită sub puterea mâniei lui 
Hanuman, cu vitejii ucişi, oastea împrăștiată, înghițită de văpăile focului care 
mistuie ofrandele, cetatea Lankăi părea lovită de un blestem. 


+15 Sarga 52 în edițiile critice; acestea au doar 17 strofe, față de variantele populare care au 50. 


Versurile suplimentare arată cum Hanuman a ars locuinţele mai-marilor cetății - inclusiv palatul 
lui Ravana - cruțând-o, din recunoştinţă, doar pe cea a lui Vibhişana. Este un prilej pentru a 
enumera zeci de nume de demoni de la curtea lui Ravana. 

AO) găsise pe Sita, îl cunoscuse pe Ravana şi iscodise prin cetate. 

+15 Distihurile 24-26 din ediţiile populare. 


15-16. Hanuman mai cercetă odată cu mintea sa cea înţeleaptă cetatea: flăcările 
izbucneau pretutindeni, arzând în văpăi strălucitoare; demonii erau uluiți, 
înfricoşaţi, cuprinși de disperare, iar Lankă părea întruchiparea pământului lovit de 
pedeapsa Zeului"'S. După ce a ucis o mulţime de demoni, a distrus crângul cu 
numeroşi copaci, a dat foc palatelor răkșasas-ilor, viteazul îşi îndreptă gândul către 
Rama. 


17. După ce a dat întreaga Lankă pradă focului, acea minunată maimuţă își stinse 
coada în ocean. 


55%18 


1-2a. Dar o teamă îl cuprinse pe Hanuman pe când privea cetatea în ruine și 
mulțimea de răkșasas înnebuniţi de spaimă; cuprins de o mare grijă se mustra 
singur: 


2b-3. -,„De ce am dat foc Lankăi, oare ce m-a apucat? ce fericiți sunt acei oameni 
cu suflet mare și plini de înțelepciune a căror minte le poate ţine-n frâu mânia, 
precum apa care potoleşte văpăile focului. 


4-7". (Ar putea cumva omul stăpânit de mânie să nu păcătuiască? Mâniosul îşi 
poate ucide părinţii sau învățătorul", se răstește la omul preacucernic, pentru că 
nu mai ştie ce se cuvine spus și ce nu! Nu există ceva <nepotrivit> pe care omul 
mânios să nu-l spună şi să nu îl facă. Merită să se cheme om numai acela care 
aruncă departe de el furia care încearcă să-l cuprindă, aşa cum face şarpele cu 
pielea sa îmbătrânită. Afurisit să fiu, păcătos fără ruşine, pentru că am iscat focul 
fără să mă gândesc deloc la Sita şi făcând astfel mult rău stăpânului meu!) 


8-16. Dacă Lankă a ars, neîndoielnic a ars şi fiica lui Janaka - deci, fără să vreau, 
am dat greş în misiunea încredințată de stăpân! Toată silinţa mea de până acum a 
fost zadarnică, pentru că nu am reușit să o apăr pe Sita. Fără nicio îndoială aproape 


+10 Numele divinității nu este menţionat în text; cei mai mulți comentatori consideră că este 
vorba de Brahma. 

+17 Strofele 46-50 din varianta populară arată cum a fost onorat Hanuman de către fiinţele cereşti 
pentru distrugerea Lankăi. 

“15 Sarga 53 în ediţiile critice unde are doar 28 de strofe, faţă de 34 în versiunile populare. 

iai Pasaj din versiunea sudică preluat de versiunea populară. 

+0 Textual guru, termen respectuos pentru persoanele vârstnice - învățător/magistru, părinți. Dutt 
traduce worshipful-cel demn de respect, iar Prasad spiritual preceptor-îndrumător spiritual. 
PRED 5 p. 505 echivalează prin his elders, care are în engleză două sensuri: unul general-cei 
mai în vârstă, altul specializat - părinții, rudele vârstnice. 


reuşisem - până când am stricat totul lăsându-mă cuprins de furie! Sigur că Janaki 
a fost ucisă - nu văd niciun colţ din cetate care să nu fi ars, Lankă întreagă este 
scrum. Dacă am dat greș din cauza prostiei mele, bucuros îmi dau viaţa chiar acum 
şi chiar aici. Să mă arunc cumva în marea vâlvătaie ori în Gura de foc a Iepii”! 
ascunsă sub talazuri? ori poate să las lighioanele din valuri mărunt să mă dumice? 
Dacă rămân în viață cum să dau ochii cu regele maimuţelor sau cu amândoi frații, 
cei mai viteji dintre oameni? Ah, blestemată fire de maimuţă nestatornică în toate, 
bine cunoscută celor trei tărâmuri! Puteam să o apăr pe Sita, nu e nicio îndoială, 


dar nesocotinţa m-a făcut să dau greș! 


17-20. Dacă Sita a pierit, atunci vor muri şi cei doi prinți, apoi Sugriva cu tot 
neamul său; Bharata va afla şi - pentru că își iubeşte fraţii - se va stinge la rândul 
lui, iar atunci cum va putea oare Satrughna să mai trăiască? Odată ce spița 
iubitoare de dharma a lui Ikşvâku va dispărea, întreaga omenire va suferi cumplit! 
Aşa că eu, lipsitul de noroc, voi fi distrus întreaga lume!” 


21. Dar pe când se chiunuia astfel îi apărură semne pline de noroc precum mai 

văzuse altădată. 


22-26. „Dar, pe de altă parte, poate că preafrumoasa prinţesă a fost apărată chiar de 
focul care arde într-însa şi nu a murit; pentru că focul nu poate stinge focul! Ea e 
apărată de purtarea ei virtuoasă, iar focul nu s-ar putea atinge de soția acelui prinţ 
drept şi nemaipomenit de puternic. Puterea lui Rama şi virtutea lui Vaidehi au 
făcut ca mistuitorul de ofrande să nu mă ardă, chiar dacă aceasta este firea focului. 
Cum ar putea să piară ea, care e scumpă inimii lui Rama și o zeiță pentru frații lui? 
Dacă focul care face scrum din toate şi se întinde fără oprelişte oriunde nu mi-a ars 
coada, cum ar fi putut el să ardă acea nobilă ființă?” 


OI esa 


28. „Datorită canonului său aspru, credinței şi devotamentului faţă de soțul său, 
Sita ar putea să-l ardă pe Agni, dar Agni nu ar putea să o ardă pe Sita!" 


ca. Vadăvamukha = Hayamukha v. 4,40,46-48 cu nota. 

“2 Textul nu specifică semnele de bun augur primite de Hanuman, iar comentatorii indieni 
considerau că este vorba de prevesturile cele mai obișnuite. Nu se cunoaşte un episod anterior în 
care Hanuman să fi primit astfel de semne. 

493 „Atunci Hanuman îşi aduse din nou aminte cu uimire de Muntele <Mainaka>, cel cu 
măruntaiele pline de aur, care se ridică din mijlocul mării”; distihul, care provine din versiunea 
sudică, întrerupe firul gândurilor lui Hanuman și nu apare în ediţiile critice. 

12 Am interpretat aici cuvintele agnim...agnih din original drept numele zeului focului, după 
exemplul lui Dutt, pentru a obţine un sens mai clar în limba română. 


29. Pe când Hanuman se gândea la regina fără de prihană, auzi cântul de slavă al 
măriților căranas: 


30. -,, Ah, o faptă fără de seamăn Hanuman săvârşit-a pârjolul cel groaznic ce nu se 
opreşte abătând asupra vizuinii de demoni! 


31. (Gloată aleargă râkșas-ii - moşnegi, femei şi copii - de-a valma fugind și 
urlând, iar din peșteri muntele le răspunde cu plânset!) 


32. Minune ca asta noi n-am mai văzut niciodată - cenuşă e Lankă, turnuri şi 
ziduri, pieţe şi porți scrumite sunt toate, doar Jânaki rămas-a nevătămată!” 


33. Auzind prevestirea venită de sus, de la înțelepţii cei mari, Hanuman se încrede 
într-însa şi se bucură-n gând. 


34. Ştiind de acum că fiica de rege a scăpat nevătămată, viteazul se hotărî să o mai 
vadă o dată, înainte de a pleca înapoi. 


5 6125 


1. Hanuman se pleacă plin de cuviinţă în faţa lui Jânaki, care adăsta încă sub 

copacul simsapă, spunând: -,„Ce fericit sunt că ai scăpat nevătămată!” 


2. Privindu-l drept în faţă pe Hanuman - care se pregătea să plece - Sita grăi aceste 
vorbe pline de dragoste pentru Rama, soţul său: 


3-5. -,„„Neîndoielnic, ai putea să duci la bun sfârşit această-nsărcinare, viteazule, 
spre slava ta. Dar s-ar cuveni ca însuși Rama să cuprindă cu oștile sale Lankă și să 
mă ducă de aici! De aceea străduiește-te să faci în așa fel încât măritul erou să își 
arate curajul şi fie vrednic de faima sa!” 


6. Auzind aceste cuvinte înțelepte, Hanuman răspunse: 


173 Sarga 54 în ediţiile critice, unde are doar 26 de strofe faţă de 34 în varianta electronică. O 
parte dintre ele se regăsesc în formă identică sau foarte puţin diferită în capitolele 39 şi 68 = 37 şi 
66 din ediția critică - v. PRED 5, p. 508. Traducerile Dutt și Prasad includ suplimentar pasaje 
extinse din capitolul 39. Se observă începutul abrupt, fără versuri care să asigure continuitatea 
între capitolele 55 şi 56, astfel că se poate presupune o veche intervenţie în text. 

126 "Textual: diștyă, formă de urare echivalată diferit de traducători: by luck (Dutt), by grace of 
Heaven (Prasad), thank God (PRED 5 şi ediţia electronică), it is good fortune ( B. Debroy); am 
ținut seama de temerile lui Hanuman din capitolul 55. 


7. -„Foarte curând Kâkutstha va veni aici însoțit de cei mai puternici dintre urşi și 
maimuțe; după ce îşi va nimici în luptă vrăjmaşii el va pune capăt tristeţii tale!” 


8. Hanuman, fiul Vântului, o mângâie pe Vaidehi în durerea ei, apoi - vrând să 
pornească înapoi pe cale - îşi luă bun rămas cu vorbe potrivite de la dânsa. 


9. Nerăbdător să își revadă stăpânul. viteazul cel mai de seamă din neamul roșcat 
se căţără pe muntele Arişţa, cel mai semeţ dintre piscuri. 


10. Intunecoase păduri şi crânguri înfrumuseţau culmea aceea, pe care creșteau 
copaci săla, palmieri, asvakarna, bambuşi. 


11-18.(Norii îi înveşmântau cu haine alburii stâncăriile, în vreme ce razele soarelui 
trezeau piscul cu îmbrățişări drăgăstoase, astfel că muntele îşi ridica pleoapele 
pentru a privi în preajmă cu o mulțime de ochi din vine de metal. Glasul surd al 
cascadelor se ruga cu voce gravă; glasul cristalin al cascadelor era un cântec 
potrivit pentru dans, pe când cedrii se ridicau ca niște brațe pe munte; glasul 
tunător al cascadelor care venea de pretutindeni striga din toate puterile. Muntele 
tremura împreună cu pădurile lui tomnatice, scotea triluri din fluiere de bambus 
odată cu vântul, şuiera avan cu șerpii săi mari. Hăurile pline de ceţuri îl închipuiau 
pierdut în gânduri, norii de la poale îl făceau să pară gata să-şi ia zborul, iar cei de 
pe culmi îi dădeau înălțimi nemăsurate; cu multe vârfuri și genuni, muntele era fără 
seamăn de frumos.) 


19. Podoabe ale muntelui erau viţele înflorite, jivinele multe şi bogatele vine care 
ieşeau din pământ. De netrecut era locul, prins între duruitori şi între steiuri, fiind 
de aceea bun sălaş pentru maharși, yakșa-şi, gandarvași, kinnaras ŞI şerpii cei 
mari. 


20. Desişuri creşteau de copaci și multe liane-nflorite, rădăcini și poame, iar prin 
peşteri trăiau mulțimi de tigri şi haite de lei. 


21-22. Pe astfel de munte se urca fiul zeului vânt în graba-i de-a ajunge mai iute 
să-l vadă pe Rama. Sub tălpi fărâma bolovanii pe coastă, cu vuiet făcându-i ţărână. 


23. Ajuns chiar în vârf, Hanuman început-a să crească, nerăbdător marea s-o treacă 
dinspre sud către nord. 


24. De pe culme, vlăstarul zeului Vânt privirea-şi roti peste marea cea mare, plină 
de peşti şi de şerpi. 


Sa Pasajul apare, complet sau în parte, în versiunile sudice; textul a fost tradus după PRED 5, pp. 


508-509. 


25. Precum tatăl Pavana când goneşte prin ceruri, roşcatul său fiul porni de la 
miazăzi la miazănoapte. 


26-33*5. Un urlet se-aude din muntele care se-afundă-n pământ. Zdrobiţi cad 
copacii, parcă de Indra loviți; pier leii-n genuni, iar urletul lor ajunge la ceruri. 
Zboară femeile vidhyădara degrabă spre nalturi, lăsând podoabe pierdute pe drum. 
Uriaşe năpârci veninoase îşi scot limbile-n flăcări, strângându-se ghem când 
bolovanii gigantici capul le crapă. Spre tării se îndreaptă kinnaras, şerpii cei mari, 
Yakșa-şii, vidhyădara-şii, în urmă lăsând ceea ce fusese odată un munte. Sub 
puterea marii maimuțe, semeţul Arișţa s-a prăbuşit în Rasătala””- era una cu 
pământul piscul larg odininioară de zece yojana şi înalt de treizeci. 

34*%. (Dorind să zburde în zbor pe deasupra mării sărate cu țărmuri bătute de 
valuri, maimuța sări către cer.) 


AA 


1-3. Neobositul Hanuman plutea prin văzduh pe drumul vântului Mărut precum o 
corabie pe ocean, iar cerul îi stătea în faţă ca o altă mare fără de hotar, unde luna 
era un lotus alb, soarele o pasăre kărandava””, stelele din Rac și Vultur păreau 
gâște cu glas dulce, norii ierburi de mare, Gemenii peştii cei mari din străfunduri, 
sângeriul Marte un rechin uriaș, Airăvata”” o insulă imensă, Arcturus unda lăsată 
de gâște, iar vânturile valuri; razele lunii erau ape răcoroase, iar șerpii, yakșa-șii ŞI 
gandharva-şii erau nenufari şi lotuşi pe cerul care semăna cu marea. 


4-9. Umblând astfel pe tărâmul Vântului, Hanuman părea că înghite cerul, îşi dă 
coate cu luna, trăgând soarele şi stelele după sine într-un alai de nori trandafirii, 
albaştri, roşii, verzi și purpurii. El semăna cu luna care acum se ascunde, acum iese 
dintre nori. El își iuți zborul la mijlocul mării și răcni cu glas tunător; ajuns la 
Mainâka, muntele cu vârful de aur, el îl atinge uşor, apoi porneşte ca o dardă de 
fier slobozită din arc. 


128 Pasaj similar cu 5,1, 11-28. 


'29 Rasătala este al şaptelea tărâm din străfundurile pământului, fiind o parte din Pâtâla, regatul 
infernal - v. Puranic Encyclopedia, Ed. Motilal Banarsidass, Delhi, 1975, p. 643. 

*%0 Distih din versiunea sudică care apare în variantele populare; a fost tradus după textul din 
PRED 5, p. 509. 

%51 Sarga 55 din ediţiile critice, cu 38 de strofe faţă de 51 în variantele populare. 

152 Pasăre de apă; după Huet poate însemna rață, lișiță, gâscă. 

“55 Elefantul lui Indra. 


10-12. Aproape ajuns la țărm, viteazul zări Muntele Mahendra care seamănă cu un 
nor și răcni. Auzindu-l maimuţele au fost cuprinse de o mare nerăbdare. Jămbavân 
le strânse roată-n jurul său şi le grăi, plin de bucurie: 


13.-„Fără nicio îndoială acesta este Hanuman, care şi-a dus la capăt cu bine 
căutarea, altfel nu ar striga astfel!” 


14-17. Auzind vocea tunătoare şi fâlfâitul braţelor şi picioarelor lui Hanuman, 
maimuţele au început să sară în toate părțile pline de veselie; vrând să-l zărească 
mai degrabă săreau din copac în copac şi din pisc în pisc; în nemăsurata lor bucurie 
scuturau crengile înflorite ca pe nişte pânzeturi colorate”*, iar când l-au văzut că se 
apropie ca o furtună s-au plecat în faţa lui Hanuman cu braţele îndoite. 


18-24. Viteazul cel cu zborul iute, uriaș cât un munte, cobori pe piscul plin de 
copaci al lui Mahendra. Voinicii vânara s-au adunat în jurul lui, cu inimile pline de 
bucurie şi cu feţele vesele pentru că s-a întors nevătămat. Ei i-au adus în dar fiului 
Vântului poame și rădăcini; unii strigau de fericire, alții vorbeau în gura mare, de 
bucurie câţiva aduceau crengi <să-i facă jilț>*”. Hanuman se plecă plin de cuviință 
în faţa lui Jâmbavân, a lui Angada, a celorlalte căpetenii; la rândul lor, aceştia îl 
salută pe viteaz. Hanuman spuse simplu: „Am găsit-o pe regină!” 


25. Luându-l de braţ pe fiul lui Vâli, Hanuman se așeză într-un loc frumos din 
codrul Muntelui Mahendra. El spuse iar vitejilor vânara: 


26-27. -,„Am văzut-o pe fiica regelui Janaka într-un crâng de copaci asoka, unde e 
păzită de groaznice răkșasi. Avea părul încâlcit făcut o singură cosiță, era slăbită 
de post şi purta zdrenţe; o arde dorul după Rama.” 


28-31. Auzind cuvintele dulci precum nectarul ale fiului Vântului care începeau cu 
„am găsit-o”, pădurenii s-au bucurat nespus. Unii strigau, alții răcneau ca leii, unii 
băteau cu cozile pe pământ, în vreme alţii coborau din vârful stâncilor st-l 
îmbrățişeze pe Hanuman. 


32. După ce Hanuman a terminat de vorbit, Angada a spus aceste cuvinte de laudă 
în faţa mulțimii de maimuțe: 


33-34. -,,O, Hanuman! Nimeni nu se poate asemăna cu tine în putere și curaj, 
pentru că te-ai întors după ce ai sărit peste întinsa mare! Slavă zeilor că ai găsit-o 


i Pasaj dificil, înţeles foarte diferit de comentatorii indieni; urmez, ca şi PRED 5, interpretarea 


lui Govindarâja. 
ii adăugat completarea, devenită oarecum tradițională, pentru a face inteligibil un pasaj 
eliptic; v PRED 5, p. 512. 


pe regină, mărita soție a lui Rama! Kâkutstha va lăsa deoparte jalea născută din 
despărțirea de Sita!” 


35-38. Atunci maimuțţele şezură pe bolovani, făcând roată în jurul lui Angada, 
Hanuman şi Jămbavân. Toţi priveau nerăbdători spre chipul lui Hanuman, 
așteptând să audă cum a sărit acesta peste ocean, ce a iscodit prin Lankă și cum s-a 
întâlnit cu Sita şi Ravana. Angada stătea plin de măreție în mijlocul mulțimii la fel 
cum stă Indra în cer printre zeități. Semeţul munte s-a umplut de strălucire atunci 
când vestitul Hanuman și slăvitul Angada, cel cu braţele prinse în apărători, s-au 
aşezat pe vârful lui. 


58456 


1-2. Atunci vitejii neamului roșcat aflaţi pe vârful Muntelui Mahendra, în frunte cu 
Hanuman și celelalte căpetenii, s-au bucurat peste măsură. Jâmbavân a început să-l 
întrebe pe marele viteaz, fiul Vântului despre ce i s-a întâmplat în călătorie: 


3-5. -,„Cum ai reuşit să o găseşti pe regină? Cum o duce acolo? Cum se poartă cu 
ea nemernicul Zece-capete? Viteazule, spune totul așa cum este şi nu lăsa nimic 
deoparte; doar aşa vom şti ce hotărâre să luăm. Aşteptăm să ne îndrumi, doar eşti 
plin de-nţelepciune, ce e bine să spunem şi ce nu, atunci când ne vom afla în fața 
lui Rama.” 


6. Auzind vorbele lui Jămbavân, Hanuman își zburli blana de încântare; plecându- 
și fruntea mai întâi a închinare către Sita, el răspunse: 


7-12%%_,Voi m-aţi văzut cu ochii voştri cum am sărit spre cer din vârful Muntelui 
Mahendra, nerăbdător s-ajung pe țărmul dinspre miazăzi al mării. Pe când zburam 
am văzut ceea ce îmi părea a fi o piedică în calea mea - un munte de aur nespus de 
frumos; pentru că era în drumul meu, m-am hotărât să-l fac ţăndări. Atunci când |- 
am lovit cu coada, vârful său - care strălucea precum soarele - s-a fărâmat în mii de 
bucăți. Văzând că eram hotărât <să-l nimicesc>, uriașul munte mi-a grăit cu glas 
plăcut: 


496 Sarga 56 din edițiile critice; varianta electronică are 166 de strofe, în timp ce versiunile critice 


au 140. 

*57 Relatarea care urmează diferă în detalii faţă de capitolele anterioare, una dintre posibilele 
explicaţii fiind că Hanuman a dorit să-şi impresioneze auditoriul cu isprăvile sale- v. PRED 5, p. 
513: 


13-17 «Fătul meu, eu mă numesc Mainâka și locuiesc în mare; priveşte-mă ca pe 
un unchi al tău, căci sunt prieten cu Mătarisvan - Vântul care umflă marea. De mult 
de tot, munţii aveau aripi și zburau încolo şi încoace pe deasupra pământului, 
încurcând totul. Atunci când măritul Indra a auzit despre purtarea munţilor, le-a 
tăiat aripile cu fulgerul său, lovind mii și mii deodată. Pe mine m-a scăpat Măruta, 
tatăl tău, care m-a ascuns în afund de mare. Mai mult decât atât - o, biruitor al 
vrăjmaşilor ! - eu trebuie să îi vin ajutor lui Rama, cel mai de seamă păstrător al 
dharmei Şi egal în vitejie cu Indra!» 


18-19. M-am simțit îmbărbătat auzind spusele Muntelui Mainâka, aşa că i-am 
arătat ce aveam de făcut, mi-am luat rămas bun de la el și am pornit cât am putut 
de repede pe drumul meu.“$ 


20-33. Am zburat îndelungată vreme până am zărit-o pe Surasă, zeiţa care a născut 
şerpii cei mari; la mijlocul oceanului zeița mi-a vorbit astfel: «Zeii au hotărât să 
îmi fii hrană, preabuna mea maimuţă - te voi îmbuca deci precum ţi-e soarta de 
multă vreme hărăzită!» M-am închinat în faţa ei cu braţele-ndoite și, palid la față, 
i-am răspuns: «Slăvitul Rama, fiul lui Dasaratha, nimicitorul vrăjmaşilor, s-a 
sihăstrit în pădurea Dandaka împreună cu Sita, soţia sa, şi cu fratele Lakşmana. 
Sita a fost răpită de ticălosul Ravana, iar eu am fost trimis din porunca lui Rama ca 
sol să o găsesc; tu, care trăieşti în împărăţia lui, ar trebui să îl ajuţi pe Rama! Sau, 
dacă vrei, aș putea să intru-n gura ta după ce mă întâlnesc cu Maithili și cu Rama - 
zău, pe cuvânt!» Dar Surasă, zeiţa care poate lua orice înfăţişare, îmi răspunse: 
«Nu-mi scapă nimeni, căci acesta îmi e darul primit!» Pe când stăteam de vorbă 
eram înalt de zece poşte - într-o clipită mă fac mai mare și ea gura o cască pe 
potrivă, iar eu mă pipernicesc deodată cât un deget, zbor prin gura ei şi ies pe dată. 
Atunci zeița chipul adevărat și-l vădeşte, spunându-mi acestea: «Poţi pleca oriunde 
vrei, viteazule din neamul cel roșcat, împlineşte-ţi cu bine solia şi uneşte-i iar pe 
Vaidehi şi Râghava! Fu fericit, voinice, căci eu sunt mulțumită de tine!» Pe când 
ființele cerești mă lăudau strigând «Bine ai făcut!» eu săream în tării precum 
vulturul Garuda. 


34-44. Deodată umbra mea mă ţinu în loc, prinsă de ceva ce nu puteam vedea, deşi 
scrutam toate cele zece zări. Mă întrebam în gând: «Oare ce piedică mă poate opri, 
fără să o văd măcar?» Neliniștit, mă uit în jos şi văd sub mine o diavoliță întinsă 
printre valuri. Văzându-mă oprit în loc, dar neînfricat, ea hohou şi îmi strigă aceste 
vorbe:«Încotro, măi nămetanie? Eu mor de foame, iar tu ești chiar felul care-mi 


%5 Versiunile sudice adaugă distihul: „Atunci muntele a lăsat frumosul chip de om, iar apoi s-a 


făcut nevăzut în adâncul mării sub forma sa de munte” - v. PRED 5, p. 514. Este sloka 19 a 
variantei electronice. 


place! Satură-mă, căci de mult nu am mâncat!» «Prea bine!» am încuviinţat, dar 
trupul mi l-am umflat cu mult mai mare decât gura ei. Nu știa ce pot să fac, încât 
deschise o gură cât un hău; eu m-am micşorat pe dată, inima i-am sfâșiat şi am 1eşit 
dintr-însa, zburând spre cer. Groaznica arătare, mare cât un munte, se scufundă 
dând din braţe în marea cea sărată; i-am auzit pe siddha şi câărana cântând în cer 
«Hanuman a ucis-o iute pe groaznica râkșasi Simhikâ». După ce am omorât-o pe 
diavoliță, mi-am îndreptat gândul spre fapta primejdioasă care-mi stătea în faţă; 
am zburat încă multă vreme, apoi mi s-a ivit țărmul dinspre miazăzi al mării: acolo, 
între munți strălucitori, se află cetatea Lankă. 


45. După apus am intrat în bârlogul demonilor fără să mă observe vreunul dintre 
înfricoşătorii râkşasas. 


46-50**. (Atunci stătu deodată-n faţa mea o femeie care semăna cu un nor de la 
sfârşitul Vremii, căci părul ei ardea în vâlvătăi. Râzând amarnic, ea a vrut să mă 
omoare, dar eu am lovit-o cu pumnul stâng şi mi-am văzut de drum când amurgea. 
Ea mi-a vorbit înspăimântată astfel:«Viteazule, dacă m-ai învins pe mine, <duhul> 
Cetăţii Lankă, vei putea înfrânge toţi demonii, până la unul!» ) 


51-54. După ce am căutat-o întreaga noapte pe mlădia fiică a lui Janaka, am intrat 
în camerele femeilor lui Ravana, dar nu am aflat-o nici acolo. Neputând să o 
găsesc pe Sita în palatul lui Ravana, m-a cuprins un ocean de tristeţe ale cărui 
maluri nici nu le puteam închipui. Pe când îmi jeleam soarta am zărit un parc 
înconjurat de un zid aurit. Am sărit zidul și am văzut un crâng cu mulți copaci 
asoka, iar în mijlocul lor un uriaș arbore simsapă; m-am cățărat în el, iar de acolo 
puteam privi spre un desiş de banani cu fructele de aur. 


55-57. Nu departe de simsapă am văzut o tânără frumoasă cu ochii precum petalele 
de lotus, dar cu faţa trasă de la ajunare. Era înconjurată de iazme îngrozitoare care 
se hrănesc cu sânge și carne, precum o căprioară înconjurată de tigroaice. 


58-60. (Prizonieră în mijlocul diavoliţelor, era mereu amenințată; părul ei era prins 
într-o singură cosiţă, mâinile şi picioarele îi erau palide pentru că zăcea pe pământ. 
Gândul ei stătea numai la soţul său, îl alunga pe Ravana și voia să-și ia zilele. 
Atunci, cumva, am înţeles cine era domniţa cu ochi de căprioară." 


61. Văzând-o pe soția lui Rama în acea stare, am rămas în copacul simsapă şi am 
privit de acolo. 


ii Pasaj din versiunile sudice, păstrat în ediţia electronică şi în traducerile lui Dutt și Prasad; 
textul este cel din PRED 5, p. 515. 
+0 Pasaj din versiunile sudice. 


62-66. Deodată se auzi un zgomot mare, însoțit de clinchete de podoabe și brățări, 
care venea dinspre sălașul lui Ravana. Eu m-am micşorat şi m-am ascuns în frunzișş 
ca o pasăre-n desiş. Apoi Ravana şi soțiile sale s-au apropiat de locul unde se afla 
Sita. Doamna cu frumoase şolduri îşi strânse coapsele ghemuindu-se și îşi acoperi 
cu brațele sânii săi mari. Zece capete s-a plecat la picioarele ei, vorbindu-i astfel 
celei chinuite: 


67-68. «Arată-mi respectul cuvenit! Trebuie să-mi dăruiești iubirea ta! dar dacă 
trufia te împiedică, la capătul a două luni îţi voi sorbi sângele, mândră Sita!» 


69. La vorbele nemernicului Ravana, Sita se umplu de mânie și îi răspunse cu 
aceste cuvinte minunate: 


70-72. -«O, tu cel mai mişel dintre demoni! cum se face oare că limba nu îţi cade 
când spui aceste lucruri care nu se cuvin rostite soţiei lui Rama - preaputernicul 
erou din osul lui Ikşvâku - nora lui Dasaratha? Mare vitejie ai mai săvârșit, 
josnicule păcătos, răpindu-mă când soţul nu-mi era de față, furișându-te nevăzut de 
nimeni! Nu-i eşti egal lui Rama - n-ai putea să-i fii nici rob măcar, pentru că 
Râghava este vrednic să primească ofrande ca un zeu, rostește numai adevărul și e 
vrednic de slavă în bătălii!» 


73-75. Tartorul cu zece capete se aprinse de mânie ca un rug ce arde leșuri auzind 
spusele fiicei lui Janaka; îşi roti ochii furios şi strânse pumnul drept vrând să o 
lovească, dar femeile din jurul lui începură să jelească, iar regina Mandodari”" ieşi 
în faţă şi-l opri, ademenindu-l cu vorbe dulci pe cel înnebunit de zeul iubirii: 


76-77. «O, viteazule puternic precum Indra, ce nevoie ai de Sita? lubeşte-mă în 
clipa asta, doar nu e Jânaki mai pricepută decât mine! Stăpâne, ai aici fiice de zei, 
de gandharvas şi de yakşas - drăgosteşte-le pe ele, ce nevoie ai de Sita?» 


78-83. Atunci în acel bântuitor al nopţii se aprinse dorinţa pentru ele și se lăsă dus 
în palat. După ce Zece-capete a plecat, hidoasele râkșast o podidiră cu amenințări 
pe Sita, dar Jânaki nu le socoti nici cât un fir de pai“, astfel că iazmele 
mâncătoare de carne <crudă> i-au trimis vorbă lui Ravana că nu puteau clinti 
statornicia Sitei. Lăsându-se păgubașe, ele s-au strâns în jurul prințesei şi le-a 
cuprins somnul. Văzând că diavoliţele au aţipit, Sita, cu gândul numai la soţul său, 
a început să plângă, pradă disperării. 


1 Diferenţă majoră faţă de 5,22,39 unde numele celei care o salvează pe Sita este 


Dhânyamălini; comentatorii nu au o explicaţie satisfăcătoare pentru substituire. 
it, Expresie tradițională indiană. 


84-89" (Din mijlocul lor s-a trezit diavoliţa Trijaţă şi le-a spus: «Mâncaţi-vă între 
Voi, n-aveţi decât, dar nu vă atingeţi de Sita, fiica lui Janaka, virtuoasa noră a lui 
Dasaratha! Am avut un vis îngrozitor, care mi-a făcut părul măciucă! Prezicea 
nimicirea demonilor și biruința soţului ei! Vaidehi ne va putea apăra pe noi răkşasi 
de Râghava - eu cred că ar trebui să ne rugăm de ea, pentru că dacă are cineva un 
asemenea vis despre o femeie aflată la ananghie, aceasta va scăpa cu bine din toate 
necazurile şi va cunoaște o nemăsurată fericire!» Atunci ele s-au închinat în faţa 
sfioasei Maithili, căzând în genunchi în faţa tinerei fiice a lui Janaka. Peste măsură 
de bucuroasă de prevestirea biruinţei soțului său, ea le-a spus: «Dacă se va adeveri 
aceasta, eu vă voi fi scut!» ) 


90-92. Văzând în ce stare groaznică se găsea Sita, eram neliniștit, pentru că nu 
puteam afla un mijloc potrivit de a intra în vorbă. Atunci am început să rostesc 
laude pentru spița lui Ikşvăku. Ascultând lauda pentru acei regi sfințiți, ea lăcrimă 
ŞI spuse: 


93. -«O, cine eşti? Cum de-ai ajuns aici şi pentru ce anume, viteazule pădurean? 
Rogu-te îmi spune: cum te-ai împrietenit cu Rama?» 


94-98. Eu am răspuns vorbelor ei: -«Zeiță-ntre femei, peste neamul pădurean 
domneşte Sugriva, luptător puternic şi neînfricat, care este un prieten al soţului tău. 
Eu sunt un slujitor al său, pe nume Hanuman; am fost trimis aici de însuși Rama, 
soțul tău. Fiul lui Dasaratha mi-a dat chiar el, ca semn de-ncredinţare, o pecete pe 
care să o recunoști, prinţesă! Regină, poruncește, iar eu voi împlini porunca! Ce 
trebuie să fac? Eu pot pe dată să te duc de aici la Rama şi Lakșmana - spune-mi ce 
doreşti?» 


99. Se gândi un timp, apoi răspunse astfel Sita, bucuria regelui Janaka: -«Răghava 
însuşi mă va duce înapoi, după ce-l va nimici pe Ravana!» 


100. Plecându-mi fruntea înaintea doamnei fără de prihană, eu am rugat-o să îmi 
dea un semn care să bucure inima lui Râghava. 


101. (Sita îmi spuse: -«la această nestemată nepreţuită; Rama nu se va îndoi de 
tine!») 


102. Doamna cu picioare minunate mi-a dat o bijuterie fără seamăn şi mi-a 
încredințat un cuvânt de taină. 


ci Pasaj din varianta sudică, după textul din PRED 5, p. 518. Reia în esenţă sarga 5,27 din 


versiunea populară, tradusă mai sus. 


103-104a. Am salutat-o dându-i ocol după cuviinţă, iar gândul îmi era la drumul de 
întors. Ea însă continuă să spună ce avea în minte: 


104b-106. -«Hanuman, spune-i lui Râghava povestea mea; ai grijă să o faci în aşa 
fel încât - după ce au ascultat-o - Rama şi Lakșmana să vină pe dată aici, împreună 
cu Sugriva. Altfel, nu-mi rămân decât două luni de viaţă: Rama nu mă va mai 
vedea, iar eu voi pieri lipsită de orice apărare!» 


107-110. Ascultându-i jalnicele-i vorbe m-am mâniat;, mi-am spus că mai aveam o 
treabă de făcut. Trupul mi-a crescut, până ajunse cât un munte şi gata eram de 
harță, deci am distrus crângul. lazmele s-au trezit şi au văzut copacii fărâmați, 
zburătoarele şi jivinele speriate şi năuce. Apoi m-au zărit pe mine; s-au strâns 
atunci de peste tot şi-n grabă au mers în faţa lui Ravana, căruia i-au spus: 


111-112. -«Măria Ta, o maimuţă afurisită, care nu-ţi cunoaşte puterea, ţi-a stricat 
grădina tainică! Stăpâne, dă poruncă să fie stârpită pe dată maimuța care te-a 
jignit!» 


113-124. Auzind acestea, tartorul demonilor a trimis dintre supuși pe cei numiți 
kimkaraşi - o stirpe ascultătoare de porunci şi neînvinsă. Dar în pădurice eu am 
ucis cu un drug de fier optzeci de mii dintr-înșii, toți înarmaţi cu lănci şi 
buzdugane! Atât câţi au rămas au fugit în goana mare la Ravana, să-i spună cum li 
s-a prăpădit ceata. În vremea asta, eu am năruit cairya - o capişte boltită, podoabă a 
cetăţii Lankă - după ce am ucis cu o coloană suta de străjeri care o păzeau. Ravana 
îl trimise < împotriva mea > pe Jambumalin, feciorul lui Prahasta: cu drugul meu 
îngrozitor am nimicit puternicul râkșasa şi-ntreg alaiul său! Aflând ce s-a 
întâmplat, Ravana scoase la luptă fiii sfetnicului său de taină, tineri puternici 
însoțiți de pedestrași - cu drugul i-am trimis pe toți la Yama! Văzând că i-am ucis 
pe tinerii cei iuți de picior, Ravana năpusti asupra mea cinci căpetenii viteze; i-am 
nimicit pe toţi, cu ostașii lor cu tot! Apoi Zece-capete l-a trimis să lupte pe Akșa, 
puternicul său fiu, cu o mulțime de demoni. Fiul lui Mandodari se pricepea să 
lupte, avea paloş, avea şi scut, dar eu l-am prins pe când sărea spre ceruri: de o sută 
de ori în aer l-am rotit, apoi l-am fărâmat de glie. 


125-127. Aflând că Akșa a pierit într-o clipită, Ravana cel cu Zece-capete se mânie 
peste măsură; el îl porni la luptă pe Indrajit, alt fiu al său, puternic luptător, 
neînfrânt în bătălii. M-am bucurat peste măsură când i-am lăsat fără putere și 
bătuţi; socoteam că Ravana îşi pusese toată nădejdea în viteazul vajnic, bine 
înzăuat şi-n armia de eroi înfumurați. 


128.( Văzând că sunt de neoprit, iar oastea sa se topeşte) 


129-130. Indrajit m-a prins cu-ndemânare în mreaja lui Brahma, iar demonii m-au 
legat cu funii. M-au dus în faţa lui Ravana; am fost întrebat de ce am venit în 
Lankă şi de ce am ucis acei demoni. Am răspuns că am făcut-o pentru Sita. 


131-134. -«O, rege! Am venit în sălașul tău pentru că am vrut să o găsesc; sunt un 
vănara pe nume Hanuman, fiul bun al zeului Vânt. Sunt sfetnic al lui Sugriva, dar 
mă înfăţişez în faţa ta ca sol al lui Rama. Ascultă rege mesajul pe care ţi-l aduc." 
Regele maimuţelor îți vorbeşte în cuvinte bine cumpănite, folositoare ca o hrană 
bună, pentru că îţi aduc dharma, artha şi kâma laolaltă: 


135-143a.-«Pe când trăiam pe Muntele Rsyamika m-am împrietenit cu viteazul 
Râghava. EI mi-a spus: «Măria Ta, un demon răkșasa mi-a răpit soția; ajută-mă să 
o găsesc, făcând pentru aceasta un legământ cu mine!» Luându-l drept martor pe 
zeul Agni, Rama şi Lakșmana au făcut un legământ cu mine, Sugriva, cel izgonit 
din ţară şi domnie de Vâli. După ce l-a ucis pe Vâli cu o singură săgeată, Rama a 
făcut din mine - până atunci un prinţ al neamului săritor - mare rege peste toți 
vănara. De aceea noi îl vom ajuta pe Rama din toate puterile noastre; ținând seama 
de dharma, l-am trimis pe Hanuman cu această solie la tine. Sita trebuie adusă 
înapoi şi dată lui Răghava fără întârziere, înainte ca puternicele maimuțe să-ți 
nimicească oastea; oare nu știi că odinioară chiar zeii ne-au chemat în ajutor?» 
Aceasta e solia regelui neamului vânara!» 


143b-145. Atunci Ravana mă aţinti cu privirea-i mânioasă, vrând parcă să mă ardă 

cu ochii, şi dădu poruncă să fiu ucis", dar înțeleptul Vibhișana, fratele regelui, a 
vorbit în apărarea mea astfel: 


146. (-«Stăpâne, nu e îngăduit de legile domniei lucrul acesta, iar calea pe care ai 
pornit este greșită) 


147-148. Niciunde în legile regeșşti nu se află îngăduința de-a omori un sol, căci 
vorba lui trebuie să fie mereu adevărată. Viteazule fără pereche, dacă solul a greşit 
peste măsură, obiceiul îngăduie doar să fie schilodit, dar nu ucis!» 


149. Ascultând spusele lui Vibhişana, Ravana porunci: «Ardeţi-i doar coada!» 


150-159. Demonii l-au ascultat; degrabă mi-au înfășurat coada în zdrențe și în 
câlți; legându-mă în ştreanguri, mi-au dat foc la coadă, în vreme ce mă băteau cu 
pumni și cu ciomege. Eu însă eram atât de dornic să văd cetatea ziua, încât nici nu 


* Manuscrisele sudice includ aici versul 134a din varianta electronică, pus sub semnul întrebării 


chiar şi în respectiva ediție: „puternicul Sugriva întreabă mai întâi de starea sănătății tale.” 
5 Toate manuscrisele au aici - în diverse forme - un vers cu sensul: deoarece nu-mi cunoştea 
puterea. Hanuman primise darul nemuririi de la Brahma. 


simţeam bătaia. Strigându-mi vina într-una, ei mă duceau spre porți pe drumul cel 
regesc, legat astfel şi cuprins de flăcări. Dar eu m-am micşorat din nou și am scăpat 
din legături. Apoi, recăpătându-mi din nou mărimea mea adevărată, am luat un 
drug de fier şi am ucis demonii aceia. Am sărit pe turnurile porții şi - netulburat - 
am aprins cetatea cu coada mea în flăcări; ardea totul ca-n ziua cea din urmă! Dar 
atunci m-a cuprins o teamă: «Dacă am pârjolit Lankă, am ars-o şi pe Sita!» Însă, în 
aceeaşi clipă, am auzit divinii cântăreți spunând din cer: «Jânaki e nevătămată!» 


160-162 (Mi-au venit în gând și alte semne bune, care arătau că Sita nu a ars: întâi 
de toate, deşi coada îmi fusese în flăcări, văpaia nu m-a cuprins; aveam inima 
uşoară şi plină de bucurie; sufla o adiere de vânt înmiresmată, iar mintea mea era 
încântată de spusele acelor văzători divini.) 


163a. Atunci când am auzit acele cuvinte minunate, gândurile mi s-au limpezit. 
Am văzut-o pe Vaidehi încă o dată, iar ea mi-a îngăduit să plec. 


163b-164.( După ce am urcat pe Muntele Arişţa, am sărit înapoi peste ocean, 
cuprins de dorul vostru. Am urmat prin cer calea vântului Pavana, a lunii şi 
soarelui, a ființelor desăvârşite siddhas şi a gandharvașilor, până v-am regăsit 
aic1.) 


165-166. Am îndeplinit ceea ce aveam de făcut din porunca lui Sugriva, cu puterea 
lui Răghava şi cu forţa pe care mi-aţi insuflat-o voi toți. V-am spus cu 
de-amănuntul tot ce s-a întâmplat acolo; rămâne să vedem ce mai este de făcut.” 


596 


1.După ce a terminat povestirea, Hanuman, fiul Vântului, mai spuse: 


2. -„Credinţa neclintită a Sitei faţă de soţul său a făcut să rodească stăruința lui 
Rama, răspunsul neîntârziat al lui Sugriva şi marele meu salt peste mare. 


3. Vitejilor, purtarea Sitei este vrednică de o prinţesă, iar puterile pe care le-a 
căpătat prin canonul îndurat îi îngăduie să apere cele trei tărâmuri sau să le facă 
scrum, dacă se mânie. 


+6 Textul capitolelor 5,59 şi 5,60 din versiunile populare, corespunzând cu 5,57 şi 5,58 din 


edițiile critice, diferă substanţial în manuscrise și în versiunile tipărite. Ţinând seama de aceste 
dificultăți, am preferat să le traduc după PRED 5, pp. 275-278. 


4-5. Fără nicio îndoială, tartorul demonilor este peste măsură de puternic, altfel 
castitatea Sitei l-ar fi nimicit când a atins-o; nici flacăra atinsă cu mâna goală nu 
poate răni precum mânia Sitei! 


6-10. Vrednica doamnă stătea îndurerată la poalele unui copac simsapă, în mijlocul 
crângului de asoka al nemernicului Ravana. Acolo, înconjurată de diavolițe, sleită 
de puteri de atâtea suferințe, ea era lipsită de strălucire la fel cu luna în crai-nou 
când e ascunsă de un şirag de nori. Credincioasă întru-totul soțului ei și 
dispreţuindu-l pe îngâmfatul Ravana, fiica lui Janaka, prinţesa din Videhă cu 
picioare frumos rotunjite, era şi rămânea o roabă. Credincioasă din toată inima sa 
lui Rama, Vaidehi nu se putea gândi decât la Rama, după cum nici Sacă nu se putea 
gândi decât la Indra Distrugătorul-cetăților. Având în minte doar binele soţului său, 
Sita rămăsese îmbrăcată în acelaşi veșmânt; trupul ei, acoperit de murdărie, era 
slăbit de suferință şi de dureri. 


11. Eu am găsit-o în crângul femeilor, în mijlocul iazmelor care o amenințau fără 
încetare. 


12-15. Disperată, cu părul prins într-o singură cosiţă, ea îl are în gând doar pe soțul 
său; doarme de-a dreptul pe pământ, de aceea trupul ei a devenit atât de palid încât 
seamănă cu un iaz pentru lotuşi la începutul iernii. Îndârjită împotriva vrerii lui 
Ravana, ea se hotărâse să moară; cu greu am reuşit să o fac pe prinţesa cu ochi de 
căprioară să aibă încredere în mine. Am izbutit să-i spun tot ce s-a întâmplat; a fost 
nespus de fericită când a auzit de legământul dintre Rama și Sugriva. Virtutea ei 
este de nezdruncinat, iar credinţa ei se îndreaptă numai către soţul său. 


16. Puternic este Ravana-cel-cu-zece-feţe dacă toate acestea nu-l nimicesc; însă 
Rama va fi unealta distrugerii lui. 


17. Aceasta este, aşadar, starea binecuvântatei Sita, cea cu totul copleşită de jale. 
Să vedem cum îndreptăm lucrurile!” 


60 
1. După ce a auzit spusele lui Hanuman, Ahgada, fiul lui Vâli, grăi astfel: 


2. -„Dacă e cu voia voastră, cinstite Jâmbavân şi căpetenii, eu socotesc a fi mai 
bine pentru noi să ne înfățișăm în faţa celor doi fii de rege împreună cu Vaidehi. 


3-8. Aş putea distruge uşor de unul singur cetatea Lankă, oştile de demoni şi pe 
Ravana însuși; cu atât mai uşor ar fi având alături viteji ca voi, pricepuți să 
folosească armele şi care tânjesc după izbândă! Eu îl voi ucide pe Ravana în 


bătălie, împreună cu armia lui, cu alaiul de curteni, cu fiii și cu fraţii lui! De-ar fi să 
vină asupra mea armele divine ale lui Indrajit, orbitoarele arme ale lui Brahma, 
Indra, Rudra, Văyu și Varuna, eu le-aş nimici pe toate şi demonii! Daţi-mi învoire 
şi puterea mea îi va frânge grumazul lui Ravana! Voi revărsa asupra acelor 
bântuitori ai nopţii un potop de bolovani care ar omori şi zeii! 


9-11. Marea îşi poate ieşi din ţărmuri, iar Muntele Mandara poate tremura, dar 
nu-i pe lume vreo oaste care să-l facă pe Jămbavân să facă un pas în urmă! 
Viteazul fiul al zeului Vâyu ar putea el singur să ucidă toţi hatmanii râkșasa! Sub 
pasul apăsat al lui Panasa sau al marelui Nila s-ar spulbera Mandara, cu atât mai 
mult demonii! 


12-16. Spuneţi-mi doar un nume de zeu, asura, yakșa, de gandharva, năga sau 
dintre marii vulturi unul, care să poată ţine piept în luptă lui Mainda și Dvivida. 
Acești viteji iuți de picior sunt fiii celor doi Asvini; sunt mândri peste poate și 
netemători, căci au primit un dar de la bunicul Brahma. De mult de tot, pentru a-i 
cinsti pe cei doi Asvini, Părintele-a-toate le-a hărăzit <feciorilor acestora> să fie de 
neatins. Mainda şi Dvivida s-au semeţit atunci, zdrobind o oaste-ntreagă, apoi au 
sorbit nectarul nemuririi! Staţi deoparte, voi ceilalți! aceştia doi pot spulbera 
Lankă, oştirile de călăreți, carele și elefanții ei! 


17-18. Nu se cuvine să ne înfățişăm în faţa măritului Râghava fără regină, deşi am 
găsit-o! Mi se pare nepotrivit, cinstite căpetenii, ca voi, viteji vestiți, să-1 spuneți: - 
«Am aflat-o pe regină, dar nu am adus-o înapoi!» 


19-20. Pentru că voi nu aveţi pereche printre zei sau demoni nici la sărit, nici la 
curaj! Hanuman a ucis cei mai vrednici luptători dintre demoni; ce ne mai rămâne 
de făcut? Să o luăm pe Jânaki şi să plecăm!” 


21. Atunci îi răspunse Jâmbavân, cel dintâi dintre maimuțe și sfetnic înţelept 
întotdeauna cu acest bun îndemn: 


22. -„Aşa precum singur spui, 0, prințule, nu ne-ar fi greu să ducem asta la 
îndeplinire; dar rostul nostru de acum e să ne întoarcem și să-l lăsăm pe Rama să 
hotărască!” 


647 


1. Hanuman şi ceilalți pădureni din ceata condusă de Angada au primit sfatul lui 
Jâmbavân. 


2-6. Voinicii din neamul săritor au lăsat în urmă piscul Muntelui Mahendra și 
săltau pe urma fiului zeului Vayu; maimuţele cu trupuri uriașe şi nemaipomenit de 
puternice întunecau cerul, semănând cu munţii Meru şi Mandara sau cu elefanții 
aprinşi de focul iubirii. Privirile lor neclintite păreau să-l poarte în zbor pe 
Hanuman, viteazul ager, înțelept şi puternic, pe care îl cinsteau toate fiinţele. 
Căutarea lor a fost dusă la bun sfârşit, își spuneau cu veselie; erau încredinţaţi că 
Răghava îşi va atinge scopul, <nimicindu-l pe Ravana>, iar stăpânul lor, 
<Sugriva>, se va bucura de o faimă fără seamăn. Toţi abia așteptau să 
împărtăşească veştile bune, voiau să-l ajute pe Rama în răzbunarea sa și se bucurau 
la gândul bătăliei ce avea să fie. 


7-11. Pe când pluteau astfel, săritoarele maimuțe au zărit un crâng plin de copaci şi 
vrejuri târâtoare, care semăna cu grădina Nandana“. Minunata pădurice fermeca 
toate funţele cu frumuseţea ei, dar nimeni nu avea îngăduinţă să calce în ea: se 
numea Madhuvana”” şi era ocrotită de Sugriva. O păzea fără încetare unchiul din 
partea mamei al lui Sugriva; străjerul acesta se numea Dadhimukha“” și era 
nemaipomenit de puternic. Văzând această pădure atât de dragă inimii regelui lor, 
maimuțele s-au aprins de poftă după băutura care avea culoarea blănii lor şi l-au 


rugat pe prinţ să le îngăduie să bea puţin mied. 


12. Angada i-a rugat pe Jămbavân și ceilalți bătrâni să li se îngăduie aceasta, iar ei 
au încuviințat. 


13-17. După ce au primit învoire, maimuţele au început să danseze prin crâng de 
bucurie. Unele au început să cânte, altele făceau plecăciuni în stânga și în dreapta, 
unele zăceau întinse, în vreme ce altele se clătinau, unele țopăiau, iar altele băteau 
câmpii. Unele maimuțe se sprijineau între ele, altele se certau, iar altele săreau din 
copac în copac sau din copac pe pământ. O maimuţă care râdea venea spre una care 
cânta, cea care se hlizea se ducea la cea care plângea, iar altele se păruiau. Marea 
armată a maimuţelor era cuprinsă de ameţeala dată de mied, căci nu era printre ele 
niciuna trează sau care să nu fi băut pe săturate. 


447 


Sarga 59 din ediţiile critice. 

Paradisul lui Indra. 
+ Pădurea dulce. 
*% Dadhimukha=Dadhivaktra=faţă de culoare laptelui prins. 


18-20. Văzând că pădurea a fost jefuită, iar copacii au fost lăsați fără frunze și 
flori, Dadhivaktra a încercat plin de mânie să oprească maimuţele, dar a auzit 
cuvinte grele din partea lor. Bătrânul viteaz şi puternic nu s-a lăsat şi a încercat să 
îşi apere crângul: a răspuns vorbelor aspre cu altele mai aspre, a dat palme, s-a 
certat cu unii, a fost blând cu alții. 


21-22. Dar, mânate de beţie, maimuţele erau de neoprit; l-au înconjurat şi au sărit 
asupra lui, târându-l de colo-colo fără nicio ruşine și fără să-şi dea seama că făceau 
ceva rău. L-au zgăriat, l-au muşcat cu colții, aproape omorându-l în bătaie, şi au 
jefuit întregul crâng. 


625 


1. Atunci, Hanuman, viteazul-vitejilor printre vânara, le-a vorbit astfel: 
-„Nu vă tulburaţi, o, pădureni! Bucuraţi-vă de băutura din miere! 

2a. (Dacă vrea cineva să vă oprească, îi stau eu în cale!”) 

2b-3. Spusele lui Hanuman i-au plăcut prințului Angada, care le întări: 


-,„Maimuţele să bea mied <după pofta inimii>! Hanuman e cel care a dus misiunea 
noastră la bun sfârşit, iar eu voi face tot ce vrea el, chiar dacă nu se cuvine, mai 
vârtos aceasta!” 


> 


4-7.-,„Grozav, grozav!” au strigat maimuţele şi l-au lăudat pe Angada, apoi au 
pornit ca un şuvoi de neoprit înapoi în Madhuvana. Erau bucuroşi de îngăduința 
primită, erau veseli pentru că aflaseră de la Hanuman că o văzuse pe Maithili, așa 
că au intrat în Pădurea Dulce şi au snopit în bătaie o sută de străjeri care păzeau cu 
credință Madhuvana. 

8-12". Maimuţele s-au strâns grămadă și au apucat în braţe faguri uriași, plini cu 
o vadră"” de miere; unele i-au spart, altele i-au ros <ca să ajungă la miere>. Unele 
dintre ele - cu blana de culoarea băuturii - au sorbit hidromelul şi au aruncat fagurii 
în toate părțile. Unele se băteau cu bucăţi de ceară; altele stăteau <o vreme> 
ameţite la rădăcina copacilor, ţinându-se de crengi, apoi făceau un pat din frunze şi 


*1 Sarga 60 în edițiile critice, cu 37 de strofe; unii comentatori sunt de părere că de la începutul 


capitolului lipsesc câteva versuri - v. PRED 5, p. 529. 

152 Traducerea urmează aici varianta din PRED 5 „p.281. 

ia Aproximare pentru cuvântul drona din original; măsură de volum a cărei valoare este estimată 
diferit de diverşi autori, drona are, după Huet, aproximativ 14.1. 


se culcau. Maimuţele își ieşiseră din minţi de atâta băutură: unele se certau 
spunându-și vorbe grele-n glumă, altele se clătinau; unele răgeau ca leii, altele 
ciripeau ca păsările, în vreme ce restul moțăia pe iarbă. 


13-14. Unele se purtau cu neruşinare, în timp ce altele le priveau cu plăcere.) 


15-16. Străjerui puşi de Dadhimukha să păzească băutura fugiseră unde au văzut cu 
ochii, împrăștiați de înfricoșătoarele maimuțe, care îi duceau târâş, trăgându-i de 
genunchi şi le arătau fundurile. Foarte supăraţi, paznicii s-au dus la Dadhimukha și 
I-au spus: 


17. -,„Având voie de la Hanuman, maimuţele au făcut praf Madhuvana! Ne-au târât 
tinându-ne de genunchi și ne-au arătat fundunile!” 


18. Dadhimukha, păzitorul crângului, s-a înfuriat peste măsură auzind că 
Madhuvana a fost distrusă. EI şi-a îmbărbătat trupa spunând: 


19. -„Haideţi! să mergem! Să oprim maimuţele neruşinate care beau hidromelul!” 


20-28. Atunci acei viteji i-au ascultat îndemnul și s-au întors cu dânsul în 
Madhuvana. Dadhimukha a smuls un copac uriaş; urmat de ceilalți”, care 
apucaseră stânci, arbori săla şi palmieri, a pornit cu pas grăbit la atac. Mii de 
străjeri ai pădurii au năvălit asupra maimuţelor care se odihneau pe crengile 
copacilor sau pe pământ. Maimuţele din ceata lui Hanuman l-au văzut venind pe 
furiosul Dadhimukha și au pornit împotriva lui. Angada, orbit de beţie, nu şi-a 
recunoscut vârstnica rudă**, care venea asupra lui înarmat cu un copac, ci l-a lovit 
de pământ cu toată puterea. Dadhimukha cel mare cât un elefant îşi pierdu simţirea 


pentru o clipă; avea braţele rupte, faţa zdrobită, iar sângele i se scurgea din trup. 


29.( Unchiul regelui își veni în fire și ţinu piept mulțimii de bețivi cu vânjoşie și cu 
vorbe mustrătoare.) 


30. Totuşi se trase apoi din toiul bătăliei şi le spuse celor care îl slujeau: 


31-35. -,„Lăsaţi-i de acum în pace! Trebuie să mergem acolo unde stau în aşteptare 
Sugriva şi Rama! Faptele rele ale lui Angada i le vom spune regelui; el nu va răbda 
şi le va lua capul. Sugriva a moștenit Madhuvana de la tatăl său și de la bunic, de 
aceea o iubește peste măsură; pădurea este minunată, dar chiar zeii pătrund cu greu 
în ea! Maimuţele iubitoare de mied își vor plăti băutura cu zilele care le-au rămas, 


15% Atât în ediţiile critice cât şi în varianta populară, strofele care urmează (5,60,20-21/5,62,22- 
23) au același sens, cu mici diferențe nesemnificative; am tradus doar strofa 5,62,23. 

%55 Vali şi Sugriva aveau aceeaşi mamă, al cărei frate era Dadhimukha; prin urmare el era un 
unchi şi pentru Angada. 


căci negreşit Sugriva le va lua viaţa lor şi ciracilor lor! Vor avea ce merită aceşti 
răufăcători care calcă porunca regelui! Sugriva e iute la mânie și fără îndurare, iar 
mânia lui o va răzbuna pe a noastră!” 


36-40. Acestea zise paznicul cel mare, apoi făcu un salt spre cer, urmat de străjerii 
săi. Ajunseră într-o clipită în faţa înțeleptului Sugriva, stăpânul peste pădureni. 
Zărindu-i pe Rama, Lakşmana şi Sugriva, Dadhimukha se cobori în faţa lor. 
Înconjurat de străjerii săi, puternicul Dadhimukha se închină cu chipul întristat 
regelui; îşi puse palmele pe cap şi își lipi fruntea de picioarele lui Sugriva. 


1. Puternicul Sugriva se tulbură văzându-l întins astfel la picioarele sale <pe 
Dadhimukha> așa că îi spuse: 


2. -„„Viteazule, scoală-te, ridică-te degrabă! De ce te pleci astfel la picioarele mele? 
Nu te teme, spune întreg adevărul!” 


3. Îmbărbătat astfel de măritul Sugriva, înțeleptul Dadhimukha se ridică și zise: 


4-10. -„Măria ta! Acel crâng - în care nici tu, nici Vâli, nici alţi regi care au domnit 
mai înainte, nu ați îngăduit să intre cineva - a fost distrus, mai bine zis înfulecat, de 
vănaras! Deşi acești străjeri au vrut să le oprească, maimuțelor nu le-a păsat de 
fel! S-au îmbuibat cu miere și s-au umflat cu hidromel! Pe când unele mâncau, 
celelalte zvârleau resturile peste tot şi s-au strâmbat la noi când voiam să le oprim! 
Deşi s-au împotrivit din toate puterile, străjerii au fost goniți din crâng de 
maimuțele furioase! Paznicii au fost împrăștiați de maimuţele cu ochii înroşiți de 
turbare! Unii au fost loviți cu labele, alţii cu genunchii - maimuţele i-au târât pe 
unde au vrut, arătându-le şi dosul! Astfel au fost zobiţi acești viteji, chiar dacă tu 
eşti stăpânul lor, iar Madhuvana a fost mistuită de acei intruși!” 


11. Pe când Sugriva asculta istorisirea, viteazul Lakşmana, biruitorul vrăjmaşilor, 
l-a întrebat: 


12. -,„Mănia Ta, de ce a venit acest paznic al pădurii și pentru ce se jeleşte astfel?” 


13. Sugriva cel iscusit la vorbă îi răspunse: 


*% Sarga 61 din ediţiile critice, cu 27 de strofe. 


14-21. -„Preanobile Lakşmana, voinicul de aici, pe nume Dadhimukha, îmi spune 
că vitejii conduşi de Angada mi-au băut tot hidromelul; n-ar fi îndrăznit o 
asemenea ispravă dacă nu duceau la bun sfârșit căutarea. Neîndoielnic, Hanuman a 
găsit-o pe regină, pentru că nimeni altul nu putea să o facă! Hanuman izbândeşte în 
orice face pentru că are sădite în firea lui isteţime, hotărâre, putere şi învăţătură”. 
Acolo unde conduce cu mintea Jămbavân, căpitan al cetei este Angada, iar 
Hanuman e puterea care îi mână înainte pot aștepta numai izbânda. Paznicul îmi 
spune că vitejii lui Angada au distrus Madhuvana: au jefuit tot ce puteau mânca și 
au izgonit paznicii, bătându-i cu genunchii; Dadhimukha, un viteaz cu faimă, a 
venit aici să îndulcească vestea. 


22-23. Fiu al Sumitrei, înţelege bine ce se ascunde aici: dacă toţi s-au întors şi dacă 
beau mied, înseamnă că au găsit-o pe Sita! Viteazule, dacă nu o aflau pe Vaidehi, 
pădurenii nu ar fi intrat în grădină, care este un dar al zeilor!” 


24-25. Dreptul Lakșmana şi Rama s-au bucurat foarte mult ascultându-l pe 
Sugriva, cuvintele regelui le desfătau urechile. 


26. Sugriva era şi el bucuros să audă spusele lui Dadhimukha; se întoarse către 
paznic şi zise: 


27-28. -„Pentru că maimuţele au dus căutarea la bun sfârşit, sunt încântat că s-au 
desfătat în crâng, chiar dacă l-au distrus. Pentru izbânda lor se cuvine să le iert 
totul, ceea ce şi fac. Eu şi prinții din stirpea lui Raghu dorim să îi vedem pe dată pe 
vitejii din ceata lui Hanuman, cel care i-a făcut să îşi atingă țelul şi e viteaz ca un 
leu. Vreau să aflu prin ce au trecut până au găsit-o pe Sita!” 


29. (Regele vedea cât de fericiţi erau cei doi prinți pentru că își atinseseră ţinta; un 
semn bun veni și pentru el de la fiorii care îi străbăteau mâinile şi picioarele, 
arătându-i că va împlini curând ceea ce începuse să înfăptuiască.) 


*57 Am încercat să fac inteligibil textul, simplificând un pasaj complicat, aşa cum a procedat şi 
Dutt. 


64%55 


1-5. Dadhimukha ascultă cu plăcere cuvintele regelui; îşi luă rămas bun, după 
cuviință, de la Rama, Lakșmana și de la Sugriva, apoi se avântă în văzduh 
împreună cu vitejii săi. Se întoarseră pe acelaşi drum, ajungând în grabă la 
Madhuvana, unde au coborât pe pământ. Intrând în Madhuvana, Dadhimukha a 
văzut fruntaşii acelor maimuțe neruşinate. Erau de acum dezmeticiţi din beție, căci 
scăpaseră de mied slobozindu-și udul. Vrednicul paznic se apropie de dânșii cu 
braţele-ndoite și rosti spre împăcare aceste vorbe pline de voioşie către Angada: 


6-11. -,Preabunule, nu fi mânios pe paznicii care au încercat cu prea multă râvnă 
să te oprească - a fost doar din neștinţă! Tu ești prințul cel tânăr şi stăpânul 
prisăcii, ne iartă greşeala făcută din prostie! Tatăl tău a fost cândva stăpân al 
neamului roșcat, acum domniți Sugriva şi cu tine! Nevinovat eşti prințe! M-am 
înfățișat regelui să îi vestesc sosirea acestor cutreierători ai codrului aici < în 
Madhuvana >. Prăpădul pe care l-aţi făcut nu l-a mâniat, ci, dimpotrivă, s-a 
bucurat. Fratele tatălui tău, regele Sugriva, a poruncit: «Aduceţi-i pe toţi de îndată 
în faţa mea!»” 


12. După ce a auzit cuvintele de împăcare ale lui Dadhimuka, priceputul la vorbă 
Angada le-a grăit astfel celor din preajma sa: 


13-16. -„O, voi, cei mai de seamă căpitani ai neamului roşcat! Sunt încredinţat că 
Rama a primit vestea întoarcerii noastre. Viteji nimicitori ai dușmanilor! Pentru că 
ne-am dus la capăt căutarea nu se cuvine să întârziem aici! Ne-am odihnit și am 
băut hidromel după pofta inimii; ce am mai avea de făcut aici? Ar trebui să 
mergem unde se află slăvitul meu unchi, regele Sugriva. Cât despre ce rămâne de 
făcut, spuneți şi vă voi urma întocmai vrerea; sunt prințul moştenitor, dar nu am 
dreptul să vă dau porunci. Voi sunteţi cei care aţi dus la bun sfârşit sarcina noastră 
şi nu m-aş purta aşa cum se cuvine dacă nu v-aş da cinstirea meritată!” 


17. Spuselor sale le-au răspuns astfel pădureniui: 


18-21. -,„„Măria Ta! Ar vorbi alți prinți aşa cum ai vorbit? Plini de ifos, i-ar îmbăta 
puterea și s-ar gândi doar la ei înşişi! Dar vorbele ce le-ai rostit sunt pe măsura firii 
tale, iar smerenia lor îți prevesteşte un mare viitor! Ne-am odihnit şi suntem gata să 
purcedem spre locul în care ne aşteaptă Sugriva, dar -acesta-i adevărul adevărat - 
nu vom face un singur pas dacă nu ne îndemni tu!” 

22-24. Auzindu-i vorbind astfel, Angada le zise: „Atunci să pornim pe dată” și se 
avântă spre cer. Săreau căpeteniile în urma sa cum sar scânteile din focul sfânt al 
jertfei, umplând întreg văzduhul cu tunetul răcnetelor lor, la fel cu norii de furtună 
mânați de vânt. 


25. Pe când Angada încă mai zbura, Sugriva, domnul pădurenilor, îl îmbărbăta pe 
Rama care recăzuse în mrejele tristeţii: 


26-33. -„Lanişteşte-te! Norocul e cu tine! Ei au aflat regina - nu e nicio îndoială; 
altfel, niciunul dintre ei nu s-ar fi arătat aici când sorocul le-a trecut! Dacă dădeau 
greș, prințul Angada, cel mai viteaz din neamul săritor, nu ar îndrăzni să se 
înfățişeze în faţa mea. Chiar dacă ceilalți s-ar fi purtat asfel fără să fi avut vreo 
izbândă, Angada ar fi disperat şi cu mintea tulburată. Prinţul nu ar fi distrus 
niciodată Madhuvana dacă nu ar fi fost nebun de fericire, deoarece era o moştenire 
lăsată din tată-n fiu de la strămoşi; îmbărbătează-te, Rama, fiu virtuos al 
Kausalyei! Neîndoielnic, Hanuman a găsit-o pe regină, pentru că nimeni altul nu 
putea să o facă! Hanuman izbândeşte în orice face pentru că are sădite în firea lui 
istețime, hotărâre, putere şi învăţătură, la fel cum strălucirea se află-n firea razelor 
de soare. Acolo unde conduce cu mintea Jâmbavân, căpitan al cetei este Angada, 
iar Hanuman e puterea care îi mână înainte pot aştepta numai izbânda“”. E vremea 
să laşi neliniștea în urmă, viteazule fără de seamăn!” 


34-38. Atunci se auzi, de la mică înălțime deasupra lor, vorbăria maimuţelor care 
se apropiau de Kişkindhă ținându-se aproape de picioarele lui Hanuman şi scoteau 
strigăte ascuţite ca să-şi anunţe izbânda. Regele începu să dea din coadă de bucurie 
când le auzi. Avându-i în frunte pe Angada şi pe Hanuman, maimuţele se avântau 
înainte, grăbindu-se să îl zărească pe Rama. Vitejii veseli conduşi de Angada 
coborâră pe pământ lângă Răghava şi regele maimuţelor. Voinicul Hanuman își 
plecă fruntea în faţa lor şi îi spuse lui Rama că regina era nevătămată şi că își 
păstra credinţa neîntinată. 


39.(Rama şi Lakşmana au fost copleșiți de fericire când au auzit rostite de 
Hanuman aceste cuvinte dulci precum nectarul: „Am găsit-o pe regină!) 


40-41. Atunci - în acea clipă de nețărmurită bucurie - Lakşmana se uită cu dragoste 


: ie. a N =5 A, : i ară A : Sp ictA. .460 . 
și stimă spre Sugriva, care fusese atât de sigur că Fiul Vântului va izbândi'“, iar 


Răghava, acum nespus de fericit, îl privi pe Hanuman cu un respect fără margini. 


iz, Pasajul reia versuri din capitolul precedent. 
*%0 Lakşmana se îndoise de calitățile de conducător ale lui Sugriva la începutul căutărilor, v. 
cartea a patra. 

1-4. După ce au ajuns la Prasravana, muntele cu minunate păduri, vitejii şi-au 
plecat frunțile în faţa lui Rama și a puternicului Lakşmana, l-au salutat după 
cuviinţă pe Sugriva. Apoi l-au pus pe prințul Angada în fruntea lor şi au început să 
povestească veșştile despre Sita. În faţa lui Rama ei au vorbit într-un glas despre 
felul în care Sita era ţinută captivă în palatul lui Ravana, cum era înspăimântată 
mereu de păzitoarele râkșasi, despre credinţa ei faţă de Rama şi de sorocul care îi 
fusese dat < de Ravana, pentru a se supune >. Aflând că Vaidehi e nevătămată, 
Rama a întrebat la rândul său: 


5. -„Unde se află Sita? Inima reginei mai simte ceva pentru mine? O, pădureni, 
spuneți-mi totul despre Vaidehi!” 


6-7. Maimuţele l-au îndemnat pe Hanuman, cel care ştia totul cel mai bine, să 
grăiască în faţa lui Rama. Fiul cel bun de gură al zeului Vânt începu să povestească 
despre cum a ajuns să o vadă pe Sita: 


8-18.-,„,După ce am trecut dintr-o săritură marea cea largă de o sută de poşte, am 
colindat meleagul căutând-o Sita, fuca lui Janaka, până am găsit-o. Pe ţărmul 
dinspre miazăzi al mării de la miazăzi se află cetatea blestematului Ravana, numită 
Lankă. Acolo, în tainiţele palatului, am găsit-o pe virtuoasa Sita. Doar nădejdea în 
tine o mai ţine în viață pe frumoasa ta soție, o, Rama! Am dat de ea în crângul 
femeilor, unde nişte iazme de diavolițe o păzesc şi o ameninţă clipă de clipă! 
Prizonieră în odăile ascunse ale palatului lui Ravana, străjuită de diavolițe, 
credincioasa ta regină rabdă chinuri, ea, care nu e obișnuită cu suferința! Disperată, 
îşi împletește părul într-o singură cosiță, căci gândul său e doar la tine; doarme 
întinsă pe pământ, de aceea trupul îi e alb precum un iaz pentru lotuşi la începutul 
iernii! Împotrivindu-se din răsputeri voinţei lui Ravana, încerca să-și curme viaţa 
atunci când, după multe strădanii, am reuşit să o găsesc. Lăudând spiţa lui Ikșvâku, 
am izbutit, încet, încet, să o fac să se-ncreadă în mine. Am vorbit cu dânsa, 
vestindu-i tot ce s-a întâmplat, iar ea s-a bucurat nespus aflând de legământul făcut 
de Rama şi Sugriva. Virtutea Sitei e de nezdruncinat, credința ei nestrămutată e 
doar pentru tine - astfel am văzut-o eu pe cea care aduce bucurie casei lui Janaka! 
Viteazule, ea rabdă canonul cel mai aspru avându-te în gând doar pe tine! 
Înţeleptule Răghava, pentru a te încredința de adevărul celor spuse, ea mi-a 
povestit o întâmplare cu o cioară, petrecută pe muntele Ciţrakuta. Jânaki a mai 
adăugat: 


“01 Sarga 63 în ediţiile critice. 


19-20. - Fiu al vântului Vâyu, să-i povesteşti lui Rama, viteazul aprig ca un tigru, 
tot ce ai văzut aici, fără să uiţi nimic; cuvintele mele neschimbate să le rosteşti 
când va fi de faţă şi Sugriva, în timp ce-i dai această nestemată pe care am păstrat- 
o ascunsă cu mult greu: 


21| «Aceasta e podoaba minunată pe care atât de greu am tăinuit-o 


22.4 Aminteşte-ţi de semnul din cinabru pe care tu mi l-ai făcut, odată când mi s-a 
şters acela de pe frunte) 


23-24. Eu îți trimit mărgăritarul minunat născut în mare: în ceasuri de restriște 
adesea l-am privit - părea c-ai fi chiar tu aevea-n fața mea şi-mi alinam durerea. 
De-acum, 0, fiu al lui Dasaratha, din viaţa mea o lună doar a mai rămas; prinsă 
cum sunt în ghearele demonilor, nu pot trăi mai mult!» 


25. Acestea le-a spus, slăbită-n trup, dar neclintită în credință, Sita, prinţesa cu ochi 
de căprioară, ajunsă roabă în palatul lui Ravana. 


26. 'Tot ce aveam de spus, am spus, Râghava! De acum, închipuie un mijloc prin 
care să clădim un pod peste talazul mării!” 


27. Văzând că amândoi fu de rege îl cred, fiul lui Vâyu îi dădu lui Răghava 
zălogul primit, apoi îi povesti cu şart întocmai tot ce grăise regina. 


6 652 


1-2. Ascultând vorbele lui Hanuman, Rama fiul lui Dasaratha luă podoaba şi o 
strânse la piept, apoi începu să lăcrimeze împreună cu Lakşmana. Râghava privea 
îndurerat giuvaierul şi cu ochii umezi îi spuse lui Sugriva: 


3-7. -„Aşa cum vaca izvorăşte din uger şuvoi de lapte atunci când își vede 
vițeluşul, la fel inima mea revarsă şiroaie de lacrimi atunci când privesc această 
minunată nestemată. Socrul meu a pus-o pe capul lui Vaidehi în ziua nunţii, 
făcând-o mai frumoasă încă. Nepreţuit este mărgăritarul zămislit în mare, dăruit 
cândva de însuși Sakra, mulțumit peste măsură de prinoasele jertfite. Prietene, 
atunci când îl privesc, eu îi zăresc în minte pe tata și Janaka, văd cum arăta 
podoaba pe capul frumoasei mele şi îmi pare că ea e iarăși lângă mine! 

8. Prietene“, spune-mi iar ce a grăit Sita, prinţesa din Videha! Pentru mine vorba 
Sitei este apă vie - stropeşte-mă cu ea, ca să rămân în viață! 


9-10. O, fiu al Sumitrei! Poate fi ceva mai trist decât să am din nou mărgăritarul 
ivit din mare, fără ca Vaidehi să se întoarcă odată cu el? Ea mai are de trăit o lună? 
Ah, ce viață lungă are-n față Vaidehi, pentru că eu nu mai pot trăi măcar o clipă 
fără frumoasa cu ochi negri! 


11. Hanuman, prietene, du-mă acolo unde se află draga mea; nu pot rămâne aici, 
acum, când ştiu că este în viaţă! 


12-15. Dar cum poate sfioasa mea prințesă să trăiască printre îngrozitorii demoni? 
Neîndoielnic, printre râkşasas strălucirea chipului ei s-a ofilit, precum păleşte luna 
între norii toamnei! Hanuman, ce a spus Sita? Rosteşte adevărul întreg, e leacul 
care mă poate ține în viaţă! Hanuman, ce a spus frumoasa cu minunate pulpe și 
glasul dulce? Oare cum poate să rămână în viaţă Jânaki, răbdând suferință după 
suferință?” 

1. Pentru că măritul Răghava îi ceruse acest lucru, Hanuman îi spuse tot ce îi 
povestise Sita: 


2. -„Viteazule, Jânaki mi-a istorisit această întâmplare petrecută demult pe Muntele 
Citrakiiţa, ca semn că poți să te încrezi în mine. 


3-17. Jânaki dormea somn dulce lângă tine, dar s-a trezit întâi. O cioară venită din 
văzduh îi rănise sânii. Tu dormeai în poala ei, iar cioara o răni din nou, apoi - 
spunea ea - a treia oară, încă mai adânc. Scăldat în picăturile de sânge, tu te-ai 
trezit. Cum cioara o chinuia neîncetat, regina spunea că te-a sculat din somnul tău 
adânc. Văzându-i sânii sfâşiaţi, ai şuierat ca o năpârcă: -«Sfioasa mea, cine ţi-a 
rănit sânii cu ghearele ascuţite? Cine întărâtă un şarpe furios care are fălcile 
deschise?» Ai privit în sus şi ai văzut cioroiul cu ghearele ascuţite, pline de sânge. 
Sita a spus că pasărea fermecată care zbura ca vântul era chiar fiul lui Indra. Tu, 
fiind un războinic cu braţ puternic, ai privit furios spre cioară şi i-ai hotărât o soartă 
necruțătoare! Ai luat din aşternut un mănunchi de iarbă darbha şi l-ai preschimbat 
într-o armă a lui Brahma; focul ceresc aruncat de tine porni de-a dreptul către 


165 Aici ŞI în distihul 11 este vorba de Hanuman. Textul prezintă dificultăţi, astfel că traducerea a 
trebuit să fie uşor adaptată. 

cioară şi se ținu pe urma ei. Izgonit de tatăl său, de ceilalți zei şi de marii înţelepţi, 
< fiul lui Indra > a străbătut cele trei tărâmuri fără să găsescă un apărător. S-a 
întors să caute adăpost la tine, Kâkutstha, iar tu, văzându-l cum zăcea fără putere, 
l-ai cruțat, deşi se cuvenea să moară. Totuşi ai spus: -«O armă zeiască nu se poate 
slobozi fără să-şi atingă ţinta», aşa că a lovit în ochiul drept al ciorii. După ce s-a 
închinat ție şi regelui Dasaratha, ai lăsat pasărea să zboare la sălașul său. 


18-23"%.«Rama, tu eşti cel mai bun luptător cu armele divine, ai şi putere şi virtute, 
atunci de ce nu le foloseşti împotriva demonilor? Nu pot să te înfrunte nici șerpii 
cei mari, nici gandharvaşii, nici demonii asuras, nici ceata de Mârut! Dacă marelui 
războinic îi pasă cât de puţin de mine, să îl ucidă de îndată cu săgețile-i ascuţite pe 
Ravana într-o bătălie! Dacă nu vrea aceasta, de ce nu-i poruncește bunului 
Lakşmana să mă scape? De ce mă dau uitării cei doi viteji -tigri printre oameni şi 
puternici precum Vayu şi Agni - pe care nu-i pot înfrânge nici chiar zeii? Negreșit, 
am făptuit cumva un păcat de neiertat dacă ei nu vor să mă scape, deşi au puterea 
să o facă!» 


24. Atunci când am auzit tristele cuvinte spuse printre lacrimi de Vaidehi i-am 
răspuns astfel nobilei femei: 


25-29. -«Regina mea, Jur că de dorul tău Rama şi-a întors faţa de la toate - doar 
jeleşte neîncetat; Lakşmana suferă şi el când îl vede pe fratele său copleşit de 
durere! Acum, deși cu greu, eu te-am găsit; îți uită plânsul, căci în curând se va 
sfârşi necazul! Prinții viteji ca nişte tigri şi nimicitori ai duşmanilor vor preface în 
cenuşă Lankă doar ca să te vadă! După ce îi va ucide-n bătălie pe groaznicul 
Ravana şi tot neamul lui, Răghava cel cu braţe mari te va duce în cetatea sa de 
scaun, să nu ai nicio îndoială! Dă-mi rogu-te, neîntinată doamnă, un semn de 
încredințare pentru Rama şi care să îl bucure!» 


30-32. Atunci, stăpâne preaputernic, privind cu grijă-n toate părțile, ea a deznodat 
< dintr-un colţ > al veşmântului această podoabă minunată pentru păr şi mi-a dat-o. 
Eu am primit zeiasca nestemată în numele tău, o, urmaş al lui Raghu! Fruntea mi- 
am plecat în faţa ei şi gata eram să mă întorc.Pe când îmi măream trupul, văzând că 
mă porneam la drum, frumoasa Jânaki m-a rugat cu disperare, având lacrimi pe 
obraz şi-n vorbe: 

Vorbeşte Sita prin gura lui Hanuman. 
Un număr de manuscrise şi versiunile Dutt şi Prasad au în acest loc un rezumat al 
fragmentului 37,18-61. 


33-35. -«Hanuman, întâi întreabă-i de sănătate, în numele meu, pe cei doi frați 
viteji ca niște lei - pe Rama şi Lakșmana; apoi pe Sugriva, pe sfetnici şi câți mai 
sunt de față. Apoi fă în aşa fel ca puternicul Râghava să mă salveze din acest ocean 
de suferințe. Ajuns în faţa lui Rama, vorbeşte-i despre chinurile pe care le îndur, 
despre diavoliţele care mă amenință neîncetat! Viteaz roșcat să ai noroc pe drumul 
tău!» 


36. Mărite prinţ, aşa grăit-a cu tristeţe Sita! Tu cumpăneşte tot ce-am spus şi prinde 
inimă - Sita e în viaţă şi nestrămutată în credinţa ei faţă de tine!” 

1. -„Din dragoste pentru tine, tigrule printre oameni, şi din prietenie pentru mine, 
Sita a mai spus tulburată: 


2. -«Stăruie necontenit ca fiul lui Dasaratha, Rama, să-l ucidă iute pe Ravana și să 
mă ia la sine. 


3-6. Mai stai o zi, viteazule ce-ţi nimiceşti dușmanii; poţi pleca și mâine, după ce 
te-ai odihnit o noapte într-un ascunziș! E o alinare pentru mine, neajutorata, să te 
ştiu aici; poate nu te voi mai vedea când te vei întoarce, căci nu ştiu dacă voi mai fi 
în viață! Adaug mâhnirea că nu te voi vedea celorlalte dureri nenumărate care-au 
venit asupra mea, nefericita! 


7-15. Pe lângă asta nu-mi dă pace o întrebare despre neamurile tale, urși și 
maimuțe: oare cum veţi trece oceanul cel de nestrăbătut voi toți - oştirea de 
maimuțe și de urşi, cu prinții împreună? Doar trei fiinţe pot zbura peste întinsa 
mare: fiul Vinatei'*, zeul Vânt şi cu tine! Spune-mi prin ce mijloc veţi face acest 
lucru nemaifăcut - doar eşti priceput la toate! Sigur, tu ai putea să nimicești de unul 
singur toți duşmanii și să câştigi o mare faimă. Dar dacă Rama și oastea lui, după 
ce l-ar ucide pe Ravana într-o bătălie, m-ar dezrobi şi cu fală m-ar duce-n 
Ayodhyă, acestea s-ar adăuga la slava lui Rama! Urmașul lui Raghu nu poate să 
mă fure prin vicleșug, așa cum a făcut Ravana, ascunzându-se înfricoşat! Ar fi 
vrednic de Kâkutstha - nimicitorul oștirilor vrăjmașe - să umple cu armia lui 
cetatea Lankăi şi să mă ia cu sine! Fă astfel încât Rama să își arate în luptă vitejia!» 


16. La vorbele-i bine cumpănite eu am răspuns: 

17-27". -« Regină, Sugriva - cel mai de seamă din neamul roșcat, stăpânul peste 
urşi și maimuțe - e neclintit în hotărârea lui de a te ajuta. EI, nimicitorul demonilor, 
va sosi aici în scurtă vreme, însoțit de mii de mii de vânara, o, Vaidehi! Acele 
maimuțe îl ascultă fără crâcnire şi sunt neîntrecute în curaj, putere și voință. Sunt 
iuți ca gândul în mişcări - ba sus, ba jos, apoi în lături; nimic nu poate sta în calea 
lor şi nicio ispravă nu le pare grea. Urmând calea vântului, ființele pădurii au dat 
ocol pământului şi munților şi mării. Niciunul din pădurenii lui Sugriva nu este mai 
slab ca mine - dimpotrivă! Doar nu trimiți pe cel mai puternic dintre ai tăi la 
iscodit, ci un oștean de rând! Dacă eu am putut ajunge până aici, gândeşte-te cât de 
uşor va fi pentru ceilalți! Lasă tristețea deoparte, destul ai plâns! Dintr-un singur 
salt, căpeteniile oștirii vor ajunge până aici, iar cei doi prinți viteji ca leii vor zbura 
călare pe spinarea mea! Peste puţin timp îi vei vedea la porțile Lankăi, cu arcurile 
în mâini, pe vlăstarul lui Raghu, nimicitorul neîntrecut al vrăjmaşilor săi, și pe 
Lakşmana. Vei vedea în scurtă vreme netemătoarele maimuțe, mulțimi 
nenumărate, ce au ca arme doar ghearele şi colții, dar sunt viteze precum tigrii și 
leii, puternice precum elefanții cei mari. Foarte curând aceste hoarde de maimuțe 
vor urla pe Muntele Malaya şi-l vor acoperi precum un nor. 


28. Foarte curând îl vei vedea alături de tine pe Rama, viteazul care supune 
dușmanii, încheîndu-şi sihăstrirea în pădure şi primind coroana de rege în 
Ayodhyâ!» 


29. Am mângâiat-o astfel pe fiica lui Janaka, regele Mithilei, spunându-i vorbe de 
bun augur. Deşi suferea de dorul tău, ea a vorbit mai vesel şi s-a liniştit” 


Acesta este cel de al șaizeci şi optulea cânt - şi ultimul - din Sundarakănda, a 
cincea parte a Ramayanei, cel mai vechi poem epic indian, compus de înțeleptul 
Vâlmiki. 

* Versurile reiau părţi din distihurile 5,39, 32-49. 


